
Pirmoji buveinė: 


Dievo geluonies namai 


Sapnuoja net dievai. 

Aš sapnuoju vandenį — Krintančias čiurkšlės, dykumos pa- 
viršių plakančius karštus lašus, smėlyje jų išmuštas duobutes, 
akimirksniu vandenį sugeriančią troškulio nukankintą žemę. 

Jei aš dievas, mano sapnai išsipildys. Bet tada vanduo bus 
Kitoks, tai bus ne jis, 0 ji, ir niekas neturės galios virš jos. 

Manau, Kad mano likimas parašytas ant mano kūno, Kur 
atsivėrę išdeginti plotai ir Kaip ugnikalniai tvinkčioja skau- 
duliai. O, sopuly. O, dykumos. 

Suku galvą, Kas aš. Vienas ar du? Šviesa ar jos šešėlis? 

Į pasaulį veda požeminis urvas, aš iš jo išsiveržiu ir dumiu 
ten, Kur gyvenate jūs. Viena bėdų, kankinančių dievybę, yra 
ta, Kad žmonės iš jos tikisi Kažko didingo ir galingo. 

Ir iškart. 


Ji kalbasi su archontu 


Žemyn žengianti procesija jau buvo įveikusi daugiau 
kaip pusę pakopų, kai Miranija stabtelėjo drebėda- 
ma, kad neišklystų iš kelio. Ji beveik nieko negalėjo 
įžiūrėti pro akims išpjautus plyšius - kaukė jai buvo 
per didelė ir akių kiaurymės buvo per toli viena nuo 
kitos. Kvaitulį varė alsi kaitra, dulkių debesys, musės 
ir virš kelio raibuliuojantis miražas. Kaustoma bai- 
mės, ji krestelėjo galvą atmesdama plaukus, kūnas 
blizgėjo nuo prakaito. Tą akimirką, kai kulną jai ėmė 
trinti sandalo dirželis, linguojanti procesija pagaliau 
sustojo. Ji atėjo pas Orakulą. 

Tą pačią minutę nuščiuvo tarškynės, būgnai ir 
citros. 


Tvyrančiame klaikiame karštyje Chrisė sukuždėjo: 

— Man rankos dega. 

Jos oda buvo neįprastai šviesi. Gali būti, kad prieš 
kelias kartas jos giminė atėjo nuo kalnų. 

— Ar jas kuo nors patepei? - pritrūkusi kvapo 
vargais negalais paklausė Miranija. 

- Alavijų aliejumi. 

Ji sausai tarstelėjo: 

— Nepadeda. 
jos kaukės: 

— Nebijok, Miranija. Viskas bus gerai. 

Jei liksiu gyva. Vogčiomis dirstelėjusi atgal ji pa- 
matė ilgomis voromis išsirikiavusius karius, kurie 
sustojo džeržgėdami žvilgančiais bronziniais gin- 
klais ir šarvais, rūstų karvedį Argeliną ant balto žir- 
go ir archonto neštuvus priešakyje nešančius šešis 
vyrus. Jie taip pat stabtelėjo, su džiaugsmu pastatė 
neštuvus ant kelio ir ėmė trintis įskaudusius pečius. 
Senukas turbūt nelengvas. 

Užtat jis negrįš atgal. 

Kalbėtoja grįžtelėjo į šalį: 

— Miranija. 

Didžiulė kaukė, kurią ji buvo užsidėjusi, vienin- 
telė iš Devyneto buvo su burnos kiauryme. Pro ją 
balsas skambėjo dusliai, ištartas vardas virto keistu, 
trūksmingu, negirdėtu šūksniu. Tarsi tą akimirką 
būtų prabilęs pats dievas. 

— Sek man iš paskos. Tik tu, - vėl prakalbo Her- 
mija, apmaudinga ir akyla, ir Miranija išvydo, kaip 
pro siaurus kaukės plyšelius blykčioja juodos jos 
akys. 

Perdavusi girliandos galą Chrisei, Miranija be 
žodžio žengė kaip liepta. Ji tirtėjo iš baimės kaip 
lapas. Nuo kelio atsišakojantis takas buvo grįstas 
tankiai suleistais akmenimis. Jis nebuvo tiesus, 
o vinguriuodamas vedė į alyvmedžių giraitę pro 
vartus, suręstus iš trijų didžiulių akmenų. Lygia- 
me sąramos paviršiuje buvo iškaltas Skorpionas ir 
Gyvatė, susiėmę amžinoje kovoje. Miranija neri- 
mastingai pažvelgė į juos. Ji begalę kartų ėjo pro 
šalį, bet niekada nebuvo įkėlusi kojos anapus var- 
tų. Kalbėtoja, jau įžengusi pro vartus, piktai į ją 
atsisuko: 

— Greičiau! 

Miranija giliai įkvėpė ir žengė paskui ją. 

Ji atsidūrė Orakulo valdose. 

Jos toliau žingsniavo taku. Svilinančiame karštyje 
Hermija paklausė: 

— Bijai? 

— O turėčiau bijoti? - pakuždomis atsiliepė Mi- 
ranija. 

Kaukė kryptelėjo galvą: 

— Manau, tai rimtas klausimas, ir nieko čia gėdin- 
ga. Aišku, turi bijoti. Tokiai nepatyrusiai mergaitei 
kaip tu tai pavojinga garbė. 


13 


Ji tai žinojo. Nieku gyvu niekada nemanė, kad 
ši vieta atiteks jai. Kai mirė Alana, visos merginos 
šnibždėjosi tarpusavyje, kas gi bus naujoji nešėja, 
o kai šįryt Hermija liepė ją pakviesti ir pasakė, kad 
ji yra išrinkta, ji stačiai negalėjo tuo patikėti. Lygiai 
kaip ir visos kitos. 

Baimė atsėlino vėliau ir visą dieną tolydžio augo. 
Dabar, kad ir deginančiame karštyje, jos rankos buvo 
tokios šaltos, kad ji jų beveik nejautė, ir paklausė to, 
kas buvo ir taip aišku: 

— Ką man šiandien reikės daryti? Nešti dievą? 

Baimės skonis buvo aitrus. Kažkur įsimetęs dieg- 
lys, širdies dunksėjimas, pykinanti prakaituota tuš- 
tuma. Ji nurijo didžiulį gumulą gerklėje, bet jis vis 
tiek ten liko kaip įvarytas pleištas, auksinė ir skais- 
čiai raudona kaukė dusino kaip smaugiko ranka. 

Čia pakilus išblėso procesijos klegesys; tarsi pro 
akmenines duris vedantis takas būtų jas ūmai nu- 
bloškęs iš Salos į visiškai kitą vietą, kur karaliavo 
tyluma ir tik cikados čirškė dygiakrūmiuose. Klup- 
telėjusi Miranija pajuto, kaip ant akių užkrito suli- 
pusi sruoga. Kaip visada tuoj išsileis plaukai. Tada 
pagalvojo: Na ir kas, tave suėmė baimė. Bet tu bent 
pamatysi Orakulą. 

Vėlų vakarą tarp visų kitų Žemutiniuose rūmuo- 
se kilo ginčas. Ar Orakulas yra kalbanti statula, ar 
iš žemės trykštantis šaltinis? Ar jis riaumoja griaus- 
mingu balsu, ar šnabžda kaip vėjo šiurenami lapai? 

Tuo tarpu Hermija pasinėrė į transą ir ėmė vaitoti 
ir klykauti. Miranija pernelyg drovėjosi, kad prie jos 
prisidėtų, ir klausėsi ausdama savą slaptą šventva- 
gišką mintį. Dabar ji viską sužinojo. Bet niekada ne- 
galės joms to papasakoti. 

Kadagiai, skurdūs čiobrelių krūmai ir kiečiai dar 
labiau aitrino kaitrą savo kvapais. Takas, susirangęs 
kaip mieganti gyvatė, dievo sujaukti traškantys krū- 
mynai, smulkučiai šuorai, vinguriuojantis žvynuotas 
kūnas, kaip žalias blyksnis šmurkštelintis driežas. 

Galiausiai jos apsuko paskutinį ratą ir atsidūrė 
ten, kur ėjusios. 

Aukštyn kilo platūs suktiniai laiptai. Kalbėtoja 
ėmė jais kopti, saulė buvo aukštai pakilusi ir kopian- 
čiosios šešėlis buvo trumputis. Laiptai buvo nuglu- 
dinti žingsnių, per plonapadžius sandalus juntamas 
jų glotnumas Miranijai bent iš tolo priminė malo- 
numą. Juos savo kojomis išduobėjo kartų kartos. Be 
to, čia dvelkė vėjelis - silpnas, bet tikras, alsuojantis 
siūruojančių šakų gaivuma. 

Laiptai vedė į akmeninę pakylą. Vidury jos sto- 
vėjo didžiulis pasviręs akmuo, tartum neatlaikęs 
šimtmečių audrų. Iš trijų pusių kaip žalios lapijos 
siena pakylą supo kreivi, gumbuoti alyvmedžiai, tik 
rytų pusėje buvo atviras plotas. Tai buvo aukščiau- 
sia Salos vieta ir prieš akis iki pat horizonto tviskėjo 
mėlyna jūra. 

Miranija apsilaižė sukepusias lūpas. 

Kalbėtoja nusiėmė kaukę. Viena ranka ji to ne- 
būtų padariusi, ir kai plunksnomis apkaišytas auk- 
sinis veidas jau gulėjo ant žemės, tai buvo vėl ta 
pati Hermija - suplukusi ir suirzusi, išsidraikiusiais 
plaukais. 

Ji sušnairavo. 

— Taurė. Priešais tave. 

Tai buvo platus bronzinis indas - gąsdinančiai 
lėkštas dubuo. Miranijai priklaupus taurė atsidūrė 
šešėlyje ir ji pamatė palei briauną išraižytą Lietaus 
karalienę. Jai reikėjo suimti dubenį abiem rankomis, 
kad galėtų pakelti, metalas buvo karštas kaip ugnis. 
Stebėtinai lengvas. Bet jis buvo dar tuščias. 

— Nešk čia. 

Miranija nevikriai atbogino indą į akmeninės pa- 
kylos vidurį ir ten pastatė. Metalas dusliai žvangtelė- 
jo. Apačioje svilinančiame karštyje nekantraudama 
laukė procesija, tarsi duodamas atsaką dunkstelėjo 
būgnas. 

Šalia taurės žiojėjo plyšys. Jis buvo siauras, bet 
grėsmingas, atsivėręs pačiame aukštybėse esančios 
apskritos pakylos viduryje, ant jo krito tamsus pasvi- 
rusio akmens šešėlis. Ji iškart suprato, kad tai Ora- 
kulas. Siaura sprogymė smigo tiesiai į tamsą, kiaurai 
Salą ir uolas iki pat jūros gelmių, kur gyveno dievas. 
Tai buvo burna, pro kurią jis kalbėjo. 

Apžavėta ji prisiartino prie plyšio. Jis buvo juodas 
kaip naktis. Ji nesumetė, ar jis tuščias, ar užtvindytas 


aliejingo vandens; žėrinčiuose saulės spinduliuose 
jis atrodė tarsi įkūnytas niekas — vieta, kurioje vieš- 

— Atiduok savo auką, - tarė Hermija. 

Miranija iš rūbo išsisegė segę - rubininį skorpio- 
ną. Jį tėvas įteikė tą dieną, kai ji išplaukė laivu iš Milo; 
atmintyje liko tėvo pirštai, suspaudę jai ranką. 

— Tu mano pasididžiavimas, - pasakė jis. Jo vei- 
das spindėjo iš laimės. 

Kalbėtoja žiūrėjo į ją. Miranija susizgribusi ištiesė 
segę virš Orakulo. 

— Tau, šviesiausioji esybe, - ji atsiduso ir paleido 
segę iš rankos. Blykstelėjusi saulėje ši smigo į šešėlį. 
Kažkur giliai barškėdama vis dar krito žemyn. 

Hermija užsidėjo kaukę. Ji iškėlė rankas į dangų, 
o Miranija paskubomis atsiklaupė, padėjo delnus 
ant grublėto akmens ir taip Žemai nusilenkė, kad jos 
kaukės kakta atsirėmė į uolą. Oda buvo nudegusi iki 
raudonumo. Staiga ji kiek atsilošė, tvardydamasi, 
kad neaiktelėtų. 

Hermija prabilo. 

Dievas kalbėjo savo kalba. Klausydamasi priebal- 
sių sekos, Miranija svarstė, kodėl taip yra. Žinoma, 
jis galėjo kalbėti įprastais žodžiais. Bet tada, aišku, 
kiekvienas suprastų, ką jis kalba, o taip negalima. Bet 
tik ne Hermijai - tai galima jai vienai. 

Šiaip ar taip, Miranija net neabejojo, ko jis pra- 
šomas. Po keturių mėnesių be menkiausio lietaus 

lašo visas kraštas troško vienintelio dalyko. Jis buvo 
apsėdęs visus iki vieno ir nepaleisdavo žmonių nuo 
pabudimo perdžiūvusia burna iki ėjimo gulti kanki- 
nantis iš troškulio. 

Vanduo. 

Ji ištarė tai pati sau be garso. Vanduo. Vanduo. Šis 
žodis sroveno ir gaivino, gydė ir almėjo. Tai buvo 
kankynė ir gražiausias sapnas. Dievo sapnas. Jis 
nukrito iš dangaus, ir jei dabar tuoj pat iš dangaus 
niekas nenukris, neliks gyvulių kaimenių, žmonių 
ir nieko, kas gyva - net Saloje. Juos buvo apėmusi 
neviltis. Ji vylėsi, kad Hermija viską gerai išaiškins. 
Bet jei dievas tikrai yra, jis ir taip turėtų tai Žino- 
ti. Parkritusi veidu ant karščiu tvoskiančio akmens, 
Miranija nugurkė seilę ir gerklę pervėrė skausmas. 
Aš taip nepagalvojau, - kartojo ji mintyse drebėda- 
ma iš siaubo. - Aš taip nepagalvojau. 

Hermija baigė. Vien deginantis vėjas šiureno ša- 
kas. Miranija iš arti stebeilijo į akmens plokštę po 
savo pirštais. Gal tarp jų tekštelės iš dangaus nukri- 
tęs karštas lašas, paskui daugiau, paskui dar daugiau? 
Susitvenks debesys, nugriaudės perkūnas, siūbtelės 
vėjo gūsis? 

Bet dangus buvo žydras, alsuojantis kaitra ir gied- 
ras, ir, regėjos, toks bus per amžius. 

Paskui tamsiose plyšio gelmėse ji pamatė kažką 
krutant. 


Akmeninę plyšio briauną ėmė grabinėti mažu- 
tė nariuota žnyplė. Ji išstumdė į šalis smulkiuosius 
grumstelius. 

Ant sprando jai pasišiaušė plaukai, rankų oda nu- 
ėjo pagaugais ir pašiurpo. Ji šnipštelėjo: 

— Kalbėtoja! 

— Tylėk. 

Hermija pati pamatė. 

Antra žnyplė, apaugusi smulkučiais šereliais. Pa- 
skui krebždesys, nuo kurio Miranija atšoko atgal, - 
dar šešios kojos, smėlio gelsvumo kūnas ir užriesta 
nariuota uodega su aukštyn iškeltu tirtančiu mirtinu 
geluonimi. 

Skorpionas išropojo iš plyšio į dubens šešėlį. 

Kalbėtoja sukuždėjo: 

— Jau! 

Miranija žvilgtelėjo į ją. Iš po kaukės juodavo jos 
akys. 

Nes atėjo metas. Kai paaiškės, ar tu gali gyventi 
nešėjos gyvenimą, ar dievas tave nužudys. 

Kad tavęs nėra. Aš taip nepagalvojau. 

Skorpionas pabėgėjo jos link. Miranija skubinai 
čiupo indą, švelniai jį pavertusi atrėmė briauną į 
žemę ir skorpionas įšliaužė vidun. 

Įsitempusi ji paklausė: 

— O kas dabar? 

Iš po kaukės nuskambėjo aštrus Hermijos balsas. 
Su šaltu linksmumu ji pasakė: 

— Palauk. Mes nežinome, kuriame jis gali būti. 

Iš plyšio išropojo iš viso devyni skorpionai. Vie- 
nas paskui kitą, vienas buvo mažas ir geltonas, vie- 
nas - iš didžiųjų, raudonų, trys juodi ir mažiukai, ne 
didesni už vabalą, patys nuodingiausi. Brazdėdami, 
slydinėdami dubenyje jie gainiojo vienas kitą. Vie- 
nas iš geltonųjų atrodė nebegyvas; jie puldinės vie- 
nas kitą ir gels, kol liks tik vienas. Jeigu neišropos iš 
dubens ir pirmiau neįgels jai. Užtenka kartą prisi- 
liesti. Piršto galiuku... 

Jos rankos buvo tokios šaltos, kad dabar atro- 
dė tarsi nulietos iš bronzos. Kai Hermija pagaliau 
tarė: „Užteks“, - ji pajuto visą kūną užliejantį pa- 
lengvėjimą tarsi išmušta prakaito, bet tik dabar 
prasidėjo tikroji kankynė. Ji žinojo, kad kalbėtoja 
ją stebi ir džiūgauja. Ji nesuprato, kodėl Hermija 
išsirinko ją. Nebent būtų sužinojusi, apie ką Mi- 
ranija mąstė paslapčia. Nebent dievas yra tikras ir 
jai pasakė. 

Kiekvienas žingsnis taku atgal prie procesijos 
buvo kaip siaubingas sapnas. Ji laikė indą kiek įma- 
nydama toliau nuo kūno, apdairiai suėmusi išskės- 
tomis plaštakomis iš apačios toliau nuo krašto, bet 
dubuo buvo sunkus ir vis labiau sunkėjo, kuo labiau 
artėjo Miestas. Kartą ji kluptelėjo ir žioptelėjo suim- 
ta mirtino siaubo. Jei pargrius, jai galas. 

Joms pasirodžius prie akmeninių vartų, kalbėtoja 
sustojo ir skambiai prabilo: - Jis sa mumis! 

Per procesijos dalyvių voras nusirito šaižūs, nir- 
šūs šūksniai. Kareiviai sužvangino ietimis didžiuo- 
sius savo skydus, riktelėjo šventyklos patarnautojai 
ir raštininkai. Archonto neštuvų nešėjai ant paskau- 
dusių, sutinusių pečių ėmė siūbuoti palankiną. Pro 
mėlyną kaukę išplėstomis akimis žvelgdama į Mira- 
niją, Chrisė vedė kitas Devyneto merginas, paskui jas 
sekė šimtas mažų mergaičių; eilių eilės baltų rankų 
barstė aguonų ir eukaliptų žiedlapius, mindžiojamus 
kojų, ir eidamos pro šalį jos su nenugalimu smalsu- 
mu dirstelėdavo į ją - visos aliai vienos, net Retija, 
kuri norėjo būti jos vietoje. 

Miranija stovėjo sustingusi nuo įsitempimo. Jos 
kūnu žliaugė prakaitas. Jos akys buvo įsmeigtos į 
skorpionus, be paliovos lipančius vienas per kitą, 
siaubą kelianti išriestų kūnų ir gaubtų indo sienelių 
pusiausvyra, laikanti juos plačiame lėkšto dubens 
dugne. Jai jau buvo įskaudę rankų raumenys. 

Įkandin mergaičių priartėjo archonto neštu- 
vai - linguojantys nešėjų žingsnio ritmu, palengva 
besikilnojantys pagal kelio nelygumus. Vėduoklių 
laikytojai pliekė juos kamuojančių musių debesis; 
prakaito upeliai vagojo dulkėtus jų veidus. 

Miranija nurijo seilę ar bent pamėgino nuryti. 
Gerklė buvo užakusi nuo troškulio. 

Prijojo Argelinas; jo arklys buvo nusiplūkęs, 
žliaugiantis prakaitu. Raitelis metė klausiamą žvilgs- 
nį į Hermiją; ši linktelėjo. Paskui mostelėjo Mirani- 

jai; jos abi žingtelėjo prie neštuvų ir nusekė paskui 
juos. 

Kelias į požemio karalystę turėtų būti toks kaip 
šitas. Prakaitas užpylė Miranijai akis, jai už nugaros 
trimitininkų ir būgnininkų keliama kakofonija gręžė 
pojūčius kaip skausmas; šventosios tarškynės ir ne- 
paliaujamas šaižus iečių ir skydų žvangėjimas, o toli 
priekyje - tarsi pamėkliškas atbalsis delnais - plo- 
jantys žmonės, laukiantys ant tilto ir dykumoje, išsi- 
rikiavę palei tviskantį kelią į Mirusiųjų miestą. 

O skorpionai slydinėjo ir krebždėjo ant nusvidin- 
to bronzos paviršiaus; jie įnirtę vis įsibėgėdavo, ne- 
nustygo vietoje, savo tirtančiomis uodegomis be at- 
vangos gėlė vienas kitą pagauti įsiūčio. Indas aptiško 
smulkučiais nuodų lašeliais. Miranija žengė nepa- 
keldama akių, klupdama pataikiusi pastatyti koją į 
išmuštą kelio duobę ir taip įsitempusi visu kūnu, kad 
virto sutelktos energijos sankaupa, vienomis akimis 
ir rankomis, suaugusiomis su švelniai gaubtu, tobu- 
lų proporcijų indu. Buvo akimirka, kai dievas buvo 
joje, ir ji žinojo turinti neapsakomą galią, laikanti 
pasaulio pusrutulį, kuriame knibžda menkos, be- 
jėgės būtybės, vienas iškelianti, kitas bloškianti že- 
myn - gyvenimo ir mirties valdovė. Tik staiga du 
bjaurūs padarai priešingose indo pusėse ėmė ropštis 
sienelėmis aukštyn, ji užgniaužė gerkle kylantį riks- 
mą, nuspriegė juos atgal ir vėl tapo Miranija, išsigan- 
dusia kvailiuke, atsidūrusia per plauką nuo mirties. 

Ji suprato tik tiek, kad priėjo tiltą, nes prieša- 
kyje pasigirdo medinio pagrindo dunksėjimas; ne- 
trukus jos kojos pajuto, kad kelio paviršių pakeitė 
lygios lentos, ir akimirksnį atitraukusi žvilgsnį į 
šoną nuo dubens pro plyšius tarp lentų ji pamatė 
žemai po kojomis banguojančią jūrą. Bangos dau- 
žėsi į uolas. 

Jau nebetoli. Pusė skorpionų tysojo kaip negyvi, 
bet negalėjai Žinoti, ar iš tikrųjų, staiga bet kuris ga- 
lėjo atgyti ir nuskuosti prie jos, o dubuo jau buvo 
taip apsunkęs, kad jai teko priglausti jį prie krūtinės, 
rankos buvo slidžios ir indas kilnojosi pagal išgąs- 
tingai trūkčiojantį jos kvėpavimą. Po pat jos smakru 
vyko žūtbūtinė skorpionų kova. 

Dykuma! Smėlis ant kelio, iš visų pusių, čia pat, 
visur žmonės. Jie plojo procesijos žingsnio ritmu, 
mėtė gėles, žolynus, kuriuos trypė ir traiškė jos ko- 
jos, į archonto neštuvus mėtė laurų vainikus. Išdrį- 
susi vėl atitraukti akis į šalį, ji pamatė, kad senukas 
stebeilija pro palankino uždangą. 

Jis akimis ieškojo jos. Pro nuostabaus grožio ge- 
dulo kaukę ji įžiūrėjo jo akis ir akimirką susitiko jų 
žvilgsniai, kuriuose buvo vienodas siaubas. 

Tada jis atsilošė ir atitraukė užuolaidas. Jis ap- 
žvelgė savo žmones iš po auksinio ir skaisčiai raudo- 
no kaukės veido, pasisukdamas tai į vieną, tai į kitą 
pusę, iškėlęs rankas ir laimindamas. Žmonės klyk- 
dami ir aimanuodami bėgo šalimais, kareiviai stūmė 

juos atgal, kažkur bliovė ožkos, plieskė saulė, oras 
buvo troškus nuo dulkių. 

Skorpionas užkopė iki briaunos; viena žnyplė pa- 
lietė jai ranką. Konvulsiškai, iki kvaitulio drebėdama 
ji sprigtelėjo skorpioną atgal, užgniaužusi gerklėje 
riksmą ir suklikusi be garso. 

Mirusiųjų miestas. 

Prie įėjimo į jį didžiulėje tuščioje aikštėje laukė 
zikuratas. 

Šventasis kalnas, aštrios šlifuotų akmenų briau- 
nos, į jį vedančių laiptų pakopos tokios stačios, kad 
pagalvojusi apie tai ji sugriežė dantimis. Neleisk man 
tavęs išmesti, - sušnibždėjo. - Leisk man tave užnešti. 

Dievas buvo juodajame skorpione - iš tų mažųjų. 
Kai jis peršliaužė per raudonojo gyvio kūną, ji tuo 
nebeabejojo. 

Archontas išlipo iš neštuvų. Jo tunika buvo balta, 
jis iškėlė rankas ir triukšmas nutilo. Išskyrus Mira- 
nijos širdies dūžius. 

- Šiandien, - tarė jis, - aš, kuris esu dievas, palie- 
ku jus. Šiandien aš gersiu Lietaus karalienės sode. Aš 
kalbėsiuosi su ja. Šiandien susijungs mano mintys ir 
jos mintys. Dėl to aš atėjau pas jus būdamas vaikas, 
dėl to jūs maitinote ir rengėte mane visus tuos ilgus 
metus. Jūs ilgai kentėjote. Jūsų javai žūsta, jūsų vai- 
kai trokšta, o padangė vis dar tuščia. Bet prisiekiu, 
kadangi aš jos paprašysiu, ji atsiųs jums lietų. Ka- 
dangi manyje yra dievas, aš atsiųsiu jums lietų. 

Nepasigirdo nė vieno džiaugsmo šūksnio. Tik rit- 
mingu gaudesiu sutratėjo būgnai ir tarškynės. Tada 
archontas pasuko zikurato pusėn ir ėmė kopti į jį. 
Kalbėtoja stumtelėjo Miraniją eiti paskui jį. 

Skaudėjo kojas, buvo sunku kvėpuoti. Jai, Hermi- 
jai ir seniui po kauke. Vis aukštyn, viena stati pakopa 
po kitos, dangop, į nesvetingą mėlynę, kur tarsi ap- 
svaigę sukiojosi aitvarai. Jos raumenys virto skaus- 
mo ir kančios gumulais. 

Pasiekusi viršūnę besikilnojančia krūtine, raibs- 
tančiomis akimis ji tvirčiau suspaudė dubenį. Du 
skorpionai grūmėsi dėl gyvybės. 

Trejetas atsistojo dangaus aukštybių fone. Pa- 
skui, jos nuostabai, archontas nusiėmė kaukę. Tada 
ji pirmąkart išvydo jo veidą - jis buvo stebėtinai 
lygus, neraukšlėtas ir blyškus, nes niekada neregė- 
jęs saulės. Tai buvo glebus dručkis plika galva, iš 
jo sklido gerumas, lyg jis būtų koks tavo dėdė. Jis 
atsigulė ant lygaus įkaitusio akmeninio paviršiaus, 
užsimerkė ir apmirė. Jis taip ir nepasakė joms nė 
žodžio. 

Miranija pritūpė ir šalia jo padėjo dubenį. Nuo 
neapsakomo palengvėjimo jai sulinko keliai. Ji sku- 
biai nulipo paskui kalbėtoją nuo pakylos krašto. 

Staiga archonto akys atsivėrė, jis čiupo Miraniją 
už rankos karštais, drėgnais delnais. 

— Imk, - ištarė vien lūpomis - paskubomis, vos 
įstengdamas jas pakrutinti. - Laikyk paslaptį. 

Ir įbruko jai į delną suglamžytą papiruso skiautę, 
kurią ji nevalingai sugniaužė. Jo akys buvo kaip reta 
šviesaus mėlynumo. 

— Saloje pilna klastos, - jis alsiai kvėptelėjo. - Sau- 
gokis. Lik gyva! 

Kai Hermija atsisuko, jis vėl gulėjo užsimerkęs. Pa- 
skui, dar Miranijai nespėjus gerai paslėpti delne skiau- 
tės, jis pakėlė ranką ir palengva nuleido ją į dubenį. 

Apačioje nuščiuvo būgnai. 

Pasaulyje stojo tyla. 


Ji nebūtų galėjusi tiksliai pasakyti, kada jis mirė. 
Tai įvyko be garso, visiškai tyliai. Netrukus siaubo 
gniaužiama gerkle ji pamatė mažutį juodą skorpio- 
ną, ropojantį aukštyn jo ranka; šis kelias akimirkas 
sustojo ant jo veido krutindamas ore smulkutes 
žnyples. Paskui nusikeberiojo ant tunikos, nukrito, 
šmurkštelėjo į plyšį tarp akmenų ir dingo. 

Laukė visas kraštas. 

Dykuma, negailestingoji jūra, Sala. 

Po kojomis stovėjo saulės kepinami Žmonės, Ar- 
gelino kareiviai, didžiuliu gynybiniu kvadratu išsiri- 
kiavę zikurato papėdėje. Buvo girdėti, kaip zvimbia 
musės, tūpiančios ant archonto veido, kol Miranija 
užsiropštė atgal ir jas nubaidė. 

Galiausiai prisiartino Hermija, priklaupė, užmetė 
akį į negyvus skorpionus dubenyje ir tada pačiupi- 
nėjo senio kaklą tikrindama, ar jis nebekvėpuoja. 

Nežvilgtelėjusi į Miraniją ji atsistojo ir sušuko 
žmonėms: 

— Dievas mus paliko! 

Nuvilniję šūksniai galiausiai virto staugimu. Gon- 
gai, varpeliai, tarškynės, būgnai. Dejonės ir raudos. 

Miranija stovėjo nusikamavusi iki išsekimo, so- 
pančiais raumenimis, krečiama šiurpo, deginama, 
graužiama troškulio, į gniutuliuką kumštyje suspau- 
dusi raštelį. Senuko veidas buvo atsileidęs, romus. Jis 
gulėjo nekrutėdamas. 

Kažkas suriko. Džiaugsmo šūksniai pratrūko tar- 
si perkūnas. Hermija staiga atsisuko, Miranija nu- 
kreipė žvilgsnį ten pat, kur ir ji. 

Toli rytuose, pačiame pasaulio pakraštyje, pasi- 
rodė pilkas debesis. 


Ji įžengia į Aukštutinius rūmus 


Į pavakarę dangus apsiniaukė; pilkasis debesis išsi- 
plėtė, žvarbus vėjas čaižė jūrą, stačiai besileidžian- 
čiose vingiuotose Uosto gatvėse plaikstydamas pala- 
pines ir drobines krautuvių uždangas. Sugrįžo žvejų 
valtys, paskutinė kiek įkabindama skubėjo į saugų 
uosto prieglobstį, nosimi skrosdama bangeles. Virš 
galvos tarsi perspėdamos klykavo žuvėdros. 

Miranijai sulanksčius atsargines tunikas ir susi- 
dėjus į krepšį, į miegamąjį įskriejo vėjo gūsis, įsisuk- 
damas į perregimas virš kiekvienos lovos pakabintas 
užuolaidas ir budinčių mergaičių sijonus. 

Nė viena daug nekalbėjo. Ji žinojo, kad jos pa- 
vydi ir kartu džiaugiasi neatsidūrusios jos vietoje. 

Tik ne į tą tarnybą. Paskui Chrisė pažvelgė į dangų 
ir pašoko. 

— Lyja! Tikrai, žiūrėkit, žiūrėkit! 

Nubėgusi ji persisvėrė ant palangės ir iškišo ran- 
kas, kitos pasekė ja. Ant grindų nutiško keli stambūs 
lašai. 

Miranija pamanė: ne tiek jau daug už senuko 
mirtį. 

Jos siaubui, į ją atsisuko Retija. 

— Turbūt įsivaizduoji, kad tai tu atnešei lietų, ar 
ne? - ji piktai susiraukė. - Nesuprantu, kodėl die- 
vas išsirinko tave. Tu viena iš mūsų visų paimta į 
Aukštutinius rūmus! Mažoji Miranija, bijanti Žodį 
išlementi! 

Kai kurios mergaitės sukikeno. Miranija kietai 
užtraukė krepšio virvelę. Ji norėjo Retiją sumalti į 
miltus taikliu kandžiu atsakymu. Bet žinojo, kad jai 
neišeis. Vietoj atsakymo neryžtingai nusišypsojo, 
pati savęs už tai nekęsdama. 

— Man atrodo, kad tai ne pati lengviausia tarnyba. 

— Aišku, ne! - Retija atvirai tyčiojosi. - Neilgai 
trauksi. Daugiausia šešis mėnesius, kiek išgyveno 
viena nešėja, vardu Kastija, tarnavo prieš daug metų, 
sako, buvo geležinė moteris. Ne tokia baikšti pe- 
liūkštė kaip tu. 

Miranija dirstelėjo į Chrisę - jos veidas apsiniau- 
kė. Abi jos žinojo, kad Retija kilusi iš garbingiausios 
Abiejų Žemių šeimos ir vieną dieną svajojo tapti kal- 

bėtoja. Ji prieš dvejus metus pateko į Žemutinius rū- 
mus ir jau buvo tapusi taurininke. Visos žinojo, kad 
tai ji turėjo būti paaukštinta. Ji buvo įtūžusi. 

— Ponia Miranija, - tarpduryje stovėjo vyres- 
nysis liokajus Koretas. - Ar malonėtumėte eiti su 
manimi? 

Ji pakėlė krepšį. Chrisė atrodė juokingai susigrau- 
dinusi; kitos buvo paniurusios, pilnos apmaudo. 

— Iki pasimatymo, - sukuždėjo Miranija. Tada 
nusekė paskui vyrą patenkinta, kad pagaliau išėjo. 

Toli virš jūros be jokios naudos dulkė vos įžiūri- 
mas lietus. 

Paskui Koretą lipdama laiptais į rūmų kiemą ji 
mąstė, kad Retija sakė tiesą. Šventykloje jų yra vos 
devynios, penkios Žemutiniuose rūmuose, ketu- 
rios - Aukštutiniuose, ir visos jos gerokai vyresnės 
už ją. Kiekviena iš Devyneto turėjo titulą, ir aukštyn 
galėjai pakilti tik kuriai nors mirus ar pasitraukus, 
nes visos jos turėjo pasitraukti sulaukusios trisde- 
šimties. Šios tvarkos buvo griežtai laikomasi, ar bent 
jai taip atrodė. Pirmiausia tampi dievo rūbų siuvinė- 
toja, paskui — dievo ragautoja, dievo maudytoja, ug- 
nies nešėja, taurininke, kvapiųjų aliejų tepėja. Apie 
tą laiką tu jau greičiausiai esi perkopusi dvidešimt, 
taigi tau jau per vėlu tapti žvaigždininke, išmokusia 
tiksliai apskaičiuoti, kada patekės saulė, nusileis mė- 
nulis, ir visa kita. Kuri galiausiai paliks savo postą 
kaip dievo nešėja ir kalbėtoja su dievu. 

Eidama per kiemą, kur skraidė ir nišose spar- 
nais plakė orą balandžiai, ji mintimis peržvelgė savo 
čia praleistus metus. Jie vargiai ką žadėjo. Jos tėvas 
nenuilsdamas rezgė įvairias užmačias, intrigas, pa- 
pirkinėjo, kad tik ji čia patektų, ir jos vardas kone 
nuo gimimo buvo sąraše, tačiau net tada, kai atėjo 
laiškas su žinia, kad atsirado laisva vieta, ir jos tėvas 
rėkaudamas iš džiaugsmo pasileido lakstyti po griū- 
vančių jų namų kolonadas, ji juto vien baimę. Dėl 
to, kad į ją visi spoksos. Kad žmonės jai lankstysis 
ir kreipsis į ją „ponia“. Kad jai reikės kalbėti prieš 
žmones. 

Iki šiol buvo ne taip jau blogai. Pareigos buvo 
lengvos. Būdama siuvinėtoja ji neturėjo jokio su- 
pratimo apie adatas ir siūlus, bet vis tiek viską už 
ją darė tai mokančios darbininkės. Gyvenimas buvo 
lengvas: skaitai knygas, žaidi, plaukioji nuo pašalinių 
akių paslėptame baseine įvijų laiptų papėdėje sode. 
Rinktinis maistas, vandens kiek nori - Šventykloje 
jo niekada netrūko. Bet ji buvo tik siuvinėtoja. 

Kol aną savaitę Alaną palietė dievas. 

Tai įvyko staiga. Kokią minutę tamsiaplaukė mer- 
gina stovėjo it stabo ištikta, kitą minutę taurė krito 
su tokiu žvangesiu, kad visos nustėro. Joje buvo vie- 
nas skorpionas, mergina susmuko kaip maišas. Vi- 
siškai netikėtai. Akimirksniu. Ji prisiminė, kaip kartą 
Alana paskolino jai baltą šerpę. Dabar ji mirusi. O 
Miranija - nešėja. 

Tai buvo neapsakoma garbė - neįtikėtina ir gąs- 
dinanti. Bet kodėl, kodėl ji? 

Koretas atvėrė Aukštutinių rūmų duris, susto- 
jo pasitraukdamas į šalį ir praleisdamas ją pirma 
savęs. Tai buvo aukštas, nekalbus vyras skusta gal- 
va, su plačia antpetine iš aukso ir lazurito lakštelių 
ir dievo ženklu, sudėliotu iš granato akmenėlių. 
Mergaitės traukdavo jį per dantį, bet tik jam ne- 
girdint. 

Terasa buvo erdvi, išklota šlakuotu marmuru. 
Dešinėje arkų kolonos smigo į baltas sienas, apie 
jas vyniojosi vynmedžių šakelės. Miranijos sandalai 
šlepsėjo jai žengiant vėsiomis akmeninėmis grindi- 
mis pro statulas ant aukštų postamentų - suakme- 
nėję blausūs buvusių kalbėtojų žvilgsniai, įbesti į jū- 
ros tolius. Koretas tarė: 

— Paskutinės durys, ponia. 

Ji ir pati sumojo. Ant jų buvo auksinis dievas ir 
žodis. 

NEŠĖJA. 

Jis mandagiai jai linktelėjo ir atšovė skląstį, pla- 
čiai atverdamas duris. 

Tai buvo erdvus kambarys, didesnis už esančius 
žemesniame aukšte, baltas ir tuščias, neskaitant lo- 
vos moskitų tinklelio debesyje, vienintelio stalo ir 
krėslo. 

Viskas, kas priklausė Alanai, buvo skubiai išnešta. 
Tarsi jos niekada nė nebuvo. 

Grįžtelėjusi ji įstengė balsu pasakyti, o ne sušnibž- 
dėti „ačiū“, ir tuo pat metu pamatė, kad ant galinės 
sienos buvo ištapyti tie patys didžiųjų dykumos Gy- 
vūnų atvaizdai - beždžionė, krokodilas, ibis. Jų akys 
buvo iš raudonų granatų. Jie žiūrėjo į ją stikliniais 
žvilgsniais. 

Koretas nusilenkė. 

— Kai suskambės gongas, jus norės pamatyti po- 
nia Hermija, - jis nutilo ir metė į ją greitą, beveik pa- 
salūnišką žvilgsnį. Daugiau netaręs nė žodžio išėjo ir 
uždarė duris. 

Miranija krito ant lovos. Kai kurios mergaitės 
manė, kad Koretas yra Hermijos šnipas. Ji nežinojo, 
kaip yra iš tiesų. 

Sala pilna klastos. 

Ji paskubomis apsižvalgė, paskui nuėjo apžiūrėti 
abiejų langų. Pro vieną matėsi Šventyklos sodai. Po 
juo leipo saulės kepinamos gėlės. Ją sužavėjo kitas 
langas, iškirstas šoninėje pastato sienoje: atsistojusi 
ant akmeninio suolo po palange ji pamatė stovinti 
aukštai virš stačios plikos uolos. Kažkur žemai nardė 
klykaujantys jūros paukščiai, susibūrę į didelę kolo- 
niją; ant uolų žėlė žemaugė augmenija, stirksojo kele- 
tas netvirtai įsikibusių krūmų ir vienas kitas skurdus 
citrinmedis su smulkučiais vaisiais. Laužyta ožkų 
tako gija savižudiškai smigo žemyn. Šitokia aukšty- 
bė ją ir svaigino, ir kėlė pašėlusį smagumą. Amžina 

jūra plytėjo iki neužmatomų tolių; ji įsmeigė akis į 
tolimą, debesimis aptrauktą horizontą, tardamasi iš 
tikro galinti iš čia pamatyti gimtąją Milo salą - gal, 
kai nurims audra arba naktį, kai įsižiebs švyturys. 

Ji nusigręžė nuo lango ir atsisėdo ant vėsaus suo- 
lo. Tada įkišo ranką į tunikos kišenę ir ištraukė pri- 
rašytą skiautę. Ji pirmąkart rado progą atidžiau ją 
apžiūrėti. Tai buvo nuo senumo suskeldėjęs, sudū- 
lėjęs papirusas ir išskleidusi ji visai jį perplėšė. Raš- 
menys buvo labai smulkūs, išvedžioti paskubomis ir 
tokie blankūs, kad ji vos galėjo įskaityti. 


Aš mačiau tave pro langą. Žinau, kad esi iš Milo. Tai 
buvo ir mano sala, kol buvau čia atgabentas, kad tap- 
čiau archontu. Dėl to aš tikiu tavimi. Čia daugiau nie- 
ko nėra ir aš tuoj mirsiu. 


Kažkas sušlamėjo terasoje. 

Ji kaip įgelta pašoko besidaužančia širdimi. Aki- 
mirksniu perbėgo per kambarį prie durų ir vos pra- 
vėrusi jas pro plyšį įsistebeilijo į marmurinę arkadą. 
Į ją žvelgė vien statulos. Tarp jų išsirikiavusios kitų 
kambarių durys buvo uždarytos. 

Ji uždarė savo duris ir atsistojo nugara į jas. 


Štai kas, mergaite. Kalbėtoja yra parsidavėlė. Dievas 
kalba su mumis, bet ji jo negirdi. Tai, ką ji mums sako, 

nėra dievo siųsta žinia. Ji pikta, dėl to sulaiko lietų. 
Orakulas išduotas. 

Padaryk du dalykus. Surask naują archontą. Kal- 
bėtoja ir Argelinas išsirinks tą, kurio jie nori, bet tai 
bus ne tas, kurį pasirinktų dievas. Neleisk jiems to. 
Antra. Mano rūmuose yra muzikantas. Oblekas. Pa- 
kalbėk su juo. Jis žino. 

Nebijok dievo. Jis tavęs nenuskriaus. Jis tave išsirin- 
ko. Sudegink šitą laišką. Lik gyva. 


Baimingai įsmeigusi akis į papirusą ji skaitė ir skaitė 
iš naujo. Koridoriuje pasigirdo minkštas, virpulin- 
gas gongo gausmas. 

Kaip paklaikusi ji nuskuodė prie stalo, pagra- 
baliojusi susirado smilkalinę ir sprigtu numušė jos 
dangtelį. Be kvapo iš baimės ji įkišo vidun papirusą, 
alpėdama iš nekantrumo palaikė virš raudonai žio- 
ruojančių žarijų, kol mažutė melsva liepsnelė ėmė 
laižyti skiautės kraštus, kol apėmė ją visą, bet ši degė 
lėtai, lyg nenoromis. 

Vėl sugaudė gongas. 

Ji numetė raštelį ant grindų, sumindžiojo kojo- 
mis, susėmė nuodegas ir kuo greičiau paleido jas pro 
langą. Jos pirštai buvo suodini. Ji greitai juos nusi- 
šluostė, pasitaisė plaukus ir išėjo. 

Uždarydama duris pamatė, kad ant grindų vėjo 
dvelksmas tebekilnoja kelias apdegusias skiauteles. 
Bet jau nebebuvo laiko. 

Kalbėtoja Aukštutiniuose rūmuose turėjo kelis kam- 
barius su nuosavu kiemu, pilnu vijoklinių rožių. Kai 
Miranija atvėrė kedro duris ir įžengė vidun, į ją pa- 
dvelkė saldus žiedlapių kvapas. Kambarys buvo tuš- 
čias, bet jame šypsojosi prie užgesusio trikojo ant 
gembės pakabinta kalbėtojos kaukė, iš aukštai į ją 
žvelgdama tuščiomis akimis. 

Ji negaišuodama perėjo kambarį ir atsistojo po 
kauke. 

Dievas kalba su mumis, bet ji jo negirdi. 

Miranija prikando lūpą. Senukas buvo lengvati- 
kis. Greičiausiai taip buvo visada. Hermija klausy- 
davosi Orakulo, bet iš jo neišgirsdavo jokio balso. 
Taigi ji sakydavo tai, ką pati norėjo. 

Viskas būdavo taip, kaip ji norėjo. Kalbėtoja val- 
dė Salą, Sala valdė Abi Žemes nuo Saulėtekio iki Mė- 
nulio kalnų. 

Dėl to, kad Orakule nėra jokio dievo. 

Į ją dėbsojo kaukė. Ji dar labiau prisiartino. 

Kaukė buvo iš gryno aukso su iškalinėtais skais- 
čiai raudonais ornamentais, papuošta ibio plunks- 
nomis ir auksiniais skrituliukais, pakabintais ant 
spirale susuktų vielučių. Ant skruostikaulių buvo 
dailiai išraižytos susisukusios gyvatės. Antakiai 
juodi, išlenkti tobulu lanku, burna - juoduojanti 
ovali kiaurymė. Į šią kiaurymę įsisukęs nuo jūros 
besiveržiantis vėjas pakuždomis švilpavo plonytę 
gaidą. 

Ji nevalingai įsiklausė. Priglaudė ausį prie kaukės 
lūpų. 

Vos girdimas, plonytis švokštimas. 

Nieko nesakantis. 

Ir ji pamatė žėrinčiame aukse iškraipytą, sustin- 
gusį, nesišypsantį Hermijos veido atspindį - ji įžen- 
gė iš už nugaros ir stebėjo ją. 

Miranija taip staigiai atsisuko, kad kaukė sutarš- 
kėjo ir vos nenukrito nuo stovo. Širdis spurdėjo. 
Veidą užplūdo raudonis. 

— Aha, - tarė Hermija, - vis dar šokinėji kaip už- 
klupta katė. 

Tai buvo aukšta moteris ilga tiesia nosimi. Jos 
plaukai buvo elegantiškai sukelti viršugalvyje, su- 
smaigstyti dešimtimis smulkių auksinių smeigtukų. 
Žemę siekianti jos tunika buvo raudona, sumesta į 
šimtus klostelių ir besivejanti apie kojas. 

Miranija stovėjo it stabo ištikta, apsipylusi pra- 
kaitu. 

— Jūs norėjote mane matyti. 

Kalbėtoja atsainiai klestelėjo ant kėdės prie lango 
ir pasitaisė rūbą. Be jokių įžangų ji tarė: 

— Aš nustebau, kai dievas pasakė man tavo vardą. 
Tiesą sakant, buvau apstulbinta. Žemiausio rango iš 
devynių, naujokė, nei išvaizdos, nei orumo. Bet kai 
prabyla Orakulas, negali būti jokių abejonių, nors 
pirmais metais tu buvai vaikščiojanti nelaimė. Nie- 
kaip negalinti atprasti nuo namų... 

Miranija apsilaižė lūpas. 

—...kurie, rodos, tave buvo apsėdę kelis mėnesius, 
visur ir visko bijanti... - ji gūžtelėjo pečiais. - Aš ti- 
kėjausi bet ko, tik ne tavęs. Net Chrisės. 

Chrisės! Ji būtų ėmusi klykti iš siaubo. Drąsinda- 
masi iš paskutiniųjų, Miranija tiesiai pažvelgė į Her- 
miją. Ji melavo. Ne kitaip. Šaltai ir apgalvotai. Ją iš- 
sirinko ne dievas, o pati kalbėtoja, ir ši mintis per- 
vėrė Miraniją negailestingu teisingumu. Jiems reikia 
drovuolės, su kuria būtų mažiau bėdos. Štai kodėl 
pasirinkta ji, o ne Retija. 

Hermija iš dubens paėmė granatą ir perpjovė jį 
peiliuku. 

— Vis dėlto turiu pasakyti, kad pasirodei kur kas 
geriau, nei tikėjausi. Kai kurios mergaitės alpsta. Kai 
kurioms prasideda isterija. Tau neatsitiko nei viena, 
nei kita. 

Miranija sušnibždėjo: 

— Ačiū. 

- Štai tavo pareigos. Šiandien prasidės senovinės 
mirusio archonto laidotuvių apeigos. Jo kūnas bus 
išlydėtas iš Devynių buveinių į amžinojo poilsio vie- 
tą Mirusiųjų mieste. Tai truks devynias dienas. Kiek- 
vieną dieną turi budėti viena iš Devyneto, ir dievas 
bus su mumis, jei apsireikš kokiu nors pavidalu. - Ji 
stumtelėjo į dubens vidurį žievelę. - Tau bus neleng- 
vas metas. 

Miranijai rūpėjo iškentėti nepamiklinus pirštų. 
Juos vis dar maudė nuo sunkaus taurės nešimo. 

— Devintą dieną bus paskirtas naujas archontas. 
Dešimtmetis berniukas be dėmės, be ydos, tobulo 
kūno ir buklaus proto. Po senojo archonto mirties 
dievas įeina į jo sielą, nes dievas nemiršta. Berniuko 
leidžiamasi ieškoti iškart; karvedys Argelinas išsiun- 
tinės žygūnus ten, kur parodys Orakulas. Tuo tarpu 
mes turime atiduoti pagarbą mirusiajam. Tu ir Re- 
tija rytoj eisite į Rūmus ir iš ten atnešite velioniui pa- 
ruoštus drabužius, o paskui kareiviai užantspauduos 
duris. - Ji sausai šyptelėjo: - Ar įstengsi? 

Mėgindama neišsiduoti nerimaujanti, Miranija 
linktelėjo. 

— Gerai. Viskas. 


Vaikščiodama po terasą Miranija stabtelėjo, parimo 
ant turėklo ir įsižiūrėjo į jūrą. Dulksna liovėsi. Debe- 
sis jau sklaidėsi. Ten, kur jis buvo sudriskęs, vanduo 
vėl raibuliavo blėstančia šviesa, bangų keteros metė 
vos įžiūrimus rausvus besileidžiančios saulės atspin- 
džius. Vargu ar iš viso bus lietaus. Niekas nepasikei- 
tė. Rytoj vėl bus karšta ir sausa. 

Sopančia širdimi ji galvojo apie senuką. Jis buvo 
toks romus ir nuolankus. Jis mirė, bet dėl ko? Visą 
gyvenimą jis nešiojo kaukę, gyveno kaip atsiskyrėlis, 
su niekuo nekalbėjo, beveik neišeidavo iš Rūmų kaip 

kalinys, ir štai jį nužudė, o kas iš to? Jo mirtis neatneš 
lietaus. 

Tai buvo neteisybė, ir ji tai suvokė. 

Apsigręžusi ji parėjo į savo kambarį ir ėmė piktai 
traukti iš krepšio rūbus. 

Ir tik tada, pasukusi prie lovos, pamatė, kad ant 
grindų numestos apdegusios papiruso skiautelės 
buvo dingusios. Ji akimoju atitraukė moskitų tinkle- 
lį ir keturpėsčia ėmė beviltiškai grabinėti grindis. 

Nieko. 

Kažkas čia buvo. 

Kažkas surinko apdegusias skiauteles ir išsinešė. 


Jis susitinka su laukiniais žvėrimis 


Gatviūkštė buvo tamsi ir dvokianti. Tas plyšys tarp 
dunksančių aukštų iš dumblo drėbtų namų siluetų 
tamsoje neviliojo įsigauti į Uosto kvartalą. 

Nebent būtum pasiryžęs viskam. 

Stovėdamas tokioje vietoje, kurią dar šiek tiek 
užgriebė mėnulio šviesa, Setas vogčia apsidairė. Še- 
šėliuose slankiojo kažkoks į šunį panašus pavidalas, 
pro vieno namo langą su grotomis kitoje siaurutės 
gatvelės pusėje blykčiojo lempos liepsna. 

Daugiau ničnieko. Nė gyvos dvasios. 

Gal jie pamanė, kad jam neužteks drąsos čia at- 
eiti. Jie apsiriko. 

Jis pakėlė smakrą, atstatė pečius ir įžengė į gat- 
viūkštę. | 

Už trijų žingsnių jis atsidūrė visiškoje tamsoje. Į 
šalis spruko žiurkės. Nuo dieną papurškusios men- 
kutės dulksnos neištižo mėšlas, už kurio krūvos už- 
kliuvo jo koja, ir nėmaž nepaplovė iš dumblo krėstų 
namų sienų. Pūvančios daržovių atliekos, skudurai, 
dvokianti pastipusi nušiurusi katė. 

Perpjautos gerklės - šmėkštelėjo galvoje, ir, išsi- 
traukęs už bato aulo užkištą ilgą peilį tvirtai suspau- 
dė jį rankoje, sau nuraminti uždėjęs nykštį prie pat 
aštrios kaip skustuvas geležtės. Naktis buvo karšta, 
vėjas nepajėgė įsismelkti į klaidų staigiais vingiais 
besirangančių gatvių ir jas aptūpusių lūšnų labirin- 
tą, ir jį tarsi girnų akmuo slėgė oras, kuriame tvyrojo 
sumišusių įvairių kvapų tvaikas: prieskoniai ir jaz- 
minai, kupranugarių mėšlas ir dūmai. 

Kažkur aukštai, vieno miesto pirklio rūmuose, 
girdėjosi muzika. 

Priėjęs gatviūkštės galą jis atsidūrė nedidukėje, 
iki tol dar neregėtoje aikštėje. Vienoje jos pusėje mė- 
nulio šviesa krito ant pasvirusių namų, kurių durys 
skendėjo neįžiūrimoje tamsoje. Kitas aikštės kraštas 
buvo paniręs į juodą šešėlį, jame mirksėjo vienui vie- 
nas žiburėlis. 

Jo šviesoje žvelgė kažkieno veidas. 

Setas stabtelėjo, jo krūtinė ėmė neramiai kilno- 
tis. Gal tas žmogus jo neįžiūri, bet tokioje vietoje jį 

galbūt seka dešimt kitų, jis jau pirma pagalvojo, kad 
jam pasukus iš Miesto paskui jį kažkas sliūkina. Jis 
ant galvos užsimetė ilgą savo apsiaustą, apsivyniojo 
juo galvą, kad liktų tik plyšys akims, ir įžengė pro 
duris. 

Pro grotas į jį įsistebeilijo durų sargas. 

— Kas čia? 

- Ne tavo reikalas. Ieškau to, kurį vadina Šakalu. 

Barzdotą jo veidą perkreipė lyg ir šypsena. 

— Kaip ir pusė miesto kareivių. Jo čia nėra. Dingo. 

Setas linktelėjo: 

— Bet jie nežino žodžio Sostris. 

Tai kažką reiškė. Barzdyla liovėsi vypsojęs. Jis 
apsidairė, kažką pasakė kažkam sau už nugaros ir 
išklausė atsakymą. Tada Setas išgirdo atšaunamus 
skląsčius ir velkes, ir durys atsivėrė. 

Jis mikliai užkišo peilį už aulo. Jis gali labiau pa- 
kenkti nei padėti. 

Pro atidarytas duris kaip karštas dykumos sirokas 
plūstelėjo įkaitęs oras, pritvinkęs šleikščiai saldžių 
opijaus dūmų. Pasidžiaugęs, kad apsivyniojo veidą, 
jis pastūmė į šoną sargą, nusileido dviem pakopomis 
žemyn, pasuko už kampo ir pateko į landynę. 

Čia buvo tvanku ir tamsu. Net aliejinės lempos 
skleidė tik blausią melsvą šviesą. Kampuose atsi- 
drėbę vyrai rūkė ilgas riestas pypkes arba nebyliai 
Žiaumojo valgius iš purvinų indų. Kambario vidu- 
ryje ant sijos kabojo katilas, iš pypkių kilo į galvą 


43 


trenkiančių dūmų debesys, susiliejantys į vientisą 
miglą, pro kurią nesimatė lubų. Kelios moterys, iš 
kurių viena ar dvi buvo visai nebjaurios, spoksojo 
iš už tamsuojančių užuolaidų. Buvo baisus triukš- 
mas - kampuose drybsančios žmogystos ginčijosi, 
kažką be perstojo vogravo, kiek gerklė išneša, apdu- 
ję nuo kvaišalų arba siaubingai kankinančio amžino 
troškulio. 

Visi, kurie dar pajėgė sutelkti dėmesį, įsispitrijo 
į Setą. 

Jis apsilaižė lūpas ir iš lėto apsidairė. Jis nesku- 
bėjo. 

Juos buvo lengva pastebėti. Du iš jų sėdėjo kam- 
pe prie stalo - šioje dvokiančioje irštvoje tai buvo 
vieninteliai blaivūs Žmonės. Jie taip pat į jį Žiūrėjo. 
Vienas pamojo ranka. 

Jis prasibrovė pro opijaus pakirstus gyvus lavonus. 

— Ko atėjai“ 

— Sostris. 

Du vyrai persimetė žvilgsniais. Vienas pabarbe- 
no pirštais į tuščią kėdę ir Setas supratingai ant jos 
prisėdo. 

— Pasirodyk. 

Tai buvo reikalavimas. Setas nusivyniojo nuo vei- 
do apsiaustą. Žemesnis vyriškis išsišiepė. 

— Gražus berniukas. 

Setas suurzgė: 

— Ne toks, kaip tu. 

Žmogus buvo su raudona barzda, be priekinių 
dantų ir grumtynėse sutriuškinta nosimi. Jis kvėpa- 
vo šnirpšdamas ir bjauriai darkė žodžius. Ant kaklo 
buvo pasikabinęs auksinę grandinėlę, užsimetęs dry- 
žuotą apsiaustą, už diržo užsikišęs tris peilius, iš ku- 
rių mažiausias buvo didesnis už Seto. Jam nerūpėjo 
dangstytis veido. 

— Ar tu Šakalas? 

Raudonbarzdis nusižvengė. 

— Tai aš, - ramiai atsakė kitas. 

Pasukęs galvą Setas iškart suprato apsirikęs. Aukš- 
tesnis vyras buvo be jokių auksinių pašvitų. Jo rūbai 
buvo tamsūs, oda - gelsva. Nieko ypatinga, išskyrus 
akis. Jų plyšiai buvo siauri ir ištęsti, keistos migdolo 
formos, tarsi žvėries, ir Setas pažvelgęs į jas krūpte- 
lėjo. Pusę šio žmogaus veido dengė gobtuvas, bet vis 
tiek matėsi, kad jis jaunesnis nei kiti ir išpuoselėtos 
išvaizdos. Ant veido buvo užkritusi ilga, tiesi sruoga. 
Šviesių plaukų sruoga. 

Setas atsilošė, ištiesė kojas ir pažiūrėjo tiesiai į šį 
vyrą. Jei parodys, kad bijo, jį užmuš. Žudyti jam ne 
pirmiena. Jis tai pajuto neabejotinai. 

Šakalas karališkai įsakmiai pamojo ir priėjusi 
moteris įpylė skaidraus gėrimo į priešais Setą pa- 
statytą metalinę taurę. Jis atsargiai paragavo, paskui, 
niekindamas pats save, išmaukė aliai lašo. Tai buvo 
vanduo. Tyras ir šaltas. Neįkainojamas lobis tokioje 
sausroje. 

— Mano prekė, - vyras pasilenkė į priekį ranka 
parėmęs smakrą. - O dabar papasakok apie Sostrį. 
Ką Žinai apie jį? 

— Viską, ko tu nori. - Setas iš moters paėmė ąsotį, 
vėl prisipylė taurę ir išgėrė. Iki tol jis nė nenuma- 
nė, kaip troškulys buvo išdeginęs jam vidurius. Jie 
buvo kaip sausas dykumos smėlis, kurio niekaip iki 
soties nepagirdysi vandeniu. Pastatęs taurę pažiūrė- 
jo į savo rankas. Jos virpėjo. Jis susikaupęs padėjo 
delnus ant stalo. 

— Aš tarnauju Mirusiųjų mieste. Esu brėžinių tar- 
nybos raštvedžio ketvirtasis padėjėjas. 

— Aukštas šulas, - sušvebeldžiavo raudonbarzdis 
rakinėdamas dantis. 

Setas grėsmingai sužaibavo akimis: 

— Tavo reikalui ne per žemas. Aš prieinu prie 
Dvyliktosios dinastijos archontų kapų planų nuo 
Hitemhebo mauzoliejaus šiaurinių vartų iki piet- 
vakarių šachtos. Galiu jums gauti tunelių planus, 
nubraižytus inžinierių, kurie juos iškasė prieš kelis 
šimtmečius. Galiu parūpinti raštus, perspėjančius 
apie spąstus ir duobes, iškastas... vagims. 

Šakalas šyptelėjo puse lūpų. 

— Neblogai skamba. Kiek prašai? 

— Noriu vandens. Kasdien po amforą prie namo 
Puodžių kvartale. Raudonas namas Tiesiosios gat- 
vės kampe. Nuo rytojaus, kasdien, kol baigsis sausra. 
Gryno, nedrumsto šaltinio vandens. - Jis per vėlai 

susigriebė, kad be reikalo pasakė, kur gyvena Pa ir 
Telija, ir jie visada ras pas jį kelią, jei reikalai pakryps 
į blogąją pusę. Bet Šakalas tyliai nusijuokė. 

— Geriau jau prašytum aukso ar turkių, mielas 
drauge. Tokiu metu tai ne tokios retos brangenybės 
kaip vanduo. 

— Tu žinai, iš kur jo gauti. 

— Net aš negaliu jo paimti iš dangaus. Palieku tuo 
pasirūpinti Lietaus karalienei. O kaip ir visos mote- 
rys, ji nepastovi. Na, bet gerai, aprūpinsiu tave van- 
deniu. Kitų sąskaita. 

Tai reiškė, kad vanduo bus vogtas. Setas pasisten- 
gė nuvyti kaltės jausmą. Jei tai reiškia, kad Telija tu- 
rės vandens, viskas tuo pasakyta. Staiga jį apėmė ne- 
nugalimas noras eiti iš čia. Jis žinojo, kad, jei pasiliks, 
išgaruos visas jo pasitikėjimas savimi, ir jie susivoks, 
kad baimė jam painioja mintis. 

Jis vėl apsivyniojo veidą savo drapanomis. 

- Taigi sutarta. Sostrio kapas. 

— Prabangiausias kapas iš visų archontų, - jį šaltai 
tyrinėjo keistos Šakalo akys. - Visi Senosios dinasti- 
jos žemiškojo Skorpiono sūnaus turtai. Kalba, kad 
kambariai ten užversti auksu, tūkstantis sidabrinių 
tarnų, tūkstantis dramblio kaulo žirgų, - jo balsas 
virto kuždesiu, tačiau net šioje vogravimų, svaičioji- 
mų ir atodūsių kupinoje skylėje jis skambėjo aštriai, 
šaižiai, jo žodžiai skrodė orą tarsi deimantas. - Gera 
prekė, ištikimas mirusiųjų tarne. Nebijai jų keršto? 

Setas pašoko ant kojų. 

— Sakiau, kad gausiu brėžinius. 

Barzdyla pagiežingai nusijuokė, jo akys sužvaira- 
vo, o Šakalas irgi atsistojo. Jis buvo aukštaūgis, aukš- 
tesnis už Setą, lieknas. 

— Aš grobuonis, - sušvokštė jis palenkęs galvą, 
o šviesūs jo plaukai užkrito ant kaktos. - Naktimis 
sėlinu į kapus. Aš vedu mirusiuosius į aną pasau- 
lį. Patamsyje ir šešėliuose bendrauju su griaučiais ir 
vaiduoklių vyturais. Be numirėlių, aš neturiu priešų. 
Aišku? 

Daugiau negu aišku. Setas linktelėjo. 

— Gerai. Klausyk, kai šito archonto kūnas pasieks 
Trečiąją buveinę - tai bus po dviejų dienų, tu atneši 
man brėžinius. Ne čia. Mes tau pranešim. 

— Kaip? 

— Kaip laukiniai žvėrys. Paslapčia. 

Daugiau netaręs nė žodžio Setas apsisuko eiti. Jis 
perėjo landynę ir prie durų apsidairė tirštoje opijaus 
dūmų migloje. Prie stalo, kur ką tik sėdėjo aniedu, 
buvo tuščia. 


Lauke jis užsikosėdamas ir žiaukčiodamas giliai 
įtraukė oro. Net gatviūkštės dvokas dabar atrodė vi- 
sai pakenčiamas. Jis bėgte leidosi į kojas ir jo šešėlis 
už nugaros mainydamas pavidalą bėgo namų sieno- 
mis. Jį galėjo sekti; jis ėmė mėtyti pėdas sukdamas 
į skersgatvius, tuščias turgavietes, paskui įsmuko į 

gatvių labirintą, kuris su savo grėsmingais namais, 
beveik susisiekiančiais jam virš galvos, prasmego 
uosto prieigose. 

Čia buvo daugiau žmonių. Jis sulėtino žingsnį, 
kad nekristų į akis, sutikęs aukštyn laiptais nešamus 
neštuvus su deglais iš šalių, žingtelėjo į durų nišą, 
paskui vėl grįžo į Puodžių kvartalo labirintą ir pa- 
beldė į mažas dureles. Jas atidarė tėvas ir paklausė: 

— Na, kaip? 

— Šį tą pešiau. Gausim rytoj. Paimk, kol dar nebus 
pamatę kaimynai. 

- Iš kur gavai? - liesas Pa veidas buvo atšiaurus. 

— Už paslaugą. Neklausinėk. 

Tėvas, išsekintas rūpesčių, linktelėjo be žodžių. 
Atrodė, jo niekuo nebegalima paguosti. 

— Kaip ji? 

— Miega. Užeik ir pamatysi. 

Setas padvejojo, paskui tarė: 

— Nebent trumpam. Jau vėluoju. 

Telija miegojo ant grindų galiniame kambaryje, 
ant demblio, kuris kadaise buvo jo. Ji buvo ketverių, 
mažutė net pagal savo amžių, juodi plaukai pakirp- 
ti tiesiai virš akių, kurios dabar neramiai klaidžiojo. 
Ant kaktos blizgėjo prakaito lašeliai. Setas pasilenkė, 
palietė ją ranka, paskui atsitiesė ir pasuko eiti. 

— Galėtum pasilikti, - iškošė tėvas. 

- Sakiau, turiu grįžti. Mirus archontui kils suiru- 
tė. Devynios gedulo dienos. Reikia paruošti kapą, 

surašyti viską, kas į jį bus įdėta, patikrinti, paskui dar 
kartą patikrinti. Begalė darbų. 

Bet durys jau buvo užtrenktos jam prieš veidą. 

Jis lengvai išėjo pro Vakarinius vartus, nors iš 
atsargumo susisupo į apsiaustą ir tyčia ėmė svir- 
duliuoti. 

— Išmaukei vienas visą vynmaišį, - kareivis buvo 
vienas iš uosto sargybinių. Jis šaipydamasis tiesiai 
pastatė Setą. - Turi leidimą? 

Jis neskubėdamas sugrabaliojo raštą, bet sargybi- 
nis tik užmetė pusę akies - aiškiai nemokėjo skaity- 
ti. Užteko dievo ženklo viršuje. Jis draugiškai užvožė 
Setui į nugarą. Setas nuo smūgio vos neparvirto. 

— Rytoj būsi niekam tikęs. Pamiegok prie kelio. 
Čia sukiojasi šakalai. 

Setas neatsigręždamas pakėlė ranką. Jį išmušė 
stingdantis prakaitas. Dievas žino, - pamanė sau. 

Virš dykumos oras buvo vėsesnis. Gerą gabalą 
paėjęs grįstu keliu jis sustojo ir giliai atsikvėpė - iš 
abiejų pusių tamsoje ir tyloje skendėjo žemė, smė- 
lio ir akmens įdubimai ir iškilimai, tarp kurių ne- 
buvo justi nė menkiausio krustelėjimo. Virš galvos 
sklaidėsi debesys; mėnulis - beveik pilnatis - švietė 
aukštai ir jis galėjo įžiūrėti švytintį jo atspindį jūroje 
ir ant aukščiausių Devyneto namų bokštų Saloje. 

Tik ne Mirusiųjų mieste. 

Nekropolis priešais jį dunksojo kaip juodas pyli- 
mas, tamsos siena, nusmaigstytas grėsmingais stul- 

pais. Prie jo vartų budėjo milžiniškus nasrus išžio- 
jusi Gyvatė, o ant sienos viršaus rikiavosi kaip du 
vandens lašai panašūs mirę archontai, pasidėję ran- 
kas ant kelių, amžinai žvelgiantys į horizontą, kur 
pateka saulė. 

Šioje didžiulėje citadelėje po žeme buvo išraus- 
tas kapų statytojų kontorų, auksakalių, skulpto- 
rių, juodmedžio drožėjų, marmuro, chalcedono ir 
lazurito raižytojų dirbtuvių labirintas. Čia buvo 
vargani dvidešimties tūkstančių vergų, kurie kasė 
žemę, kirto tunelius, varė statybas ir mirė tarnau- 
dami mirusiesiems, būstai. Čia buvo slaptos mir- 
ties chirurgų - balzamuotojų ir žolininkų buvei- 
nės, tepalų ir aliejų kvapų tvaikas kai kuriuose 
koridoriuose buvo toks aitrus, kad ten įėjęs galėjai 
apalpti. Kai kuriose šio milžiniško korio akutėse 
buvo ginklų kambariai, baldžių sandėliai, papiru- 
sų džiovyklos, tapybos dažais aptaškyti skliautai, 
po kuriais dirbo dailininkai, statinės su vandens 
atsargomis ir tūkstančiai raštininkų - tokių pat 
raštininkų kaip ir jis, pilkų, niekieno nepastebimų 
žmogelių, nuolat kažką užrašinėjančių, tvarkan- 
čių sąskaitas, atlyginimus, sutartis, paskolas, pre- 
kyraščius, planus ir ataskaitas arba visą gyvenimą 
skrebinančių lapuose įvairias istorijas ir šventųjų 
knygų nuorašus, kuriuos kiekvienas archontas po 


mirties žengdamas į tamsą pasiima kaip nuosavą 
biblioteką. 

Kad ir nusikamavęs, Setas prisivertė eiti toliau. 
Dabar jis buvo niekas, prieš savo norą įpainiotas į 
sąmokslą ir priverstas griebtis apgaulės, bet vieną 
dieną jis taps prižiūrėtoju ir net kai kuo daugiau. Jis 
pakils į pačią viršūnę. Į Salą. 

Tik niekas neturi sužinoti apie Šakalą. Kapų plė- 
šikai dykumoje pamaunami ant kuolų ir palieka- 
mi suplėšyti grifams bei sugraužti skruzdėlėms. Jo 
bausmė būtų dar baisesnė. Jam išplėštų akis. O pa- 
skui paliktų pačiuose tamsiausiuose ir tolimiausiuo- 
se kapų labirinto užkaboriuose, menančiuose tokią 
žilą senovę, kai dar net nebuvo archontų. 

Ten jį ir paliktų mirusiųjų kerštui. 

Įkvėpus jam šoną staiga surėmė aštrus tarsi dur- 
klas dieglys. 

Kai jis pasiekė Gyvatės vartus, jau švito. Blyškioje 
rytų padangėje brėško ir aukštai ant sienos sėdinčio 
pirmojo archonto bazaltinį veidą nurausvino rožinė 
šviesa. 

— Gerai pasitrankei per naktelę? - paklausė vartų 
sargas, čiulpdamas akmenuką, kad nors taip sudrė- 
kintų išdžiūvusią burną. 

Setas pažiūrėjo į jį su pasidygėjimu: 

— Ne tavo reikalas. 

Ir įėjo aukštai iškėlęs galvą. 

Vartininkas spjovė į jo šešėlį ir burbtelėjo: 

— Išpuikęs vaikėzas. 

Antroji buveinė; 


Muzikos namai 


Supratau, Kad aš jaunas. 

Dar neseniai buvau senas — nuKaršęs, susigraužęs ir ne- 
žmoniškai pavargęs, bet viskas baigėsi ir dabar as vėl jaunas. 
Tai įvyko anksčiau. Manau, dievarns taip būna. Jie Keičia odą 
Kaip gyvatės. 

Aš jaunas ir dar gležnas. Mano Kūnas mažas, bet aš jo 
viduje dar mažesnis, kažkur Kamputyje šnekučiuoja mintys, 
tiK Kartais, Kai pasuku galvą, žybteli šviesos blyksnis. 

Kažin ar mano Kūnas — tas mėlynėmis nusėtas Kūnas su 
išopėjusia burna — jau žino, Kad jame yra dievas. Jis trokšta 
vandens. Kelias į jo paviršių ilgas; aš siunčiu žodžius, bet 
aidas juos atmuša ir suskaldo į šipulius. 

Dievai tokių bėdų neturi. 

Galbūt vien žodžių neužtenka. Nes iš Kažkur, iš kažkurio 
Kambario, jei tai yra Kambarys, aš girdžiu sklindančią muzi- 
Ką. Tleitas. Tai irgi eina iš labai giliai, per Kraujagyslės, su oru 
iš plaučių, per metalinius vamzdžius ir pirštus ant vožtuvė- 
lių, Kol pasiekia Kito ausis ir mintis. 

Galbūt aš leisiuosi į šitą kelią ir visąlaik skriesiu į saulę. 


Ji ieško muzikanto 


Niekas nesutrikdė aušros ritualo - nei archonto mir- 
tis, nei žlugęs bandymas iškviesti lietų. 

Stovėdama kitoms apeigų laikytojoms už nuga- 
ros, Miranija žiūrėjo, kas vyksta, patenkinta, kad jai 
nėra ko veikti, nors per tuos metus, kuriuos ji čia 
prabuvo, ritualas jai tapo mašinaliu, ramiu, vienodu 
judesių ir žodžių kartojimu. 

Vienintelis skirtumas šiandien buvo tai, kad da- 
lyvavo nauja siuvinėtoja, aukšta šviesiaplaukė mer- 
gaitė, jau išmokusi žodžius ir tarianti juos kur kas 
aiškiau, nei kada nors įstengė Miranija. Ji liūdnai sau 
šypsojosi. 


“Y; 


Šventykloje stovinčios dievo statulos niekas dau- 
giau nebuvo matęs, tik Devynetas. Buvo pasakoja- 
ma, kad prieš daugelį amžių per žemės drebėjimą ji 
iškilo iš jūros; per tą žemės drebėjimą Sala atsiskyrė 
nuo dykumos ir tapo šventa. Tai buvo gražaus jau- 
nuolio švelnia oda, žvelgiančio įdėmiu, kiek sumi- 
šusiu žvilgsniu, atvaizdas. Vos jį pamačiusi Miranija 
iškart juo susižavėjo. Dievas pasirodydavo įvairiais 
pavidalais: skorpiono, gyvatės, saulės. Šešėlyje glū- 
dinčioje savo esybės pusėje jis buvo pats sau dvy- 
nys, kuris buvo tamsa ir kurio nuodai nešė mirtį. Tai 
buvo šviesiausiasis Viešpats, Šaulys, Citrinmedžių 
augintojas, Pelių dievas. Žmonės tikėjo, kad archon- 
tas yra dievas žemėje, kad dievas yra įsikūnijęs jame. 
Bet tai, ką ji dabar regėjo, buvo kažkas kita. Žiūrė- 
dama į jį, į Persidės nupraustas ir iškvėpintas mar- 
murines jo rankas ir kūną, ji mąstė: Ar vis dėlto tai 
tu esi tas, kuris kalba per Orakulą? Ir staiga ją apėmė 
nerimas, kuris ją pažadino praėjusią naktį, nerimas 
dėl laiško ir išsimėčiusių jo liekanų. Didžioji jo dalis 
sudegė. Turėjo sudegti. Kokia ji kvailė, kad gerai ne- 
patikrino! 

Dabar jos rengė jį. Kas rytą būdavo paruošta švari 
plono audeklo tunika; kvapus rožių vanduo, saulei 
tekant nupinta gėlių pynė. Iš kambario už nugaros 
sklido švelnūs muzikos garsai. 

Galiausiai Iksaka žengė žingsnį atgal ir buvo at- 
neštas maistas. 

Jis buvo padėtas jam po kojų ant trijų sidabrinių 
padėklų - vaisiai ir meduoliai, duona ir alyvos. Re- 
tija, kuri buvo taurininkė, nešė vyną; iš rinktinių vy- 
nuogių išspausto vyno sklidina taurė buvo pastatyta 
ant nediduko stalelio greta kitų gėrybių. 

Kas vakarą vaišės buvo nurenkamos ir išmeta- 
mos. Dievas gėrė ir valgė vaišių dvasią; niekas dau- 
giau negalėjo jų liesti. 

Miranija pamiklino koją, brėždama ja ratą smėlio 
dulkėse. Ką jos darytų, jei jis suvalgytų maistą? Ką 
darytų, jei jis nužengtų nuo pjedestalo? Vieną aki- 
mirką ji kone nusišypsojo nuo šios minties: Chrisė 
ištikta panikos, Retija suklupusi, Hermija iš nuosta- 
bos netekusi žado. 

O kas atsitiktų jai? Ji būtų apstulbinta labiausiai 
iš visų. Nes jos galiausiai juk tiki dievu. O ji ne, ir tai 
buvo jos paslaptis, siaubinga nuodėmė. 

Jos niekada to nesužinos. 


Po apeigų atėjo Hermija ir Žvaliai tarė: 

- Štai raktas nuo asmeninės archonto skrynios. 
Atnešk švarius drabužius ir sandalus, vyresnysis lio- 
kajus juos jau paruošė. Eisi kartu su Retija. 

Miranijai širdis nukrito į kulnus. Dingtelėjo: Ar 
mane seka? 

Prie Šventyklos durų laukė aukštaūgė mergina. Jos 
išėjo kartu per Vyrų kiemą, paskui per Moterų kie- 
mą, pasuko prie laukujo portiko - žmonės iš abiejų 

šalių pagarbiai sustojo nulenkę galvą, ranka parėmę 
smakrą. Miranija to dar niekada nebuvo patyrusi, o 
Retija drožė sau tarsi nieko nepastebėdama. 

Nepraėjus nė valandai nuo saulėtekio jau buvo 
karšta. Tarp sienos akmenų šmirinėjo driežiukas. 

- Tai eisim? - tyliai paklausė Miranija. 

— Devynetas nevaikšto pėsčiomis. Liepiau atnešti 
neštuvus. 

Niekas nepasikeitė. Miranija dabar buvo aukš- 
čiau už Retiją ir galėjo jai įsakinėti. Bet abi puikiai 
žinojo, kad to nebus. 

Neštuvai laukė Kadmo laiptų papėdėje; troškaus 
oro ir tamsos kupina dėžė su pakabintomis raudo- 
nomis užuolaidomis. Viduje - dvi minkštos sėdynės, 
dugnas nubertas žiedlapiais, likusiais po keleivio, 
kuris naudojosi neštuvais iki jų. Retija kritiškai pa- 

— Nuneškite mus į archonto rūmus. NESVIRDU- 
LIUOKITE ir nešliaužkite koja už kojos. 

Ji įlipo. 

Keturi vyrai susižvalgė, prie plaštakų ir pečių riš- 
damiesi kilpas. Miranija žinojo, kad ši kelionė bus 
varginanti, alinanti karščiu ir visiškai nereikalinga. 
Ji buvo jauna ir stipri ir be jokio vargo galėjo eiti 
pati, tad ją suėmė bejėgiškas piktumas - labiausiai 
ant savęs pačios. Norėjo pasakyti ką nors malonaus, 
bet sugebėjo tik išspausti maldaujantį šypsnį. Tada 
šmurkštelėjo po užuolaida. 

Jai atsisėdus neštuvai susiūbavo ir pradėjo jas 
mėtyti į šalis. Retija ėmė patylomis plūstis. 

Kelionė buvo rami. Tokį ankstų rytą Saloje buvo 
tik vienas kitas Žmogus ir nešikams einant per tiltą 
Miranija atsilošusi praskleidė lengvas užuolaidas pa- 
žiūrėti į žemai plytinčią jūrą, kurios bangelės pliuš- 
kenosi į uolas, o mėlynos gelmės buvo kaip dangus. 
Tolumoje plaukiojo delfinas, paskui pasirodė dar 
vienas, o galiausiai virš vandens pašoko visas jų bū- 
rys. Ji garsiai susimąstė: 

— Kaip geria delfinai? 

— Iš kur aš žinau, - burbtelėjo Retija. 

Vyrų batai, dunksėję jiems Žygiuojant per tiltą, 
keliu per dykumą žengė tyliai. Apie neštuvus sukio- 
josi musių spiečiai. Sugelti nešikai nunėrė galvas ir 
be jokios pagarbos švokšdami liejo apmaudą. Retija 
nenustygdama muistėsi ant pasostės. Galiausiai ji 
pratrūko: 

— Vis dar netikiu, kad jie išsirinko tave! 

Miranija atsiduso. Neturėdama vilties, kad jai pa- 
vyks nusukti kalbą į šalį, ji išsitraukė raktą ir ėmė jį 
apžiūrinėti. 

- Čia turbūt yra panašiai kaip tada, kai tave iš- 
renka archontu. Tu visiškai to nenori, bet turi su tuo 
susitaikyti. - Ji pakėlė akis: - Jo mirtis nieko nedavė, 
ar ne? 

- Aišku, davė. 


— Lyti nepradėjo. 

— Gal dievas to ir norėjo. Net jei nieko nebūtų, 
Šventykla visada teisi. Šventykla visada bus teisi. 

Miranija išpūtė akis netikėdama tuo, ką ji 
pasakė. 

— O kaip uosto žmonės? Kaip gyvuliai ir javai? 

— Svarbiausia yra Šventykla, - atšovė Retija. - Tai 
bet kam aišku, net tau. Jie visi aliai vieno atiduotų 
mums paskutinį vandens lašą. 

Tai buvo tiesa, ir ji turėjo prikąsti liežuvį. Per visą 
ilgą linguojančią kelionę dykuma ji daugiau neiš- 
spaudė nė žodžio. 

Archonto rūmai buvo prie pat uosto - baltas, ne- 
išvaizdžiai mažas fasadas, aplink augo vienas kitas 
retų rūšių medis; nedidukas išdžiūvęs sodas, kuria- 
me anksčiau žaliavo žolynai ir tryško fontanai. 

Kai neštuvai smarkiai susiūbavę sustojo, Retija 
iššoko įtūžusi ant nešikų. Jie buvo suprakaitavę ir 
uždusę. Vienas net susirietė, bet tai nė kiek nenu- 
maldė Retijos ir ji dar labiau įniršo. Staiga Miranija 
nebeišlaikė. Tvirtu balsu ji tarė: 

— Dėkojame. Eikite į virtuvę atsigerti. Pasakykite, 
kad taip liepė Devynetas. 

Jie sužiuro į ją nustebę. Vyresnysis kažką sumur- 
mėjo, bet Retija pastvėrė ją už rankos ir tūžmingai 
truktelėjo. 

— Gal tu ir dievo nešėja, - sušnypštė įsiutusi, — 
bet su manimi nė nemanyk elgtis bet kaip! Mano 

šeima yra aukščiau už taviškius, o aš čia esu seniau 
negu tu. 

Pašiurpusi Miranija ištraukė ranką. Tada ji pama- 
tė vyriškius, laukiančius prie išdžiūvusio fontano. 

Jie buvo du - archonto vyresnysis liokajus, juod- 
bruvas suprakaitavęs kūningas žmogus puošniais 
apdarais, ir raštininkas, galbūt iš Miesto, ne vyresnis 
už ją. Ji nespėjo nė mirktelėti, kai Retija čiupo rak- 
tą ir išdidžiai nudrožė iškėlusi galvą, banguodama 
tunikos klostėmis. Apgailėtinai pasijutusi Miranija 
nusekė iš paskos. 

— Jūsų šventenybe, - vyresnysis liokajus nusilen- 
kė, o po akimirkos juo pasekė raštininkas. - Viską 
jau paruošėme, kambariai sutvarkyti, menės išvaly- 
tos, kaip prisakė kalbėtoja. Asmeniniai velionio ar- 
chonto daiktai, telaimina jį dievas... 

— Dėkoju, - Retija didingai nuplaukė paskui jį; ji 
turėjo gerokai paskubinti žingsnį, kad neatsiliktų. - 
Rodykite kelią. 

Miranija sumišusi vilkosi jai iš paskos. Retija su 
visais kalbėjo taip, tarsi jie būtų jos vergai. „Turbūt 
puiku šitaip pasitikėti savimi“, - pavydžiai pagalvo- 
jo Miranija. 

Raštininkas ėjo atsilikdamas porą žingsnių. Prie 
durų ji sustojo ir jo luktelėjo. Jis atrodė kažko užsi- 
galvojęs, tad nepastebėjęs, kaip ji stabtelėjo, vos į ją 
neatsitrenkė. Jis žaibiškai atšoko ir nusilenkė. 

— Atleiskite. 

— Tai aš kalta, - atsakė ji droviu balsu. Veidas nu- 
kaito. Ji apsigręžė ir paskubomis nužingsniavo kaip 
ir Retija. 

Rūmai buvo tušti - kaip ir buvo sakyta, išvalyti, 
tai yra viskas išnešta. Kambariuose ničnieko nebu- 
vo - nei baldų, nei skulptūrų. Buvo tik baltos tuščios 
sienos ir kvepėjo kažkokiu kvapiu aliejumi. 

Retija įsisuko į kambarius kaip viesulas, panieki- 
namai juos apžiūrinėdama. Paskui paklausė: 

— Kur asmeniniai daiktai? 

— Archonto bibliotekoje, jūsų šventenybe. 

Biblioteka taip pat buvo tuščia. Kai Retija atraki- 
no vienintelį čia likusį daiktą - kedro skrynią, Mira- 
nija žingtelėjusi atgal tyliai paklausė: 

— Kur viskas dėjosi? 

Raštininko plaukai buvo juodi ir garbanoti; jis 
buvo gražaus veido ir ji pamanė, kad jis tai Žino. Jis 
nustebęs pažvelgė į ją ir, kai jai atsakė, jo balse jau 
buvo mažiau ankstesnės pagarbos. Skirtumas buvo 
nedidelis, bet ji tai pajuto. 

— Išnešta, ponia. Viskas, kas buvo rūmuose, pa- 
teks į jo kapą. Kruopščiai surašyta ir tvarkingai su- 
vyniota iki Susirinkusių dievų dienos. 

Ji turėjo tai Žinoti. Ji pasijuto pažeminta. 

Jie tylomis stebėjo, kaip Retija atrakino skrynią. 

Miranija pagalvojo: jei tai viskas, kas liko iš žmo- 
gaus gyvenimo, tai liko nedaug. Keturios tunikos, 

kelios poros sandalų, tapytas moters portretas („Jo 
motina ,- paskubėjo paaiškinti vyresnysis liokajus), 
nedidukas krepšelis, kuriame buvo keli džiovinti la- 
pai ir sudžiūvęs jūrų arkliukas, prirašyta knyga, trys 
auksiniai žiedai, skarabėjo pavidalo segė ir piniginė 
su niekam nereikalingomis auksinėmis monetomis, 
mat archontui nereikia pinigų, nes jis turi viską, ko 
nori. Vyresnysis liokajus sumurmėjo: 

— Monetos yra vargšams. Tai jo įsakymas. 

Retija nekantriai ėmė raustis po daiktus, paskui 
paėmė įmantriai išsiuvinėtą tuniką, sandalus ir už- 
trenkė skrynią. 

— Pakaks. Visa kita keliaus į kapą. - Ji pasuko prie 
durų: - Miranija. 

Tai buvo įsakymas, besąlygiškas paliepimas. 

Raštininkas turbūt tai suprato. Jo burnos kampu- 
tį iškreipė niekinama šypsenėlė. Miranija įtempusi 
visą valią pasistengė išsitiesti ir ramiai tarė: 

— Jūs eikite. Aš turiu dar kai ką atlikti. 

Retija pastatė akis: 

— Ką atlikti? 

Akimirką Miranijos galvoje buvo visiška tuštuma. 
Paskui atėjo žodžiai ir ji išspaudė juos nesavu balsu: 

— Pavedimus, reikalingus dievui. 

Retija suprato, kad daugiau nieko iš jos neišgaus. 
Dviejų pašalinių akivaizdoje buvo neįmanoma nie- 
ko klausti ar reikalauti paaiškinimų, tad ji tik pagie- 
Žingai dėbtelėjo į Miraniją: 

- Tada aš pasakysiu apie tai kalbėtojai. 

— Gerai, - ramiai atsakė Miranija. Bet jos drąsa 
kažkur prasmego tarsi vanduo smėlyje. 

Jau buvo per vėlu. Retija išėjo nešina drabužiais, 
iš paskos jai pūškavo vyresnysis liokajus tarškėda- 
mas, kad viskas sutvarkyta ir padaryta, kas reikia. 

Jiems einant iš menės į menę tolstantis jo balsas 
aidėjo vis silpniau. 

Miranija atsigręžė. Raštininkas spėriai ir meto- 
diškai vedžiojo stiliumi surašydamas skrynioje ras- 
tus daiktus. Nepakeldamas akių jis paklausė: 

— Jūs tik viena turėjote raktą? 

— Ką? - ji ūmai sukluso. 

— Kažkas dar buvo atidaręs, ponia. Spyna buvo 
išlaužta ir vėl užspausta. Žiūrėkite. 

Dabar ir ji pamatė. Aiškūs įbrėžimai dramblio 
kaule. Ji suprato, kad kažkas kratė archonto daiktus. 
Gal ir visi rūmai buvo apieškoti, bet senukas nieko 
po savęs nepaliko. Jis parašė: Sudegink laišką. Matyt, 
buvo atsargus. Vis dėlto kažkas liko. Tik tas kažkas 
veikiausiai buvo ne daiktas, o žmogus, ir staiga ją su- 
ėmė neviltis, kad be pagalbos ji neras jo. Ji paklausė: 

— Kuojūs vardu ir kas esate? 

Nesiliaudamas skrebenti stiliumi raštininkas 
trumpam pakėlė akis: 

— Setas, ponia. Ketvirtasis raštvedžio padėjėjas 
iš brėžinių tarnybos. Mes dalyvaujame rengiant ar- 
chonto laidotuves. 

— Kas nutiko tarnams? 

- Atleiskite, nesupratau. 

Pyktelėjusi ji paaiškino: 

- Šių rūmų tarnams. Čia jų buvo visas pulkas, ar 
ne? Kur jie visi dingo? 

Jis nuleido stilių. 

— Kiekvienas archontas turi du šimtus tarnų, ku- 
rie rūpinasi viskuo, ko jam reikia. Po jo mirties jie iš- 
keliauja su juo. Naujam archontui tarnauja tik nauji 
tarnai. 

— Iškeliauja su juo? 
lop tarė: 

— Miršta. 

Ji turėjo tai žinoti. Ir kodėl į tai krypsta jos min- 
tys? Gal taip yra dėl to, kad jie neišduotų paslapčių? 

Ji paklausė: 

— Gal padėtumėte man rasti vieną iš jų iki tol, kol 
tai įvyks? 

Jis pažiūrėjo į ją. Numanydama, kad jos žodžiai 
gali nuskambėti pernelyg nekantriai, ji priėjo prie 
lango ir žvelgdama pro jį pamėgino nutaisyti nuo- 
bodžiaujantį ir kiek įnoringą balsą: 

— Šventyklą pasiekė liaupsės vienam muzikan- 
tui. Mums reikia žmonių. Kiek pamenu, jis vardu 
Oblekas. 

Raštininkui nespėjus prasižioti įkišo galvą vyres- 
nysis liokajus. 

— Ar dar kuo nors galiu būti reikalingas, jūsų 
šventenybe? 

— Ponia ieško muzikanto, vardu Oblekas, - atsakė 
Setas dar jai nesuskubus paprieštarauti. 

Vyresnysis liokajus atsakė ne iš karto. Jis iš rūbų 
klosčių išsitraukė baltą skepetą, apsišluostė veidą ir į 
ją nukreiptose mažose juodose jo akutėse staiga pa- 
sirodė gąsdinantis smalsumas. 

— Nejaugi? Jei jau taip, ponia, jūs čia jo nerasite. 
Jis suimtas. Aną naktį. 

— Suimtas? - pašiurpusi ji Žingtelėjo artyn. — 
Dėl ko? 

— Man regis, dėl saugumo. Argelino vyrai visus 
juos išsives. Daugiau nieko nepageidautumėte? 

Pasišalinus Retijai jis kur kas mažiau varžėsi. Ji 
papurtė galvą, paskui išbėrė vienu atsikvėpimu: 

— O kaipgi jūs pats? Taip pat išeisite... kartu 
su juo“ 

Jis stabtelėjo tarpduryje ir neatsigręždamas pa- 
sakė: 

— Taip, - ir išsmuko lauk. 

Priblokšta ji apsisuko ir pamėgino įsitverti nors 
kokios minties. Taigi jie suėmė Obleką. Taip visada 
būna po archonto mirties. O gal vis dėlto jie per- 
skaitė jo vardą raštelyje, apdegusiuose jo skutuose, 
kuriuos reikėjo visiškai sudeginti! Tai ji kalta. Ji turi 
jį susirasti. 

Ji ūmai pakėlė akis: 

— Klausykite, ar žinote, kur laikomi kaliniai? 

— Požemiuose, po uosto sargybos bokštais. Bet jūs 
ten nepateksite, ponia. 

Ji drąsindamasi pamėgino atrodyti rami. 

— Aš esu iš Devyneto. Galiu eiti ten, kur noriu. 

— Taip, bet... 

Jau prie pat durų ji atsisuko: 

— Jūs eisite su manimi? 

Tai turėjo būti įsakmus paliepimas, bet labiau 
priminė maldavimą. Ji niekada neišmoks elgtis kaip 
pridera! 

Setas suvyniojo raštą ir įsidėjo į pintą krepšelį, 
kurį buvo pasikabinęs ant nugaros. Jo pirštai buvo 
rašaluoti. Jis ėmė juos trinti kažką galvodamas. 

— O kam? - paklausė. Jo balsas skambėjo beveik 
įžūliai. 

Ji įsmeigė į jį akis: 

— Dėl to, kad aš liepiu. Ir dėl to, kad man gali pri- 
reikti pagalbos jam išvaduoti. 


Jis pamato gerą progą 


Maža peliūkštė, mąstė jis patylomis. Baugšti. Visiškai 
nenutuokia, kaip elgtis. Iš pradžių ji kas kiek žingsnių 
palaukdavo, kol jis ją pasivys, nors pagal taisykles jis 
turėjo eiti paskui ją atsilikdamas per tris žingsnius ir 
šiukštu nepradėti kalbos, jei ji nekalbina. 

Gal ji apie tai nė negirdėjusi? 

Ir pamanyk, atiduos mat jai vieną iš archonto tar- 
nų vien jai paprašius. Jis pasistengs nuo to nusišalin- 
ti. Tos turčių dukrelės - tikra bėda. 

Setas pagrabaliojo pintame raštų krepšyje ir iš- 
sitraukė gertuvę su vandeniu. Atkimšęs gurkštelėjo 
vėsaus vandens. 

Vaidilutė tai pastebėjo ir ėmė į jį šnairuoti. Jis ne- 
apsisprendė, ar jai pasiūlyti - ir vienaip, ir antraip 
būtų užgaulu. Galiausiai tai visas jo dienos davinys. 
Jis įkišo gertuvę atgal. 

Kai jie išėjo iš Rūmų, neštuvų jau nebebuvo; jis 
pasibaisėjo, bet mergaitė kantriai ėmė žingsniuoti 
uosto link. Dulkinu keliu beveik nusikapanojus prie 
vartų abiem buvo nutrintos kojos. Nei vienas, nei 
kitas neištarė nė žodžio. Ji atrodė susidrovėjusi, o jis 
buvo pavargęs ir sunerimęs po praėjusios nakties. 
Jis niekaip negalėjo gaišti. Jam buvo duotos tik dvi 
dienos gauti brėžinius. 

Bet jeigu net juos rastų, tai būtų dar ne viskas. 
Jis negali šiaip sau imti ir atiduoti Sostrio kapo brė- 
žinių tokiam žmogui kaip Šakalas. Vagys gali juos 
gavę paprasčiausiai dingti, ir kas gali guldyti galvą, 
kad jie ir toliau atneš vandens, o jeigu juos sugaus 
su žemėlapiais, galai atves pas jį. Jis ne toks kvailas. 
Aišku, tai pavojinga, bet vienintelis patikimas būdas 
pasirūpinti, kad Telija gautų vandens, yra ir toliau 
būti Šakalui reikalingu žmogumi. Tai nėra taip pa- 
prasta. Sužinoję, kad jis kažką nuo jų slepia, jie nė 
nemirktelėję jį nudėtų... 

Staigajis susizgribo, kad mergaitė kažko jo klausia. 

— Kažko klausėte? 

Ji atrodė prislėgta. 

— Klausiau, ar pažinojote archontą. 

Jis išpūtė akis. 

— Ponia, archonto niekas nepažįsta. Jis niekada 
neišeina iš Rūmų be kaukės ir niekam neleidžiama 
su juo kalbėti, išskyrus jo vyresnįjį liokajų, ir tai tik 
apie kasdieniškus reikalus. Jis visą gyvenimą su nie- 
kuo nesikalba, tik su tauta ir dievu. 

Žingsniuodama ji tarstelėjo: 

— Taip gyvendamas turėtų jaustis labai vienišas. 

Setas truktelėjo pečiais: 

— Jis turi viską, ko širdis geidžia: maisto, gėrimų, 
drabužių ir visų kitų gėrybių. Uoste atsirastų daug 
tokių, kurie mielai su juo susikeistų vietomis. O jei 
pasiseka, jam net nereikia sumokėti tą vienintelį kar- 
tą, kai jo paprašo. 

— Bet šitas sumokėjo. 

Jis vėl gūžtelėjo. 

Ji nusibraukė nuo veido rusvus plaukus. Tada 
pasakė: 

— Aš buvau prie jo, kai jis mirė. Aš atnešiau jam 
dievą. 

Per nugarą jam nubėgo šiurpas. Jis nė neįtarė, 
kad ji toks svarbus asmuo. Kita jos vietoje manytųsi 
esanti kažin kas. 

Vartai jau buvo čia pat. Neatrodė, kad mergaitė 
turi leidimą. Ji tiesiog priėjo prie užkardo ir pasakė: 

— Aš esu iš Devyneto. Ar mane pažįstate? 

Užkardas kaipmat pakilo. Abu sargybiniai bai- 
mingai nusilenkė. 

Setas įžengė paskui ją. 

— Įspūdinga, - tarė jai. 

Ji nuraudo. 

— Man dar nebuvo tekę išbandyti. O kur dabar? 

— Į krantinę. 

Jam pasidarė neramu, kad veda ją į tokią vietą. 
Dvokiančią žuvimi, pilną keiksmais besisvaidančių 
jūrininkų ir plačiagerklių jūrininkienių, vagių ir pir- 
klių. Jis stabtelėjo, nužvelgė baltą jos tuniką iš plonos 
brangios drobės, auksinį kaklo vėrinį. 

— Gal mums reikėtų pasiimti kelis sargybinius? 

— Jie Argelino valdžioje. 

— Taip, bet jūs galite... 

— Ne. Mes eisime vieni. 

Jis pagalvojo apie peilį, užkištą už aulo, ir nugur- 
kė seilę. To nepakaks. Jei jis atiduos į nagus kokiam 
paišinam jūrininkui vieną iš Devyneto, jau rytoj bus 
išvarytas iš Miesto nupjautomis ausimis elgetauti. 

Neatrodė, kad ji tai suvokia. Jiems pasukus į uos- 
tą vedančiais stačiais skersgatviais ir laiptais ji spė- 
riai žingsniavo smalsiai dairydamasi aplinkui, nes jai 
mažai tekdavo kur išeiti. Ėjo išsilenkdama kupranu- 
garių mėšlo krūvelių, vežimų, į krūvas sukrautų dė- 
žių su krevetėmis, smulkiomis žuvelėmis ir slidžiais, 
gleivėtais moliuskais. Pridvisęs, druskingas oras, žu- 
vėdrų klykavimas, regis, įkvėpė jai žvalumo. Ji šyp- 
sodamasi atsisuko ir šūktelėjo: 

— Visai kaip namie! 

— Namie? 

— Mile. Hekladese. Mes gyvenome palei uostą. 

Jis linktelėjo. Spėjo, kad ji ilgisi to krašto, bet da- 
bar yra įsikūrusi Saloje, o ko daugiau dar galima no- 
rėti? Jis jau ketino paimti ją už rankos, bet susilaikė 
ir užuot tai padaręs tarė: 

— Jau atėjome, ponia. 

Už Prekiautojų portiko stūksojo masyvus, tam- 
sus akmeninis fasadas. Čia buvo sargybos štabas, 
kuriame turėjo būstinę ir karvedys Argelinas. Čia 
Setas niekada nebuvo patekęs ir neturėjo jokio noro 
patekti. 

Mergina taip pat sunerimo. Tiesą sakant, sustoju- 
si priešais mūrą ir apvedusi jį akimis, ji, regis, sustin- 
go iš išgąsčio. Staiga pasisukusi čiupo jį už rankos ir 
nusitempė už būdelės. 

— Ką man daryti? O kas, jei jie manęs neklausys? 
čiais. 

— Elkitės taip, kaip jūsų draugė. Bet jie ir taip turi 
klausyti. Jūs esate iš... 

— „.„Devyneto. Iš tikrųjų, - valandėlę patylėjusi 
ji tarė: 

— Man reikia jūsų pagalbos. Jūs žinote, kas tai per 
žmonės. 

Jis sumetė, kad tai gera proga, ir krūtinę užliejus 
jaudulio bangai išsišiepė iki ausų: 

- Jei padėsiu, ar galite išrūpinti paaukštinimą? 

— Paaukštinimą)? 

— Aš tik ketvirtas raštvedžio padėjėjas. Niekingas 
užmokestis. Jei būčiau trečiasis... antrasis... gaučiau 
daugiau. 

— Ak, pamėginsiu. - Ji nieko negali. Ji neturi jo- 
kios galios. - Žinoma, jei galėsiu. Norėjau pasakyti, 
būtinai pasirūpinsiu. Jeigu jūs man padėsite išva- 
duoti muzikantą. Kad nesužinotų Argelinas. 

Jie žiūrėjo vienas į kitą. Kas čia vyksta, mąstė jis, 
ir suveikus savisaugos instinktui jam ėmė dilgčio- 
ti odą, per nugarą kaip perspėjimo signalai nubėgo 
šiurpuliukai. Jis neturėjo jokio noro veltis ten, kur 
siekia Argelino ranka. Ir visa tai dėl kažkokio mu- 
zikanto? 

— Kad jis nesužinotų? Aš maniau, kad to reikia 
Šventyklai. 

— Tai paslaptis, - sumurmėjo ji. Paskui pakartojo 
tą patį, ką jau buvo sakiusi, tik ne jam: - Tai pavedi- 
mas, reikalingas dievui. 

Setas pakėlė antakius. Tebūnie, jis gerbia dievą. 
Turbūt ji žino, ką kalba. Be to, tas, kam patikėtos pa- 
slaptys, turi galią; jis gali kelti sąlygas vienai iš Devy- 
neto, jei yra jai žūtbūt reikalingas. 

— Gerai, - tarė, - sutarta. Pradėkime nuo to, kad 
jūs pasirodysite išdidi ir pilna orumo. Kaip jūsų 
draugė. Nekalbėkite be didelės būtinybės; kalbė- 
siu aš. 

Miranija gailiai palingavo galva. 

— Kaip jūs nesuprantate! Aš taip nesugebu! Man 
neišeina. Jau vien kai žmonės žiūri į mane, man di- 
džiausia kankynė! 

— Jums tereikia apsimesti. 

- Negaliu! 

Jis priekaištingai atsiduso. 

— Ponia, apsispręskite, taip ar ne, nes aš turiu aibę 
kitų reikalų ir negaliu veltui švaistyti laiko. 

Ji nuraudo. Paskui nurimo, timptelėjusi auksinę 
grandinėlę, giliai įkvėpė oro. 

— Gerai, - galiausiai ištarė. - Gerai. 

— Tada sekite paskui mane. 

Jis žingtelėjo į priekį, paskui staiga atsigręžė ir 
rankos mostu praleido ją. 

— Dovanokite, bet turite atrodyti taip, lyg būtu- 
mėte aukščiau visų. Lyg kiti būtų purvini. 

Jis išgirdo jos atodūsį priešakyje. Ji pralemeno: 

— Ne taip jau lengva. 

Prie durų jis ją sustabdė ir įėjo pirmas. 

— Ponia Miranija, - pranešė skardžiu balsu pir- 
mam sutiktam sargybiniui. - Dievo pavedimu. 

Patalpa buvo erdvi ir jo Žodžiai atsimušė aidu. 
Žmonės atsigręžę sužiuro. Sumišęs sargybinis atsi- 
traukė atgal pridėjęs ranką prie smakro. 

Mergina įėjo iš saulės apšviesto lauko. 

Ji atrodė mažutė ir išblyškusi, bet gana ramiai ap- 
sidairė ir prabilo - jos balso tylumas buvo bemaž 
įspūdingas: 

— Aš noriu pamatyti vieną iš jūsų kalinių. Kur jie 
laikomi? 

Buvo aiškiai pasakyta, ir jis turėjo tiesiai atsaky- 
ti. Jis kokias penkias minutes niekaip negalėjo ap- 
sispręsti. Bet gal ji turi kokią galią, nes vienas ka- 
rininkas, kad ir nelabai aukšto rango - šimtininko 
padėjėjas, pasitraukė jai iš kelio - gal to ir pakanka. 
Jis nusilenkė. 

— Mūsų niekas neperspėjo apie jūsų apsilankymą, 
ponia. 

Miranija nusišypsojo ir žvilgtelėjo į Setą panikos 
kupinomis akimis, o šis ramiai tarė: 

— Šis apsilankymas neturi tarnybinių ar religinių 
tikslų. Ponia Miranija čia atvyko dėl vieno savo šei- 
mos tarno, kuris, atrodo, buvo... sulaikytas per ne- 
susipratimą. Ji nori sužinoti, kuo remiantis tai pada- 
ryta ir ar ji galėtų su tuo žmogumi pasikalbėti, - jis 
nuleido balsą ir pasivėdėjo karininką į šalį. Patalpoje 
nebuvo tokio kampelio, kur būtų galima ramiai ap- 
tarti reikalą. Taigi anksčiau ar vėliau Žinia apie tai 
pasieks Argeliną. 

Šimtininko padėjėjas buvo pražilęs. Atrodė nuo- 
vokus. 

— Koks to vyro vardas? 

— Oblekas, - tyliai paaiškino Miranija. - Muzi- 
kantas. 

Ant sienos kabojo sąrašas. Karininkas peržvel- 
gė jį, matyt, vargiai įskaitydamas vardus, bet Se- 

tas pirma jo pamatė ieškomą vardą arčiau sąrašo 
apačios. 

— Tai jis, - pabarbeno pirštu į raštą. - Penktas po- 
žemis. 

— Penktas? - šimtininko padėjėjas vos pastebimai 
išblyško. — Tai kažkokia klaida. Šitie žmonės yra... — 
jis pažvelgė į Miraniją. - Šiaip ar taip... Atleiskite, 
ponia, man reikia išsiaiškinti. Šis kalinys bus nuves- 
tas į Šventyklą. Šiandien popiet... 

Miranija susiraukė. Ji nervinosi. Jos pirštai susi- 
gniaužė, bet ji pasakė: 

— Labai atsiprašau, bet man jo reikia dabar. Aš at- 
ėjau jo išsivesti. Jūs, be abejo, suprantate, kad Šven- 
tykla ir tarnystė dievui yra svarbiau už viską. Pagei- 
daujama, kad šis žmogus grotų Šventykloje, ir aš iš 
čia be jo neišeisiu. 

Kalbą ji užbaigė beveik nekantriai, pereidama 
į kuždesį, bet žodžiai skambėjo aiškiai. Šimtininko 
padėjėjas apsidairė, tarsi beviltiškai mėgindamas 
kam nors kitam perleisti šį reikalą. Setas nuo savęs 
patylomis pridėjo: 

— Ji yra naujoji nešėja. Aš negaliu čia jos gaišinti. 

Šimtininko padėjėjas staiga apsisprendė, apsisu- 
ko ir riktelėjo. Pasirodė du sargybiniai. 

— Atveskite muzikantą iš penkto. Atveskite čia. 

— Iš penkto? 

- Judinkitės. 

Vyrai apsisuko eiti. Setas pamatė, kaip jie tarpu- 
savyje susižvalgė. 

Jie ėmė laukti. Šimtininko padėjėjas pristūmė 
Miranijai krėslą ir ji atsisėdusi ant kraštelio pradėjo 
atidžiai dairytis. Kareiviai skersakiuodami į ją vaikš- 
čiojo pirmyn atgal. Eidami pro šalį jie visu kūnu 
reiškė jai besąlygišką pagarbą. Pasisukus į Setą jos 
veide trumputę akimirką pasirodė baimingos gri- 
masos šešėlis. Abu jie buvo įsitempę. Jei pasirodytų 
karo vadas, galvojo Setas, reikėtų veikti žaibiškai ir 
tiksliai. Sprukti lauk. 

Grįžo sargybiniai. Su jais buvo muzikantas. 

Kažkodėl Setas tikėjosi, kad tai bus jaunas žmo- 
gus. Bet, jei tai buvo iš tikro Oblekas, dėl jo nerei- 
kėjo sukti galvos. Pilvotas, praplikęs ir arba pasigė- 
ręs, arba Žiauriai pagiringas. Nudrengta mėlyna jo 
tunika buvo purvina ir taip sudriskusi, kad primi- 
nė nėrinius. Jo veidas buvo nugairintas ir kaip reta 
bjaurus. 

Miranija dvejojo vos akimirką. Ji pašoko ant 
kojų. 

— Oblekai! Į ką tu panašus! 

Jei jis dar turėjo bent kiek nuovokos, pametė ir tą 
pačią. Ilgai markstėsi, muistėsi ir galiausiai suvebleno: 

— Kas jūs? 

Setas suskato kreiptis į šimtininko padėjėją: 

- Artik šis Žmogus nesumuštas? Kuojis nusikalto? 

Šimtininko padėjėjas lyg dirbdamas sunkiausią 
darbą ėmė vedžioti pirštu raštą, kurį jam pakišo pri- 
bėgęs valdininkas. 

— Taip... jis buvo sumuštas už tai, kad buvo gir- 
tas. Jį rado archonto vyno rūsyje. Sakyčiau, tame, kas 
liko iš vyno rūsio. Atrodo, kad jis skynėsi kelią pro 
butelius naikindamas juos visus iš eilės. 

— Su senuko palaiminimu, tegu dievas jį myli, - 
paniuręs pasakė Oblekas. 

— Ir tik tiek? 

Karininkas apsilaižė lūpas. 

— Taip. Bet visi archonto tarnai... 

Setas suprato, kad jiems reikia nešdintis. Miranija 
jau buvo beeinanti. 

— Tu, - ramiu balsu ji kreipėsi į muzikantą, - eisi 
su manimi. Tu reikalingas tarnybai Šventykloje. Su- 
pratai? 

Jis gižiai į ją dėbtelėjo. 

— Supratau, ponia. 
sigręžė ir išėjo. 

Oblekas nusekė paskui ją vargiai laikydamasis ant 
kojų, bet Setui nepavyko laiku pasišalinti - jį sugrie- 
bė šimtininko padėjėjas. 

— Ką aš pasakysiu Argelinui? Penktas numeris yra 
ypatingas. 

— Kuo? 


— Jie eis į archonto kapą! 

— Be vieno teks apsieiti. 

Šimtininko padėjėjo žvilgsnyje matėsi baisus su- 
glumimas. 

— Jei Argelinas sužinos... 

— Pats išsisuksi, - paskubomis atsakė Setas. - Pa- 
sakyk jam apie merginą, tegu pats galvoja, kas ir 
kaip. Kiek girdėjau, visi kalba, kad jie su kalbėtoja 
daugiau negu draugai. 

Ir jis išrūko lauk per plačius laiptus. 

Lauke plieskė saulė. Karštis užgriuvo jį kaip siena, 
akį verianti šviesa virš jūros žioravo kaip žilpinanti 
balta pašvaistė. Regis, ore net spirgėjo triukšmingi 
uosto garsai ir žuvų dvokas. Kregždės aukštai virš 
galvos šaudė tarp siaurų namų. 

Mergina su bjauriuoju pilvūzu ištirpo minioje. Jis 
bėgte pasileido paskui juos ir už kampo atsitrenkė 
tiesiai į mėsingą kumštį, kuris išdygo tiesiai priešais 
ji, visa sauja griebė jį už tunikos ir šiurkščiai įgrūdo 
į vartų angą. 

Miranija buvo čia pat ir nustėrusi žiūrėjo, kas 
dedasi. 

— Sakyk, tik nemeluok, kur tu gyveni, - suurzgė 
Oblekas. - Tuoj pat. 


Ji išgirsta tai, ko negirdėjusi 


Liesas, suvargęs Žmogus atidarė duris. Dabar Oble- 
kas prasibrovė vidun pirma jo, atitraukė trijų mažų 
kambarėlių užuolaidas ir viską apžiūrėjo, paskui 
greitosiomis ištyrinėjo stogą, prienamį, kiemelį, 
kur šešėlyje maža mergaitė vangiai Žaidė su akme- 
nukais. 

— Kas čia dedasi? - valdingai paklausė sudžiūvėlis. 

Galėtų būti Seto tėvas, pamanė Miranija. Staiga 
pajutusi nuovargį ir išgąstį dėl to, ką padarė, ji su- 
smuko ant klibančios kėdės. Mažylė jai nusišypsojo. 

- Tik nerėkaukit, - Oblekas irgi atsisėdo. - Duo- 
kit man vandens. 

Jo balsas gergždė. Miranija pastebėjo, kaip Setas 
linktelėjo. Jo tėvas nenoriai nuėjo prie amforos, pa- 
statytos vėsiausiame kambaryje. Jis padavė puodelį 
ir Oblekas jį godžiai išmaukė, stambiais lašais apsi- 
varvindamas dėmėtą tuniką, paskui nekantrauda- 
mas pakratė puodelį ir paprašė dar. 

Jie laukė, kol jis atsigers. Jie tartum nedrįso kalbė- 
ti, kol jis nebaigs; mažos akutės raiškiai žiūrėjo į juos 
pro puodelio kraštą ir, kai troškulys galiausiai buvo 
numalšintas, jis nusišluostė burną, garsiai atsiduso ir 
atsiraugėjo. Paskui atsargiai pastatė puodelį ant ap- 
šnerkšto stalo. Į akį krito išpampusios jo plaštakos 
su bukais pirštais. 

— Vadinasi, tai nemirtinga Argelino mintis? Vietoj 
jo aš turiu kalbėtis su šituo apsiseiliojusiu plunks- 
nagraužiu? Jam turbūt galva perkaito saulėje. - Jis 
niekinamai pakraipė galvą. - O tu mat apsimeti vie- 
na iš Devyneto! Jis galėjo pasirinkti geriau mokančią 
vaidinti. 

Miranija krimstelėjo nagą. 

— Tiesą sakote, - ramiai tarė. 

Setas stovėjo įsitempęs su Telija ant rankų. Jis 
pridūrė: 

— Ji iš Devyneto. Ji nešėja. 

Oblekas suprunkštė. 
jo ir paėmė iš jo rankų mergaitę; Miranija pamatė, 
kaip tėvas ir sūnus susirėmė žvilgsniais. Tada Se- 

tas atsisėdo, bet jam dar nepravėrus burnos ji tyliai 
pasakė: 

— Aš jus susiradau, nes man liepė archontas. Jis 
man net parašė. Jis sakė, kad jūs apie tai Žinote. 

Pilvūzas iš padilbų į ją spoksojo čiulpsėdamas 
dantis. Galiausiai paklausė: 

— Ką žinau? 

— Apie... - ji sutrikusi pažiūrėjo į Setą. - Apie tai, 
kad Orakulas išduotas. 

Žmogaus veide kažkas persimainė; žvilgsnyje at- 
sirado dar daugiau įtarumo. 

— Jis tau parašė? 

— Raštelį. Savo mirties dieną. 

— Kur tas raštelis? 

— Aš jį sudeginau, - ji liūdnai patraukė pečiais. — 
Beveik visą. Man atrodo, kad kažkas galėjo perskai- 
tyti likusias skiauteles. 

— Tai tu neturi jokių įrodymų. 

— Ne. Bet aš iš Devyneto. Na, bent kol kas. Nejįsi- 
vaizduoju, kas bus, kai jie sužinos, ką padariau. - Ji 
atrodė tokia įsibauginusi, kad Setui jos beveik pagai- 
lo; jis nuėjo ir pasėmė vandens jai ir sau. Kai padavė 
jai puodelį, ji droviai nusišypsojo: 

— Ačiū. 

Muzikantas pažiūrėjo į Setą. 

— O šitas? Tu juo pasitiki? 

Miranija atsiduso. 

— Aš iš tikrųjų jo nepažįstu, bet... 

— Tada eime kitur, - Oblekas pakilo. Setas nepa- 
judėjo iš vietos. Jis ramiai tarė: 

— Aš ir taip jau per daug žinau. Jei Argelinas jūsų 
pasiges irjeijūs tikrai svarbus asmuo, jis pasiųs žŽmo- 
nes jūsų ieškoti. Jums saugiau būtų čia. 

— Būkit geras, - suvapėjo Miranija, - sėskit! - Jai 
buvo net bloga pagalvoti, kad eis su tuo žmogumi 
gatvėmis. Jis gąsdino ją; ji jautėsi tarsi atrišusi nuo 
saito demoną, ko nieku gyvu nereikėjo daryti. Oble- 
kas nusiviepė tarsi atspėjęs jos mintis. 

Jis neskubėdamas vėl atsisėdo. 

Valandėlę tvyrojo tyla. Zvimbė musės, virš smul- 
kučių mėlynų žiedelių, kuriais buvo apsipylęs dygus 
augalas vazonėlyje, pakabintame ant sienos, dūzgė 
bitė; iš gatvės sklido nesiliaujantis triukšmas - dun- 
desys, trenksmai, riksmai. Karštis svilino kaip pa- 
siutęs; Miranija juto, kaip saulės spinduliai degina 
jai ranką; per kaktą jai ėmė sroventi prakaitas. Ji su 
kėde pasitraukė į šešėlį. 

— Ar tu ta mergaitė iš Milo? - staiga paklausė mu- 
zikantas. 

— Taip. Raštelyje... 

— Jis buvo kilęs iš ten. Nuolat apie tai kalbėjo, būtų 
mielai grįžęs. Bet jie laikė jį malonumų narvelyje. 
Visą gyvenimą dusino jį tenkindami menkiausią jo 
užgaidą, jam nespėjus nė pagalvoti. Išskyrus laisvės 
troškimą. - Jis nuleido balsą tartum pavargęs kalbė- 
ti. Paskui pridūrė: - Dievas mato, aš mylėjau senu- 

ką. Mudu per naktis gerdavom ir kalbėdavomės. Jis 
viską man papasakojo, kaip jie jį rado, kai jis buvo 
vos dešimtmetis, kaip motina nupirko jam naujus 
drabužius ir gyrėsi visam kaimui, kad jos sūnus yra 
archontas, o jie niekada daugiau neleido jai pasikal- 
bėti su juo. Nė karto. Kartais jis matydavo ją minio- 
je pro kaukės akių plyšius. Tik dešimties metų, - jis 
gūžtelėjo susigraudinęs. - Gal turit ko pavalgyti? 
O vyno? 

— Paskui, - Setas palinko į priekį. - Kaip jūs galė- 
davote su juo kalbėtis? Juk tai uždrausta... 

— Kas ištvertų šešiasdešimt metų nepravėręs bur- 
nos? - atsiliepė Oblekas nė nemanydamas slėpti pa- 
niekos. - Tu, plunksnagraužy, neištvertum nė šešių 
savaičių. Kai aš atsidūriau Rūmuose, jis jau penkias- 
dešimt metų buvo archontas; jis jau buvo sugadin- 
tas, pusiau pamišęs, be laiko susenęs. Bet jis mėgo 
muziką. Jei norit Žinoti, ponia, aš moku groti. Taigi 
aš grojau jam vidury nakties, kai visi jau miegojo. Jis 
buvo sumaišęs dieną su naktimi. Išsimušęs iš vėžių. 
Jis valgė, miegojo ir klaidžiojo po Rūmų menes kada 
papuola. Jis negyveno - nei gyvųjų, nei mirusiųjų 
pasaulyje. Galiausiai jame juk buvo dievas. 

Buvo jau vėlyva popietė. Staiga Miranija prisimi- 
nė, kad jos laukia apeigos; archonto kūnas jau guli 
Muzikos namuose ir prieš sutemas jai reikia grįžti. 
Ji sušnibždėjo: 

— Dabar jie jam pagros. 

— Ne taip, kaip aš, - Oblekas pasitrynė šeriais ap- 
žėlusį smakrą ir kaklą, paskui nusispjovė į kampą. - 
Kad žinočiau, ar jumis tikėti... 

— Mesjus iš ten išvedėme... 

— Ką aš Žinau, dėl ko. 

Miranija nekantriai krestelėjo galvą. 

— Dėl to, kad jis liepė! Dėl to, kad dabar bus nau- 
jas archontas ir mes turime padaryti taip, kad juo 
taptų tas, kurį išsirinko dievas, o ne... 

Jis stačiokiškai linktelėjo: 

—...Argelinas. Aišku, - vėl nepatikliai dėbtelėjęs 
į Setą, muzikantas sukryžiavo rankas. - Na, gerai. 
Jis žinojo, kad jie jį nužudys. Laukė to. Jis ėmė abe- 
joti jų planais, per daug domėjosi mokesčiais, per 
daug norėjo žinoti, kaip tvarkomi reikalai, kaip Ar- 
gelinas ima kyšius iš turčių ir kaip engia vargšus. 
Aš jam sakiau nesikišti, bet kartą jis išsikvietė Ar- 
geliną. Jie susikirto. Ir ką tu man padarysi, seni? - 
girdėjau karo vado žodžius. - Net dievas turi žinoti 
savo vietą. 

Setui kūnas nuėjo pagaugais. 

— Bet Orakulas pasakė... 

— Kurgi ne, - pašaipiai linktelėjo Miranija. - Iš 
Švenčiausiosios buveinės pasirodė Hermija, išbalusi 
kaip drobė. Ji nebepastovėjo ir turėjo prisėsti. Paskui 
pasakė girdėjusi dievo ištarmę ir jis jai bylojęs, kad, 
jei archontas ryšis mirti, pradės lyti. 

Oblekas nusikvatojo. 

— Melagė. Dangaus stebėtojai iš Mirusiųjų mies- 
to prieš savaitę slapta pranešė Šventyklai, kad gali- 
ma tikėtis nedidelio lietaus. Suprask, jiems tai buvo 
dingstis. Jai ir Argelinui. Jie nužudė archontą ir pasi- 
rodė lietus. Jis jų nekentė, nėmaž jais nepasitikėjo, o 
anie amžinai bijojo, ką jis pasakys. Žmonės jį mylėjo. 
Ir štai jis nebegyvas ir jie išsirinks, ką nori. Tokį vai- 
ką, kurį galės valdyti. 

Setas vos susilaikė nešvilptelėjęs. Jis nusistebėjo, 
kad mergina linktelėjo taip, tarsi nebūtų išgirdusi 
nieko nauja. 

— O kaipgi Orakulas? 

Oblekas užgaidžiai patraukė pečiais. 

— Pirmiau duokite vyno. 

Galiausiai Setas pakilo ir atnešė šlakelį balkšvai 
gelsvo ir, matyt, rūgštaus skystimo, nes Oblekas pra- 
rijo jį vienu mauku ir susiraukė. 

— Kad jį kur galas! - paskui palinko į priekį ir 
greitakalbe išbėrė: 

— Vieną naktį archontas man sakė, kad kalbėtoja 
yra apgavikė. Ji išdavė Orakulą. Atsakymus į žmonių 
klausimus, už kuriuos jie jai neša auksą ir sidabrą, ji 
sugalvoja pati. Štai dėl ko Talos pirkliams buvo pa- 
sakyta neprekiauti - Argelinas pats varo prieskonių 
prekybą ir jam varžovai nereikalingi. O kodėl Ora- 
kulas liepė kariuomenei pulti Chiją? Užtat, kad ten 
maištininkų lizdas. Argelinui reikėjo, kad Orakulas 
duotų sutikimą. Dievas yra užsirūstinęs - štai dėl ko 

nėra lietaus. Ji kalba, bet neįstengia jo išgirsti. Ji pra- 
rado galią, jei išvis kada ją turėjo. 

Miranija papurtė galvą ir tada pamatė į ją įsmeig- 
tas visų akis. Sumišusi ji atsistojo: 

— Klausykite, turiu eiti. Jau vėluoju. Mes dar pa- 
kalbėsime, ką daryti, bet... 

— Mes? - pašoko Setas. — Ponia, aš čia niekuo dėtas. 

Oblekas sustingo. 

Miranija švelniai atsakė: 

— Jūs per daug žinote - pats sakėte. Norėčiau 
jums atsidėkoti už pagalbą. 

Ji nusikabino nuo kaklo vieną iš kelių auksinių 
grandinėlių ir ištiesė jam. 

— Saugokite ją. Tai atlygis už maistą ir vandenį. 

— Čia gyvena mano tėvas ir sesuo. Pagalvokite, 
kas jiems gresia! 

— Kareiviai čia neieškos. 

— Aš ne apie kareivius. Jis baisus girtuoklis... 

— Daugiau nėra kur jo dėti, kol pasiimsiu jį į 
Salą. 

Setas nenoromis paėmė auksą. Rankoje pajuto 
jos kaklo šilumą. 

Oblekas sušnarpštė: 

— Hermija tave pirmą nugalabys. 

— Mane“ 

— Tu jiems greičiausiai įtartina. Kaip manai, kam 
jie tave pasirinko nešėja? Tavo dienos suskaičiuotos, 
mergyte, nes tu neši dievą per Gedulo namus ir jis 

atsiims savo duoklę. Jų labui. O čia tikrai galima pa- 
sislėpti, aš taip ir padarysiu, kol išmuš mano keršto 
valanda. 

Net tokiame karštyje Miraniją nupurtė šaltis. Ji 
pasuko į patamsį, kur turėjo būti išėjimas. Setas pir- 
ma jos išlindo į gatvę, atsargiai apsidairė ir pasakė: 

— Nieko nėra. 

— Grįšiu kaip įmanydama greičiau. Pasirūpinkite, 
kad jam nieko neatsitiktų. 

— Jam! - Setas susiraukė. - Man rūpi ne jis, o ma- 
niškiai. 

Ji liūdnai linktelėjo: 

- Žinoma, dovanokite. Man atrodo, jis tikrai ne- 
pavojingas. Prisiekiu, viską sutvarkysiu. Tiesiog da- 
bar įžengiama į Trečiuosius namus prieš saulėlydį ir 
man reikia ten būti. 

Jis sumurmėjo: 

— Laimingai. 

Ji nuraudo ir pasileido ryškios šviesos nutvieksta 
gatve. 

Setas apmetė akimis namus, priedurius, nepama- 
tė nė vieno pažįstamo ir uždarė duris. Nugara į jas 
atsistojęs nusibraukė prakaitą. Paskui giliai įkvėpė 
oro ir grįžo į kiemą. 

— Regis, ne taip paprasta bus tavęs atsikratyti. 

Oblekas kaip tik baigė gerti vyną. Jo akutės su- 
siaurėjo, liežuvis ėmė pintis. Jis burbtelėjo: 

— Būk ramus. Aš irgi tavęs negaliu pakęsti. 

Ji bėgte perbėgo tiltą. Devynetas niekada nebėgioja. 
Tai būtų neoru. Hermija galėjo tai pastebėti iš Aukš- 
tutinių rūmų terasos. 

Uždususi, susiėmusi už šono Miranija pristab- 
dė žingsnį. Juokinga bijoti gauti barti už bėgiojimą, 
ką tik įsitraukus į sąmokslą. Bet ne, ne, tai Hermija 
sąmokslininkė ir išdavikė. Hermija išdavė Orakulą. 
Bet jeigu vis tiek nėra jokio dievo... 

Miranija papurtė galvą. Takas buvo status, vakar 
jį ištrypė procesija; į sandalus jai lindo dulkės ir žvy- 
ro akmenukai. 

Priėjusi vartus, vedančius prie Orakulo, ji nebeiš- 
tvėrusi patogiai atsisėdo ant tako, nusimovė kairįjį 
sandalą ir skubėdama ėmė ranka braukyti dulkiną 
pėdą. 

Prie pat jos kažkas sušnarėjo. 

Gyvatė. 

Ji pašoko Žioptelėjusi iš išgąsčio; mažutis Žalias 
šliužas žaibiškai nuvinguriavo šalin, lygiai taip pat 
išgąsdintas kaip ir ji. 

Paskui gyvatė šmurkštelėjo po akmeniu ir dingo. 

Miranija kvėptelėjo ir prikando lūpą. Pasirėmusi 
į akmeninę Orakulo vartų staktą, ji užsitraukė san- 
dalą ant kojos ir paklausė drebančiu balsu: 

— Turbūt tai buvai tu, Šviesiausiasis? 

Nuo akmens briaunos pabiro smulkutės smėlio 
smiltys. 

Jai vėl atsitiesus, sąmonės kamputį pasiekė ramus 
ir trumpas atsakymas. 

Ne. 

Ji sustingo vietoje. Kaip stulpas. 

Apmirė kiekviena jos kūno dalelė. Jai atrodė, kad 
sustojo net širdis. 

Ji iš lėto pasisuko. 

Baugus Orakulo vartų siluetas dunksojo temstan- 
čiame danguje. Aukštai, Šventykloje, degė ugnis. Že- 
myn rangėsi saldžiai ir aitriai kvepiantis dūmas. Ore 
dvelkė rozmarinais. Matyt, rūbais nubraukė kokį 
krūmą. 

Dar ilgai ji nepajėgė net galvoti, neleisdama sau 
įsivaizduoti, kad kažką išgirdo, bet tas trumpas žo- 
delis, regis, jos viduje tyliai atsimušė aidu. 

— Kas čia kalba? 

Kažkur aukštai nejudriame įkaitusiame ore švel- 
niai sugaudė gongas. Ji pavėlavo. 

Ji pasuko atgal, bet iškart vėl sugrįžo prie Orakulo 
vartų ir abiem rankomis įsirėmė į didžiules akmeni- 
nes staktas. 

Priešais ją į lapais šnarančią prieblandą vinguria- 
vo siaurutis takelis. 

Ir viduje ji išgirdo balsą: Miranija. Ateik, Mirani- 
ja. Ateik ten, kur aš esu. 


2 


"Lrečioji buveinė: 


Sapno atvėrimo namai 


Vanduo yra galybė. 

Pradedu suprasti, Kaip jam tai išeina. Jis sunkiasi, smelkia- 
si, varva, trykšta; jis prasiskverbia pro uolas ir amžių amžius. 

Mano žemės ir mano Kūno paviršius nutašytas vandens — 
jo glostančių glamonių ir talžančio siautulio. Išskaptuotas ir 
nuglaistytas. Iškaltas. 

Zen, Kur vanduo, renkasi žvėrys, atkeliauja žmonės ir ima 
statyti. Be vandens jie miršta. Jie, žmonės, žino pasakojimą 
apie Lietaus motę, esą žiloje senovėje dievas ir jo šešėlis su 
ja susigrūmė, galynėjosi tamsa su šviesa, diena Kilo į kovą su 
naktimi. 

O Lietaus motė tik pasijuokė iš jų, ir Kai šie pamatė, kad 
niekada jos neįveiks, ji išskleidė virš jų savo sparnus, 0 tie 
sparnai buvo dangus, ir ėmė lyti be galo, be Krašto. 

Girdėjau apie tai turgavietėje, vienas senelis pasakojo 
vaikams. 

Mano burna buvo pilna skaudulių, o mano pirštai ploni 
ir gležni. 

Tą minutę žinojau, Kas aš. 

Kol į mane prakalbo mergaitė. 


Ji išgirsta saulės balsą 


Sutemos virš tako atrodė dar tirštesnės. Jai virš gal- 
vos kaip tinklas buvo susipynusios alyvmedžių ša- 
kos; kartkartėm jai odą sparneliais brūkštelėdavo 
smulkučiai naktiniai drugiai. 

Miranija kiek įmanydama stengėsi tylutėliai sta- 
tyti koją, rangytas takas atrodė kaip mieganti gyvatė, 
kurios širdis buvo šventų švenčiausioji vieta. 

Akmuo. Tamsus plyšys. 

Sulaikiusi kvapą, diegiančiu šonu ji laukė per 
žingsnį pasitraukusi nuo tako. 

Nėra jokio dievo. 

Ji šito visada labiausiai bijojo ir visada vijo šią 
mintį šalin. Jos tėvas taip drebėjo, kad tik ji čia pa- 

tektų ir sugrąžintų šeimai prarastą šlovę, kad jai 
taip ir neužteko drąsos jam to paaiškinti. Ji suprato 
esanti keistuolė. Visi tiki ar bent jau taip sako, kad 
dievas kalba per Orakulą, ir tai, ką sako dievas, yra 
tiesa. 

Bet nuo tada, kai ji pažino Hermiją, žinojo, kad 
taip negali būti. 

Ir iš tikrųjų, jeigu tu girdi, ką kalba dievas, turėtum 
būti kitoks negu visi žmonės. Turėtum spinduliuoti 
iš vidaus, tavo širdis turėtų būti kupina džiugesio. 

Ir kodėl galia, sukūrusi pasaulį, slepiasi skylėje po 
žeme? 

Virpėdama ji apsilaižė lūpas ir įsiklausė. 

Balsas buvo beveik nepagaunamas; kuo daugiau 
apie jį galvojo, tuo labiau jis sklaidėsi ir nyko jos vi- 
duje. Ji tik įsivaizdavo. Žodžiu pavertė vėjo dvelkte- 
lėjimą nuo jūros. Medžių šakų trakštelėjimą, šnaran- 
čių lapų krustelėjimą. Nėra jokio dievo. 

Prieik arčiau. 

Ji prisiartino. Viskas ne taip. Turėtų būti palyda, 
smilkalai, giesmės, ji pati turėtų būti su kauke, lin- 
guoti pirmyn atgal ir klykauti neatpažįstamu, trūk- 
čiojančiu balsu kaip Hermija. Išgėrusi užpilo ir pri- 
sikvėpavusi anuo pasauliu dvelkiančių dūmų. 

Kalbėtis su dievu neturi būti taip paprasta. 

Ji priėjo prie Orakulo ir palengva pritūpė. Tada 
tarė: 

— Kas tu? 

Vis dėlto ji išvydo dūmą. Jis bolavo violetinėse su- 
temose; drugiai jo lenkėsi. Tartum kas iš po žemių 
būtų alsavęs karščiu. Dūmas buvo vos įžiūrimas. Ji 
pamatė, kaip ties angos briauna žiba kristalai - kvar- 
co intarpai ir į sierą panašios dulkelės. 

Tu žinai, kas aš. Aš dievas. Jeigu ir turėjau vardą, 
pamiršau. 

— Tik kalbėtoja žino dievo vardą, - ji atsiliepė pa- 
šnibždomis. Prieš savo valią - lūpos buvo taip per- 
džiūvusios, kad negalėjo išleisti skardesnio garso. — 
Kaip tu gali su manimi kalbėti. Kur tu? 

Argi dievai juokiasi? O šis išleido garsą, labai pa- 
našų į juoką - tylų ir keistą. Tarsi būtų sugargaliavęs 
iš vidurių. Aš esu įvairiose vietose. Bet viena iš jų yra 
nauja. Pati silpniausia ir nesaugiausia. Aš neilgai čia 
būsiu. 

Miranija atsiklaupė ant dantytos uolos. Anapus 
alyvmedžių giraitės, Šventykloje ant kalno, gaudė 
gongai. 

— Ar tu kalbi apie naują archontą? - išbėrė ji grei- 
takalbe. 

Tyla. 

Iš plyšio gelmių išsiveržė šnypštimas, į veidą jai 
tvoskė karštis. Ji atšlijo atgal, pirštais apčiuopusi kaž- 
kieno šlykščiai glotnius šonus, rumbelius, griovelius 
ir karpeles. Išsigandusi skorpionų, ji ūmai atitraukė 
ranką. Jos tykojo pavojus. Dievams tu tapai perne- 
lyg reikalinga ir sulauksi atpildo. Visose giesmėse ir 

eiliuotuose pasakojimuose dievų išrinktųjų laukia 
pražūtis. Ji vėl sušnibždėjo: 

— Ar girdi? 

Taip. Naujas archontas. Jis čia. Aš čia. 

— Kur? - ji pamiršo pavojų. - Greičiau sakyk! 

Dievas neįpratęs, kad jam įsakinėtų. Turgavietė, 
ankšta dulkėta aikštė, namas, kuriame kaip niekad 
daug vaikų. Berniukas. Jam dešimt metų. Jis labai no- 
ri gerti. 

Tai gali būti bet kur. 

Yra žodis, o žodis yra vieta. Tas žodis yra Alektras. 

— Tai kaimas, - atsiliepė ji. - Tik nežinau, ar toli. 
Kažkur dykumoje. Į pietus nuo uosto. 

Aš ten. Aš esu. Atvesk mane, Miranija. 

Jai susisuko galva. Akimirką visa jos esybė veržėsi 
į plyšį; jis Žiojėjo tarsi juoda burna, ji juto iš angos 
sklindantį alsavimą, paskui rankomis įsirėmė į kvar- 
cu žibančius angos kraštus ir žiopčiodama pakibo 
virš kiaurymės. 

Jai teko lįsti lauk. Šiaip ne taip išsikepurnėjo ir 
net įstengė žengti keletą žingsnių, kol pakirto kojas 
ir susmuko keturpėsčia. Rankomis ir kojomis įsirė- 
musi į žemę ji stengėsi kuo daugiau įkvėpti oro, ger- 
dama šiltus vakaro kvapus, kuriuos skleidė jazminai 
ir užkliudytas santalas. 

Kažkur neapsakomuose toliuose, neatmenamais 


laikais gaudė gongai. Dabar stojo tyla. 

Miranija sverdėdama atsistojo. Nėra kada mąs- 
tyti. Jos eis pro šalį į Miestą ir neturi jos čia aptikti. 
Hermija neturi sužinoti. 

Ji pasileido tekina atgal vingiuotu taku. Staiga jai 
kojas sutraukė mėšlungis ir ji vos nesusmuko tarp 
akmeninių vartų staktų, o jos jau žengė per sutemas, 
neštuvuose sėdėjo Hermija ir dar kažkas - laimė, Re- 
tija, bet kitos iš Devyneto ėjo pėsčiomis užsidėjusios 
kaukes. Įlindusi į krūmus ji jas suskaičiavo - taip, jų 
buvo devynios. 

Miranija sustingo netekusi amo. 

Gale ėjo Chrisė su dievo ragautojos kauke, o 
įkandin jos sekė mergina su auksine ir ugniaspalve 
nešėjos kauke, kurią turėjo užsidėti Miranija. Kas čia 
darosi? 

Gal ją jau pakeitė kita? 

Jai atsitūpus mirtų krūmų tankmėje pirmiausia 
pro šalį praėjo ginkluota sargyba. Argelinas kaip 
visada buvo raitas, iš po jo žirgo kanopų kilo kelio 
dulkių debesėliai - taip arti jos, kad ji vos nesuko- 
sėjo, taigi turėjo abiem rankomis užsidengti nosį ir 
burną, o iš akių pasipylė ašaros. Žvelgiant iš apačios 
padūmavusioje saulėlydžio žaroje gaubiamas proce- 
sijos klegesio karvedys atrodė tarsi milžinas, žėrintis 
bronziniais šarvais, platus jo veidas buvo su kone 
rytietiškai įkypais skruostikauliais, dulkės sėdo ant 
tobulai pakirptos jo barzdos. 

Tuščios balne įsitaisiusio raitelio antveidžio aki- 
duobės nukrypo į ją. 

Visi žinojo, koks jis Žiaurus. O ji tikra kvailė taip 
lengvapėdiškai pasielgusi, nes jis jau greičiausiai 
žino apie Obleką. 

Jie pražingsniavo pro ją; linguojantys neštuvai, 
tyliai besišnekučiuojančios merginos. Prieš pat statų 
kalvos šlaitą, kuriuo turėjo nusileisti, sustojo - pa- 
laukė, kol prisidės dar vieni neštuvai. 

Iš kvapios lapijos Miranija sukuždėjo: 

— Chrise. 

Į ją atsisuko ragautojos kaukė - mėlyna, besimai- 
nanti su sidabru. Akimirką ją buvo suėmęs siaubas — 
o jeigu po ta kauke ne Chrisė, o dar kas nors; bet 
netrukus pasigirdo palengvėjimą teikiantis duslus 
atsakymas: 

— Miranija? Kur tu“ 

— Čia, - ji pakrutino šaką. 

Staiga Chrisė stvėrė už rankos šalia einančią mer- 
gaitę ir nusitempė ją į šalikelę. 

— Greičiau, - sušnypštė. 

Nešėja nusiplėšė kaukę ir apstulbusi Miranija pa- 
matė, kad tai viena iš vergių siuvinėtojų, šelmė mer- 
giotė, vardu Berenikė. Vaipydamasi vergė sviedė jai 
kaukę į rankas. Akies mirksniu įšilęs, česnakais tren- 
kiantis metalas atsidūrė ant jos veido. Ji norėjo pra- 
smukti pro mergaitę į kelią, bet ta nė nemanė pra- 
leisti - įsiręžusi atsistojo ištiesta ranka. Chrisė jai į 

delną įbruko porą sidabrinių monetų. Tada mergaitė 
apsisuko ant kulno ir dingo ūksmingoje alyvmedžių 
giraitės tankmėje. 

Jos spėjo pačiu laiku. Neštuvai ėmė linguoti ar- 
tindamiesi prie Orakulo. Miranija be kvapo ėjo iš 
paskos, išpilta šalto prakaito. Regis, niekas nieko 
nepastebėjo; kitos merginos buvo paėjusios kiek 
toliau į priekį, o ginkluotam sargybiniui jos buvo 
dingusios iš akiračio. Mažumą atsitokėjusi ji su- 
murmėjo: 

— Neįtikėtina, kad tu tai padarei. 

— Ir man neįtikėtina, - Chrisės balse pasigirdo 
vos juntama pasididžiavimo gaidelė. 

Žiūrėdama, kaip Hermija lipa iš neštuvų, Mirani- 
ja nervingai patrynė delnus. 

— O kas,jei ji būtų atėjusi iki čia? Iki Orakulo? 

Chrisė vos vos gūžtelėjo. 

- Žinojau, kad pasirodysi. Tu man skolinga pini- 
gų. Tikiuosi, kad kitąkart tu išsuksi mane. 

Miranija apstulbusi įsistebeilijo į ją. Kada tai bus, 
aš galiu čia ir nesulaukti, - pamanė sau. 


Naktį visame Mirusiųjų mieste degė ugnys. Tai buvo 
tikras žiburių labirintas - liepsnos šokinėjo gorėse, 
ant sienų, ant gembių, jų atspindžius metė bronza, 
varis ir auksas. Tamsa nesukliudė mirusiesiems, nei 
tūkstančiams tų, kurie jiems tarnavo ir be paliovos 
šurmuliuodami skubinosi baigti pasirengimą ar- 

chonto laidotuvėms. Nusileidus saulei prie kiekvie- 
no kapo požemio durų ir išilgai sienos užsiliepsnojo 
deglai. Jiems spragant didžiulės statulos ant sienos, 
regis, atgijo ir ėmė šnekučiuotis. Švyturys visas de- 
vynias dienas bemaž be perstogės turėjo ūkti laip- 
tuotos piramidės papėdėje, o varinių gyvačių laiko- 
muose didžiuliuose geležiniuose krepšiuose šokinė- 
jančių liepsnų atšvaitai skaisčiu raudoniu mirgėjo 
ant žalvarinių Gedulo namų durų. 

Šios devynios buveinės buvo išrikiuotos aplink 
piramidės papėdę po tris iš skirtingų pusių. Tai buvo 
didžiuliai balto marmuro pastatai, kurių stogus rėmė 
pilioriai ir kolonados. Išskyrus tas dienas, kai reikė- 
davo laidoti mirusį archontą, jie stovėdavo uždaryti. 
Dabar pirmųjų dvejų namų durys buvo praviros, o 
trečiųjų plačiai atidarytos, paruoštos priimti kūną, 
kuris neseniai buvo dievo buveinė. 

Su didžiule pagarba jis buvo nešamas iš Muzikos 
namų, jau paguldytas į ištapytą vidinį medžio sar- 
kofagą, ir nusikamavę muzikantai, kuriems reikėjo 
groti per visą dieną, nusekė paskui jį į patį Trečiosios 
buveinės šešėlį. Vos karstas pasiekė Buveinės slenks- 
tį, visi instrumentai ūmai nutilo vidury gaidos. 

Pro Miraniją praėjo nuvargusių ir išalkusių mu- 
zikantų būrys - merginos su fleitomis, vyrai su cit- 
romis, didžiuliais žalvario ragais ir net vaikiukas su 
spiegiančia švilpyne. 

Jų darbas buvo baigtas. 

Trečioji buveinė buvo Atvėrimo namai. 

Aukštai ant didžiulės akmeninės pakylos gulėjo 
archontas. Įėjusi Miranija žvilgtelėjo į jį, paskui nu- 
kreipė akis į šalį. Ant jo veido buvo auksinė kaukė ir 
paslaptingoje šimtų žiburių šviesoje jos akių plyšiai 
buvo vienintelės vietos visoje buveinėje, kuriose tū- 
nojo tamsa. Ji pažiūrėjo į sudėtas ant krūtinės put- 
nias jo rankas mąstydama apie tai, kaip ramiai vieną 
ranką jis padėjo į bronzinį dubenį. 

Žinau, kur tu dabar, - ji tarė jam. - Aš tave sura- 
siu. Sugrąžinsiu tave atgal, bet turi man padėti. 

Įėjo balzamuotojai. Trys vyrai su ilgomis balto- 
mis skraistėmis, kurias paskui nusimetė, ant veidų ir 
rankų buvo išpiešti keisti skorpionų atvaizdai. 

Jų instrumentai buvo tvarkingai išrikiuoti ant me- 
dinio stalo; dantyti, aštrūs įrankiai, ilgi vamzdeliai, 
peiliai ir grėsmingi vieliniai kabliai. Puodynėse rūko 
smilkalai ir žolės, pro sumišusius anyžių, kipariso ir 
santalo kvapus jau buvo justi puvimo tvaikas. 

Hermija apsidairė. Devynetas sustojo ratu apie 
archontą ir susiėmė rankomis. Šešėliuose laukė bal- 
zamuotojai. Ji prabilo: 

— Mirė mūsų Brolis. Mes gedime jo. 

— Mes gedime jo. 

— Mūsų akių šviesa aptemo. Mūsų mintys, kurios 
buvo lengvos, dabar apsunko. Bet dievas, Šviesiau- 
sioji esybė, gyvena per amžius. Jo šešėlis yra tam- 
sa. Kai buvo sukurtas mėlynas dangus aukštybėse ir 

rusva žemė po kojomis, jis buvo čia. Kai Vandens 
motė atėjo iš dangaus, jis buvo čia. 

Nutaikiusi progą Miranija sumirksėjo. 

Už durų rymojo Argelinas. Jis kreivai šypsojosi; 
liepsnų blyksniai žaidė ant glotnios jo odos. Jis dėb- 
telėjo į ją. Nepasukdama galvos ji nukreipė žvilgsnį, 
nukaitusi po nuostabaus grožio metaliniu veidu, ku- 
ris dengė tikrąjį jos veidą. 

— Tegyvuoja jis per amžius, - progiesmiu kartojo 
Devynetas. 

Hermija pasisuko. Įprastu balsu jis pasakė: 

— Dabar prasidės Atvėrimas. Dievo mazgotoja su 
archontu liks visai nakčiai. Nieko nevalgys ir niekur 
neis, kol neišeis jis. Aišku? 

Persidė oriai linktelėjo. 

— Gerai, - tarė Hermija ir išėjusi pro duris nusi- 
ėmė kaukę ir įkvėpė gaivaus nakties oro. Pakeisda- 
mi ją prisiartino balzamuotojai kaip maitėdos prie 
maitos. 

— Kas dabar? - gana garsiai paklausė Argelinas. 
Visi išgirdo. 

— Dabar aš pakalbėsiu su dievu viena prie Oraku- 
lo. Jis man pasakys, kur siųsti ieškotojus, kad atvestų 
devynis kandidatus. Jūs, vyrai, pasiruošę išjoti? 

Troškūs žolių dūmai ėmė dusinti Miraniją. Ji pa- 
matė, kaip Argelinas linktelėjo uždėjęs ranką ant 
kardo rankenos: 

— Kuo greičiau gausime žinią, tuo geriau. 

Hermija nudūrė akis į žemę. Neatpažįstamu bal- 
su ji švelniai suburkavo: 

— Pasikliaukite manimi. 

Argelinas atsargiai jai nusišypsojo. 

Paskui, kai Miranija susigūžusi mėgino prasmuk- 
ti pro jį, jis pritykino prie jos kaip žaltys ir sugriebė 
už rankos taip stipriai, kad ji vos neišmetė tuščios 
bronzinės taurės. 

— Ponia, noriu su jumis pasikalbėti. 

— Su manimi? - jai užėmė kvapą. - Apie ką? 

— Tikiuosi, numanote, - tamsiame jo žvilgsnyje 
mirguliavo liepsnų atšvaitai. - Ar priimsite mane 
ryte? Po apeigų? 

Tai buvo primygtinis prašymas. Ir kartu įsakymas. 
Ji norėjo turėti tiek šaltakraujiškumo, kuris būtų su- 
teikęs jai stiprybės numesti jo ranką ir išdidžiai pa- 
statyti jį į vietą. Bet užuot tai padariusi ji atsiduso: 

— Žinoma, priimsiu. 

Jis atitraukė ranką, lengvai nusilenkė ir nudrožė 
šalin. Ji stovėjo sustingusi dunksinčia širdimi. 

Jai už nugaros dūmuose skendinčiame rūme pa- 
sigirdo tylutėlis melodingas džyrinimas su didžia 
atida, kuris jai virpino nervus, ėjo per dantis ir nagų 
gyvuonis - prasidėjo archonto kūno atvėrimas. 


Jis jaučia grėsmę tamsoje 


Raštelis buvo įkištas tarp popierių ant jo stalo. Ra- 
šysena buvo elegantiška, rašmenys nusmailinti, išve- 
džioti greitai ir tvirta ranka - jis buvo priblokštas. 
Nepasakysi, kad jis labai gerai matė Šakalo veidą, apie 
jį daugiau bylojo balsas. Tai buvo kilmingas žmogus. 
Išsilavinęs. Beje, to Žmogaus nagai buvo išdailinti. 
Setas susiraukė. Koks turi būti žmogus, apiplėšinė- 
jantis mirusiuosius, jei jam net nereikia aukso? 

Buvo parašyta: SAULĖLYDŽIO VALANDĄ BŪK 
SOSTRIO PAPĖDĖJE PRIE SIENOS. ATSINEŠK 
TAI, KO MUMS REIKIA. 

Jei kas nors ras, raštelis jį išduos. Jis greitai jį su- 
degino prisiminęs Miraniją ir tol laikė ugnyje, kol 

buvo sunaikintas menkiausias pėdsakas. Paskui grį- 
žo prie savo stalo ir apsidairė, ar ilgoje salėje niekas 
jo nestebi. 

Niekas. Tai reiškė, kad anas žmogus išsmuko pro 
koridorių sienoje, kur jis laikė slaptas vandens atsar- 
gas. Setas vyptelėjo. Jis rado vandenį pastumtą to- 
liau, nei buvo palikęs. 

Jis pakišo ranką po archonto ryžių, grūdų, alyvų 
sąrašais bei sąskaitomis už dramblio kaulo dirbinius 
ir ištraukė giliau paslėptą senesnį, sutrūnijusį papi- 
rusą. Dar kartą akylai apsidairęs po raštininkų salę, 
išsitraukė papirusą. 

Sostrio kapas buvo senas ir nedaug kas žinojo, 
kur būtų galima ieškoti jo brėžinių. Jis pats sau nu- 
sišypsojo ta įžūlia šypsena, kuri visus siutindavo. 
Na, žinoma, jis ne toks, kaip visi. Vos keletą mė- 
nesių pabuvęs ketvirtuoju raštvedžio padėjėju, jis 
jau žinojo kiekvienos lentynos turinį erdvioje sau- 
gykloje, į kurią vedė suktiniai laiptai už kampo ir 
kuri ėjo po raštininkų sale per visą jos ilgį. Jis Čia 
tupėjo valandų valandas tyrinėdamas raštus, išvy- 
niodamas trupančius ritinius, kurių niekas nebuvo 
lietęs ištisus dešimtmečius; jis iššniukštinėjo dėžes 
su dokumentais, rydamas, gerdamas suplėkusius 
žodžius apie mirusių archontų darbus; jis aptiko 
patį siauriausią tunelį, kuriame beveik nebuvo likę 
oro, čiuopdamas sienas dulkinais pirštais. Žinoji- 
mas yra galia, ir jis ieškojo šios galios. Jei kas nors 


109 


pasimes, jis bus tas, kuris galės pasakyti, kur ieško- 
ti. Jis taps nepakeičiamas. Netrukus užims pirmojo 
raštvedžio vietą. 

Bet nebuvo kada svajoti. 

Brėžinių būklė buvo nekokia. Juos reikėjo nuko- 
pijuoti, bet jis negalėjo duoti jų raštininkui iškart po 
vagystės. Šis žodis jį nusmelkė. Jis nervingu, beveik 
nepastebimu judesiu papurtė galvą, kaip dažnai da- 
rydavo būdamas vienas. 

— Gal kas nors blogai parašė tavo vardą? 

Setas pašoko kaip įgeltas. Jo ranka išblaškė brėži- 
nius ant stalo ir jis skubiai atsisuko. 

Tai buvo Kreontas. 

Jis net nebuvo raštininkas. Jis šlavė salę. Pasirė- 
męs ant šiaudinės šluotos pasakė: 

- Kažko tu susirūpinęs. 

Setas susiraukė: 

— Turbūt pasiklydai. 

— Na jau ne. Per gerai pažįstu tunelius. 

Tai buvo panašu į tiesą. Sklido gandai, kad Kreon- 
tas buvo gimęs Mirusiųjų mieste ir niekada nebuvo 
jo palikęs. Kai kurie aštrialiežuviai raštininkai tauš- 
kė, kad jis išvis nematęs saulės, o motina negalėjo 
pasakyti, kas jo tėvas, nes buvo per daug tamsu. Jie 
lažindavosi, kiek kartų jis kur nors suvaikščios, ir 
siuntinėjo be jokio tikslo ko nors parnešti arba su- 
rasti popierius, kurių apskritai nebuvo. Kreontas ir 
eidavo, jei nebūdavo per daug nusivaręs. Jis buvo 

šlubas ir kalbėdavo su savimi kampuose, miegojo 
ant popierių skiaučių krūvos portike. Setui atrodė, 
kad jam, matyt, ne visi namie. Dabar jis skersomis 
žiūrėjo į Setą, o Setas - į jį. Albinosas. Jo oda buvo 
pieniško baltumo, akys raudonos, ilgi plaukai balti 
kaip šiaudai. Dėl to jis atrodė senas, nors taip ne- 
buvo. 

Apdairiai laikydamas ranką ant brėžinio Setas 
burbtelėjo: 

— Girdėjai, ką sakiau? Eik šalin. Aš dirbu. 

Kreontas palinko prie jo ir sušnibždėjo: 

— Jie atveria jį. 

Negalėjai suprasti, kiek jam metų. Iš burnos jam 
dvokė. Tunika buvo papilkėjusi nuo nešvarumų. Jis 
buvo liesas, pakumpęs, išstybęs, tarsi tamsoje išaugęs 
augalas. 

— Ką“ 

- Jį. Mane. Archontą. Išima jo vidurius. Jo smege- 
nis. Ko jie ten ieško? Ar yra dievas? Ar žmoguje yra 
urvų, kuriuose slepiasi dievas? 

Setas sušnairavo. 

— Klausyk... 

— Aš bandžiau. Bet dievo gi nepamatysi, ar ne? 
Net pačiuose giliausiuose urvuose. Aš mačiau jo še- 
šėlį. Jis vaikščiojo. Čia pat už kampo pasirąžė ir, kai 
aš sustojau, jis irgi sustojo. 

Sugrįžo prižiūrėtojas. Setas keikdamasis stumte- 
lėjo brėžinius po kitais popieriais ir pradėjo rašyti 

skaičius, kiek apelsinų turės būti palikta kape, - grei- 
ta ranka išraitytus nusmailintus rašmenis, besiri- 
kiuojančius žemyn. Jis ramiai pakartojo: 

— Tai pasiklydai. 

— Kaip tavo sesuo? 

Setas išpūtė akis. 

— Iš kur žinai, kad aš turiu seserį? 

Valytojas užsigalvojęs šlavė dulkes. 

— Kažkas man turbūt sakė. Ji sirgo, ten, ne pas 
mus, sausra. Kaip tu sukiesi? 

Įsiutęs Setas mėšlungiškai suspaudė stilių. 

— Ne tavo reikalas. 

Pagavęs keistą jo žvilgsnį, sušvelnino balsą ir 
pasakė: 

— Jau beveik pasitaisė. 

— Tai tu ją myli. Viską dėl jos padarytum. 

— Taip. O dabar... 

—...pasiklydai, - Kreontas išmintingai linktelėjo 
galva. - Man tai neišeitų. O kitiems tamsoje nieko 
nėra paprasčiau, - jis nukėblino į šalį, bet po akimir- 
kos vėl buvo čia. - Koks jos vardas? 

— Telija, - iškošė Setas pro dantis, toliau rašyda- 
mas ir nepakeldamas galvos. Kai paskui jis pakėlė 
akis, Kreontas vėl buvo pasišalinęs, o prižiūrėtojas 
sėdėjo aukštoje kėdėje. Staiga Seto stilius sustingo — 
jį nusmelkė netikėta mintis. 

Kaip Šakalas sužinojo, kur jo stalas? 

Kaip jie čia atnešė raštelį? 

Jis išgąstingai apsidairė, peržvelgdamas salėje 
susėdusius šimtą vyrų, sukūprintas jų nugaras, įsi- 
klausydamas į amžiną rašiklių skrebenimą. Gal kuris 
nors įsivėlęs į sąmokslą? 

Tikrai ne. 

Jis skubiai atsistojo, paėmė bylą, kurioje buvo su- 
rašytos mirusiųjų maisto atsargos, ir įkišo į ją brė- 
žinius. Paskui išėjo nesižvalgydamas atmintinai Ži- 
nomu keliu tarp stalų eilių ir ėmė leistis sraigtiniais 
laiptais. Už nugaros vis labiau slopo rašiklių krebž- 
desys, sulig kiekviena pakopa oras darėsi vis drėg- 
nesnis ir karštesnis. 

Raštų saugyklos apačioje į tamsą driekėsi lentynos. 

Setas nužingsniavo viduriniu koridoriumi, akme- 
nys po kojomis buvo apnešti smėlio, kuris skverbėsi 
visur, net čia. 

Dešiniau pačiame gale šviesa buvo visiškai blausi. 
Vieniša lempelė silpnai spingsojo aliejaus balutėje, 
mesdama ant sienos didžiulį savo pačios šešėlį, ku- 
ris rymojo prie jos tarsi niūrus palydovas. Pakėlęs 
lempelę jis įsmuko į siaurą tarpą tarp lentynų eilių, 
nužingsniavo gilyn, pasuko į dešinę, paskui - į kairę, 
kur pačioje seniausioje, uoloje iškirstoje, beveik be 
oro likusioje saugyklos dalyje iki lubų buvo sukrauti 
ranka nepasiekiami kandžių sukapoti užmirštų kapų 
brėžiniai. 

Jis buvo ištyrinėjęs Sostrio kapą - visą naktį ap- 
žiūrinėjo brėžinį, pats save tikrindamas, ar gerai viską 

įsidėmėjo. Žinojo, kur reikia pasukti, kaip atidaryti 
slaptas duris, kur yra aklini koridoriai, o kurie veda 
į prieangį, laidojimo kambarį ir lobyną. Jis perskaitė 
prieš du šimtus metų karvedžio Makrio padiktuotus 
raportus, kaip jis buvo pasiklydęs tunelių labirinte 
ir klaidžiojo visą savaitę. Jis ypač atidžiai ištyrinėjo 
spąstus ir duobes vagims, nors papirusas buvo visiš- 
kai sudriskęs ir sudūlėjęs, be to, žinojo, kad net čia 
ne viskas surašyta. Spąstus padarę vergai buvo nu- 
žudyti, kad amžinai saugotų paslaptį. Jų kaulai dabar 
ilsisi kartu su Sostrio palaikais tyloje ir dulkėse. 

Jis pakėlė lempą, vesdamas per lentynas. Miru- 
sio archonto apiplėšimas buvo pati baisiausia pik- 
tadarybė. Tai buvo šventvagystė prieš mirusiuosius, 
Miesto išdavimas. Be to, tai mirtinai pavojinga. 

O gal mesti tas užmačias? Jis iš anksto žinojo at- 
sakymą. Net jei dabar nueitų pas prižiūrėtoją ir pri- 
sipažintų, jo karjera būtų baigta. Telija ir Pa liktų be 
vandens. O vieną rytą jį rastų skersgatvyje perpjauta 
gerkle. Jis jau buvo per daug nuėjęs, kad galėtų grįžti 
atgal. Be to, jei jo nesučiups, niekas apie tai nesu- 
Žinos. 

Tiksliau, niekas iš gyvųjų. 

Jis nusprendė apsistoti dulkėtame siaurame urve, 
kuriame buvo laikomi sulankstyti brėžiniai. Jis at- 
sargiai pastūmė juos gilyn, kad neišardytų krūvos, 
bet raštai vis tiek maigėsi, kliuvo vienas už kito. 
Šnirpšdamas iš apmaudo jis atitraukė juos atgal ir 

įkišo ranką giliai į plyšį, nepatenkintas, kad jam kliu- 
do susikaupęs vėsus smėlis ir popierių draiskanos. 
Pirštų galiukai apčiuopė kažką mažą ir kietą. 

Tas kažkas jam įdūrė. 

Suklikęs iš siaubo jis žaibiškai ištraukė ranką, ant 
kurios buvo pakibęs skorpionas; nutėškęs jį žemėn, 
ėmė trypti koja. Trypdamas jautė, kaip po bato padu 
triuška kiautu šarvuotas kūnelis. 

Dieve, pagalvojo. Dieve mano! Jam galas. Gavo, 
ko nusipelnęs. Nuo Sostrio. Greičiausiai nuo Sostrio. 

Nepradėk. Raminkis. Galvok, ką daryti. 

Ant smiliaus tarsi rasos karoliukas pakibo krau- 
jo lašas. Įgėlimas buvo vos įžiūrimas. Dar netinsta. 
Jam ėmė svaigti galva, išmušė karštis, krėtė drebulys. 
Nuodai suveikė greitai. Per greitai, kad dar būtų ga- 
lima ko nors griebtis. 

Jis drebėdamas parkrito ant kelių ir ėmė despe- 
ratiškai ieškoti to padaro siūbuojančiuose lempos 
šešėliuose. Jei jis buvo iš tų juodųjų, jam nebereikia 
rūpintis atsikelti. 

Pirštai apčiuopė kietą susirietusį kūną ir atšoko. 
Ant šiaudų lašant aliejui jis pamatė, koks jis. 

Ne juodas. Raudonas. Akyse sužibo menka viltis. 

Užmiršęs skausmą apstulbęs spoksojo į jį. 

Skorpionas buvo iš kieto brangaus akmens. 
Dailiai iškaltos rubino briaunelės atspindėjo švie- 
są, smulkiame jo kūnelyje, kuris buvo juvelyrikos 
meno stebuklas, iš vidaus raibuliavo vaivorykštinės 

švieselės. Į jį žiūrėjo auksinės akutės - kai norėjo 
apžiūrėti iš arčiau, jos patamsėjo. Prie aptaiso buvo 
pritvirtintas aštrus segtukas, kurį jis trypdamas su- 
laužė. 

Drabužių sąsaga. Segė. 

Nepaprastai graži ir tauri. 

Lobis, kurį pardavęs galėtų be vargo gyventi kelis 
mėnesius. 

Nuo didžiulio palengvėjimo jam net silpna pasi- 
darė, akimirksniu jį užvaldė susidomėjimas ir godu- 
lys. Pirštai apglėbė segę, jo paties kraujas užtemdė 
rubino spindesį. Susimąstęs kruopščiai jį nuvalė. 

Kaip jis čia atsidūrė? Jo tikrai čia nebuvo, kai jis 
ištraukė brėžinius. Galvoje praskriejo beprotiška 
pakišo segę tikrindamas jo sąžiningumą, bet tuoj 
iš savęs pasijuokė. Galbūt ta segė čia buvo jau nuo 
seno. Gal jis tiesiog jos neaptiko. Kaip ir kiti. Galbūt 
kelis šimtmečius. 

Galva neišnešė, kaip niekieno neįtartas galėtų ją 
parduoti. 

Į ausį zyzė moskitas. Metė žvilgsnį į juoduojančią 
erdvės properšą tarp lentynų - į jį žvelgė neperregi- 
ma tamsa, tik paskutiniai lempos šviesos mirksniai 
atitolino nuo jo šešėlius, šokinėdami ant papirusų 
ritinių prikrautų lentynų. Tada atitraukė kapšelį, 
kurį turėjo pasikabinęs ant kaklo, ir įmetė segę. Ji 
barkštelėjo į keletą monetų. 

Paskubomis, susigūžęs nuo staiga užgriuvusio 
kaltės jausmo, jis čiupo lempą ir beveik bėgte pa- 
sileido per lentynų labirintą centrinio koridoriaus 
link. Vos jam ten nusigavus dagtis galutinai užgeso, 
čirkšdama mėlynais purslais, tada jis nubruko lempą 
šalin ir užgniaužęs kvapą nusėlino prie raštų saugyk- 
los nugarkaulio, prie išėjimo atgal į šviesą - didžiųjų 
sraigtinių laiptų. 

Pusiaukelėje sustingo iš nuostabos. 

Kreontas stovėjo susilenkęs salės gilumoje, nema- 
tomame perėjime tarp lentynų, su šluota rankose. 

Jis šelmiškai pamojavo ir tarė: 

— Aš baigiu pasiklysti. 


— Įeikite, - sušnibždėjo Miranija. 

Ji suakmenėjo: lūpos visiškai išdžiūvo, traukė 
skrandį. Argelinas linktelėjo su apsimestine pagar- 
ba, įėjo paskui ją ir apsižvalgė. Svečių kampe ant 
marmurinių grindų ji buvo pastačiusi du krėslus — 
ilgiausiai vargo, kol juos sustūmė tiksliai vienas prieš 
kitą. Dabar nuėjusi atsisėdo, bet, jos nusivylimui, jis 
nepasekė jos pavyzdžiu. Užuot atsisėdęs, liko stovėti 
sudėjęs rankas už nugaros ir palinkęs į priekį. 

- Argalėtumėte man paaiškinti, - švelniai paklau- 
sė, - ko jūs iš tikrųjų norite iš muzikanto Obleko? 

Ji nevalingai apsilaižė lūpas. Jo mandagumas jai 
varė siaubą - tai buvo lipšnus ir nerūpestingas gra- 
sinimas. Visą naktį neužmigo regzdama planus, ką 

ir kaip reikės sakyti. Jei ji susikirs - jai, Oblekui ir 
raštininkui galas. Be to, ji sužlugdys archontą. 

Tad saldžiai nusišypsojo: 

— Ak, niekada sau už tai nedovanosiu! Net nejįsi- 
vaizdavau, kad sukelsiu jums tiek rūpesčių. Kaip ap- 
maudu! 

Jis ilgai ir įdėmiai žiūrėjo jai į akis. Tada apėjo ap- 
link krėslą ir prisėdo. Regis, tai šiokia tokia pergalė. 
Jis niūriai tarė: 

- Jūs žinojote, kad jis turi mirti kartu su kitais. 

— Nė už ką, kaip mane gyvą matote! Nė neįta- 
riau! Net įsižeidžiau, kai supratau, kuo aš įtariama. 
Ir Chrisei sakiau, kad jei būčiau tai Žžinojusi, man nė 
į galvą nebūtų šovę... 

- Ištraukti jo iš kalėjimo? 

Ji sukikeno. Jis mūvėjo juodas pirštines, viršuje 
susegtas smulkutėmis metalinėmis sąsagomis; kai 
nusitraukė vieną pirštinę, ji išvydo, kad jo rankų oda 
lygi, nudeginta saulės ir atgrasiai beplaukė. 

— Oi, įsivaizduoju, tai atrodė kaip baisus įžū- 
lumas! 

— Tai ir buvo įžūlumas, ponia. Mane jūs didžiai 
nustebinote. Ir dėl ko gi tai padarėte? 

— Ką gi, pasakysiu, jei dar nesakiau. Tiesiog jis ka- 
daise tarnavo mano šeimai. Prieš daugelį metų, tada 
buvau dar visai maža. Milo saloje. Kai mirė archon- 
tas, pamaniau sau, kad jei dabar jis yra be darbo, 
mano tėvas apsidžiaugtų jį pamatęs. Tarp mūsų kal- 

bant, jis mažumą padaugindavo išgerti, bet jis taip 
žavingai grodavo. 

Ar tik ji nepersūdo? Kukliai nuleidusi akis ėmė 
apžiūrinėti Žiedus ant savo pirštų ir juto, kaip skruos- 
tus graužia Chrisės pudra. Ji sušoko į gabalus. Jis tai 
pastebėjo. Jis visada viską pastebi. 

Argelinas linktelėjo galva. Iš lygaus jo veido buvo 
neįmanoma nieko išskaityti. 

— Aišku. Mano šimtininko padėjėjas - beje, nuo 
šiol jis kelias savaites tarnaus už pusę algos - saikdi- 
nosi, kad jūs labai mokate įtikinti. 

Ji naiviai nusišypsojo ir net įsigudrino palinkti į 
priekį. 

— Karvedy Argelinai, pasigailėkite to vargšo. Gal šį 
kartą jam dovanotumėt? Man pasirodė, kad jis pui- 
kiai eina savo tarnybą. Aš buvau nusprendusi veikti 
savo nuožiūra, - ji kiek patempė lūpą. - Štai ką reiš- 
kia būti vienai iš Devyneto. Bet jei jau nusprendė- 
te... Pusė algos turbūt ne tokia jau žiauri bausmė?.. 

— Kurjis, tas Oblekas? 

Ji išpūtė akis. 

— Žinoma, laive. Vakar aš jam kelionei daviau 
pinigų. 

— Aš apklausinėjau trijų laivų, išplaukusių į Milą, 
įgulas, ponia. Regis, jo nesuviliojo jūsų pasiūlymas, 
jo balse pasigirdo sarkastiška gaidelė. 

Miranija sutelkusi visą valią stengėsi nekramtyti 
lūpų - negana to, atrodė nuoširdžiai pasipiktinusi. 

Su dirbtiniu orumu susisiautė brangią skraistę, kurią 
buvo užsimetusi ant pečių, ir baimingai nutęsė: 

— Kaip jums atrodo, ar jis nepragėrė mano pinigų? 

Argelinas ramiai nusišypsojo. 

— Tikrai nežinau, nė ką galvoti. 

Arjisja patikėjo? Viskas priklauso nuo to, ką buvo 
galima įskaityti apdegusiuose raštelio skutuose ir kas 
juos skaitė. Koneveikdama save, kad nesugebėjo iki 
galo sudeginti raštelio, Miranija šelmiškai pažvelgė į 
karvedį pro juodai dažytas blakstienas. 

— Pažadu, daugiau taip nedarysiu. Man labai ne- 
smagu, kad taip išėjo! - Ji žingtelėjo į priekį. - Karo 
vade, jei jis pasigėrė, eikite ir jį suraskite. Pasiimkite 
jį atgal ir pasiųskite į kapą. Nors vieno kvaišelio var- 
gu ar ten kas pasiges. 

Jis tyrinėjo ją žvilgsniu. 

— Ponia, kaip nešėja jūs turėtumėte žinoti, kad 
kiekvienas dievui turi atiduoti savo duoklę. Kai ar- 
chontas miršta, jo šeimynykščiai miršta kartu su juo. 
Visi iki vieno. Kiek suprantu, tas žmogėnas visada 
drumstė vandenį. 

Išbalusi ji nervingai susiėmė skruostus delnais ir 
sukuždėjo: 

— Taip, dabar suprantu. 

Jis staiga atsistojo. 

— Bet, kaip jūs ir sakėte, jei jis geria kokioje nors 
užeigoje, mano kareiviai jį suras. Ačiū, kad nepagai- 
lėjote man brangaus savo laiko, ponia Miranija. 

Ji nesėkmingai pamėgino grakščiai pakilti nuo 
kėdės, bet nuo pečių ėmė slysti skraistė ir teko ją 
gaudyti. Prie durų jis atsisuko ir ramiai tarė: 

— Tikiuosi, kad ateityje jūs rūpinsitės savo pa- 
reigomis, o mano vyrams paliksite jų pareigas. Kad 
būtų išvengta tokių... nesusipratimų. 

— Žinoma, žinoma, - sumikčiojo ji. - Dar kartą 
atsiprašau. Įsivaizduoju, kokia kvailutė jums pasi- 
rodžiau. 

Jis akimirką tylomis atidžiai žiūrėjo jai į veidą. 
Galiausiai atsakė: 

— Ne, jūs man tikrai tokia nepasirodėte. 

Dar ilgai po to, kai užsidarė durys, ji stovėjo ir 
stebeilijo į jas, kiekviena kūno ląstele jusdama sting- 
dantį šaltį. Paskui pakirsta nuovargio atsisėdo. 

Ar ji privertė jį patikėti? Kad ji tiesiog išlepinta, 
lengvabūdė, tik ir kikenanti mergaičiukė, per menko 
protelio, kad rimtai nusipelnytų dėmesio? Ji karšt- 
ligiškai mėgino save tuo įtikinti. Bet buvo pernelyg 
sunku atspėti, kaip yra iš tikrųjų. Paskutiniai jo Žžo- 
džiai, pasakyti keistai linksmu balsu, buvo tiesiog 
žudantys. 

Ji prisivertė atsistoti, pavaikštinėti ir nusivalyti iš- 
terliotą veidą. Aišku viena. Jie turi išdanginti Obleką 
iš uosto. 

Šiąnakt. 


Jis pastoja šakalui kelią prie grobio 


— Jokiu būdu, - Oblekas išspjovė citrinos žievelę. — 
Jau sakiau, kad pats nusprendžiau, ką daryti. 

Miranija uždususi atsisėdo. 

— Kareiviai jūsų ieško! Visuose laivuose! 

Priešais ją ant stalo buvo padėtas puodelis van- 
dens; ji nustebusi pažvelgė į Seto tėvą. 

- Čia man? Nejaugi? 

— Gerkite, ponia. Mes turime... užtektinai. 

Vanduo buvo šaltas ir gaivus. Jai ėmus gurkšnoti 
Pa gižiai pasakė: 

— O tu klausyk, ką sako mergina. Jei Argelinas 
tave ras... 

— Kas tas Argelinas. Niekur aš nebėgsiu. 

— Nieko nežinau. Per tave man nebėra vietos savo 
namuose, baigi mane iš Čia išėsti. 

Jis nuėjo prie durų ir metė žvilgsnį Miranijai. Ši 
sugriebė jį už rankos. 

— Gal ką pasiųstumėte pakviesti Seto? 

— Ponia, jis raštininkas ir visą laiką dirba. Na, bet 
gerai, pakviesiu, - jis keistai nusijuokė. - Aišku, at- 
eis, jei užuos naudą sau. 

Jam išėjus Oblekas susikrovė kojas ant stalo ir at- 
silošė lėtai kramtydamas rūgščią žievelę ir stebeily- 
damas į ją. 

— Na štai, kol kas aš dar gyvas, - pasakė. 

— Kol kas, - ją gąsdino milžiniška jo masė, šiurkš- 
ti jėga. 

Jis linktelėjo. 

— Aš nesu nedėkingas. Bet iš čia neisiu. 

— Net ieškoti naujo archonto? 

Jo akys atsivėrė kiek plačiau, bet jam dar nespėjus 
atsakyti sujudėjo durų uždanga ir įėjo Setas. Jis at- 
rodė ramus ir širdyje patenkintas savimi. Miranija 
taip apsidžiaugė jam pasirodžius, kad net pati nusi- 
stebėjo. Jis Žvaliai tarė: 

— Kas nutiko? 

— Argelinas. Ieško Obleko. 

— Mums iš anksto buvo aišku, - atsisėdęs jis įsi- 
pylė vandens. Šaltakraujiška jo ramybė ją suerzino. 
Nepaisydama Obleko šnarpštimo, ji tvirtu balsu pra- 


kalbo: 

— O aš žinau, kur ieškoti naujojo archonto. 

Obleko kojos kaipmat dingo nuo stalo. Jis atsi- 
sėdo tiesiai. 

- Iš kur? 

Sukiodama žiedą ant piršto ji nutęsė: 

— Dievas man pasakė. 

Stojo visiška tyla. Jie buvo tarp keturių sienų, ku- 
rios slopino gatvės garsus. Bet ši tyla buvo kas kita. 
Ji pakėlė akis. 

— Taip, tai tiesa. Aš buvau prie Orakulo ir girdėjau 
jo balsą taip, kaip girdžiu jūsų balsus. Tik girdėjau 
savyje. 

— Ką jis pasakė? - rimtai susidomėjęs paklausė 
Oblekas. Staiga ji pamatė, kad nė vienas iš jų neap- 
stulbo taip, kaip ji. Galų gale ji buvo viena iš Devy- 
neto - Orakulo vaidilutė. Gal jie manė, kad dievas 
nuolat su ja kalbasi. Ji norėjo jiems išrėkti: Ar girdi- 
te? Jis tikrai yra. Jis kalbėjo su manimi! Bet ji tik su- 
nėrė pirštus ir prabilo ramiu balsu: 

— Pasakė, kad naujasis archontas yra dešimties 
metų berniukas. Jis gyvena menkoje trobelėje su 
būriu kitų vaikų, kažkur netoli turgavietės, Alektre. 
Mes turime jį surasti ir atvesti į išrinkimo ceremoni- 
ją. Jūs turite tai atlikti. 

Kokią minutę Oblekas laikė įrėmęs į ją savo aku- 
tes. Paskui atsistojo ir ėmė basomis kojomis matuoti 
kambarį, savo dramblotą kūną supstydamas į pasi- 
baisėtinai suskretusią tuniką. 

— Tarkim, mes tai padarysim. Tarkim, mes jį su- 
randame, atvedame čia, pristatome kaip kandidatą. 
Ar Argelinas leis, kad jis būtų išrinktas? Vaiką lengva 
nužudyti. 

— Ne, jeigu mes pasirūpinsime, kaip jį apsaugoti. 

— Mes patys nesaugus. Net tu. 

Ji tai suvokė. Bet ramiai ištarė: 

— Dievas manęs nenuskriaus. 

Žmogėnas atsisuko į juos nugara. Paskui kimiai 
pratarė: 

— Aš mylėjau senuką. 

— Tu tai jau sakei, - sausai pasakė Setas. 

Oblekas atsisuko net pajuodęs iš įtūžio. 

— Užsičiaupk, rašalinis verge. Kaip matau, tu nie- 
kada nieko nemylėjai. Tavo sesuo serga ir tu nė kar- 
to prie jos nepriėjai. 

Setas iš lėto pakilo. Miranija išlemeno: 

— Būkite geri, dabar tam ne laikas. 

Nė vienas iš jųdviejų nė nepažvelgė į ją; ji suneri- 
musi atsistojo tarp jų atsisukusi į Obleką. 

— Pasitraukite šiąnakt iš uosto. Duosiu jums pi- 
nigų pavalgyti, kiek tik reikia. Suraskite berniuką ir 
atveskite jį į Salą. Jūs turite tai padaryti. Vardan ar- 
chonto. 

Žvelgdamas per jos viršugalvį jis degančiu žvilgs- 
niu rijo Setą. Vis dėlto ji gavo jo atsakymą. 

— Su viena sąlyga, - jos širdis suspurdėjo. 

— Kokia? 

Jis pažiūrėjo į ją iš viršaus ir pačiulpsėjęs dantis 
vėl atsisėdo į drobe aptemptą kėdę. Nuo jo svorio 
kėdė sugirgždėjo. Balsas buvo šiurkštus. 

— Argelinas. Štai kas trukdo. Bet koks naujas ar- 
chontas bus jo galioje, kaip ir velionis senukas. Ar- 
gelinas čia yra dievas ir Orakulas. Tai jis sumanė pa- 
aukoti senuką ir į jo vietą pastatyti kitą. Jis plėšia 
žiaurias duokles, jis marina vargšus troškuliu, jo ran- 
kose yra kariuomenė, jis į Tarybą susodina savo ša- 
lininkus, - Oblekas paeiliui pažiūrėjo į akis vienam 
ir kitam. - Leiskite, ponia, papasakoti, ką dievas sakė 
man, nes muzikantai irgi jį girdi. Jis pasakė: Duokite 
man Argeliną. Sunaikinkite mano priešą. Po senuko 
mirties ausyse man skambėjo ši daina. Ši gaida. 

Kažkur lauke dardėjo švilpaujančio vyriškio stu- 
miamas vežimėlis. Plonu balseliu Telija kieme ve- 
džiojo negudrią dainelę. 

— Apie ką jūs kalbate? - pašnibždomis paklausė 
Miranija. 

— Jūs žinote, apie ką kalbu. 

Setas abejodamas papurtė galvą. 

— Tu nori jį nužudyti? 

— Ne aš. Dievas, - Oblekas iškėlė pirštą. - Dievas, 
kurį ji neša bronzinėje taurėje. 

Abu jie iš siaubo neteko žado kaip apkerėti. Mi- 
ranijai per kūną nuėjo šaltis. Garsiai iškvėpdama 
ji tarė: 

— Ne. 

— Tai bus ne mūsų darbas, - muzikantas nusi- 
šypsojo klastingai žvairuodamas į ją. - Aš smogsiu, 
o jei dievas norės jį pasiimti, pasiims, - jis vėl atsisė- 
do. - Aš atvesiu jums berniuką. Bet mainais, ponia, 
mes susitvarkysime su Argelinu - mes, trys dievo 
sąmokslininkai. Aš ištikimas senukui. Jūs ištikima 
Orakului. Jūs žinote, ką mes turime daryti. 

— O kuo čia dėtas aš? - sunerimęs Setas stuktelėjo 
puoduku į stalą. Jo veidas išbalo, krūtinė ėmė kilno- 
tis. - Aš nekišiu čia rankų. Tai beprotybė! Man čia 
nėra ko veikti! 

Oblekas užsirūstinęs susiraukė. Jo kaktą perkirto 
bjauri raukšlė. 

— Dabar tau čia yra ką veikti. Jei dar vograusi, 
kaip mane matai, užkeiksiu tave visais užkeikimais, 
kuriuos moku. O muzikantai jų moka nemažai. Mi- 
rusieji įsiverš į tavo košmarus, sekios paskui tave 
Miesto koridoriuose, kol sugaus ir iščiulps gyvybės 
syvus. Be to, ko dievas nori, tą ir gauna. Net tokį pa- 
maivą plikšį kaip tu. 

Miranija suglumusi nuo jų nusigręžė. Ji pasiju- 
to taip, tarsi pro kažkokį voratinklį būtų įsmukusi į 
visai kitą tikrovę, ir vargiai begalėjo prisiminti, koks 
paprastas gyvenimas buvo vos prieš kelias dienas, 
kai visi jos rūpesčiai buvo, ar švariai išskalbtos jos 
tunikos, ar tą dieną jai teks kalbėtis su nepažįstamais 
ir kokiais žodžiais jai gali įgelti Retija. Kada pasaulis 
tapo toks svetimas, pilnas pavojų? Nužudyti Argeli- 

ną! Tai skambėjo kaip kažkas antgamtiška. Ir dar ji 
girdėjo dievo balsą, jai kalbėjo Orakulas, o jo žodžiai 
buvo švelnūs ir aiškūs, tarsi būtų prabilusi statula 
Šventykloje. Tarsi būtų šnabždėjęs dykumos smėlis. 

— Klausykite, - tarė ji ir, jos nuostabai, jos žodžiai 
nuskambėjo aiškiai ir tvirtai. Abu vyrai išpūtė į ją akis. 

— Pirmiausia atvesite berniuką. Oblekai, šįvakar 
turite leistis į kelią, o Setas eis su jumis. 

— Ašjo nenoriu! 

Tuo pat metu Setas šūktelėjo: 

— Tai neįmanoma! 

Ji žengė žingsnį jų link: 

— Jūs eisite. Abu. 

Setas norėjo pasijuokti, išsityčioti. Bet jos akyse 
slypėjo tamsa ir žvilgsnis į šią tamsą sukrėtė jį. Ji tai 
pastebėjo. Dar vakar ji buvo baikšti, drovi mergaitė, 
kuri vos įstengė pakelti į jį akis, o dabar kažkas atsi- 
tiko. Pasikeitė. Ji buvo viena iš Devyneto. Ir staiga 
visi jie tai suprato. 

— Man reikia su kai kuo susitikti, - spyrėsi jis. 

— Kada? 

— Leidžiantis saulei. 

— Tada iškeliausite iškart po to, - ir nelaukdama, 
kol jis ims prieštarauti, ji atsisuko į Obleką: 

— Neapvilkite manęs. 

— Aš tai padarysiu dėl senuko, o ne dėl jūsų, po- 
nia, - paaiškėjo, kad Obleko nusistatymas nepasi- 
keitė. Jam vaikštinėjant iš paskos vilkosi prakaito 
ir išsivadėjusio vyno tvaikas, o kai jis pasilenkė prie 

Miranijos, ši net atsilošė pajutusi tūžmastį ir grėsmę, 
kuria jis alsavo iš vidaus. Bet jis nieko jai nepadarė, 
tik tyliai paklausė: 

— Aš pamečiau skaičių. Kuriuos namus jis jau pa- 
siekė? Ką jie šiąnakt jam darys? 

Ji pašnibždomis atsakė: 

— Ketvirtuosius. Apgaubimo namus. 

Jis niūriai linktelėjo. Galiausiai prabilo: 

— Tokios prašmatnios laidotuvės, tiek gedėtojų. 
Tiek apeigų ir giesmių, tiek kaukių ir įmantrių Žo- 
džių. Ir visame pasaulyje tik aš vienas jį mylėjau. 


Sostrio pėda buvo milžiniška. 

Įsispraudęs į plyšį tarp didžiojo ir gretimo pirš- 
to, Setas pritūpė ir įsiklausė į nakties tyloje šnarantį 
smėlį. Virš jo galvos ir už nugaros pasvirusi statu- 
la - juodas bazalto torsas be galvos ir rankų - buvo 
iškilusi į nepasiekiamas aukštybės. Viršutinė lie- 
mens dalis per šimtmečius buvo nudilinta vėjo ir 
smilčių, dienų kaitros ir stingdančios naktų vėsos. 
Netoliese papėdėje matėsi iki pusės smėlio užpus- 
tyta didžiulė nosis ir viena akis, šnervė buvo virtusi 
driežų slėptuve. 

Prieš akis dangaus fone stūksojo Miestas; jis matė 
sėdinčius archontus ir aplink juos skraidančius šikš- 
nosparnius,jiems virš pečių blausiai mirkčiojo Žvaigž- 
dės. Pavargęs ir ištroškęs jis įsisupo į apsiaustą. 

Oblekas pamišęs. Jei jie iš tikro turi įvykdyti 
žmogžudystę, jis neturi jokio noro dalyvauti šiame 

sąmoksle. Kas jam iš to? Kita vertus... naujajam 
archontui reikės patikimų žmonių... Kurie užimtų 
aukštus valdžios postus... 

Jie buvo čia. 

Tai pamatęs jis pasijuto priblokštas, nors ir įdė- 
miai dairėsi aplink. 

Pėdos nykštį apėjo du šešėliai ir galiausiai virto 
dviem vyrais - jie atsistojo jam iš šonų. 

Setas pakilo. 

— Metas. 

Jis išsigando. Jo balsas nuskambėjo per garsiai. 

Lapė buvo apsisiautęs šiltu rūbu gindamasis nuo 
šalčio. Jis iškišo apyrankėmis apmaustytą ranką ir 
stumtelėjo Setą priplodamas jį prie akmeninių pirštų. 

— Atrodo, nustebai, gražuoliuk. 

— Ar turi brėžinius? - Šakalo balsas buvo prislo- 
pęs, tarsi jis būtų ilgai sėdėjęs opijaus rūkykloje. 

Giliai įkvėpęs Setas atsakė: 

— Taip. 

— Aš jų nematau. 

— Ašjuos išmokau atmintinai. 

Minutę tvyrojo kurtinama tyla. Tada Žemaugis 
šiurkščiai jį sugriebė: 

— Leisk išrauti jam liežuvį, šeimininke. 

Šakalas nė nekrustelėjo. Žvaigždžių šviesoje keis- 
tos jo akys buvo slėpiningos - šaltas, ramus tiriamas 
jų žvilgsnis buvo įremtas į Setą. Jis švelniai atsakė: 

— Jei leisiu, mes nutildysime savo vedlį, rodantį 
kelią į kapą. 

- Klausykit, - Setas pasimuistęs ištrūko iš gniauž- 
tų. - Aš negalėjau išnešti brėžinių iš saugyklos. Per- 
braižyti būtų užtrukę kelias savaites. Užtat įsimi- 
niau, kas juose yra. Mane išmokė, kaip įsiminti. Be 
to, aš... tam gabus. Įsiminti. Sąrašus. 

Lapė paniekinamai nusispjovė ant smėlio. 

— Nebuvo kitos išeities, - jis pernelyg greitai malė 
padrikus žodžius. Prisivertė kalbėti lėčiau ir pasi- 
stengė, kad balsas skambėtų raminamai, palydėda- 
mas žodžius į šonus išskėstomis rankomis. - Tai ne 
koks nors pokštas ir ne apgavystė. Argi aš drįsčiau 
taip elgtis su jumis? Dedu galvą, taip bus geriau. Be 
to, niekas prieš mus neturės įrodymų. 

Šakalas sudėjo ant krūtinės rankas. Jo tylėjimas 
varė siaubą. 

— Galų gale koks skirtumas, - dar suvebleno Se- 
tas. - Mes vis tiek... 

— Dar ir koks skirtumas, - šviesūs to Žmogaus 
plaukai vaiduokliškai plaikstėsi dykumos vėjyje. — 
Tai reiškia, kad tu su mumis eisi į kapą. Aišku, tu 
visąlaik šito ir siekei. 

Jis beveik nepastebimai linktelėjo. Setas išgirdo iš 
makšties traukiant peilį. 

— Jūs manimi netikite. Pats matau. Bet... 

— Tavo tėvas ir sesuo gavo vandens? 

Tai nebuvo mandagus klausimas. Jis linktelėjo 
apgailėtina veido išraiška žiūrėdamas jiems į veidus. 
Jie netruko sumoti, ką jis jaučia. 

— Taigi mes sandėrio sąlygas įvykdėme, - grės- 
mingai tęsė Šakalas. - Tai nusipelno atlygio. 

— Aš taip ir padarysiu. Prisiekiu. - Jie nusprendė 
jį užmušti. Jį ras rytą, kraujas bus susigėręs į smėlį, jo 
kūną plėšys grifai. 

Jis mėgino trauktis atbulas. Jį sustabdė Sostris. 

Šakalo balsas buvo sausas ir ramus. 

— Gal geriau čia pat užbaikim tą reikalą. 

— NE! Ne. Labai prašau. Tikėkite manimi. - Per 
akis jam pasipylė prakaitas. Įtampa surakino pe- 
čius. - Klausykite, aš pasirodysiu po kelių dienų... 
turiu darbo... reikia ruoštis naujo archonto atėji- 
mui. Grįšiu Septintąją dieną. Tada ir nueisime ten. 
Bet kada. Kai tik jūs pasakysite. 

Jam ėmė svaigti galva, tartum jo gyvybė būtų bu- 
vusi besvorė ir neapčiuopiama kaip plunksna. Mig- 
doliškose Šakalo akyse buvo parašytas jo likimas. Ty- 
lumoje girdėjosi dykumos šnaresiai ir šnabždesiai. 

Kaklas juto kapšelio svorį. Staiga jis pajuto norą 
jį nusiplėšti, nutėkšti skorpioną jiems po kojomis 
ir parodyti, kad jis žino tokių paslapčių, apie kurias 
jie nė nesapnavo, bet, jam nespėjus pakelti rankos 
ir įvykdyti šio sumanymo, Šakalas, matyt, apsispren- 
dęs, ramiai tarė: 

— Tebūnie. 

— Šeimininke, - suurzgė Lapė, - argi tu juo tiki? 

Aukštaugis kapų vagis ramiai žvelgė į Setą. 

— Jis tave erzina, Lape? Išmok valdytis. 

Kresnasis Setą svilino akimis. 

— Nežinia kuo dedasi. 

— Vis tiek jis nekvailas. Šįkart tai įrodė. O mes 
eisime į kapą Aštuntąją dieną, Šešėlio dieną. Visur 
bus ramu, visi tūnos užsidarę namuose. Uostas bus 
tuščias, o miestas - tamsus ir tylus. Niekas tokią 
naktį nesitikės tokio išpuolio. O tu, - pagraibęs jis 
lengvai suėmė Seto tuniką, - mus vesi. Aš negaišiu 
laiko grasinimams. Jeigu įvesi į spąstus ar išduosi, 
sužinosi, kas yra mano kerštas, kad ir kiek metų pri- 
reiktų. Tave gyvą suės tavo vaizduotė, tavo baimė, o 
galiausiai aš tave, raštininke, surasiu. 

Staigiai pasukęs galvą jis metė žvilgsnį savo 
bendrui. 

Ir jie dingo. 

Likęs vienas šešėliuose, visas išpiltas prakaito, Se- 
tas pratisai atsiduso. Jį supurtė drebulys. 

Plaštakos buvo sugniaužtos. Valios pastangomis 
jis pamėgino ištiesti sopančius, rašaluotus, sustiru- 
sius pirštus. 

Delnuose liko nagų įspausti pusmėnuliai. 


Kaip tik tuo metu pro auksinės ir ugniaspalvės kau- 
kės akių plyšius Miranija stebėjo apgaubimą. Dabar 


iš archonto buvo likęs tik jo kiautas. Po oda ir kau- 

lais nieko nebebuvo, tik soda ir sakai, audinio gniu- 
žulai ir molis, kietai sukimštos pjuvenos. Jo kūną, 
padėtą ant atramų po kaklu, nugara ir pakinkliais, į 
brangų audinį vyniojo apgaubėjų rankos - jos, ap- 
sisiautusios mėlynomis tunikomis, plaukiančiais 
judesiais šoko nebylų šokį apie jo pečius ir rankas, 
krūtinę ir pilvą. Į jo plaukus, tarp sukryžiuotų ran- 
kų ir kietai suvyniotų audinio sluoksnių jos terpė 
karoliukus, amuletus ir smulkučius skorpionus. 
Praeis visa naktis, kol jos įkels jį į devynis kars- 
tus, vieną karstą dėdamos į kitą: papiruso, lazuri- 
to, bronzos, tapyto medžio, juodmedžio, alebastro, 
dailiai pjaustyto nefrito ir meistriškai graviruoto 
sidabro. Galiausiai užsivers paskutinis - auksinio 
apvalkalo dangtis, ir jis taps visiškai kita būtybe: žė- 
rinčia, įstabia, tvirta, dievu aukso rankomis ir tur- 
kių akimis, kurio senasis būvis prasmegs giliai po 
nugrimzdusiais klodais. 

Kur jis dabar, klausė savęs Miranija. Kur jo sap- 
nai, norai ir nenorai, tūkstančių tūkstančiai neramių 
viso gyvenimo minčių? Ar jie pas dievą? O gal kokiu 
nors būdu persikėlė į tą berniuką prie Alektro ir nu- 
grimzdo į užmarštį, į jo sąmonės prieblandą? 

Stovėdama ji laikė suėmusi už kraštų bronzinį 
dubenį, kurio tuščias vidus atspindėjo atidžiai į ją 
žvelgiančią Hermiją. 

Dabar taurė bus tuščia tris dienas. 

Kad ir kur būtų dievas, jo čia nėra. 

Ketvirtoji buveinė: 


Apgaubimo namai 


Negali būti tamsos be šviesos. Kartą aš stojau į nuožmią Kovą 
su savo paties šešėliu — tai buvo didinga Kova, nusiritusi per 
visus žemynus ir vandenynus. Jis bėgo, aš jį vijausi, ir mes iki 
šiol gainiojame vienas Kitą danguje. Aš myliu jį, aš jo bijau. 

Nugali naktis, paskui nugali diena. 

Vakar mane perveikė Kita galybė. Kaip apdujęs jutau 
smūgius ir buvau visas sudaužytas. Aš verkiau, mano aša- 
ros buvo šlapios, aš Kaip apžavėtas susėmiau jas smulkiais 
vagotos rmurzinos Od0S. 

Jos buvo jūros skonio. 

Sakytum, Lietaus Karalienė būtų perspėjusi mane. 

Aš jos paprašiau mane surasti. Nes mano viduje tuštu- 
ma. Kažkas palaidojo mane giliai po odos, Kaulų ir raumenų 
sluoksniais. Kažkas atėjo ir pavogė visus mano sapnus. 


Juos apgaubia dykuma 


„Jis tikrai sakė, kad tai šitas kelias.“ Setas nubraukė 
prakaitą nuo akių ir suirzęs įsistebeilijo į suskeldė- 
jusį kraštovaizdį. Kelias vėl šakojosi, o gal tai buvo 
tik klaidinantis avių takas. Baisiame karštyje Žiora- 
vo žemė - virpantis alyvmedžių nusmaigstytų kalvų 
miražas, kvapūs spygliuoti krūmai, aplink juos dūz- 
giančios bitės. Vienas takas vingiavo žemyn į kairę, 
kitas kilo į kalvas. Kažkuris iš jų tikras; ožkų piemuo, 
kurį jie pabudino prieš kelias valandas, perspėjo, kad 
takas siauras. 

Jis pasuko. 

— Ar tu nesiliausi! 


139 


Oblekas buvo toli už nugaros, atsirėmęs į aukštą 
uolą. Muzikantas ką tik kažką nemačiomis įsimetė į 
krepšį, pakabintą ant krūtinės. Setas sukando dantis. 
Jis žinojo, kas yra. Neturėjo supratimo, iš kur Ob- 
lekas tai gavo - Pa įdėjo jam maisto ir gėrimo, bet 
Setas neabejojo, kad tik jau ne vyno. 

Muzikantas kluptelėjo. 

— Tik nepradėk, rašalini, - Oblekui jau pynėsi lie- 
Žuvis. 

Setas čiūžtelėjo žemyn. 

- Atiduok. 

— Ką? 

- Gėrimą. 

Oblekas nepatikliai išsiviepė. 

— Pats turi. 

Setas buvo įniršęs, suplūkęs, nusikamavęs. Jis nie- 
ko negalėjo padaryti, nebent pulti muštis, ir Oblekas 
tai suprato. O jis buvo didelis kaip dramblys ir nesi- 
baimino peštukų. Be to, raštininkai nemoka muštis. 
Bėda ta, kad iki Alektro liko gal dar kelios valandos, 
ir, net jei jie eina teisingu keliu, muzikantas gali ne- 
gyvai nusišnioti dar jiems nepasiekus tikslo. Be to, 
jam kažkodėl labai nepatiko dangus. 

- Raminkis, - prasniaukrojo Oblekas. - Man ši- 
taip galva geriau veikia. 

Setas pasuko šalin ir niūriai žengė per kabančią 
kaitros skraistę. Oblekas tratėjo jam iš paskos: 

— O tikrai šitas kelias? 

— Jis kyla aukštyn, ar ne? Mes turime perkopti 
kalvas. Kiek atsimenu, sakei, kad buvai Alektre. 

— Visur aš buvau. Visur grojau. Visi tie kaimai pa- 
sidarė vienodi. Tai buvo prieš daugybę metų, kai aš 
buvau šio to vertas, kai aš buvau neprilygstamas, — 
jo balsas staiga tapo verksmingas. Setui pasidarė 
šleikštu. 

Jis linktelėjo užsigalvojęs apie ką kita. 

— Gaila, kad ten ir nelikai. 

Geltonis. Dangus pamažu perėjo į grėsmingą 
geltonį. 

Oblekas neatsakė į pašaipą. Jis dūlino iš paskos 
nuleidęs galvą, suimtas kartaus gailesčio sau. 

- Abiejose Žemėse man buvo atviri visi keliai, visi 
manęs laukė išskėstomis rankomis, garsiausi didžiū- 
nai ir šventyklos. Viešpatie, aš gi buvau ne bet kas! 
Dainos pas mane ateidavo iš oro, aš jas traukdavau 
iš niekur. Moterys, pinigai - nieko man netrūko. Ir 
dar aš buvau jaunas... 

— Turbūt tai buvo labai seniai. 

Oblekas pakėlė drumzlinas akis. Regis, jis niekaip 
negalėjo suvokti to, ką išgirdo; Setas kone fiziškai pa- 
juto akimirką, kai jis persijungė - įsižeidė ir supyko. 

— Gali sau tyčiotis. Gražutis skystablauzdis ma- 
mytės sūnelis. Pienas nuo lūpų nenudžiūvęs. Rei- 
kėtų tau aplamdyti šonus, vaikeliuk, dievaž, taip ir 
padaryčiau, jei ne tas pasiutęs karštis. - Jis pakėlė 
akis. - Ką tu išmanai apie muziką, a? Apie joje sly- 

pinčią galią ir ugnį, apie įkvėpimą? Kai dievas užval- 
do tave, o tau nuo palaimos užima kvapą? Nė velnio 
neišmanai. Ta mergina, ta maža peliūkštė, išmano. - 
Jis vėl stabtelėjo ir ėmė grabalioti gertuvės. - Matau 
iš jos akių. 

Setas įširdęs žingsniavo toliau. 

— Aš niekada taip Žemai nenusirisiu kaip tu. 

Oblekas gurkštelėjo. 

— Tau tik taip atrodo, - šiurkščiai atrėžė jis. 

Vėjas ėmė pustyti smėlį jiems į akis. Setas sune- 
rimęs apsižvalgė. Su siaubu jis pamatė, kad dangus 
pakibęs visiškai žemai ir aplink sūkuriuoja smėlio 
debesys, užstodami saulę. 

Kojas jam surakino išgąstis. Taip ir bus. 

Smėlio audra. 

Oblekas tai pastebėjo. Atsigręžęs Setas pamatė 
drimbą, įsistebeilijusį į dangų. 

— Bėgam, - tyliai paragino jis. - Negalima sustoti. 

Bet vos įveikus dar vieną aukštyn kylantį tako 
vingį pasaulis spėjo apvirsti aukštyn kojom ir juos 
užgriuvo prakiuręs dangus. 

Iš pradžių pasigirdo perspėjimas - įkaitusio oro 
švokštimas, o paskui smogė audra - pasiutusi į kūną 
smingančių, dusinančių dulkių maišalynė, lipdanti 
šnerves ir akis. Setas kaipmat pasijuto parmestas ant 
visų keturių. Kosėdamas ir žiaukčiodamas jis gaudė 
orą. Iš krepšio šiaip ne taip ištraukęs šaliką staigiai 
apsivyniojo veidą, pašoko ant kojų ir apsidairė. 

Oblekas buvo dingęs iš akių; jis buvo likęs vienas 
iš siaubo susigriebęs už galvos svilti pragariška lieps- 
na deginančiame, švilpiančiame ugniakure. Stai- 
ga jam prieš akis išdygo tamsus tumulas ir kažkas 
kumštelėjo - tai buvo muzikantas. Jis suklykė: 

— Matai griovį? Eime ten! 

Netoliese iš tikro turėjo būti žemės plyšys, bet 
Setas nebegalėjo atsirinkti, kas kur. Jis nusvirdulia- 
vo porą žingsnių mMėtomas į šonus pašėlusio vėjo, 
bet netrukus jį sugriebė Oblekas ir ėmė vilkti pa- 
skui save kažkur rodydamas ranka. Milžinas su- 
griaudėjo: 

— Eik paskui mane! 

Jie yrėsi aukštyn. Tik tiek jis ir susigaudė. Viskas, 
ką matė tamsioje maišalynėje, buvo Obleko nuga- 
ra ir jam iš po kojų byrantis Žvyras ir grumstai, ant 
kurių slydo ir klupo kojos. Visas pasaulis virto vel- 
nišku riaumojimu, pro kurį girdėjosi gergždžiantis 
gaikčiojimas, kuris labiausiai ir gąsdino, kol galiau- 
siai jis suprato, kad tai Obleko juokas. Seto veidas 
persikreipė iš įsiūčio. Kad iš jo juoktųsi kažkoks gir- 
tuoklis! Jis dar suvokė, kad pasiutusio audros švilpi- 
mo įvaryta baimė apsuko jam galvą, ir labai aiškiai 
įsivaizdavo ilgą besivartaliojančio savo kūno kritimą 
į tamsią gelmę. 

Ramiai! Argi nematei smėlio audrų? Bet visos 
jos praužė jam tūnant Mieste, už storų sienų, giliai 
po žeme išraustuose koridoriuose. Net Uoste, kur 

tekdavo eiti apgraibomis, buvo įmanoma įžiūrėti 
namus ir sienas. O dabar ničnieko nesimatė. Tarsi 
jį būtų išplėšęs iš šio pasaulio deginantis odą dras- 
kančio smėlio verpetas ir bloškęs be paliovos kristi 
į juodą prarają. 

Tarsi dievas būtų nušlavęs pasaulį. 

Čia jį ėmė tempti Oblekas, rėkdamas visa gerkle: 

— Lendam ten! 

Tamsa. Aukšta nepajudinama uolos siena. Nusi- 
kapanojus iki jos audra Setui į akis tėškė paskutinį 
svilinantį smėlio gūsį. Paskui įvyko stebuklas - jis 
įstengė įkvėpti. Aplink atsivėrė oras. 

— Sėdėsim čia, kol praeis, - vėjo gūsiai kraipė Ob- 
leko žodžius. Braukdamas perštinčias akis Setas pa- 
matė atsidūręs giliai po pakibusia uola. Jos plyšiai ir 
plyšeliai buvo prižėlę mėsingų alavijų lapų. 

Uždusęs susirietė į kamuoliuką. Smėlis jį paver- 
tė vientisu pilku pavidalu. Smėlio buvo pilni rūbai, 
apavas, burna, ausys; trindamas ranka veidą juto 
smėlio sausumą odos įtrūkimuose ir raukšlėse. Jei 
Oblekas būtų praėjęs pro šalį, jis būtų dailiai iške- 
pęs ir dar paskrudęs pragaro krosnyje. Braukdamas 
sau per plaukus juto, kaip panagėse girgžda rupios 
smiltys. 

Oblekas įsitaisė kertėje ir alsiai pūtuodamas ste- 
beilijo į riaumojantį, švokščiantį pragarą. Paskui 
kilstelėjo gertuvę: 

- Išgerk. Reikia. 

Prieš savo valią Setas paėmė ir gurkštelėjo. Vynas 
jį sušildė. Jis ištiesė gertuvę atgal. 

— Kiek čia turėsim lindėti? 

— Taigi tu toks mokytas. Argi apie tai neparašyta? 
Argi nėra duomenų apie audras? Ilgus amžius tru- 
kusių gudrių stebėjimų išvadų? - Oblekas vaipyda- 
masis atsiėmė gėrimą. 

Greičiausiai kad yra, su kartėliu pagalvojo Setas. 

— Turbūt reikia tiesiog laukti. 

— Nieko daugiau nelieka. Galim nebent užkrimsti. 

Jis turėjo alyvų, sūrio ir duonos. Oblekas žiau- 
mojo garsiai čepsėdamas; vėjo šuorai apnešė maistą 
smėliu. Setas nervingai ėmė jį braukyti. Po kiek laiko 
garsiai susimąstė: 

— Kaip mes jį atpažinsim? Na, tą berniuką. Alek- 
tre turi būti pilna tokių vaikų. Ir kaip prikalbinsim 
jo tėvus išleisti jį? 

- Paprasčiausiai pasakysim jiems, - Oblekas nu- 
rijo sūrio kąsnį. - Jiems tai bus tokia garbė. Kvailiai. 

— Gali ir nebūti taip paprasta. 

— Pasikliauk dievu, rašalini. Be to, aš kai ką sugal- 
vojau. Kiek mums liko pinigų? 

Setas iš po apsiausto išsitraukė pinigų kapšą ir 
atitraukęs raištelį prisikišo prie akių. 

- Šešiasdešimt... septyniasdešimt... 

Pakilusi Obleko letena sugriebė kapšą. Setui ne- 
spėjus atitraukti rankos kapšo turinys pabiro ant 
smėlio. 

— Pamanei, kad noriu atimti? Turėsim vienam ki- 
tam patepti ranką. 

Staiga Oblekas sustingo. 

Jo pirštai nustūmė šalin monetas ir iškrapštė iš 
žvyro raudoną skorpioną. 

Apstulbęs iš nuostabos jis ilgai spoksojo į segę. O 
paskui į Setą. 

— Mat kaip. Mes turbūt per menka žuvimi tave 
palaikėm, plunksnagraužy. 

Setui užvirė kraujas, bet jis šiaip ne taip susivaldė 
ir ramiai pasakė: 

— Aš jį radau. 

— Kurgi ne. O aš šokėja iš Spalidės. 

— Nemeluoju, - Setas mėgino pačiupti skorpioną, 
bet mėsingi Obleko pirštai buvo tvirtai jį sugniaužę. 

— Kurė 

— Požeminėje metraščių salėje. Jį ten turbūt kas 
nors pamiršo. Gal prieš daugybę metų. 

— Ir tu jį paėmei. 

Setas nutylėjo. 

— Kur ruošeisi jį parduoti? Kaip? 

— Pažįstu vienus žmones. 

Į jį įdėmiai žvelgė mažos Obleko akutės. 

— Mat kaip. Ir kas tie žmonės? Ką tu sau rezgi, 
raštininke? 

- Atiduok, - siusdamas iškošė Setas. 

— Jis nuo dievo. 

— Sakiau gi, radau... 

— Jis atsiuntė jį, supranti? - Obleko balsas suplo- 
nėjo nuo staiga jį apsėdusios minties; jis godžiai ap- 
žiūrinėjo skorpioną vartydamas tarp pirštų. - Klau- 
syk, rašalini, dievas ne veltui siunčia ženklus, tad ši 
grožybė aiškiai... - staiga jis krūptelėjo, sušvokštė ir 
tėškė žemėn radinį. Paskui pašoko ant kojų. 

— Jis gyvas! 

Setas išpūtė akis. 

— Ką? 

- Jis sukrutėjo man tarp pirštų. Ėmė ropoti! 

Riaumojant audrai skorpionas gulėjo tarp suneš- 
tų žvirgždų ir grumstų. Kietą rubininį jo kūnelį pla- 
kė smiltys. Setas susirūpinęs pasilenkė ir pakėlė. 

Į jį spoksojo gyvio akutės. 

Jis negaišuodamas įmetė jį į kapšą, užbėrė įkai- 
tusiomis monetomis ir kietai užtraukė raištelį. Jam 
pakėlus akis muzikantas sušnibždėjo: 

— Tai šventas daiktas. Turi pasakyti mergaitei. Tai 
gali viską pakeisti. 

Audra pradėjo rimti. Abu girdėjo, kad riaumoji- 
mas vis labiau slopsta, darosi nebe pratisas, o smė- 
lis nebe taip įnirtingai plaka kūną. Setas gūžtelėjo 
pečiais. 

— Pasakysiu jai, kai grįšime. 

Oblekas prilindo prie pat jo veido. 

— Kokių dar turi paslaptėlių? Ketini išduoti mus 
Argelinui... 

— Aišku, ne. 

— Tai gerai, - į jį įtemptai žiūrėjo niaurios muzi- 
kanto akys. - Galėjau palikti tave dvėsti dykumo- 
je, - tvirti pirštai sugniaužė Seto tuniką ir pritrau- 
kė jį artyn. - Gal aš tave čia ir paliksiu. Ničniekas 
neras. 

Seto ranka siekė peilio. Jis sušvokštė: 

— Jei tik tau išeis. 

Staiga pro muzikanto petį jis išvydo moterį. Bai- 
mingai švilptelėjęs stumtelėjo nuo savęs Obleką; 
milžinas atsisuko ir išpūtė akis. 

Nebebuvo jokios kabančios uolos. Jiems virš gal- 
vos traukėsi, gūžėsi audra ir jie pamatė, kad buvo 
prisiglaudę milžiniškos šventyklos griuvėsiuo- 
se - galingos jos kolonos buvo taip nučaižytos ir 
nubrūžintos smėlio, kad atrodė tarsi vėjų ir smėlio 
išvagotos uolos. Dykuma prarijo jos stogą ir grin- 
dis, išgraužė marmurą ir užnešė smėliu portiką. Prie 
įėjimų augo mėsingi augalai. Dievo, Lietaus karalie- 
nės ir visų, kam tik buvo statyta ši šventovė, veidai 
atidžiai žvelgė pro susiraizgiusius gumbuotus vyn- 
medžių stiebus, atkirtusius akį nuo akies, burną nuo 
šnervių. 

Lietaus karalienė. Ji ir buvo ta moteris. 

Ji vylingai šypsojosi iš freskos, kaukė ant jos vei- 
do spindėjo auksu, jos mėlyna tunika bangavo tarsi 
vanduo, ir ji tikrai buvo šlapia - kai Setas atstūmęs 
muzikantą į šalį pasilypėjo ir perbraukė ranka, pa- 
matė, kad delnas suteptas vėsiais lipniais dažais. 

Po išskėstomis jo rankomis, blizgančiomis nuo 
kvarco, buvo dvi durų angos, pro kurias Setas pama- 
tė tarp šventyklos priestatų griuvėsių išsibarsčiusias 
lūšnas. Praūžus audrai tarp jų vaikštinėjo kelios lie- 
sos vištos, trinksėjo durys, verkė vaikas. Pro supus- 
tytą smėlį matėsi kaimas - sušvinkusiu dvoku tren- 
kiančios pašiūrės, turgaus aikštė, kurioje sukiojosi 
musių spiečiai, užneštas šulinys. 

Jis pajuto iš už nugaros prisiartinusį stambų Ob- 
leko kūną. 

— Kur mes? - pakuždomis paklausė Setas. 

Muzikantas nusispjovė ant smėlio. 

— Alektre. 

Setui suspurdėjo širdis. 

- Čia? 

Oblekas pašaipiai nusikvatojo. 

— Niekas nesakė, kad tai rūmai. 


Bet kai jie keberiojosi žemyn išgraužtu taku į gyven- 
vietę, Setui pasirodė, kad net Oblekui pasidarė ne- 
ramu. Buvo akivaizdu, kad sausra nuniokojo Alektrą 
žiauriau nei kitas jų matytas vietoves. Jiems einant 
pro šalį prasiverdavo lūšnų durys ir skraistėmis ap- 
sisiautusios moterys pro durų plyšius žiūrėjo jiems 
įkandin. Pasirodė keletas aiškiai priešiškai nusitei- 
kusių vyrų su pjautuvais ir peiliais. Matėsi ir keletas 
vaikų - išbadėjusių skarmaluotų mažylių. Jie nesi- 
šypsojo. Klastingos jų akutės lakstė aplinkui. 

- Nepamiršk, - perspėjo Oblekas nuleidęs bal- 
są. - Kad viskas būtų pagal planą. Ir pridenk mane, 
kai reikės. 

Setas truktelėjo pečiais. Planą sukūrė Oblekas, 
kai jie pamatė, kokia padėtis tame kaime. Ginčytis 
buvo beprasmiška, nors jam visa tai atrodė visiška 
beprotybė. 

Jiems priėjus turgavietę jau laukė keletas vyrų. 
Oblekas iškėlė ranką. 

- Telydi jus dievo malonė. 

Vos vienas kitas sumurmėjo atsakymą. 

Setas stovėjo atokiau už jo. Tai buvo išbadėję 
ir ištroškę žmonės. Jis matė tai iš akių, iš nepatik- 
lių žvilgsnių į jo rūbus ir maišus, pilnus maisto ir 
vandens. 

Gal Oblekas ir teisybę sakė. 

Seniūnas buvo liesas ir žemaugis. Jis buvo apsi- 
siautęs tunika, kuri kadaise galėjo būti raudona, ir 
niūriai paklausė: 

— Ko jums reikia, prašalaičiai? 

Oblekas išskėtė rankas: 

— Derėtis dėl prekės. 

— Mes neturim už ką pirkti ir nieko neturim par- 
duoti. Ypač vandens. 

Aiškiai taip ir buvo. 

Vanduo čia kaip auksas slypi dykumos gelmėse. 
Sausra nusiaubė kaimą. Daugybė trobelių atrodė 
tuščios. Setas ėmė mąstyti, kiek išmirė žmonių. 

— Mes patys turim vandens. - Kiek palaukęs Oble- 
kas išsitraukė peilį, numetė ant žemės ir užmynė koja. 
Setą sužavėjo to Žmogaus šaltakraujiškumas. Jis atro- 
dė toks pat apskuręs ir viskam pasiryžęs kaip kiti. 

— Manau, jūs turite ką kita, ko mums reikia. 

Seniūnas papurtė galvą. 

— Nieko neturime. Nei maisto, nei gyvulių, nei 
druskos. Keliauk toliau, pilvūze. Nieko čia negausi. 

Oblekas gudriai sužvairavo. Paskui mirktelėjo ir 
saldžiai tarė: 

— Atrodo, turite vaikų. 

Tai buvo grėsminga akimirka. 

Setą išpylė prakaitas. Jis pasilenkė ir sugriebė pei- 
lio kriaunas. 

Kol išdrįso pakelti į kaimiečius akis, regis, praėjo 
visa amžinybė. Jie atrodė abejingi. 

Vyresnysis rūgščiai nusišypsojo ir linktelėjo: 

— Aišku, turime. 

Oblekas sudėjo ant krūtinės rankas, ėmė nykščiu 
braukyti šeriais apžėlusį smakrą ir pradėjo garsiai 
mąstyti: 

— Vaikai. Jie daug valgo ir nuolat nori gerti. Visą 
naktį verkia. O Uoste, rūmuose, tvirtovėse, vergų 
laivuose reikia vaikų. Vaikai lengvai visko išmoksta. 
Vaikai - pigūs darbininkai. 
nas linktelėjo galva, kitas atrodė susirūpinęs, bet pa- 
skui truktelėjo pečiais. 


Tarsi kažką nusprendęs seniūnas priėjo prie Ob- 
leko, pakėlė jo peilį ir padavė jam. 
— Gal ką ir suderėsime, pirkly. 


Jie negaišavo. 

Greitai buvo surinkti vaikai ir išrikiuoti priešais 
sieną saulės atokaitoje. Beveik visi jie buvo paniurę, 
per daug nukamuoti troškulio, opų ir bado, kad į ką 
nors kreiptų dėmesį. Kelios moterys ėmė verkti ir 
dejuoti, bet vyrai nieko nepaisydami išplėšė vaikus 
joms iš rankų ir nubloškė prie kitų. 

Setas apsižvalgė laižydamasis lūpas. Dėl dievo 
meilės, ką jis čia daro? Jo stalas Aprašų salėje stai- 
ga jam pasirodė kaip stebuklingas kampelis Lietaus 
karalienės sode, tolimas ir nepasiekiamas. Galbūt jis 
niekada ten nebegrįš. 

Oblekas beveik džiūgavo patenkintas savimi. Nu- 
taisęs rimtą miną apžiūrinėjo vaikus, pirštais pakel- 
damas kiekvienam veidą, pražiodydamas ir tikrin- 
damas dantis, imdamas už graudžiai liesų rankučių. 

Kelias minutes pamąstęs suniurzgė: 

— Mergaičių nereikia. 

Trumpai mostelėjęs ranka seniūnas jas paleido. 
Setui pasirodė, kad daugumai vyresnių mergaičių 
gerokai atlėgo širdis. 

Berniukų buvo maždaug penkiolika. Du aiškiai 
per maži. Likusieji atrodė nuo septynerių iki septy- 
niolikos metų, pagal amžių per maži, liesučiai. 

Jie buvo visi kaip vienas juodaakiai, tamsiaplau- 
kiai, sakytum, visas kaimas būtų buvę giminės. Tiesą 
sakant, taip ir buvo. Vienas berniukas verkė, kitas be 
perstojo kalbėjo pats su savimi. Visų veidai buvo ša- 
šuoti. Visi atrodė liūdni. 

Oblekas persibraukė smakrą. Tada priėjo prie 
Seto ir patylomis paklausė: 

— Na, ir kaip? 

— Po galais, iš kur man žinoti? - Setas nužvelgė 
kaimiečius. - Kažkokia nesąmonė. Šiaip ar taip, ne- 
galime nupirkti visų. Jei dievas čia mus atvedė, jis 
turi ir parodyti, kuris iš jų yra tas. 

— Teisingai, gudragalvi. Bet kaip? 

Setas apsilaižė lūpas. Galiausiai tarė: 

— O galjiems paaiškinti... 

—...kad mes ieškome naujojo archonto? Aukso 
žodžiai. Tada kaina išaugs šimteriopai. Arba jie pa- 
tys įduos berniuką Argelinui. Tada žinai, kas bus. 
Gal toks ir yra tavo sumanymas? 

- Ne, - Setas žingsniavo paskui jį. - Ne toks. 

Jis perėjo palei vaikų eilę žvelgdamas į išsigan- 
dusius veidelius. Mažas berniukas eilės gale beveik 

Staiga jam dingtelėjo viena mintis. Jis įtraukė ran- 
ką į apsiausto rankovę ir apčiuopė skorpiono pavi- 
dalo segę. Truktelėjęs ją stipriai suspaudė kumštyje. 

Pasakyk, kuris iš jų esi tu. Smeik man žinojimo ge- 
luonimi. Pasakyk. Greičiau. 

Jis vėl perėjo palei vaikų eilę. Suglumę berniukai 
žvilgčiojo sau po kojomis į smėlį, į savo motinas ir 
verkė. Seniūnas nekantraudamas tarė: 

- Jei imsi visus, nuleisim kainą. Sakyk, kiek duodi. 

Jo čia nėra. 

Staigiai atsigręžęs Setas išpoškino: 

— Ar čia visi? Daugiau nėra? 

— Nėra. 

— Iš tikrųjų? 

— Nėra tokių, kuriuos pirktum. 

Bet vyro balsas prislopo. Kiti kaimiečiai piktai su- 
šneko: 

— Tavo, Kalimai, posūnis irgi tiktų parduoti. 

Oblekas susižvalgė su Setu. 

— Atvesk jį čia. 

Seniūnas gūžtelėjo. 

— Tas vaikas ne viso proto. Niekam tikęs. Sva- 
jotojas. 

Oblekas suniurnėjo: 

— Užtat manai, kad nieko už jį nepeši? 

Minutę pasvyravęs Kalimas pasuko į netoliese 
stovinčią trobelę ir smarkiai truktelėjo duris. Setas 
pamatė, kad jos buvo tvirtai užkabintos virvės kilpa. 
Seniūnas burbtelėjo: 

— Išeik. 

Tarpdurio anga buvo tamsi. Šešėlyje kažkas su- 
bruzdėjo. 

Berniukas. Sudžiūvęs, nudriskęs. Jis buvo tam- 
siaplaukis, ir nors veidas buvo apdraskytas ir nusėtas 
mėlynėmis, jie pamatė, koks jis stulbinamai gražus. 
Jis lėtai priėjo prie jų rankomis apkabinęs pats save 
ir visas drebėdamas. 

Žengęs keletą žingsnių jis suklupo pakirstas skaus- 
mo. Setas puolė prie jo, bet Oblekas buvo greitesnis. 
Milžinas sugriebė berniuką ir pakėlė. Tai buvo leng- 
va našta. Iš arti į jį pažvelgė tamsios vaiko akys ir jis 
priekaištingai sumurmėjo: 

— Kaip ilgai manęs ieškojai, Oblekai. Kaip ilgai. 

Muzikanto veidas suakmenėjo ir mirtinai išbalo. 
Jis sušvokštė: 

- Archontas. 


Jie derasi dėl Kainos 


Ji tai išgirdo per aušros apeigas.Tuos žodžius ištarė 
ne jauno dievo statula; jo lūpos buvo marmurinės ir 
negalėjo kalbėti, ir ne jai buvo skirta ori jo šypsena. 
Bet iš kažkur jis jai pasakė: Kaip ilgai manęs ieškojai. 

Tai buvo švelnus, nuvargęs, besiskundžiantis vai- 
ko balsas. 

Miranija apsilaižė lūpas ir sustingo akies kampe- 
liu žiūrėdama į Hermiją. Bet nebuvo nė menkiausio 
ženklo, kad kalbėtoja ką nors girdėjo. 

Popiet iš terasos eidama maudytis pusiaukelėje ji 
vėl išgirdo tokį pat kuždesį. Ji stabtelėjo ant rankos 
persimetusi švarų baltą rūbą. 

Miranija. 

Visiškai tuščiame koridoriuje į jūrą šaltai žvelgė 
nuostabaus grožio mirusių kalbėtojų veidai. Karšty- 
je ji juto, kad marmuras po basomis kojomis lygus 
ir vėsus. 

— Aš čia, - sukuždėjo ji. 

Nebijok manęs. Aš tavęs nenuskriausiu. 

— Žinau. Tu sakei, - jos balsas buvo įtemptas. Ji 
sunerimusi apsidairė. Koridorius buvo tuščias, visos 
durys uždarytos. 

Dairausi lietaus, bet nežinau, kur jį padėjo. Dievas 
turi žinoti, ar ne? Gal tu žinai, Miranija? 

Ji papurtė galvą. Tunika prilipo jai prie nugaros. 

— Klausyk, ar jie tave rado? Jie iškeliavo aną naktį. 

Jie? 

— Muzikantas. 

Oblekas! 

Ir viskas. Tik vardas, pašnibždomis ištartas slap- 
tažodis. Oblekas. 

Atsivėrė durys. Išėjo Retija ir įsmeigė į ją akis. Mi- 
ranija iškart paspartino žingsnį ir nuskubėjo į kiemą 
tarp alyvmedžių, nusileido laiptais į dengtą baseiną, 
kuriame raibuliavo tyras jūros vanduo, kurį kasdien 
keitė dvidešimt tarnaičių, per uolą vingiuojančiu 
taku įsiręžę tampydamos kibirus. Vandens paviršiu- 
je plūduriavo iškvėpintas patiesalas, nubertas baltų 
kinrožių žiedlapiais. Ji nusimetusi tuniką niurkte- 
lėjo į šiltą vandenį ir lengvai nuplaukė iki baseino 
vidurio. Apsigręžusi pamatė Chrisę, Iksaką ir kitas, 

grįžtančias iš Žemutinių rūmų, besistumdančias, 
krykštaujančias ir dėl kažko besiginčijančias. Retija 
šaltai dėbsojo į baseiną pro vazas su rausvomis gėlė- 
mis. Net būdama čia ji pajuto atsėlinančią nuo seno 
pažįstamą baimę, kad reikės prieš jas kalbėti, reikės 
vėl būti nevėkšlai Miranijai. Nes dabar giliai viduje 
buvo dar kažkas. 

Ją nukrėtė virpulys staiga suvokus, kad ji neturėjo 
eiti prie Orakulo ir jo klausytis. Tai buvo Orakulas. 
Ji buvo Orakulas. 

Chrisė įsibėgėjo ir krykšdama pūkštelėjo į vande- 
nį, sukeldama purslų fontaną. Grindinį užliejo ištaš- 
kyto vandens banga. Miranija tingiai apsivertė ant 
nugaros. Mėlyname danguje kaip iki raudonumo 
įkaitusi krosnis nepakeliamu karščiu plieskė saulė. 
Ji prisiminė, kad Setas ir Oblekas dabar dykumoje, ir 
kaltai panėrė veidą po vandeniu, o kai išniro, į plau- 
kus jai buvo įsipynę žiedlapiai. Muzikantas - nesu- 
valdomas, nenuspėjamas, o dar sugalvojo tą baisų 
keršto planą nužudyti Argeliną. O Setas? Ar verta 
juo pasitikėti? Ji suraukė antakius. Kas verčia ją ma- 
nyti, kad neverta? 

Prie jos priplaukė Chrisė ir šnipštelėjo: 

— Saugokis. 

— Ką? 

Šviesiaplaukė subraukė ant pakaušio šlapius savo 
plaukus. Akimirką jos veidas buvo labai rimtas. 

— Jie kažką sumanė. Retija amžinai apie kažką 
kalbasi su Hermija. Paskui mačiau, kaip atėjo Arge- 
linas ir sėdėjo su ja balkone. Jie juokėsi ir atsisėdo 
labai jau arti vienas kito. 

Miranija plūduriavo ištiesusi į šonus rankas ir 
pliuškendama vandenį kojomis. 

— Visos žino, kad ji dėl jo eina iš proto. Kuo aš 
čia dėta? 

— Tuo, kad tu nešėja. 

Chrisė apsivertė po vandeniu kūliais ir priplaukė 
žiedlapių srovę. Užsimerkusi ji sušnibždėjo: 

— Tu tapai kitokia. Žinau, kad kažką sumanei, 
Miranija, kažką slapto. Gal kiti ir nesupranta, bet 
aš matau. Hermija irgi mato. Ji stebi tave, pati ma- 
čiau — per apeigas, prie stalo. Šiandien, kai žiūrėjome 
vaidinimą, ji žiūrėjo ne į vaidintojus. Pro vėduoklę ji 
Žiūrėjo į tave. 

Miranija paspringo sūriu vandeniu ir užsikosėjo. 
Ji ramiai atsakė: 

— Vaidinimas buvo nuobodus. 

Chrisė dėbtelėjo į ją įsižeidusi. 

— Kas tau darosi? Aš tik noriu tave perspėti... 

— Suprantu. Ačiū tau. Tik žinok, Chrise, kad nie- 
ko neatsitiko. Čia tik Retija man pikto linki. Tu gi 
žinai, kokia ji. 

Chrisė atrodė užsigavusi. Saulės atšvaitais ribu- 
liuojančiame vandenyje ji pritilo. Galų gale pasakė: 

— Iki šiol maniau, kad mes draugės, Miranija, - ir 
nuplaukė šalin. 


Seto kumščiai susigniaužė. Jis suspaudė savo nuo- 
stabą kaip kokį daiktą ir pats sau sukuždėjo: „Valdyk 
balsą. Ištrauk jį iš čia“. 

Jis atsisuko ir garsiai paliepė: 

— Pastatyk jį prie kitų, - ir skubiai pasuko prie 
vyrų būrelio. 

Jis turėjo atitraukti jų dėmesį ir likti šaltakraujiš- 
kas, taigi mestelėjo juokingą kainą: 

— Septyniolika staterų. Urmu už visus. 

- Šimtas penkiasdešimt. 

Setas be jokio linksmumo nusikvatojo. 

Seniūnas išsiviepė atidengdamas ištrupėjusius 
dantis. Jis ranka mostelėjo į vieną tamsų tarpdurį. 

— Siūlyčiau pasislėpti nuo kaitros, pone. Ir pra- 
tęsti derybas. 

Setas mestelėjo akį į Obleką. Kai muzikantas atsi- 
suko, jis atrodė grėsmingas ir paniuręs. 

— Puiku, - tarė Setas, gerai suvokdamas, kad jį gir- 
di turbūt visas kaimas. - Mano... dalininkas paruoš 
vaikus kelionei. 

— Kelionei? Tik ne šįvakar, pone, - seniūnas iš- 
skėtė rankas. - Jūs mus užgaunate. Jau temsta, o jūs 
turite pasivaišinti ir pernakvoti kaip mūsų svečiai. 
Rytoj, prieš auštant, kai dar bus vėsu, galėsite eiti. 

Setas šito mažiausiai norėjo. Nuojauta jam saky- 
te sakė, kad reikia eiti dabar. Keliauninkai dažnai 
dingdavo kelyje su visais pinigais, o žmonės, pardavę 
savo vaikus, viską gali. Bet Oblekas užbėgdamas už 
akių urgztelėjo: 

— Puiki mintis, - ir grįžęs prie ano berniuko nu- 
tempė jį prie visų kitų. Nesitverdamas pykčiu Setas 
patraukė pečiais net pats suprasdamas, koks pasipū- 
tėlis atrodo iš šalies - ir paskui kaimo vyrus palenkęs 
galvą įžengė pro durų angą. Kaip jis į visa tai įsivėlė? 
Kaip jį įvėlė ta smulkutė baugšti mergaitė? 

Namai buvo skurdūs. Plūkta žemių asla, sudriskę 
dembliai, uždangalais atitverti guoliai. Karštis buvo 
nė kiek ne menkesnis negu lauke, o moskitai - dar 
piktesni. Virš kažko kampe zvimbė musių spiečius. 

Atsidusęs Setas nubraukė nuo suolo dulkes ir at- 
sisėdo. Kaimietis įsitaisė priešais jį. Nieko, jis mokės 
derėtis. Tol, kol jie juo tiki. 

Po ilgų ginčų, aiškinimųsi, galvos purtymo ir pa- 
niekinamo juoko šuorų galiausiai buvo sutarta kai- 
na - šimtas staterų už visus vaikus, kuri greičiausiai 
buvo aiški nuo pat pradžių. Seniūnas pasispjaudė 
ranką ir Setas ją papurtė. Paskui iškart po derybų 
kažkokia moteris atnešė puodelius ir žalią ąsotė- 
lį - tarsi būtų klausiusis ir laukusi, kada galės įeiti. Į 
puodelius ji įpylė po menką šlakelį karšto, drumsto 
gėralo. Akimirką susitiko jos ir Seto akys. 

Ji atrodė sugniuždyta. Jis skubiai nuleido akis. 
Greičiausiai tai kurio nors berniuko motina. 

— Geras sandėris, - pakėlė puodelį vienas kaimie- 
tis. Setas linktelėjo ir nusišypsojo: 

— Visiems mums. 

Jie išgėrė. Gėralas jam priminė purvo skonį. 

Kai įėjo Oblekas, tempdamas savo ryšulį, Setas 
pasislinko, milžinas atsisėdo ir ėmė mojuoti puode- 
liu rodydamas, kad ir jam pripiltų, o paskui išmaukė 
jo turinį vienu atsikvėpimu. Jiems nebuvo kaip pasi- 
kalbėti vieniems, tad visą vakarą jie klausėsi nepabai- 
giamų kaimiečių tauškalų - jų skundų, pasakojimų, 
klausinėjimų apie atvežamas prekes, opijaus rūkyk- 
las Uoste. Galiausiai buvo atneštas maistas, sukrėstas 
į išdužusius dubenėlius, - jo buvo graudžiai mažai, 
ir Setas įstengė tik paknaibyti aštrių prieskonių pri- 
barstytą mėsą galvodamas, koks tai buvo gyvūnas ir 
ar seniai jis baigė savo dienas. Net oras čia atrodė 
apnuodytas. Oblekas kimšo spėriai ir daug negalvo- 
damas, kalbėdamas pilna burna ir nelabai slėpdamas 
džiūgavimą, kurį, kaip įtarė Setas, matė visi aplinkui. 
Kai muzikantas išsitraukė butelį ir paleido jį ratu, 
vyrai ėmė kvatotis ir ploti jam per petį. Kalba darė- 
si garsesnė ir gyvesnė. Kai gėrimas atėjo iki Seto, jis 
pauostė kaklelį. Ne vynas. Kažkas stipriau. Valytas 
spiritas. Jiems to ir tereikėjo. 

Po kiek laiko jis suprato, kad Oblekas tik vilgo 
lūpas, tuo tarpu įkaitę kaimiečiai, per rankas leis- 

dami butelį, vienas po kito sumigo, įveikti neįprasto 
gėrimo. Galimas dalykas, muzikantas gerai Žinojo, 
ką daro. Dabar Oblekas atsistojo, nuo jo net dabar 
pabiro smiltys ir grumstai, ir perėjo per trobą pas 
moterį, kuri nurinko indus, ir negarsiai kažko jos 
paklausė. Ji linktelėjo ir išėjo. 

Seniūnas dėbtelėjo į jį, ištįsęs jo veidas pasidarė 
raudonas. 

— Kiek duodi už ją, pirkly? - paklausė šelmiška 
išraiška. — Jei patinka... 

— Nė nemanau tavęs užgauti, - gižiai atsakė Ob- 
lekas. 

Moteris grįžo su medine lyra. Ištiesė ją muzikan- 
tui ir šis paėmė. Tada perėjo per pirkią ir atsisėdęs 
prie Seto ėmė derinti stygas. 

— Ar moki groti tuo daiktu? - seniūno pirštai su- 
krutėjo. Jis žiūrėjo į Obleką pro butelį. 

— Kadaise mokėjau, - skimbčiojo tai aukštesnės, 
tai žemesnės natos tai priveržiant, tai atleidžiant sty- 
gas. Oblekas sumurmėjo: 

— Reikia patepti aliejumi, - ir daugiau netaręs nė 
žodžio ėmė groti. 

Setui tai buvo tikras atradimas. Nes tas paiši- 
nas, apie kerštą rėkaujantis išverstagerklis, aptekęs 
taukais, su mažomis kurmio akutėmis buvo meni- 
ninkas. Iš po jo pirštų kaip bangelių raibuliai skli- 
do gaidos, pirštams braukiant per stygas jos virto 
melodija, muzika, garsas, regis, skleidėsi ir vyniojosi 

apie juos, ką tik buvusi skurdi lūšnelė virto prie- 
blandoje skendinčiu, lempos nušviestu rojumi, vyrų 
veidus suminkštino mirgančios lempos liepsnos 
metami šešėliai. Naktis kaip visada atėjo akimirks- 
niu ir permainė daiktus. Visus pakerėjo dievo galios 
stebuklas. 

Vingrūs muzikos garsai privertė sulėtinti žodžius, 
o galiausiai visai juos nutildė. Alsioje tyloje jie išgir- 
do, kaip iš jų išsisunkė per dieną susikaupusios gy- 
vybinės jėgos, ir Setas, nuvargęs po keistos kelionės, 
paniro į tingų snaudulį, pamažu įsiklausydamas, ką 
dainuoja Oblekas. 

Jo balsas buvo sodrus, šiurkštokas, tarsi sumišęs su 
ugniakuro dūmais, atsirangiusiais iš lauko, kur kepė 
maistas, o daina, kurią jis dainavo, buvo apie Lietaus 
karalienę, apie jos sodus toli toli vakaruose, kur čiur- 
lena fontanai ir tyvuliuoja gilūs skaidrūs tvenkiniai, 
o iš derlingos žemės stiebiasi žali medžiai ir gėlės. 
Muzika sroveno virš žodžių ir žemiau jų - virsdama 
lašais, purslais, bangelėmis; pusiau paniręs į snaudu- 
lį Setas juto, tarsi visas būstas būtų ištirpęs vande- 
nyje, kurio skonį ragavo išdžiūvusios jo lūpos, kuris 
varvėjo nuo lapų, telkėsi į balutes ir sroveno laiptais 
tarsi švelnus plonytis audinys, drėgmės skraistė, ore 
pasklidusi gaiva. 

Paskui kažkas sutavaravo jam prieš akis ir knap- 
telėjęs jis atsipeikėjo, po trobą vaikštinėjo kaimie- 

čiai, linkėjo vieni kitiems labos nakties, vienas svir- 
duliuodamas tarpduryje ramstėsi į draugą. 

Kai jie liko vieni, Oblekas atrėmė lyrą į suolą ir 
gudriai pažvelgė į Setą. 

— Kiek? 

— Šimtas. Mums tiek pagal kišenę iš Miranijos 
aukso. Paleiskim kitus vaikus rytoj, kai būsim nu- 
ėję kelias mylias. Arba leiskim jiems pabėgti. - Jis 
atidžiai apžiūrinėjo čiužinį ir nutraukė paklodę. - 
Viešpatie, utėlės! 

Oblekas nieko neatsakė. 

Setas nusižiovavo. 

— Tiek to. Aš nusivaręs. Buvo ilga diena. 

Jis apvertė šiaudinį čiužinį, užmetė ant jo savo 
apsiaustą ir išlygino raukšles, atsigulė ir užsimerkė. 

— Dar ne viskas, - Obleko balsas buvo švelnus ir 
linksmas, tarsi muzika jame būtų kažką suminkšti- 
nusi. - Kiek galiu spręsti, vos nusileidus mėnuliui 
keletas mūsų bičiulių pagerbs mus savo apsilanky- 
mu. Jie daugiau nebegers. Jie tiesiog perpjaus mums 


gerkles. 


Mėnulio šviesoje smėlio užpustyti Orakulo laiptai 
buvo virtę šešėliais. Deglas, kurį laikė Hermija, metė 
šešėlį ant pakylos, apšviesdamas kraštelį bronzinio 
dubens ir pripildydamas jį šokinėjančių blyksnių. 
Miranija prie jo priėjo ir pritūpė. 

Ji jautė už nugaros stovinčią kalbėtoją, iškėlusią 
deglą, jautė jos šypseną po kauke. 

— Ar dievas šiąnakt su mumis? - net jos balsas 
buvo ramus ir šaltas. 

Miranija nurijo seilę. Ji abiem rankomis suėmė 
taurę ir ją pakėlė, vėl jusdama, kokia ji sunki ir ne- 
patogi nešti. Sukaustyta baimės pro kaukės akių ply- 


w.- oo 


— Jis su mumis, - sušnibždėjo. 


As pažįstu saviškius 


Setas neskubėdamas atsisėdo. 

— Ką? 

— Ką girdėjai. Tie žmonės, kad ir įvaryti į kampą, 
niekam neparduos savo vaikų. 

— Jie derėjosi. 

— Kad sulaikytų mus čia iki sutemų. Kad neding- 
tume iš akių, - Oblekas čiulpsėjo dantis. - Tu aiškiai 
užkibai. Turiu pasakyti, nustebau. Maniau, tu per 
daug slidus, kad tave apmautų kaimiečių šutvė. 

Setas nerangiai išlipo iš lovos. Jis stengėsi balsu 
neišsiduoti, kad yra priblokštas. 

— Tada eime iš čia. 

— Paimkime berniuką ir eime. Jis užrakintas toje 
pašiūrėje, kur jį pirma matėme. Atrodo, patėvis jį 
muša. Negalėjau su juo pasikalbėti prie kitų. - Jis 
pasilenkė prisiveržti sandalų raištelių, kurie ir taip 
jau buvo kietai suveržti, paskui patylėjo. - Jis pažino 
mane. Tu girdėjai. 

Setas gūžtelėjo pečiais tempdamas ant kojų batus. 

— O ko tu tikėjaisi? 

— Tik ne šito, - mažos Obleko akutės žvelgė sker- 
sai kambarį į nieką. - Jis buvo senas. Senesnis už 
mane. 

— O dabar jau ne, - Setas čiupo krepšius, sugrūdo 
paklodę, brangųjį vandenį ir maisto likučius. - Pa- 
skubėkim! Griebkime jį ir tada į kojas. Pirmyn! 

Muzikantas kandžiai nusiviepė. 

— Tu gi buvai toks nusivaręs. 

Lauke nieko nebuvo. Varganos kaimo lūšnos 
stovėjo nuščiuvusios po žemai pakibusiu mėnuliu, 
tik vėjas klebeno duris ir dvokiančių šiaudų krūvo- 
je prie kelio šmižinėjo žiurkės. Sienos šešėlyje tapęs 
plokščiu pavidalu Setas palaukė, kol akys apsipras 
su tamsa, kurią sudarė plokšti namų siluetai ir už 
nugaros tarsi uola stūksanti sugriuvusi šventykla iš 
tauraus akmens, kurio gabalai dabar buvo suvirtę 
kalvos papėdėje, čia nemokšiškai sukrauti į sienas ir 
virtę negrabiais gyvulių aptvarais. 

Virš tamsios šulinio angos skraidžiojo šikšnos- 
parnis. 

— Tu eik pirmas, - milžiniškas, prakaitu atsiduo- 
dantis Obleko kūnas buvo prie pat. Jam iš burnos 
trenkė karčioji. - Jei kas nors eina sargybą, aš pama- 
tysiu, kaip jie seka paskui tave. 

Setas pasitrynė veidą. Jis norėjo sakyti: „Ne, tu 
eik“, - bet kai šie žodžiai jau buvo ant liežuvio galo, 
jis prikando liežuvį. Jei reikėtų peiliu smogti kam 
nors iš kaimiečių, verčiau tegu tai daro Oblekas. O 
jis yra raštininkas. Juodą darbą jis palieka kitiems. 

Muzikantui nespėjus daugiau nieko pasakyti, jis 
susikūprinęs nėrė šalin, taikydamasis laikytis šešėly- 
je, nors įžambūs mėnulio spinduliai tarp trobelių be 
gailesčio ištraukdavo jį iš tamsos jam bėgant sker- 
sai, o už kaimo vaiduokliškoje šviesoje plytėjo tuščia 
dykuma. 

Sulaikęs kvapą jis sustojo po vienu langu užver- 
tomis langinėmis. Viduje kažkas kalbėjosi. Sustojęs 
besikilnojančia krūtine jis stengėsi išgirsti, apie ką 
kalbama, bet širdis taip garsiai trankėsi, kad, atrodė, 
iššoks lauk, ir jis prisivertęs nubėgo toliau pro vienos 
lūšnos galą, šulinį, galiausiai pasileido ištuštėjusios 
turgavietės pakraščiu. 

Prie pašiūrės pritūpė gaudydamas orą. 

Kaimas atrodė tarsi iš juodų ir baltų lopų sudurs- 
tytas apklotas. Priešais užtrenktas lūšnų duris sūku- 
riavo dulkės. 

Setas sugraibė storą virvę ir ją atrišo. Durys atsi- 
darė. Jis smuko vidun ir sušnibždėjo: 

— Ar tu čia? 

Kažkas sukrebždėjo. 

- Taip. 

Priešais akis tvyrojo tiršta tamsa. Jis juto, kaip 
šiaudai bado kojas. Įkando musė, jis nusikeikė. Pa- 
skui jo rankos apčiuopė berniuko galvą, nusileido 
pečiais plaštakų link ir jis išsitraukęs peilį nupjovė 
virvę, kuria tas buvo supančiotas. 

— Nebijok. Oblekas lauke. Mes tave išvesim iš čia. 
Tu gi pažįsti Obleką, ar ne? 

Berniukas ne iškart atsakė. Paskui tyliai prakalbo: 

- Atsimenu jo muziką. Buvo tušti kambariai ir jo 
muzika. Manau, tai buvo sapnas. 

Setas jį pakėlė. 

— Supratau. Klausyk, tik ne... 

Sucypė durys. 

Jis žaibiškai vėl išsitraukė peilį. 

Tarpduryje krustelėjo šešėlis. Paskui kažkas įėjo. 
Labai jau mažas ir vikrus. Apsisukęs ant kulno Setas 
sušnypštė: 

- Aš turiu ginklą. 

Bet iš už nugaros berniukas sugriebė jam ranką. 

— Nereikia. Tai mano motina. 

Pagaliau jis įstengė įžiūrėti smulkų, išgąstingą jos 
veidą, kumštyje suspaustą varganą duonos žiaube- 
rę ir mažutę gertuvėlę su vandeniu. Dusdama ji pa- 
klausė: 

— Ko jūs norite? Argi jūs jį išsivesite?! 

— Ne. Klausykite... 

Ji atšoko. Jis suprato, kad dabar ji ims šaukti. Ji 
giliai įkvėpė - jį apėmė visiška neviltis ir siaubas. Jis 
sustingo vietoje. Jis žuvęs. 

Tik staiga jai prieš veidą išniro mėsinga ranka ir 
užspaudė burną. 

— Nereikia, ponia, - Oblekas įstūmė ją vidun 
ir koja užtrenkė duris. - Nori, kad ji sužinotų, kas 
vyksta? 

— Ne, - suvebleno Setas, bet klausimas buvo skir- 
tas ne jam. Priešais jį atsistojo berniukas ir tarė: 

- Aišku, noriu, kad sužinotų. Aš jai pasakysiu. 

Paleista iš gniaužtų moteris pravirko, vis dar ne- 
atgaudama kvapo iš išgąsčio. 

- Aleksi. 

— Ne. Aš gi tau sakiau. Dabar tai nebe mano 
vardas. Dabar mano vardas paslaptis, - jo balsas 
buvo beveik šiurkštus, bet jis apkabino ją ir pa- 
tamsyje Setas pamatė, kad jis šypsosi. - Viskas bus 
gerai. Turiu su jais eiti. Aš tau sakiau, kad taip bus, 
ar ne“ 

Moteris mėšlungiškai suspaudė jį glėbyje ir atsi- 
suko į Setą suakmenėjusiu veidu. 

— Klausykite, prašalaičiai. Mano vaikas ne viso 
proto. Jis visada buvo keistuolis, svajotojas. Jį tėvas 
už tai mušdavo, o dabar muša patėvis. Jis nesugeba 
dirbti jokio darbo, paleidžia ožkas ganytis, kur jos 
užsigeidžia, ir nieko daugiau neveikia, tik guli aukš- 

tielninkas, dainuoja ir kažkur klajoja mintimis. Jis 
sapnuoja baisius sapnus. Kai buvo visai mažas, kiek 
aš naktų prarymojau jį apsikabinusi, vaikydama nuo 
jo slogučius. 

Berniukas klausėsi ir toliau šypsojosi. Tarsi būtų 
klausęsis mažo vaiko sapalionių. 

— Moterie! - suniurzgė Oblekas. 

— O dabar visai pametė protelį. Aną savaitę. Kar- 
tais jis manęs nebepažįsta, įsivaizduoja, kad aš jam 
svetima. Kalba apie gilius tunelius Miesto pože- 
miuose ir be perstojo dainuoja apie Lietaus karalie- 
nę. Jis pamišęs! Kokia jums iš jo nauda? Palikite jį, 
palikite čia, aš jį ir toliau globosiu. Kokia jums nauda 
iš pamišusio vaiko? Kas gi jį pirks? Baigsis tuo, kad 
jis ims prašinėti išmaldos kepinamas saulės, basty- 
tis su šunimis ir šakalais, mėtomas akmenimis, visų 
plūstamas ir nelaimingas, - ji sugriebė Obleko ran- 
kovę. - Pasigailėk, pirkly... 

— Gana, - milžinas sukrėstas Žingtelėjo atgal. 
sus jo paties šešėlis buvo tokio pat ilgio, kaip ir Seto, 
liesas veidelis nusėtas mėlynių. Tada jis sukuždėjo: 

— Pasakyk jai, Oblekai. 

Oblekas dirstelėjo į duris. 

— Šitas berniukas yra naujasis archontas, - pasa- 
kė jis žemu, dusliu balsu. - Mes esame... Argelino 
siųsti ieškotojai. Vergų prekyba buvo tik priedanga. 

Mums nereikia kitų vaikų, o tik archonto. Mums 
reikia tuoj pat eiti, kol dar vyrai neatsėlino mūsų pi- 
nigų. Metas! 

Jis ištiesė ranką, bet berniukas nepajudėjo. Jis žiū- 
rėjo į moterį, o ji prieblandoje irgi buvo į jį įsmeigu- 
si akis. 

— Archontas? Betgi jis Aleksis! Mano sūnus! Aš 
jam šluosčiau nosį, užplodavau per dugną, kai išdy- 
kaudavo. Argi jis gali būti archontas? 

Aleksis ramiai linktelėjo. 

— Tikrai. Bet viduje, giliai viduje aš jaučiuosi 
dievas. Tai kaip upė. Kaip daina. Kaip susirangiu- 
si gyvatė, - jis nusišypsojo, jo pirštai apčiuopė jos 
pirštus, juos suėmė ir tvirtai suspaudė. - Aš visada 
žinojau, kad jis ten, bet šiomis dienomis jis atgijo, 
išsiveržė versmėmis, vagomis ir upokšniais kiaurai 
uolas, į saulę, vis aukštyn, aukštyn ir, kol jis kun- 
kuliuoja manyje, veržiasi pro tamsą į žvaigždes! Aš 
kovojau su savo Šešėliu ir mes per amžius vaikė- 
mės vienas kitą, Lietaus motė žiūri ir lietus niekada 
neateina. 

Valandėlę ji negalėjo atplėšti nuo jo akių. Paskui 
atitraukė rankas ir žengė į šalį. 

— Jūs apsirinkate, atvykėliai, - ištarė ji niauriai. — 
Mano sūnus pamišęs. 

— Nėra kada ginčytis, - Oblekas sugriebė berniu- 
ką. - Tu pasiruošęs? 

— Taip. 

- Tada trauksime į pakrantę ir susirasime laivą, - 
jis stumtelėjo berniuką durų link, paskui atsigręžė 
ir šiurkščiai paaiškino: - Juo bus puikiausiai pasirū- 
pinta. Archontas turi viską, ko nori. Kai viskas susi- 
tvarkys, atsiųsime jūsų. Jūs turėsite nuosavus rūmus. 
Turėsite tarnaičių, papuošalų, visko, ko norėsite. Su 
juo negalėsite kalbėtis. Bet jį matysite. 

Lauke kažkas sukrebždėjo. Setas skubiai atidarė 
duris ir apžvelgė nutilusius būstus. Paskui tarė: 

— Rodos, kažkas klausosi. 

— Tada eime, - Oblekas prasibrovė pro jį. Ant 
slenksčio berniukas trumpam atsisuko ir, pats virtęs 
tamsiu šešėliu žvaigždžių šviesoje, liūdnai pažiūrėjo 
į Moterį. 

— Pasilik ramybėje, mama, - sukuždėjo. - Atmink 
mane. 

Setas ėmė padrikai aiškinti: 

— Mes jį globosime. Niekam nepasakokite. Tie- 
siog pasakykite, kad jį paėmėme. Būkite gera. 

Per veidą jai sruvo ašaros. 

Akimirką jam pasirodė, kad ji ruošiasi spjauti jam 
į veidą, ir jau ruošėsi šluostytis. Bet ji tik apsisuko ir 
nuėjo. 

Jis išlingavo pro duris į tamsą. Oblekas jam su- 
šnibždėjo į ausį: 

— Keliausime į pietus. Ten jie mūsų nelauks. Pa- 
skui pasuksime per kalvas, per Stiklo slėnį į Presciją 

ir nusisamdysime valtį plaukti į Uostą. Keliausime 
dieną ir naktį. 

Nelaukdamas atsakymo jis pasileido bėgte prie- 
šais save stumdamas berniuką. Setas susiraukė, per- 
simetė per petį krepšį ir nubėgo jiems pavymui. 

Jam iš po kojų lakstė naktiniai driežai. 

Už nugaros likusiame kaime ėmė amsėti šuo. 


Ją reikėjo nunešti toli. Į pačią Buveinę - Ketvirtuo- 
sius namus, o gyvatė bronzinėje taurėje taip ir glū- 
dėjo susirangiusi, tik krustelėjo bjaurų balkšvą akies 
voką pažiūrėti į ją, kai ji kluptelėjo. 

Tada ji suprato, kad yra per daug nusikamavusi 
nulaikyti taurę, bet negali grįžti atgal. Prakaitas pri- 
lipdė rūbus prie kūno, po kauke šutino nepakenčia- 
mas karštis ir slidi taurė virto neišvengiama grėsme. 
Be to, jai vis labiau aiškėjo, kad tai nėra dievas. 

Jis su ja nekalbėjo. 

Jis įgydavo įvairius pavidalus - galėdavo pasiro- 
dyti kaip bet kokia bėgiojanti ar šliaužiojanti dyku- 
mos būtybė, bet gyvatė buvo kas kita. Ji buvo netei- 
singai pasirinkta. 

Jie kažką rezga, - sakė Chrisė, ir ji įsiurbusi lūpas 
įtempė visas jėgas, kad neišmestų sunkiasvorio indo, 
pro kaukės plyšius jusdama Hermijos įtampą, kurią 
išdavė jos tariami Bylos apie kelią Žodžiai. 

Kadangi tai buvo Kelrodžio namai, visos jų sienos 
nuo viršaus iki apačios buvo išpieštos ryškiaspalviais 

piešiniais, išrašytos vardais, nurodymais ir slaptais 
burtažodžiais, kurie turi nuvesti archonto dvasią į 
anapusinio pasaulio gelmes - pro Juodąsias kalvas 
į Šviesą, tarp galaktikų besidriekiančiu Sidabro keliu 
į Lietaus karalienės sodus. Sunkus paauksuotos ar- 
chonto kaukės dangtis džeržgėdamas nusileido ant 
jo veido, nusiplūkę vergai atrišo virves ir atsitraukė 
atgal, išstūmė į lauką didžiulį medinį keltuvą, įžengė 
Devynetas ir apstojo spindintį, glotnų vidinį aukso 
sarkofagą. 

Aukštyn žvelgiantis veidas šypsojosi nuostabiai 
romia šypsena. Jis visiškai nepanašus į archontą, pa- 
galvojo Miranija. 

Gyvatė, tarsi išgirdusi jos mintis, ėmė rangytis. 

Ji sulaikė kvapą krečiama šiurpo, šalia jos stovinti 
Chrisė kiek pasisuko į ją ir net išsižiojo po kauke, o 
Hermija nutilo vidury maldos. 

Gyvatės kūnas vinguriavo, sroveno tarsi atspin- 
džiais Žaižaruojantis upelis, stumdamasi lanksčiais 
raumenimis ji ėmė kilti bronzinės taurės sienelėmis, 
peršliaužė briauną, užsirangė jai ant plaštakos, pa- 
siekė dilbį, žastą ir galiausiai veidą. 

Miranija suakmenėjo. Vienintelis kvėptelėjimas 
bus mirtinas. 

Kokia ji sunki. Smulkūs žvynai kieti ir vėsūs, 
mirkčiojančioje žvakių ir aliejinių lempelių šviesoje 
išsiskiriantys žalsvu žvilgesiu. 

Šliužo galva pasuko atgal, su tylutėliu šnypštimu 
virpėjo kaišiojamas dvišakas liežuvis. Blykčiojo nuo- 
dų pritvinkęs geluonis. 

Ničniekas nejudėjo. Sustingo net maldingai iš- 
skėstos Hermijos rankos. Nustėrę vergai spoksojo 
išpūtę akis, prie durų stovintys kareiviai juto, kaip 
žliaugia prakaitas. 

Ar tai tu? - sukliko Miranija mintyse. - Ar tai tu? 
Sakyk! 

Gyvatė gosliai ir tingiai rangėsi jos pečiais. Ji buvo 
sunki ir stora kaip lynas, pro ploną tunikos audinį 
ji jautė banguojančius žvynus, užuodė vos juntamą 
muskusinį jos kvapą. Ji drąsinosi, kad tik nepajudin- 
tų galvos. Dabar jos nebesimatė pro kaukės akių ply- 
šius. Ką ji veikia? 

Tada jis pasakė: Tai ne aš. 

— Ką 

Ši gyvatė, Miranija, tai ne aš. Ji pavojinga. Ji buvo 
apsvaiginta, o dabar atsipeikėjo. Jie įdėjo ją čia, kad 
tave nužudytų, nes tu žinai apie jų klastas. Ar tiki 
manimi“ 

— Taip, - gali būti, kad ji tai ištarė garsiai. Chri- 
sė pravirko, gyvatė šnypšdama ėmė kilti aukštyn ir 
Miranija pamatė jos galvą, pro plyšį lendančią po 
kauke. 

Tada imk taurę, nunešk ją prie trikojo ir pastatyk 
ant j0. 

— Jei krustelėsiu... 

Aš neduosiu tavęs nuskriausti. Tikėk manim. 

Tai buvo beprotybė. Tai tik balsas jos galvoje. Tai 
nesibaigs geruoju. Ji kalbasi pati su savimi. 

Ji sujudėjo. Atsargiai ėmė statyti į priekį vie- 
ną koją. 

— Nejudėk, Miranija! - pasigirdo siaubo kupinas 
Chrisės klyksmas. 

Kas keisčiausia, tai jai įkvėpė drąsos, ji žengė 
žingsnį pirmyn, paskui dar žingsnį link trikojo, kuris 
stovėjo prieblandoje skendinčiame kampe, gyvatė 
siūbavo apsivyniojusi apie ją, ėmė sparčiai vyniotis 
pečiais, rankomis, paskui nusirangė drabužiais, lie- 
meniu, plokščia galva kraipėsi kartu su vinguriuo- 
jančiu kūnu, ji užsimerkė, žioptelėjo ir staiga nuo- 
dingi dantys smogė į lygiu auksu ir purpuru švytin- 
čią kaukę. Ištiško nuodai. Sukliko Chrisė. Miranija 
išgirdo piktą gyvatės šnypštimą šiai besiruošiant 
kitam puolimui; ji klupdama pasileido prie trikojo, 
iškėlė rankas ir sunki taurė dunkstelėjo ant trikojo 
viršaus, įsiutusi gyvatė išsitiesė, nušliaužė rankomis 
žemyn, mergina sudrebėjo ir susigūžė, šliužas susi- 
sukęs į didžiulę kilpą nudribo ant grindų ir apsivijo 
jai koją. 

Ir įgėlė jai. 

Aleksis sustojo. Be kvapo jis krito ant šalto rupaus 
smėlio. Oblekas ėmė be gailesčio jį tempti. 


— Nesustok! 

Leidosi mėnulis. Naktinio dangaus gaubtas buvo 
nubertas žvaigždžių. Kalvose inkštė šakalai. 

— Aš negaliu eiti, - berniuką surietė skausmai. Jo 
pirštai graibstė smėlį; kai Oblekas jį pakėlė, pro vai- 
ko pirštus pabiro dulkės. 

— Jai nieko neatsitiks. Aš tave nunešiu. 

— Ji mirs. Kai jie supras, kad manęs ten nėra, 
ji mirs. 

— Jau vėlu apie tai kalbėti, - Setas užsiropštė ant 
kitos kopos viršūnės ir pažiūrėjo atgal. Jiems už nu- 
garos nuo kaimo pusės tolumoje pleveno eile išsi- 
rikiavusios švieselės. - Jie jau suprato. 


Skausmas nudegino kaip ugnis; jis nutvilkė kulkšnį. 
Ji dar kartą žioptelėjo ir susmukusi priešais trikojį 
krito ant kelių, trikojis parvirto su viskuo, kas buvo 
ant jo. Kažkieno rankos sugriebė ją už pečių, kažkas 
šūkavo - balsai buvo tolimi ir nepažįstami, tapytos 
figūros nulipo nuo sienų ir palinko virš jos, sakyda- 
mos jai patarimus, kurie jau niekuo nebegalėjo pa- 
dėti, pasakodamos, kokiu keliu ji turi eiti - tolyn ir 
tolyn, į vėsią gaivą ir lietų. 

Kažkas nuplėšė jai kaukę; gaudydama orą ji pa- 
matė, kaip gyvatė nuvinguriavo į kampą; ji įsirangė į 
plyšį ir dingo giliai po žeme, kur buvo Orakulas, kur 
tamsu ir tylu, kur eina kelias pas Lietaus karalienę. 

Palikusi sukniubusį savo kūną, Miranija pakilo ir 
nuėjo pas ją. 


A 


Penktoji buveinė: 


Kelrodžio namai 


Leiskite man pasakyti, kas vyksta. Jis visada buvo mano prie- 
šingybė. Kai aš buvau šviesa, jis buvo tamsa. Kai aš daina- 
gėrėjausi viskuo, Kas juda Kruta, Kaitra, mėlyne ir geltoniu, 
jis įsmukdavo į žemės plyšius ir nusileisdavo į raudonas ugni- 
Kalnių gelmes. 

Jis mano brolis, mano dvynys, mano atspindys. 

Pasaulis yra mūsų, bet iš pradžių mes negalėjome jo pasi- 
dalinti. Mes grūmėmės. Ar žinote, Ką reiškia grumtis pačiam 
su savimi, Kairei su dešine, pirštui su pirštu? 

Žemę purtė traukuliai nuo šių grumtynių. 

Bet po daugelio amžių, po daugelio eonų mes išgirdome 
Kažką juokiantis, tas garsas buvo Kaip teškančių lašų skimb- 
čiojimnas, ir nusiKamavę mes atsisukome ir pažvelgėme į ją. 

Ji sėdėjo ant žemės, jos rūbas bangavo; jame gyveno žuvys, 
unguriai ir vandens žolės. 

Ir aš tariau — o gal jis tarė: 

— Kas tu, dievaite? 

Ir ji atsakė: 

— Ta, dėl Kurios tu kovojai. 


Ar dykuma sapnuoja lietų? 


Skalda nuberta nuokalnė buvo klastinga. Setas čiuo- 
žė nuo jos slydinėdamas į šalis, išsipurvinęs, pilnais 
smėlio batais. Oblekas Žemiau jo buvo tarsi gremėz- 
diškas tamsus tumulas, o berniukas, kuris leidosi Že- 
myn dar toliau nei jis, čiužinėjo smulkiais žingsne- 
liais, fontanais žerdamas iš po kojų akmenukus. 

Priartėjęs prie papėdės Setas taip išsimušė iš jėgų, 
kad nebesuvaldė kojų. Paskutinius kelis žingsnius jis 
lėkė pašėlusiai mosuodamas rankomis ir galiausiai 
atsidaužė į Obleką, kurio tvirtas glėbys jau laukė jo. 

Jie šnopavo susilenkę vienas priešais kitą. Setas 
atsitūpė. 

Kalvose aplinkui buvo tyku. 

Vien tik ambrijo šunys. 

Kaimiečiai lipo ant kulnų. Jie pažinojo šias vietas 
ir turėjo šunis. Setas susiraukė. 

— Ko jie čia eina? Maniau, tavo patėviui mažai 
rūpi, kad neteko tavęs. 

— Pelnas, - rūgščiai tarstelėjo Oblekas. 

— Bet jei jis mano, kad mes tikri ieškotojai... 

— Nemano. Argelino vyrukai taip nesinertų iš 
kailio kaip mes. Jie būtų ginkluoti, lydimi kelių raš- 
tininkų ir turėtų paruošę prašmatnius rūbus berniu- 
kui. Jie apdalintų dovanomis tėvą, tėvo tėvą, visus 
aliai vieno giminiečius, kurie tik atsivilktų iš savo 
pašiūrių. Jei būtume turėję laiko pasiruošti, būtume 
galėję padaryti tą patį, - jis apsisuko ir ėmė toliau 
klampoti per smėlio vėpūtinius. - Jis nori pats ati- 
duoti berniuką Argelinui. Galiausiai jis vis tiek kaž- 
ką įtaria. 

Setas žvilgtelėjo į Aleksį. Vaikas tyliai žingsniavo 
priešakyje. Jis atrodė gležnas, nuvargęs ir išsiblaškęs, 
lyg niekas jam nebūtų rūpėję. 

— Arjis labai tave skriaudė? 

Aleksis truktelėjo pečiais. Jis pažiūrėjo į Setą su- 
nerimusiomis tamsiomis akimis. 

— Taip. Bet dievas turi pažinti skausmą. Kaip jis 
tada supras, ką jaučia žmonės? 

Oblekui net šalta pasidarė ir jis dėbtelėjo į Setą, 
kuris tvardėsi, kad neprunkštelėtų. 

— Čia tau pasakyta, rašalini. Senukas kalbėdavo 
labai panašiai ir tai sakydamas šypsodavosi man 
kaip vaikas. Archontai, kaip gerai, kad grįžai. 

Aleksis atsakė: 

— Gerai, kad ir tu grįžai, Oblekai. Aš tave sapna- 
vau, - jis stabtelėjo apžvelgdamas jiems prieš akis 
besidriekiantį vaizdą. - Kadaise aš, regis, sapnavau 
ir šią vietą. 

Tai buvo Stiklo slėnis. 

Setas čia niekada nebuvo įkėlęs kojos, bet girdėjęs 
apie jį, ir tai nebuvo linksmi pasakojimai. Dabar jis 
pamatė, kodėl. 

Kelias vedė į uolų nuolaužomis nusėtas kal- 
vas. Uolos atrodė kažkokia bazalto rūšis - juodos, 
blizgančios, aštriabriaunės, blausiai atspindinčios 
žvaigždžių šviesą. Prieš šimtmečius bazaltą bus bene 
išspjovęs ugnikalnis ir paskui jis sukietėjo, o gal tos 
išsigimėliškos smailės, nuolaužos ir kaip ašmenys 
aštrios briaunos sustiklėjo nuo beprotiško karščio. 
Setas vieną perbraukė pirštu ir keiktelėjo - briauna 
įsirėžė į minkštimą ir kaipmat ėmė lašėti kraujas. 

Abipus tako stūksojo baugiai keisti bokštai, spi- 
rale persisukę masyvai, tarsi juos kas būtų išlydęs ir 
iš naujo perminkęs. Slėnis mirguliavo atšvaitais. At- 
sargiai į jį įžengusius tarsi sekliai nusekė iškraipyti 
jų pačių atspindžiai, kurių judesiai tai ištirpdavo, tai 
vėl išryškėdavo. Aplink šmėkščiojo bežadė vaizdinių 
minia. 

Oblekas skubinosi. 

- Čia būtų neblogai juos sustabdyti. 

— Kaip? 

— Nuritinti kelis akmenis. Į ankštą perėją. Arba 
pasinaudoti jų prietarais dėl šių vietų, - jis atvyniojo 
ryšulį ir parodė medinę lyrą. 

Setas išpūtė akis: 

- Tują pavogei! 

Milžinas parodė dantis. 

— Aš muzikantas, ir dar palytėtas dievo, - jo bal- 
sas kraupiai nuaidėjo tarp uolų. - Visi instrumentai 
mano, jei tik galiu jais groti. Toks įstatymas. 

Jie ėmė.ropštis aukštyn. Kelio kilpoje Setas pa- 
matė, kad dangus čia blyškiai rausvas. Iš pradžių pa- 
manė, kad brėkšta, bet buvo pernelyg anksti. Tada 
susivokė, kad tai paties slėnio metama vaiduokliška 
pašvaistė. Kuo aukščiau jie kopė, tuo aiškiau jis matė 
savo bendrakeleivius - jų oda buvo blyški tarsi ne- 
žemiškų būtybių, akys virtusios tamsiais šešėliais. 

Ne per toliausiai šunų skalijimas išsisklaidė ir pa- 
garsėjo. Kaimiečiai pasiekė slėnio prieigas. 

— Judinamės! - šnipštelėjo Oblekas. 

Jie pasileido bėgte. Juos glaudžiai apstojo virš 
galvos pakibusios kaip ledas blizgančios uolos. Jie 
įsmuko į plyšių raizgalynę tarp bazalto gabalų - pir- 
ma pasuko į vieną angą, paskui į kitą, stengdamiesi 
laikytis pietų krypties. Virš jų kaip stiklinis stogas 
blykčiojo žvaigždėtas dangus. 

Žemė dunksėjo nuo letenų trepenimo. Šunys am- 
brijo ir viauksėjo. Vyrai piktai rėkavo. 

— Jie čia neis! - Setas nustebo išgirdęs savo paties 
balsą - tai buvo švokščiantis kuždesys, aidu atsimu- 
šantis nuo aplink stūksančių uolų. - Šunys išsimuš 
iš kelio. 

— Patėvis eis, - Aleksis iš nuovargio buvo baltas 
kaip popierius. - Jis nepaleis iš rankų savo laimės. 

Setas nelinksmai nusijuokė. 

— Ar mes tau sakėm, kad Argelinas tavęs nenori? 
Jis turi savo kandidatą. 

Berniukas gūžtelėjo pečiais. 

— Ašesu archontas. O ką daro Argelinas, nesvarbu. 

— Užtat aš pasirūpinsiu, kad Argelinas ilgai ne- 
gyventų, - sumurmėjo Oblekas. Jis čiupo berniuką 
ir ėmė stumti slidžios uolos, staiga pastojusios jiems 
kelią, pakopomis. Persekiotojų žingsniai už nugaros 
taip aiškiai girdėjosi, kad jie greičiausiai buvo už ar- 
timiausio posūkio. Ropšdamasis aukštyn Setas su- 
prato, kad lenktynių jiems nepavyks laimėti. Supra- 
to ir Oblekas. 

— Čia! 

Ant aukščiausios pakopos jie aptiko keistą spra- 
gą, vedančią į olą, kuri buvo tarsi skystoje akmens 
masėje susidaręs ir sustingęs juodas oro burbulas. 

Oloje tvyrojo juoda kaip rašalas tamsa, jos dugnas 
buvo storai nuklotas apskritais stiklo akmenėliais. 

Tai buvo aklavietė. 

— O kas dabar? 

- Šalčiau, - Oblekas įbrido į stiklo lašų krūvą su- 
lig krūtine ir susimąstęs pasėmė jų sauja. Po kojomis 
gurgždėjo tūkstančiai slidžių akmenėlių. 

— Taip ir bus. Mes užmėtysim juos. 

— Tai jų nesustabdys! 

— Gal ką geriau sugalvojai, plunksnagraužy? 

Setas nieko negalėjo sugalvoti. Tik atiduoti ber- 
niuką. 

— Mes bent jau galim užpilti laiptus. Išlošti laiko. 
Pasiruošęs? Archontai, tu pasiruošęs? - Oblekas jau 
buvo besilenkiąs išskėstomis rankomis semti akme- 
nėlių. Bet Aleksis jo neklausė. Jis atsitūpė ir apkabi- 
no save rankomis. 

- Lietaus karalienė, - sukuždėjo. 

— Ką? - įniršęs prie jo prišoko Setas. - Judinkis! 

— Ji čia. Ji ateina. 

Berniukas tikrai pamišęs. Visi jie pamišę, jau 
vien dėl to, kad įsivėlė į šią košę. Jis atsidūrė burbu- 
lo spąstuose kartu su taukais aptekusiu fanatiku ir 
dievu. Geriau jau būtų susidėti su Šakalu. Jis įsiutęs 
sušnypštė: 

- Stokis! - ir čiupo berniuką už skysto tunikos 
audeklo. 

Berniukas drebėdamas pažvelgė pakreipęs galvą. 
Jo akys pribloškė Setą. Jos buvo siauros ir gudrios 
kaip gyvatės. Kai jis prakalbo, pasigirdo šnypštimas 
tarsi iš nuodais tykštančių nasrų. 

- Neliesk manęs! 
Setas kaipmat atgniaužė pirštus. Jie buvo sudrėkę 
ir šalti kaip ledas. 


— Kur aš? 

Tai tavo sodas. 

Ji nusišypsojo. 

— Koks nuostabus. 

Taip ir buvo. Didžiulis žalumos plotas ūkanotais 
pakraščiais. Virš galvos lietėsi medžių šakos, me- 
tančios vėsų šešėlį. Vanduo fontanuose čiurkšlėmis 
krito glotniais uolų paviršiais, gurgėjo tarp paparčių 
ir samanotų akmenų, teškėjo virš maurotų faunų ir 
nimfų, iškaltų šokyje po vaivorykštėmis žibančiais 
vandens lašais. 

Viskas aplinkui lašėjo ir sroveno. Į vėsos kupinus 
šulinius krito žiedlapiai. Nardė ir plazdeno neregė- 
ti ryškiaspalviai paukščiai ir giedojo negirdėtas sal- 
džiabalses giesmes. 

Lietaus karalienės sodas. 

— Ar tai reiškia, kad aš mirusi? — Ji apsidairė ap- 
linkui ir pamatė, kad sėdi ant akmeninių laiptų pa- 
kopos. Šalimais stovėjo mėlynas dubuo su šešiais 
nunokusiais apelsinais. Jų spalva vėrė akį. Vieną pa- 
ėmusi ėmė lupti, suleido nagus į storą žievę, pradėjo 
plėšti ir tarp pirštų pasruvo sultys. Pasklido stiprus 
kvapas, burnoje ėmė kauptis seilės. 

— Ar tu jautiesi mirusi? 


191 


— Ne. Bet man įkirto gyvatė, - jos pirštai akimir- 
ką sustingo, paskui ji godžiai prispaudė apelsiną prie 
burnos ir ėmė siurbti jo sultis. - Kaip norisi gerti! Ir 
karšta. 

Miranija. Padėk mums. Ar gali pasemti delnais 
vandens ir papilti jo ant pakopos? 

Ji nusijuokė ir saldžios sultys nuvarvėjo jai per 
skruostus. 

— Atnešti lietų? Kaip tai padaryti? 

Būk gera. Paskubėk. Aš nenoriu grįžti pas Kalimą. 

Tas vardas nieko jai nesakė, bet ji įmetė apelsino 
minkštimą į upokšnį ir žiūrėjo, kaip jis pliumptelėjo 
į žalią šešėlį. Tada ji pasėmė rieškučias vandens ir iš- 
gėrė, paskui dar pasėmė. Ir dar. 

Paskubėk. 

— Šitaip? 

Ji išskėtė pirštus. Vanduo tikštelėjo ant pakopos, 
mažos balutės surinko dulkes ir pasklido plonos 
srovelės. 


Tai buvo vanduo. Tikras vanduo. 
Setas nustėręs ėmė trauktis atbulas. 
— Viešpatie, - sušvokštė kimiu balsu. - Žiūrėkit! 
Oblekas sverdėdamas pasisukiojo į šalis. 
Aplink ribėjo banguojanti stiklo akmenėlių jūra. 
Jie kaukšėjo vienas į kitą, susiliedami į Žvilgančią 

tynę, užliedami Setą iki krūtinės, purslodami nuo 
riaumojančio vandens, staiga užgriuvusio iš Žvaigž- 
džių žiočių švytinčiais kriokliais. Oblekas ėmė gra- 
balioti sieną, suklupo ir ėmė rėkti nesitverdamas 
pergalės džiaugsmu. 

— Archontai! - pridusęs sušuko. - Kaip tu tai 
padarei! 

Smaragdinis, jėgomis užliejantis vanduo. Jis gru- 
mėjo ir kriokė, vyrai apačioje klykė ir kūliais ritosi 
žemyn nuplauti vandens srautų, Setas prisiplojo prie 
Aleksio ir ėmė stumti jį prie urvo sienos paklaikęs 
dairydamasis aplink, apakintas tyškančių čiurkšlių, 
apkurtintas aidinčio grumėjimo. Iš kur tai? 

Kaip tai galėjo atsitikti? 

Aleksis tvirtai įsikibo į jį. Jis buvo kaip apsvai- 
gęs. Jam už nugaros ir virš galvos Setas matė švie- 
są - ne niūrų šlapios uolos blizgesį, bet blausesnį, 
šaltą aušros bolavimą. Oblekas irgi turėjo tai matyti. 
Muzikantas sunkiai nusiyrė atgal prieš srovę, kurios 
pasipriešinimas mėtė jį į šonus, o priešais krūtinę 
burbuliavo puta. 

— Čia! Lipkit čia! 

8 
Taip, kelias kilo aukštyn, bet ji nenorėjo lipti. Gulėti 
čia buvo gera ir ramu, ji jautė žolę po savimi, švelniai 
kutenančią kulkšnis. 

Virš užmerktų jos vokų slinko žali šešėliai. 

— Lipk aukštyn! - vandens krioklio šniokštimą 
nustelbė Obleko riksmas. - Čia yra plyšys. Mes gali- 
me pro jį išlįsti. 

— Ne, - tingiai atsakė ji. - Ne dabar. 

Turime tai padaryti, Miranija. Žemėje visada būna 
plyšių ir urvų. Jais vaikšto dievai ir ateina iš požemio 
pasaulio, iš požeminių versmių ir tamsos. 

— Aš ne dievas. Man čia patinka. 

Orakulas yra pasaulio plyšys. 

- Žinau. Tik noriu miego. 

O argi vanduo kyla ne iš gilių šulinių? Daryk, ką jis 
sako, Miranija. Prašau tavęs. 


Taigi jie ėmė kopti juoda blizgančia uola. Setas pa- 
slydo, užsigavo alkūnę ir šnopuodamas bjauriai nu- 
sikeikė. Aukščiau jo lengvai ir linksmai aukštyn kopė 
berniukas, prisitraukdamas aukštyn laibomis ranko- 
mis, tarsi kylantis urvas būtų tyčia išskobtas uoloje 
žaidimams, už jo pūtuodamas savo dramblotą kūną 
stūmė Oblekas, žingsnis po Žingsnio atsispirdamas 
kojomis į atsikišimus ir sunkiai sprausdamasis per 
siaurą angą. Sulaikęs kvapą Setas pagalvojo apie Pa, 
Teliją ir Miraniją. Dievas žino, ką jie galvoja, kur jis 
dabar. Kažin, ar ji parūpins jam darbą, kaip žadėjusi? 
Pagaliau gal ji ne tokia jau vargšė peliukė? Bet pa- 
skui jis mes bet kokius reikalus su ja. 

Aukščiau, aukščiau. Pro tirštą tamsą, kol uola tapo 
šviesesnė, galiausiai perregima, tarsi būtų trūkusi 
žemės oda, išleisdama juos į paviršių, ranka sura- 
do ranką ir ji pagaliau tiesiai priešais save išvydo 
jį, jauną dievą iš šventyklos, palinkusį prie jos ir ta- 
riantį: Jau nebetoli, Miranija. Pamatysi. Mes galime 
ten išeiti. 


Iš tikrųjų jau švito. Virš dykumos žioravo rausvi gai- 
sai, Setas užropojo ant uolos ir jį pasveikino tolima- 
me dangaus pakraštyje pasirodžiusi saulė, o Alek- 
sis stovėjo užgniaužęs kvapą ir vypsojo į saulėtekį. 
Jiems už nugaros ant uolų krito ilgi ištįsę šešėliai. O 
toli horizonte ribėjo tamsi kaip vynas jūra. 

— Arjūs pagaliau mane ištrauksit ar ne! - Oblekas 
buvo kone leisgyvis. Jie dviese ištempė sunkiasvorį 
iš urvo ir tas be jėgų krito ant jo krašto kosėdamas ir 
gaudydamas orą. 

Setas persibraukė prakaitu permirkusius plaukus. 

Visi jie buvo peršlapę iki siūlo galo. 


Rankos buvo vėsios ir sudrėkino jai veidą, ji žino- 
jo, kad plūduriuoja baseine, kaip kilimu nuklota- 


me pabirusių žiedlapių - gėlių lapeliai kibo jai prie 

skruostų, lipdė vokus, nors ji atplėšė juos, nors į 
akis jai tvykstelėjo pro kambario langus besiliejanti 
šviesa. 

Viską puikiai padarei, Miranija, - pasakė balsas. 

— Čia aš, Miranija. Ar girdi mane? 

Saulės spinduliai krito ant susirūpinusio Chrisės 
veido, o šalia lovos stovėjo ąsotis su vandeniu. 


Kur geriausia paslėpti dievą 


"A 


Setas stovėjo ant denio laisvai užsimetęs apsiaustą ir 
įdėmiai stebėjo Uostą. Iš tokio atstumo niekas jo ne- 
turėjo pažinti, bet jis vis tiek buvo užsivožęs ant gal- 
vos gobtuvą ir pasirėmė smakru ant sunertų rankų 
jusdamas, kaip lygus įkaitęs medis degina odą. 

Jūra buvo gili ir mėlyna, aplink plaukiojo delfi- 
nai pelekais skrosdami vandenį. Jam iš dešinės virš 
bangų buvo iškilusi staigiai šaunanti aukštyn Sala su 
krūva baltų pastatų, tarp kurių matėsi plytelėmis iš- 
klotas Šventyklos fasadas. Saloje žydėjo margaspal- 
vės gėlės, aukštais jos skardžiais laipiojo ožkos. 

Jis niekada nebuvo Saloje. Vyrų ten beveik neleis- 
davo. Galva neišnešė, kaip ten dabar įsigauti. 

Apačioje knarkė Oblekas. Nuo tada, kai jie pini- 
gais palenkė pirklį, kad tas nuplukdytų juos į Pres- 
ciją, jis nieko daugiau nedarė, tik miegojo, šnarpš- 
čiantis, prakaituotas išsidrėbęs kampe kaip maišas. 
Visą ilgą kelionę berniukas praleido ant denio. Setas 
žiūrėjo į jį iš šono. Jis buvo nukoręs kojas per bortą 
ir kaip užburtas žiūrėjo į delfinus, negalėdamas jais 
atsigėrėti. Nuo pusiaudienio jis nieko taip ir nepa- 
ėmė į burną ir neištarė nė žodžio. 

Setas niūriai dėbsojo į Uostą, į kurį plaukė lai- 
vas. Namai lipo vienas ant kito, baltų stogų, sie- 
nų, arkų ir laiptų kaskadomis griūdami nuo stačių 
uolų - nuskendusio ugnikalnio liekanų; stačios gat- 
vės strimgalviais krito žemyn laužytomis linijomis, 
dykumos paribyje archonto rūmų marmuras spin- 
dėjo saulėje. 

Buvo nepaprastai tyku. Net iš čia jis juto, kaip 
miestas alpėja nuo negailestingo karščio, kaip 
bliūkšta prekijų palapinės, sienos taip įkaitusios, 
kad neįmanoma prisiliesti, o akis žilpina tvas- 
kantys šviesos atspindžiai. Niekur nebuvo matyti 
nė gyvos dvasios - vaikščioti grindiniu buvo tik- 
ra kančia, akmenys degino padus net su sandalais. 
Katės, ir tos ieškojo šešėlio, saulės suskrudinti, atsi- 
laupę žvejų valtelių dažai blizgėjo aliejingame jūros 
vandenyje. 

Laivui prisišvartavus ir įgulai nuleidus bures, jis 
pirmiausia užuodė prieplaukoje amžiais tvyrančią 

žuvų smarvę, paskui - prieskonius ir galiausiai — 
pūvančius vaisius. Nunėręs galvą jis atidžiai apžiū- 
rinėjo pulkeliais besibūriuojančius uosto darbinin- 
kus. Žvejai, dykinėtojai, prekijai, įprastas svetimšalių 
ir atvykėlių iš dykumos mišinys. Trys, ne - keturi 
Argelino kareiviai įsitaisę šešėlyje, užkėlę kojas ant 
statinės. Pastipęs šuo prie kampo. 

Kareiviai - nieko gero. Šįryt, kai laivas išplaukė 
į jūrą, jis neabejojo matęs Kalimą ir kitus kaimie- 
čius, įnirtingai besibraunančius per minią į uostą, iš 
kur plaukė laivai į Presciją, nors laivas jau buvo per 
toli nuplaukęs, kad Setas būtų aiškiai įžiūrėjęs vei- 
dus. Kai jis paklausė apie tai Aleksio, berniukas tik 
gūžtelėjo, nusišypsojo ir nieko neatsakė. Kas doro iš 
dievo, kuris nieko negali pasakyti? Jei Kalimas visą 
dieną jojo kiek arklys įkabina, jis galėjo sausuma at- 
keliauti pirma jų, o gal net atsibeldė į šią prieplauką. 
Mieguista popietė galėjo slėpti klastą. O gal jis nu- 
drožė tiesiai pas Argeliną... 

Setas atsitiesė. 

— Pakviesk Obleką, - šūktelėjo berniukui, tas pa- 
šoko ant kojų ir nustraksėjo žemyn su ta pačia pa- 
slaptinga šypsena veide. Kažin ar galima ką nors 
liepti archontui? Jis nežinojo, ką ir galvoti - šiaip 
ar taip, po to pribloškiančio tvano perdžiūvusiame 
urve berniukas jam kėlė baimę. Jis nieko daugiau 
nenorėjo, tik kuo greičiau nuvesti jį pas Miraniją, o 
paskui - kuo toliau nuo jo, tuo geriau. 

Be to, jis turėjo savą rūpestį - Šakalą. 

Gerai pažįstamai baimei dėl to išdavikiško są- 
mokslo dar nespėjus suleisti nagų, iš tamsaus triumo 
kabindamasis rankomis išsirioglino Oblekas. Nusi- 
žiovavęs jis pasidairė po prieplauką išpurtusiomis 
akimis, markstydamasis prieš šviesą. Bet dabar Se- 
tas nebeapsikvailino - jis jau žinojo, koks gudrus tas 
muzikantas. 

— Keturi Argelino vyrukai. 

— Manai, jie mūsų ieško? 

— Galbūt, - muzikantas pasikasė saulėje raudonai 
nudegusį veidą. - Miranijos nė padujų. 

— Vargu ar ji galėjo čia ateiti. 

Oblekas pritariamai kažką suniurnėjo. 

— O pas Pa mes jo nevesim, - ramiai pareiškė Se- 
tas. Užmestos virvės pritraukė laivą prie kranto ir 
jis girgždėdamas atsiūbavo prie akmeninių laiptų. 
Oblekas neryžtingai dar bandė spirtis: 

— O kur daugiau... 

— Ne, - Setas buvo neperkalbamas. - Man jau 
gana. Dabar jis tavo. Tu jį nugabensi į Salą. Daryk, 
ką nori, bet turėsi apsieiti be manęs. 

— Parše tu neraliuotas, - Oblekas atrodė priblokš- 
tas. - Aš gi tau išgelbėjau kailį mums grįžtant atgal. 
O jei imsiu ir papasakosiu mergaitei apie tą auksinę 
segę, kurią nešiojiesi po kaklu? - Staiga jis sustin- 
go: - Tik pažiūrėk. 

Įgula nešiojo iš laivo krovinį - aliejaus statines, 
prakaitu apsipylusių nešikų oda blizgėjo saulėje. 
Tarp jų įsimaišė kažkoks liesas Žmogus, vienam neši- 
kui kažką įbruko į rankas ir akimirksniu pasišalinęs 
dingo skersgatvio šešėlyje. 

— Čiagi tavo tėvas. 

Setas irgi jį pamatė. Jis dirstelėjo į kareivius. Re- 
gis, nė vienas nieko nepastebėjo. 

Nusiplūkęs jūrininkas koja už kojos pakilo trapu. 

— Jums raštelis, - ir ilgesingai nužvelgęs vandens 
statinaitę nukėblino atgal. 

Oblekas išskleidė popierių. 

— Na, rašeiva gudreiva, - su pasidygėjimu perda- 
vė Setui. 

Šis paskubomis perskaitė raštelį. 

Mūsų namus seka. Gal ir mane patį. Mergaitė 
lauks Tilto gale sausumos pusėje prieš saulėlydį, ten 
reikia atvesti berniuką. Nuvesk ten ir storulį, nenoriu 
jo matyti. Ir, susimildamas, kaip nors išsikapstyk iš ši- 
tos košės. Telija sveika. 

Parašo nebuvo, bet jis pažino negrabius rašmenis. 
Greitai pakėlęs akis nužvelgė šešėliuose skendinčius 
skersgatvius. 

— Na, ir ką? - sušvokštė Oblekas. 

Setas nusišypsojo; širdį jam užliejo šiluma nuo 
palengvėjimo atlėgus laikinai pamirštam rūpesčiui. 

— Mano sesuo sveiksta. 

— O visa kita? 

— Miranija prieš saulėlydį lauks prie Tilto. 

— Prie Tilto! Kaip mes ten nusigausim? 

Setas žvilgtelėjo į Aleksį, atsigulusį ant pilvo ir į 
mėlynas gelmes žarstantį vaivorykštės spalvomis ri- 
bančius Žuvų žvynus. 

— Paklausk archonto. Gal jis gali paversti mus 
žuvimis. 


Durys užsivėrė. Miranija pašoko lovoje ir vėl jai su- 
svaigo galva. 

— Ateik, Chrise, greičiau! Klausyk, turi dėl manęs 
kai ką padaryti. 

Jos pirmąkart pasiliko vienos. Visą rytą čia sėdėjo 
arba Retija, arba Kalija, arba Iksaka - ilgšė nė nema- 
nė slėpti nuobodžiaujanti, o kitos siuvinėjo, plepėjo 
arba mėgino Miranijos kvepalus iš stiklinių buteliu- 
kų - kambarys pritvinko sunkių aromatų. 

Chrisė pažiūrėjo į ją persigandusiomis akimis: 

— Nesijudink. Tau iki vakaro negalima keltis. 

— Nieko man neatsitiko. 

— Bet žinok, kad tik per stebuklą, Miranija! Dievas 
tau įgėlė. 

— Tai buvo ne dievas, - vis dėlto jai plyšo galva, 
kūną mušė prakaitas. Ji atsišliejo į pagalves ir rimtu 
veidu tęsė: - Noriu, kad man pagelbėtum. Bet tai pa- 
slaptis. Pažadėk... prisiek, kad niekam nesakysi, net 
Hermijai. 

Mėlynos Chrisės akys išsiplėtė. 

— Taip ir Žinojau. Taip ir žinojau, kad tau kaž- 
kas yra. 

Ji priėjo ir nekantraudama prisėdo ant lovos 
krašto. 

— Kas atsitiko? Turbūt vaikinas, ar ne? Oi, Mira- 
nija, niekaip nebūčiau pagalvojusi, kad tu... 

— Ramiau, - jai nebuvo kada plepėti. Diena ar- 
tėjo į pavakarę, bet kurią akimirką gali grįžti Reti- 
ja. - Užsimesk apsiaustą ir pereik Tiltu į sausumą. 
Lauk prie tilto, tik žiūrėk, kad niekas nepamatytų. 
Ateis du vyrai, vienas jaunas, kitas vyresnis. Jie atsi- 
ves berniuką... 

— Miranija! 

- Dešimtmetį berniuką. 

Tai privertė ją prikąsti liežuvį. Jos antakiai pakilo. 

— Dešimtmetį! 

Miranija sugriebė jai ranką. 

— Klausyk, Chrise. Užsirašyk ant kaktos - tai ne 
meilės pasimatymas. Berniukas yra vienas iš kan- 
didatų į archontus. Jei atvirai, aš tikiu, kad jis ir 
yra archontas, į žemę nužengęs dievas. Iš tikrųjų 
tikiu. 

Šviesiaplaukė suglumusi papurtė galvą. 

- Bet kandidatus atves Argelinas. Iš viso devynis, 
su visais tėvais ir viskuo, kas priklauso. Į karvedžio 
rumus. 

- Argelinas atves tuos, kurių pats nori. Klausyk, 
dabar nėra kada visko aiškinti, bet mes manome, kad 
Argelinas su Hermija nori pasodinti tokį archontą, 
kuris jų klausys. Tokį, kokį patys išsirinks. Per jį pa- 
tys paims visą valdžią, ir negalima leisti, kad taip at- 
sitiktų. 

Bet Chrisė vos neverkė. 

— Nekvailiok! Hermija kalba su dievu... 

— Kaip tik ne, - giliai atsidususi ištarė Miranija. — 
Ji tik apsimeta. Dievas kalba su manimi, Chrise. Su 
manimi. 

Kambaryje tvyrojo mirtina tyla. Pro atvirą langą 
nuo jūros dvelkiantis švelnutis vėjelis judino perre- 
gimas užuolaidas. 

Chrisė nustėrusi įsmeigė į ją akis. Miranija grei- 
tomis ištarė: 

— Aišku, pamanei, kad aš išėjau iš galvos, bet aš 
viso proto. 

— Kaip? Kaip jis kalba? - pakuždomis paklausė ji 
siaubo kupinu balsu. Miranija pajuto, kaip Chrisė iš- 
traukė ranką iš jos delno. 

— Nežinau kaip. Girdžiu balsą galvoje. Per Ora- 
kulą. 

Šviesiaplaukė atsilošė sėdėdama ant lovos. Ji at- 
rodė visa nutirpusi. Miranija nekantraudama kalbė- 
jo toliau: 

— Jis man sako, ką daryti. Nieko čia baisaus. Mes 
manome... 

— Kas tie mes? 

Miranija dvejojo. 

— Nesvarbu, kuo jie vardu. Jei jų nežinosi, tai ir 
neišduosi. 

Čia ji prašovė. Chrisė atrodė mirtinai pergąsdinta. 

— Ojojoi, Miranija, kur tu įsivėlei! Juk tai sąmok- 
slas prieš Šventyklą! - ji pašoko ant kojų. - Aš ne- 
noriu į jį veltis. Nenoriu, ir viskas. 

Lauke, terasoje, pasigirdo prislopinti, bet vis la- 
biau artėjantys balsai. Retija. Su Hermija. 

Atsargumui nebebuvo laiko. 

Miranija pakilusi lovoje atsiklaupė ant kelių ir 
kone piktai sušvokštė nuleidusi balsą: 

— Padaryk tai dėl manęs, Chrise, arba aš daugiau 
su tavim nebesikalbėsiu. Aš nejuokauju. Atvesk ber- 
niuką į Salą. Nuvesk į Šventyklą. Paslėpk jį ten. 

— Į Šventyklą! 

- Žinoma! O kur dar geriau galima paslėpti dievą? 

Chrisė plačiai išsižiojo, bet jai dar nespėjus ištarti 
nė žodžio atsilapojo durys ir įsiveržė Hermija. Ji pa- 
suko tiesiai prie lovos ir tarė: 

— Kaip laikaisi, nešėja? 

Miranija vis dar buvo įsitempusi. 

— Ačiū, jau geriau, - ji apmetė akimis kambarį. 
Chrisė stovėjo sustingusi iš baimės. Miranija aki- 
mirksniu suprato, kad ji tuoj pat išsiplepės, pradė- 
jusi klykti, kad ji nieko nedarys, nė už ką nedarys. 
Hermija neatsisukdama į ją pasakė: 

- Gali eiti, Chrise. Dabar prie jos pabus Retija ir 
Kalija. 

Praėjo kankinanti sekundė mirtinos tylos. 

Paskui netarusi nė žodžio Chrisė pasuko prie 
durų. Priėjusi prie jų atsigręžė ir subaltakiavo į Mi- 
ranijos pusę bereikšmiu žvilgsniu. Trinktelėjo užda- 
romos durys. 

Miranija iš lėto atsilošė į pagalvius, prisiversdama 
pailsėti. Chrisė tai padarys. Turi padaryti. 

— Ar būsi pasitaisiusi, kai reikės eiti į Susirinkusių 
dievų namus? 

- Žinoma. 

— Keistas dalykas atsitiko, - Hermija priėjo prie 
lango ir įsižiūrėjo į mėlynuojančią jūrą. Ji vilkėjo 
baltą klostėmis krintančią suknią, ant galvos buvo 
užsidėjusi aukštą kalbėtojos galvos apdangalą. Ji at- 
rodė griežta ir rami, ir tą minutę bet kokia mintis, 
kad ji gali būti sąmokslininkė, atrodė tiesiog juokin- 
ga. Paskui atsisukusi rėžė: 

— Kodėl dievas tau davė šį perspėjimą, Miranija? 
Ką tu padarei, kad jį supykdei? 

Miranija pajuto, kaip veidą užplūsta raudonis. 
Pakuždomis išlemeno: 

— Nežinau. 

Hermija priėjo ir atsistojo prie lovos. 

— Nežinai? Aš paklausiau Orakulo. Jis man pa- 
sakė. Jis tavimi nepatenkintas. Jis sako, kad tu nuo 

jo slepi kažkokią paslaptį. Pasakyk man ją, Miranija. 
Nuo dievo nieko negalima slėpti. 

Minutėlę jos žvelgė įrėmusios viena į kitą akis 
veidas prie veido. 

Hermija prisėdo ant šilkinių paklodžių. Ji kvepė- 
jo levandomis ir citrinomis. Jos pirštai ilgais aštriais 
nagais paėmė nuo stalo vaisių peilį ir ėmė jį sukioti. 

Miranija atšlijo atgal ir dar giliau įsirausė į pa- 
galvius. 

Ji ramiai atsakė: 

- Aš nuo dievo nieko neslepiu, kalbėtoja. 

Hermija nieko neatsakė. Ji laikė stipriai suspau- 
dusi peilį. Beveik nekvėpuodama. 

Tada atsidarė durys, pasirodė Retija ir atsisėdo 
nuobodžiaujančia išraiška. 

Kalbėtoja pašoko. 

— Kas tau liepė ateiti? 

Retija išpūtė akis. 

— Jūs liepėte, kalbėtoja. Jūs man sakėte... 

— Nesvarbu! Nutilk! - ji paleido iš rankų vaisių 
peilį, numetė ant paklodės ir staigiu judesiu pasuko 
prie durų. - Aš melsiuosi už tave, Miranija, - metė 
žodžius, kurie labiau priminė grasinimą. 

Jai išėjus Miranija nugrimzdo į patalus ir su pa- 
lengvėjimu užsimerkė. Ji girdėjo, kaip Retija piktai 
smaigsto adata audeklą ir kaip tolumoje į uolas vos 
girdimai pliuškenasi bangelės. 

Virš jos galvos kybo baisus pavojus. Nuo tos min- 
ties jai šoną pervėrė aštrus dieglys. Bet jai bus geriau, 
ji šiąnakt bus ten, Šeštojoje buveinėje. 

Ir iš tikro stebuklas, kad ji iki šiol gyva. 

Tai tavo darbas, - pamanė ji. - Tu mane išgelbėjai. 
O paskui primygtinai paklausė: Kur tu dabar? 

Atsakymo nebuvo. 


Jis žaidė dievą 


Greičiausiai Pa sekė Šakalo bendrai. Argelinas nie- 
kaip negalėjo sužinoti, kad Setas buvo Alektre. Nors 
kartų patardė, ir... Sliūkindamas šiukšlinu skersgat- 
viu užsimaukšlinęs gobtuvą, su elgetos dubenėliu 
rankoje, kurį buvo pasiruošęs užvožti ant galvos bet 
kam, kas sumanytų labiau prisiartinti, Setas kasėsi 
išpieštus ant odos šašus ir nerimavo. 

Oblekas vaitojo širdį veriančiu balsu. Jis taip daž- 
nai dejavo ir skambino raupsuotojo varpeliu, kad 
Setui pasidarė koktu ir jis suniurzgė: 

— Tu persistengi. 

Muzikantas gūžtelėjo ir pasitaisė murzinus tvars- 
čius, kuriais buvo apsivyturiavęs veidą. 

— Aš vaidinau teatre. Įpratau persistengti. 

Jie pasiekė pusiaukelę. Statūs Uosto laiptai buvo 
tušti - nepakenčiamai kepino saulė. Tik išbadėjusios 
katės spoksojo į juos, o Aleksis jau seniai buvo nu- 
siplėšęs tvarsčius ir linksmas bei ramus sekė jiems iš 
paskos. 

— Pažiūrėk į jį! - susinervino Setas. - Bet kas gali 
jį atpažinti. 

— Jis purvinas ir apdaužytas, - Oblekas paėjėjo už 
kampo ir akylai apsižvalgė. Staiga atšoko atgal ir taip 
smarkiai nusikeikė, kad Setui šalta pasidarė. 

— Kas yra? 

— Kareiviai. Čiupk jį. 

Setas pribėgo prie berniuko ir sugriebęs prispau- 
dė prie sienos. Oblekas prisišliejo prie jų. Jie užsi- 
dengė veidus ir atkišo dubenėlį. 

— Susirangyk prie sienos, - Setas stumtelėjo ber- 
niuką. - Apsimesk, kad miegi. 

Aleksis nusijuokė, bet paklausė. 

Karštame ore zvimbė musės. Moskitai kandžiojo 
Setui rankas. 

— Užsičiaupk, - sušnypštė jis Oblekui. - Jie ieško 
tavęs. 

Netrukus iš už kampo pasirodė ginkluoti sargybi- 
niai. Jie lydėjo linguojančius neštuvus, kuriuos nešė 

šeši nuo prakaito blizgantys vyrai. Užuolaidos buvo 
atitrauktos. 

Viduje sėdėjo berniukas. Jis buvo nedidelis, ly- 
gaus, sotaus veido. Vilkėjo puošnų rūbą, žėrintį auk- 
su ir raudoniu, su kuriuo, kaip pamanė Setas, turėjo 
būti nepakenčiamai karšta, bet jis, regis, buvo viskam 
abejingas. Jis lingavo pusiaugula įsitaisęs ant šilkų ir 
kažką gėrė iš puodelio. Šalia jo sėdėjo kažkokia mo- 
teris, prisidengusi veidą šydu, ir kita, jaunesnė tam- 
siaplaukė. 

Berniukas pagavo Seto žvilgsnį ir atsisėdo tiesiai. 

— Sustokite! - sušuko. 

— Dieve brangus, - atsidūksėjo Oblekas. 

Vergai neryžtingai mindžikavo vietoje. 

— Nuleiskite neštuvus, - berniuko balsas buvo 
skardus ir įsakmus, bet vergams dar nespėjus pa- 
klusti jo įsakymui sargybinių vadas sustabdė savo 
kareivius ir priėjo prie neštuvų. 

— Pone, jums negalima... 

— Nemokykite manęs, ką daryti. Aš būsiu archon- 
tas, ar ne? Aš noriu tiems elgetoms ką nors duoti. 

— Tai pavojinga, pone. Jie ligoti. 

Berniukas atrodė susierzinęs. Moteris su šydu - 
greičiausiai jo motina - sunerimusi tarė: 

— Sakyk vyrams, kad eitų toliau. 

— NE, - berniukas persisvėrė per neštuvus. - Ei, 
jūs! Eikit šen! Jei aš archontas, tai nepasigausiu jo- 
kios ligos, ar ne? 


Setas neįstengė pasijudinti iš vietos. Jam už nuga- 
ros vaitojo Oblekas. Šįkart nuoširdžiai. O tada iš už 
kampo su raitelių pulku pasirodė Argelinas. 

Muzikantas sustingo kaip stabo ištiktas. Setui šir- 
dis nukrito į kulnus. Jis sušnibždėjo pro vyturus: 

— Nesikarščiuok. Raminkis. 

— Kas atsitiko? - kaitros nukamuoto Argelino 
balsas buvo pavargęs. - Teo, grįžk į neštuvus. 

— Dėde, aš noriu tiems žmonėms duoti pinigą. 

— Tai mesk jį ir judam toliau. Jie raupsuoti, - jis 
sužaibavo akimis į nešikų pusę. - JUDINKITĖS! Kol 
kandidatas dar neapsikrėtė ir aš nenudyriau jums 
kailio! 

Setui prie šono kažkas sujudėjo. Aleksis išsisuko 
iš jo rankų ir stryktelėjo pirmyn. Akimirksniu atsi- 
dūręs neštuvuose, ėmė apžiūrinėti berniuką keistai 
šypsodamasis. 

— O tu tikrai būsi archontas? - paklausė jo. 

Berniukas iš motinos paėmė monetą ir padavė 
jam aiškiai jausdamas savo vertę. 

— Taip. Čia tau, nusipirk vandens. 

Sidabrinis pinigas dzingtelėjo ant grindinio ak- 
menų ir nusirito Oblekui po kojų. Jį sugriebė mil- 
Žino pirštai. 

Akimirką Setą buvo suėmusi baimė, kad jis svies 
pinigą atgal, bet staiga abiem kūnas nuėjo pagaugais 
išgirdus rimtą Aleksio balsą: 

— Būti dievu - tai skausmas. Ar žinojai? Jie mano, 
kad tu žinai atsakymus. Jie tikisi, kad atneši lietų. 
Sidabrinius lašus. Manai, kad galėsi juos paberti iš 
dangaus kaip šitą pinigą? 

Pablyškęs, gąstelėjęs berniukas įsistebeilijo į jį. 
Čia prisėlino Setas, šoko prie jų, bet berniukas su- 
kliko: „Dėde!“ - ir kaipmat prie jo pripuolė Argeli- 
nas. Tūžmingai šmaukštelėjęs arklio rimbu jis taip 
kumštelėjo Aleksį, kad tas nuskrido tiesiai Setui į 
glėbį. Abu parkrito susirietę iš skausmo. 

— Pirmyn! - suriaumojo karvedys. 

Nešikai pasileido paknopstomis ir neštuvai nu- 
lingavo tolyn. 

Karvedys pasivadino vieną sargybinį. 

— Tegu ta šutvė nešdinasi iš Uosto! Prie dykumos 
vartų. 

— Klausau, pone. Ei jūs, lauk iš čia! 

Aleksiui bėgo kraujas. Jis palietė raudoną čiurkšlę 
ir Žiūrėjo į ją siaubo kupinomis akimis. Piktai bur- 
bėdamas Oblekas nušluostė kraują, atidžiai apžiūrė- 
jo žaizdą ir susikeikė. 

— Kad tik nenumirtų. 

— Čiaupkis, - keldamasis nuo žemės Setas pažvel- 
gė į sargybinį. Šis buvo jaunas, o karvedžiui atsitoli- 
nus kiek sunerimo. Jis laikė paradinę ietį. Atstatęs ją 
bakstelėjo Setui į nugarą: 

— Nesiartink su savo nušašėliais. Nagi, judinkitės. 
Nosies tiesumu. 

Kad ir kaip žiūrėsi, jiems tai buvo tikras išsigel- 
bėjimas. Niekas jais nesidomėjo ir nekalbino. Tyliai 
kęsdami skausmą jie šlubčiojo prie dykumos vartų. 
Vartai buvo atviri ir juos išgrūdo tiesiai ant kelio. 

— Ir kad daugiau čia negrįžtumėt, - pagrūmojo 
sargas, galvos linktelėjimu liepdamas nuleisti už- 
tvarą. 

Už vartų buvo karšta kaip niekur kitur. Dykuma 
buvo įkaitusi iki baltumo; kartu su karščio banga 
juos užgriuvo spengiantis milijonų cikadų čirški- 
mas. Setas gurkštelėjo gaivaus vandens, paskui jo 
maktelėjo Oblekas ir padavė Aleksiui. 

— Gerk, archontai. Greitai būsi ten, kur saugu. 

Kelyje, vedančiame prie Tilto, nebuvo nė vieno 
keleivio nei maldininko. Jie nesustodami nusikasė 
prie tikslo ir be jėgų krito prie uolos į dygiakrūmius, 
augančius abipus kelio, beviltiškai ieškodami šešėlio. 
Paskutinį vandens šlaką Oblekas šliūkštelėjo berniu- 
kui ant veido ir sumurmėjo: 

— Nereikėjo tau su juo kalbėti, drauguži. 

— Reikėjo, Oblekai. Jam viskas tik Žaidimas. Jis 
žaidė dievą. 

— Neilgai Žais. 

— Tokie žaidimai niekada nesibaigia. Širdyje jis 
niekada nesiliaus žaidęs. 

— Kaip pasakysi, archontai. Gal prigultum pailsė- 
ti, a? Matai, tau niekas negresia. Aš su tavimi. 

Aleksis blausiai nusišypsojo. 

— Kaip gera, kad atėjai pas mane, Oblekai, - jis 
pasisuko į šoną. - Ir tu, Setai. 

Setas truktelėjo pečiais. 

— Kai tapsi archontu, atsidėkosi. 

Berniukas linktelėjo galva ir išsitiesė ant žemės. 
Jis užsimerkė. Oblekas neišgirdo, kaip jis patyliukais 
sukuždėjo: 

— Netoliese sukiojasi šakalas. Aš jį užuodžiu. 

Nustėręs Setas įsistebeilijo į jį. Tada atsistojo ir iš 
lėto apsidairė. Aplinkui iki pat Uosto sienų driekėsi 
krūmynai, nesimatė nė gyvos dvasios. Toli dykumo- 
je niūksojo Mirusiųjų miestas tarsi tamsos tumulas 
spiginančiuose spinduliuose, o už jo saulė leidosi į 
Mėnulio kalnus - paslaptingą kalnagūbrį pasaulio 
pakraštyje, kurio grėsmingų dantytų viršūnių niekas 
nebuvo perkopęs. Jūroje, regis, visai arti, Sala bola- 
vo prieblandoje, kuri kaip migla buvo iškilusi virš 
kvapnių jos sodų. 

— Prisėskim, - Oblekas atsidusęs pasviro į prie- 
kį ir nusivyniojo purvinus aprišalus. - Ji vėluoja. Ar 
tikrai ji sakė... 

— Tikrai. 

— Kaip manai, mus sekė? 

— Ne, - jis palengva atsisėdo. Kažin, ar berniukas 
kalbėjo apie tikrą šakalą? O gal jis žino - mat dievui 
viskas žinoma - apie Sostrio kapą? 

Atrodė, kad Aleksis jau miega susirietęs ant ak- 
menuoto tako. Oblekas su pasigėrėjimu pažvelgė į jį. 


215 


— Palauk, kai jis taps archontu, kai kas pasikeis. 

— Gal pradės lyti? - Setui degino gerklę. 

— Ką? 

— Ar ims lyti? Pastarasis to neįstengė. 

— JIS yra pastarasis, - muzikantas parimo ant ran- 
kos. - Aišku, pradės lyti, visi turės ko valgyti ir bus 
mažesnės duoklės. Ir bus naujas karvedys. 

— Gal tu juo tapsi? - Setas atsisukęs pažiūrėjo jam 
į veidą. - Negi tu iš tikro toks kvailas, kad tariesi ga- 
lįs nugalabyti Argeliną ir užimti jo vietą? Per tave 
visi neteksime galvos - Miranija, aš, Pa, jis. 

Oblekas įrėmė į jį akis prisikišęs prie pat veido. 
Galiausiai ištarė: 

— Aš iš tikro toks kvailas. Kaip ir tu, gražuolėli. 
Nes jei Aleksis taps archontu, tai reikš mirtį Arge- 
linui. Kito kelio nėra, mus visus susaistė tarnystė 
dievui. Manai, kad gali pasitraukti, nusliūkinti šalin, 
vėl tapti raštininku ir iki galvos apsikasti dulkėtais 
raštais? Štai ir ne. Nes kažkada kažkokiu būdu die- 
vas ištarė tavo vardą. Tu per daug toli nuėjai, štai ir 
viskas. Nė vienas iš mūsų neturime kelio atgal. Net 
jei norėtume. 

Kad ir beprotiškame karštyje Setą nupurtė šaltis. 
Ji pylė prakaitas, kankino troškulys, per nugarą bė- 
giojo skruzdėlės. Jis pašoko ant kojų. 

— Galiu eiti nors ir dabar. 

Oblekas kreivai nusišiepė. 

— Negali. 

- Žiūrėk, jau einu. 

— Jis tau neleis. Kol dar niekas nebaigta. 

Setas persibraukė išdžiūvusią burną. 

— Einu namo. Ir daugiau manęs nebematysi. 

Bet jam nespėjus nė apsigręžti, atsisėdo Aleksis ir 
sukuždėjo: 

— Kažkas ateina! 

Setas apsisukęs ant kulno pamatė ant Tilto bal- 
tuojant lininius rūbus. Tai buvo nedidukė, labai gra- 
Ži šviesiaplaukė. Ne Miranija. 

— Ar tai jis? 

Keista - prie jos priėjo Aleksis, paėmė jai ranką 
ir labai rimtai pabučiavo. Kaip suaugęs vyras. Ta- 
da tarė: 

— Aš esu archontas. 

Mergaitė atrodė sugluminta ir išsigandusi. Ji 
trumpai priklaupė, visa nuraudo, paskui baimingai 
šūktelėjo: 

— Aš turiu nuvesti jį į Šventyklą. 

— Kur Miranija? - suniurnėjo Oblekas. 

— Guli lovoje. Jai įgėlė dievas. Gyvatė. 

— Kas jūs? 

— Chrisė. Aš dievo ragautoja. Klausykite... 

- Iš kur mums žinoti? — tyliai paklausė Setas. De- 
vynetas rodosi su kaukėmis. Jis niekada nematė nė 
vienos iš jų veido, išskyrus Miraniją. 

Mergaitė treptelėjo koja. 

— Sakiau, kad esu dievo ragautoja! Esu, ir viskas! 
Man reikia nuvesti jį į Šventyklą, negalime gaišuoti, 
kol nesusizgribo Hermija. 

Ji buvo pametusi nuovoką iš baimės. Setas žvilg- 
telėjo į Obleką, bet milžinas uždėjo rankas berniukui 
ant pečių ir stumtelėjo jį į priekį. 

- Štai tau puiki proga, - suurzgė Setui. - Grįžk 
prie savo darbo Mieste. Palik mus. 

— Tai gali būti spąstai. - Jis buvo mirtinai nu- 
vargęs. Pirmiau nieko daugiau nenorėjo, tik kad tai 
greičiau baigtųsi, tad pats nustebo pajutęs, kaip dėl 
jų visų nerimauja. Aleksis rimtu veidu palingavo 
galvą. 

— Nesijaudink, Setai. 

— Aišku, ne, - Oblekas pažvelgė į mergaitę. - Nie- 
ko jam neatsitiks. Aš eisiu su juo. 

Ji net pabalo iš baimės. 

- Negalima! - sušnypštė Oblekui. - Juk tai Šven- 
tykla! Į ją gali eiti tik Devynetas ir dievas! Jei ten pa- 
gautų pašalinį, jį mirtinai nukankintų. 

Oblekas nusiplėšė tvarsčius ir ėmė nagais akėti 
savo prakaituotą galvą. 

— Ką pasakysi, archontai? 

Aleksis pakėlė ranką. Tamsios jo akys žvelgė į 
Chrisę. 

— Mielai kviečiu tave į savo namus, Oblekai, — 
oriai tarė jis. 

Didžiuliai Šeštieji namai jau buvo beveik pilni. Ap- 
link milžinišką archonto karstą buvo į krūvas su- 
dėti jo baldai - kiekvienas padarytas specialiai jam, 
drožinėtas ir paauksuotas: stalai, kėdės, elegantiška 
lova. Matėsi šūsnys audeklų, krūvos žibintų, statulų, 
skrynių su drabužiais ir pinigais. Į vieną sieną buvo 
atremta gigantiška vėduoklė iš stručio plunksnų; po 
ja padėtų neatkeliamų ąsočių su aliejais, kvepalais ir 
tepalais kreivi šešėliai krito ant damasto uždangos, 
kurioje buvo pavaizduotos beždžionės žaliame miš- 
ke. Nublizgintas bronzinis veidrodis rodė Miranijai 
blausų, iškreiptą jos pačios atvaizdą. 

Apeigos pasibaigė ir šeštoji iš Devyneto - Iksaka 
turėjo čia pasilikti per visą naktį. Ji išgąstingai dai- 
rėsi aplinkui. Šešėliuose be garso slankiojo tarnai ir 
kapų darbininkai, nešdami vis daugiau puodų, vazų 
ir padėklų su maistu. 

— Nieko tau nenutiks. Lauke stovi sargai, - pasakė 
jai Miranija. Jai buvo keista, kam to reikia - niekas 
čia ir taip nebūtų drįsęs eiti. Net tarp kapų plėšikų 
nebūtų atsiradę tokių nutrūktgalvių. 

- Žinau, - Iksaka ramiai uždegė paskutinius ži- 
burius ir atsistojo paėjusi į šalį. Tarp daiktų krūvų 
šokinėjo šešėliai. Švelniai švytėjo auksas ir bronza. — 
Ačiū, kad pasilikai, Miranija, bet manau, kad ir taip 

viskas bus gerai. Be to, tai tarsi budynės Šventykloje. 
Aš nebijau archonto. 

Gal dabar ir nebijai, - pamanė Miranija. Pati ji 
nelaukė, kada jai ateis eilė budėti. Bet tik linktelėjo ir 
ištarusi: „Iki rytojaus“, - nutykino prie durų. 

Mirusiųjų miestas pasitiko ją tarsi labirintas. Jai 
einant pro šalį visi iš eilės sargybiniai pasitempė. Pa- 
skui ji įžengė į tuščią vėjuotą plotą aplink zikuratą. 
Jis kilo iki pat dangaus, dūmai iš jo viršūnėje esančio 
švyturio plūduriavo tarp žvaigždžių. 

Buvo karšta, net dabar, vidury nakties. Ji buvo 
pasilikusi ne dėl Iksakos. Per ceremoniją nebuvo 
kaip pasikalbėti su Chrise. Kai tik bandydavo prisi- 
artinti prie jos, tuoj pat šalimais atsirasdavo Retija, 
ir tik kartą ji sugavo išgąstingą mėlynų Chrisės akių 
žvilgsnį pro siaurus mėlynos ir sidabrinės kaukės 
plyšelius. 

Bet ji turėjo rasti berniuką ir atvesti jį į Šventyklą. 
Tai reiškė, kad reikia eiti ten, kai visi išėjo. 

— Miranija! 

Tylus balsas iškart privertė ją stabtelėti. Akimir- 
ką ji pamanė, kad tai kalba dievas. Paskui apsižvalgė 
aplinkui. 

Jis laukė vienų vartų šešėlyje. Ji perbėgo per mė- 
nulio spindulių apšviestą tuščią aikštę ir prisigretino 
prie jo. 

— Setai! Ar jūs jį radote? 

— Radome. 

Koks jis pavargęs, pamanė ji. 

— Kas atsitiko? 

— Košmaras. Berniukas — Aleksis - jo patėvis vi- 
josi mus. Dingo mums iš akių Uoste, bet greičiau- 
siai nuėjo pas Argeliną. Atėjo jūsų draugė ir pasiėmė 
berniuką su Obleku į Šventyklą. 

— Su Obleku! - šūktelėjo ji išgąsčio kupinu bal- 
su. - Maniau, Oblekas ten neis! 

— Na, Oblekas nenorėjo jo palikti. Sakė, jis gi ar- 
chontas - net baisu, Miranija, jie pažino vienas kitą! 
Mane tai baugina. O berniukas iš nieko sukūrė van- 
denį, vanduo ištryško iš akmenų! 

Kažkas atsigamino jos atmintyje. Ji mėgino su- 
gauti šį prisiminimą, bet jis nuvinguriavo į slaptas 
jos sąmonės kertes kaip gyvatė. 

— Iš akmenų? 

- Taip. Mergina sakė, kad jums buvo įkirtusi 
gyvatė. 

Miranija paraudo. 

— Nieko man neatsitiko. Kartais truputį svaigsta 
galva, bet šiaip nieko. 

Setas nesiklausė. Jis atsistojo atokiau ir ji matė, 
kaip jis slapta kovoja su savimi. Mėnulio šviesa 
įsivogė į jo plaukų tamsą ir ant jo kaklo pasimatė 
raištelis. 

— Miranija, štai ką jums pasakysiu. Nebenoriu 
daugiau veltis į visa tai. Padariau, ko prašėte, atve- 
džiau jums berniuką. Mano darbas atliktas. Aš jūsų 

neišduosiu, niekam nesakysiu nė žodžio. Bet nebe- 
prašykite daugiau manęs prasidėti. Oblekas - pavo- 
jingas Žmogus. Jis fanatikas. Iš jo galima visko lauk- 
ti! O man reikia pasirūpinti Pa ir Telija. 

Miranija pro jo petį Žiūrėjo į liepsnas virš zikura- 
to. Ją tiesiog sugniuždė su baime sumišęs nusivyli- 
mas. Ji išlemeno: 

- Jei jums atrodo, kad... 

— Imkite, - jis kažką laikė rankoje. Kai įspraudė 
jai į delną, ji pamatė, kad tai į drobę susuktas mažas 
daiktelis. - Laikykite tai auka dievui. Aš buvau ant 
jo užmynęs. 

— Mums trūks jūsų. 

Iš tikro ji pamanė - ką reikės daryti be jo. 

Jis truktelėjo pečiais - į šį erzinantį judesį, regis, 
buvo sudėta visa jo puikybė. 

— Sėkmės jums visame kame. Tikiuosi, kad vis- 
kas... gerai susiklostys. 

— Kaip nors susiklostys. 

— Na, aš... 

— Turite galvoje, kad man nereikės mirti. Ir Oble- 
kui nereikės mirti. 

Setas susiraukė. 

— Taip... 

— Kad Argelinas mūsų nenužudys ir nepaims vir- 
šaus. Kad jis daugiau nebeengs žmonių. 

— Jūs turite suprasti, kad... 

- O, aš suprantu, - jį pribloškė kartėlis jos balse — 
atrodė, plykstelėjo iš jos tarsi liepsna. - Jūs toks kaip 
visi. Jei jums užtenka valgyti ir gerti, jūs laimingas. 
Jei papirkinėjimais, gąsdinimais ir grasinimais jums 
pavyks iškopti iki vyriausiojo raštvedžio vietos, būsi- 
te laimingiausias žmogus. O visi kiti tegu žinosi! 

Jis žingtelėjo atbulas, tramdydamas pyktį ir mė- 
gindamas likti šaltas. 

- Aš to nesakiau. Bet jei jūs iš tikro taip ma- 
note... 

— Aš taip manau. Apsieisime ir be jūsų, - ji taip 
kietai susisiautė pečius plonu apsiaustu, kad jis vos 
nesuplyšo. - Dievui nereikia išpuikėlio raštininkė- 
lio. Oblekas sakė tiesą. 

Ji pasisuko eiti, bet jis sugriebė jos ranką ir truk- 
telėjo ją prie savęs. 

— Ką jūs išmanote apie darbą? Ar jums kada nors 
teko sukti galvą, ką reikės valgyti, ar teko spausti 
grašius, kad gautumėte atsigerti? Visą gyvenimą aš 
mačiau tik skurdą ir purvą, Miranija. Jūs neįsivaiz- 
duojate, ko man teko griebtis, kad galėčiau juos pa- 
maitinti ir pagirdyti! Pažiūrėkite į save! Jūs turtinga 
ir išlepinta ir manotės girdinti dievą! Mes visi girdi- 
me dievą, Miranija, ir tam nereikia Orakulo! 

— Leiskite man eiti! 

Jis paleido ją. Ji įtūžusi atšoko. 

- Tik nesakykite, kad jūsų namiškiai nieko ne- 
papirkinėjo, kad papultumėte į Devynetą, - jis nie- 

kinamai nusišypsojo. - Antraip niekas jūsų nebū- 
tų ėmęs. 

Tarp jų įžambiai krito sidabrinis mėnulio spindu- 
lių ruožas. Miranijos pirštai laikė sugniaužę dovanė- 
lę. Akimirką jai norėjosi sviesti tą daiktą jam į vei- 
dą, bet ji apsisuko ir tekina pasileido per akmenines 
plokštes šešėliuose skendinčių Vartų link. 

kaip ji tolsta. 

Seštoji buveinė: 


Susirinkusių dievų namai 


Aš verkiau, aš juokiausi, o dabar plūstu Krauju. Taip buvo 
atsitikę ir anksčiau — daug Kartų, bet Kaskart viskas atrodo 
Kitaip. Tartum iš tikro būčiau tapęs jaunutis ir nekaltas. 

AngnaKt gulėjau dykumoje, jis buvo mano Kūne. Kars- 
čiuojantis, Krečiamnas drebulio, jis gulėjo po žvaigždėmis. Už 
Mėnulio Kalnų, palei žemės išlinkį driekėsi mano šešėlis, o 
manyje Knibždėjo ir rėpliojo mažučiai gyvi padarėliai. 

Aš buvau smėlis ir akmuo. Sužiedėję mano viduriai 
buvo apsitraukę brangakmenių pluta. Mano širdis buvo iš- 
silydžiusi. 


Tai buvo Sapnas — utėlės mano drabužiuose. 


Pasakyti paslaptį — tai mesti 
akmenį į kūdrą 


Ji negalėjo užmigti. Iš pradžių jai buvo pikta - gulėjo 
stačiomis akimis ir barėsi su lubomis, o kai pyktis 
praėjo, pasidarė velniškai karšta. Perregimų kamba- 
rio užuolaidų nejudino nė menkiausias vėjelis. Net 
jūra atrodė pavargusi, tinginti pliuškentis į uolų pa- 
pėdę. Galiausiai ji pakilo iš patalo, su vandens puo- 
deliu atsisėdo prie lango, o tada prisiminė drobinį 
kapšelį ir atitraukė jo raištį. 

Skorpiono pavidalo segė įsmeigė į ją brangakme- 
nių akutes. Kaip apkerėta ji spoksojo į ją. Neabejo- 
tinai tai buvo jos papuošalas, kurį ji buvo paauko- 
jusi dievui! Uodegoje buvo pažįstama įkarpa, nors 

segtukas dabar buvo atsegtas. Ji baimingai stebeilijo 
į tą daiktelį. Ji atidavė jį dievui, tad kaip Setas jį ap- 
tiko? Gal berniukas jam davė? Nes berniukas yra 
dievas? 

Nuostaba virto domesiu ir galiausiai apmaudu. Ji 
vėl įsiropštė į lovą ir susirangė į kamuoliuką. Kad ir 
ką tai reikštų, jis išėjo. Jie niekada jo nebepamatys. 

Dabar, per mieguistas, iki smulkmenų atmintinai 
išmoktas aušros apeigas, ji žiūrėjo, kaip rengiamas 
dievas, paskui jos žvilgsnis nuklydo prie maisto po 
jo kojomis, prie tyro vandens, dėl kurio būtų susi- 
mušę troškulio nukankinti vaikai iš Uosto, prie vai- 
sių, duonos ir saldėsių. Jis nusišypsojo jai per kitų 
galvas. 

— Ar tu tikrai esi čia? - ji paklausė jo. 

Ji meldėsi, kad taip ir būtų. Visiškai nebuvo kaip 
pasikalbėti su Chrise, nors baltapūkė pakeliui pridu- 
susi iš susijaudinimo taip reikšmingai sukrizeno, o 
paskui kuo greičiau užslopino balsą, kad visos į ją 
sužiuro. Už nugaros ratu išsirikiavusiam kaukėtam 
Devynetui dunksojo tamsus pastato siluetas. Įkypi 
saulės spinduliai krito pro ilgą atvirų aukštų durų 
angą, bet jiems nepavyko įsiskverbti į tylių kolonų 
minią, kur karaliavo sumišai krintantys šešėliai, tarp 
cokolių, karnizų, nišų, į prieblandoje skendinčių pri- 
sišliejusių tuščių kambarių voratinklį, kur grindis 
buvo užklojęs minkštas, po kojomis gurgždantis per 
naktį supustyto smėlio kilimas. 

Tarsi iš tolo Hermija kalbėjo maldininkams - kaip 
visada maloniai ir žavingai. Baigusi kalbėti ji metė 
žvilgsnį į Miraniją ir pasisuko išlydėti procesijos. 
Jos rūbo kraštas šlavė grindinį palikdamas smėlyje 
smulkutes bangeles, kurios vilnijo kaip krūmynai 
jūros pakrantėje. Miranija laukė eisenos gale. Ji su 
palengvėjimu nusiėmė sunkią kaukę, perėjo skersai 
tuščią plotą ir iš šono prie statulos uždegė lempelę, 
lėtai pripylusi į ją aitriai kvepiančių šventųjų aliejų ir 
atidžiai įžiebusi ugnį skiltuvu, kuris su dėžute buvo 
padėtas šalimais. 

Niekas negrįžo pažiūrėti, ką ji daro. Pusryčiai - 
apelsinai, pasifloros ir šilta duona - bus patiekti Že- 
mutiniuose rūmuose. Lauke svirpė pašėlęs cikadų 
choras, virš uolų klykavo keli jūros paukščiai. Iš uos- 
to atsklido vos girdimas rago balsas - signalas, kad 
atidaromi vartai. 

Šventykloje buvo tylu kaip kape. Miranija pasta- 
tė lempą, įžengė pro atvirą įėjimą, apsižvalgė viduje 
ir pamėgino paskui save uždaryti sunkias bronzines 
duris, bet jos buvo nevarstomos ištisus dešimtme- 
čius ir šaižus jų gergždimas, grumėjimas virš kojų 
išduobto akmeninio grindinio būtų kaipmat patrau- 
kęs Salos sargų dėmesį ir jie būtų atskuodę pažiūrėti, 
kas čia dedasi. 

Atsidususi ji įžengė vidun, atsargiai statydama 
kojas ant akmeninių plokščių ir tykiai paklausė: 

— Kurgi jūs? 

Niekas neatsiliepė tyloje ir staiga ją suėmė baimė, 
kad Chrisei nieko neišėjo. Bet štai iš kolonos šešėlio 
pasirodė dramblotas plikagalvis žmogus, apžėlęs ne- 
skustos barzdos šeriais. 

— Oblekai! - ji vikriai prisiartino prie jo. - Ar jis 
čia? Ar jūs jį radote? 

— Mes radom jį, - šnairuodamas nusišypsojo mu- 
zikantas. - Jis priešais jus. 

Ji skubiai apsigręžė. 

Pagal amžių jis buvo labai ištįsęs, juodaplaukis. 
Nors jo veidas buvo nusėtas mėlynėmis ir murzinas, 
bet tai buvo anos statulos veidas. Ji nustėrusi pakėlė 
į jį akis, tarsi norėdama dar kartą įsitikinti, kad jis 
tikrai yra čia, kad niekur neišnyko, bet jis nusišypso- 
jo jai savo įprasta rimta šypsena. 

— Sveika, Miranija, - sukuždėjo. 

Akimirką ji nesusigaudė, ką daryti. Turėjo atsi- 
klaupti, bet tai būtų keistai atrodę, juolab kad jis su- 
ėmė ją už abiejų rankų ir ėmė jas sūpuoti žiūrėda- 
mas jai į akis. 

— Tu visai tokia, kaip aš maniau! Mačiau tave sap- 
nuose ir sode. Atsimeni sodą? Kai vanduo sroveno 
ir ribėjo? 

Ji linktelėjo suglumusi ir mažumą išsigandusi. 

— O kaip aš? Ar toks, kaip tu galvojai? 

Ji žvilgtelėjo į Obleką. 

— Taip. Toks... kaip ir galvojau. 

— Tada gerai. 

Susidrovėjęs ir kartu keistai patenkintas jis pa- 
leido jos pirštus ir pasuko prie dievo aukų, kurios 
buvo išdėliotos ant paauksuotų staliukų. Su siaubu 
ji išvydo, kaip jis laužė baltą duoną, valgė ją ir atkišo 
gabalą Oblekui. 

Milžino ranka paėmė duoną, bet net jis apsilaižė 
lūpas kone išsigandęs. 

— Archontai... 

— Sūnau, aš esu dievas žemėje. Tai mano puota. 
Nenoriu, kad mano draugai alktų. 

Keistas balsas. Jis paslaptingai skambėjo tarp 
šimtų kolonų mirkčiojant lempų liepsnelėms. Jo žo- 
džiai, regis, sklido iš amžių glūdumos, iš neįžvelgia- 
mų tolių. 

Bet tik berniukas įsipylė vandens iš ąsočio - pylė 
atsargiai, vos keli lašai nutiško ant smėlėto grindi- 
nio, virsdami dulkėtais karoliukais. 

Jis godžiai atsigėrė. Paskui tarė: 

— Motina mane vadino Aleksiu. Taip vadinkite ir 
toliau, kol tapsiu archontu. 

Miranija grįžtelėjo į Obleką. 

— Jie pamatys, kad maisto sumažėjo. 

— Pasakykite, kad tai dievas pavalgė, - jis gūžtelė- 
jo pečiais. 

Ji pajuto iš gerklės besiveržiantį riksmą. Bet iš pa- 
skutiniųjų susivaldė ir ramiai pasakė: 

— Eikite į salės gilumą. Laikykitės tyliai ir ne- 
leiskite jam eiti į lauką. Iki rytojaus ritualo niekas 

čia neateis, bet aš šiąnakt užeisiu pažiūrėti, kaip jūs 
laikotės. 

Jis nenoriai linktelėjo. Aleksis įsipylė vandens į 
lempos gaubtą ir ėmė praustis juo veidą. Dulkės ir 
purvas nusiplovė. Plaukai išsilygino ir ėmė žvilgėti 
per juos teškant vandens kaskadoms. Jis tyliai nu- 
sijuokė. 

Oblekas pasivedė ją į šalį. 

— Palikite jį man. Juk rytoj Raudonžiedžių gėlių 
diena? 

Ji liūdnai linktelėjo. 

Jis trumpai, kimiai nusikvatojo. 

— Visai neblogai, kad manęs nepagavo, antraip 
man būtų perpjovę gerklę kartu su anais. Ar berniu- 
kui čia bus saugu iki Devintųjų namų? 

— Turėtų būti saugu. Tiktai sakykite, Oblekai, - ji 
priėjo arčiau prie jo, - jūs nesiruošiate jo palikti, ar 
ne? Jums negalima išeiti iš Šventyklos. Jei jie ras jus 
kur nors Saloje... 

— Nesibaiminkite, ponia, - milžiniška ranka jis at- 
sirėmė į piliorių ir pažiūrėjo į ją iš viršaus, čiaumo- 
damas duoną. - Obleko galva dar gerai verda. Nuo 
saulės man nesuskystėjo smegenėlės, nors jums gal 
taip ir pasirodė. 

Tą akimirką pirmąkart nuo tada, kai jį sutiko, ji 
pajuto, kad jo smarkumas ir šiurkštumas yra apsi- 
mestinis, kad tai tik priedanga. Tarsi tuo kiautu būtų 
dangstęsis visai kitas žmogus, kuris pusgirtis vidur- 

naktį staiga susivokia, kad švelniai brauko per liut- 
nios stygas. 

Ji susijuokė, nurijo gumulą gerklėje ir pasuko 
durų link. 

Prie durų atsigręžė, bet salės ertmė juodavo ku- 
pina šešėlių, tik jos gilumoje kaip žvaigždelė žibėjo 
lempa. 

Rytas buvo pasiutusiai karštas ir akinantis ryškia 
šviesa; regis, švytėjimas rūmų kiemuose ir sodų te- 
rasose buvo kažkas kieta, ką ji turėjo įveikti skinda- 
masi kelią į Aukštutinius rūmus. Ten buvo Chrisė, ji 
kikeno ir plepėjo su merginomis, bet netoli jų vyres- 
nysis liokajus Koretas apžiūrinėjo pirklių atvežtas 
parduoti amforas su kvapiaisiais aliejais. Kol niekas 
jos nepamatė, Miranija šmurkštelėjo į kinrožių krū- 
mus. Ji mažų mažiausiai troško klausytis, kaip Chri- 
sė springdama reikš susirūpinimą. Atskleisdama 
planą Chrisei ji viską pastatė ant kortos. Negalima 
pasikliauti ir Obleku, jį apsėdęs keršto troškulys. O 
berniukas... kas jis? 

Dievas. 

Ji suraukė antakius. Vienintelis sveikos nuovokos 
nepraradęs žmogus yra Setas. Bet Setas juos paliko. 
Setas kuo aiškiausiai pasakė, ką galvoja. Ji piktai nu- 
stūmė kelią jai pastojusią šaką ir pasuko po Aukštu- 
tinių rūmų terasos arka. 

Ir sustojo kaip žemėn įkasta. 

Čia buvo Argelinas. Stovėjo nugara į ją ir su kaž- 
kuo šnekėjosi. 

Ji atšoko atgal. Išorinę pastato sieną tarsi užkri- 
tusi plaukų sruoga slėpė vešlūs, skaisčiai raudonais 
žiedais apsipylę vijokliai; virš išsiskleidusių žiedų 
dūzgė bitės, be atilsio varančios savo darbą. Miranija 
prisiglaudė prie sienos, keturpėsčia įropojusi tarp vi- 
joklio lapų. Deginanti žemė buvo kieta kaip akmuo. 

Argelinas sėdėjo šešėlyje ant suolo atsiraišiojęs 
šarvus, su taure rankoje. Jis tarė: 

— Sakau, mano vyrai jau ieškojo. Muzikantas iš 
tikrųjų galėjo įsėsti į laivą ir pasprukti. Jei mergaitė 
taip pat kalta, tu, miela mano ponia, turėtum su ja 
atsiskaityti, nors ką aš žinau, ar ji prikišusi rankas, - 
jis nusišypsojo savo gličia šypsena ir gurkštelėjo iš 
taurės. 

Hermijos balsas skambėjo kone verksmingai. Jis 
sklido iš marmurinio balkono, kybančio virš jūros. 

- Šįkart jai pasisekė. Kito karto nebebus. 

— Man atrodo, tu ją išsirinkai dėl to, kad ji panaši 
į menką peliūkštę. 

— Taip ir buvo. 

Miranijos veide šmėstelėjo piktdžiugiška iš- 
raiška. 

— Aš ją nepakankamai įvertinau. Tas sąmokslas 
pavojingesnis, negu manėme, - kalbėtoja pakilo iš 
vietos. Priėjusi prie Argelino ji atsisėdo ant šiltų 
akmenų jam prie kojų ir atsilošė. Jos rankos pa- 

niro į lapiją ir vos nesiekė Miranijos. Tarp lapų 
dūzgė bitės. 

— Kaip tai gali būti? 

- Jie susimokė pasodinti berniuką į archonto sostą. 

Miranijai šaltis perėjo per kaulus. Bet Argelinas 
sukrizeno į taurę: 

- Žinau, ponia. Tai mūsų sąmokslas. 

— Ne mūsų. Kitas. Į jį įsivėlusi ta mergina. Viena 
iš Devyneto... tarkim, man visiškai atsidavusi, papa- 
sakojo apie tai. Žinau, kad berniukas buvo atvežtas 
iš Alektro. 

— Iš Alektro? - Argelinas išpūtė akis. - Man buvo 
pranešta, kad ten kažkokie neramumai. Kaimiečių 
šutvė visą naktį įkyriai veržėsi į mano būstinę rei- 
kalaudami, kad jiems būtų leista su kažkuo susitikti. 
Pagrobimas. Grobikai du vyrai. 

Ji linktelėjo. 

— Vienas iš jų muzikantas. 

— Aš daug ką Žinau. Aš net žinau, kur paslėptas 
berniukas, - ji vylingai nusišypsojo. - Gal nori, kad 
papasakočiau? 

Miranijai užgniaužė kvapą. Ji pajuto, kad dūsta. 
Krūtinę surėmė skausmas ir ji garsiai kvėptelėjo. 

Argelinas dabar sėdėjo tiesiai. Jis atsainiai pa- 
statė taurę ant marmurinio stalo. Pasigirdo stuk- 
telėjimas. 

— Noriu - papasakok. 

Hermija prisitraukė arčiau. Jos ranka pakilo aukš- 
tyn, susirado jo ranką, paėmė ir paglostė. 

— Ar tu myli mane, Argelinai? 

Nepatenkintas jis niūriai burbtelėjo: 

— Pati Žinai, kad taip. Bet kas gi... 

— Aš klausiu, - Hermija į jį įbedė šaltą tiriamą 
žvilgsnį. Parausvintos jos lūpos nesišypsojo. - Jei aš 
nebūčiau kalbėtoja, ar tu vis tiek mane mylėtum? Jei 
kalbėtoja būtų Chrisė arba Retija, gal tu jas ir mylė- 
tum? - ji kietai sugniaužė jam ranką. - Gal tu ma- 
nimi naudojiesi, manasis karo vade? Ar tiesą man 
sakai? 

Jis tylėjo. Akimirką Miranijai atrodė, kad jis nori 
ją atstumti šalin nuo savęs. Bet jis pasilenkė, suėmė 
jos rankas į delnus ir ėmė jas bučiuoti neatitraukda- 
mas žvilgsnio nuo jos akių. 

— Tu žinai, kad aš tave myliu. Mes - karo vadas ir 
kalbėtoja - turime vienodą valdžią. Nei vienas, nei 
antras negalime apsieiti vienas be kito. Mes surišti 
vienas su kitu, Hermija, mus riša sąmokslas, pergalė 
ar pralaimėjimas, mirtis ir kraštas, kuris mūsų laukia 
po mirties, - jis kalbėjo nuleidęs balsą, veidas buvo 
rimtas ir susikaupęs. 

Ji tiriamai žvelgė į jį. 

Miranija ėmė mažučiais Žingsneliais patylomis 
trauktis atbula. Jai per delnus ėmė bėgioti skruz- 
dėlės. 

— Regis, aš tavim tikiu, - sumurmėjo kalbėtoja. 

— Tada pasakyk man apie berniuką. Kodėl jie pa- 
sirinko jį? Kas jis? 

Hermija atšlijo nuo jo. Ji atrodė suglumusi. 

— Tr aš norėčiau žinoti, - minutę ji patylėjo bai- 
mindamasi, kad ant jos galvos neprasiveržtų slopi- 
namas jo pyktis. Tada ji sušnibždėjo: - Bijau, kad... 

— Neverta... 

— Bijau, kad jis tikras archontas. 

Argelinas įsmeigė į ją akis. Miranija sustingo. Ją 
pribloškė niekinamas jo prunkštelėjimas. 

— Tikras archontas! Archontas miręs. Mes pui- 
niuką, kurį išsirinksime! Dievui nerūpi, kas jis, tai 
gali būti bet kas. Bet mums, Hermija, mums ne vis 
tiek, tai turi būti berniukas, kuris mūsų klausytų. 
O tu esi kalbėtoja, tu žinai, ko nori dievas, tu turi 
ypatingą, šventą dovaną. Niekas daugiau negirdi jo 
žodžių, tik tu! - jis tvirtai suspaudė jai rankas. - Tu 
neišduodi dievo. Tu išrenki jam tinkamiausią indą. 

Ji nelinksmai nusišypsojo. 

— Taip. Manau, kad... 

- Tai kur tada tas vaikigalis iš Alektro? 

Hermija ištraukė rankas iš jo delnų, tarsi jai būtų 
suskaudę. Vis dėlto atsakė: 

— Jis čia. 

— Čia? 

Skruzdėlės žiauriai kandžiojosi. Deginantis skaus- 
mas varstė kaip dygliai. Bet Miranija jį vargiai juto. 
Aplink sukiojosi garsiai dūzgiančios bitės. Ji nugirdo 
žodžių nuotrupas: „...Šventykloje...“, paskui „...už 
šventvagystę - tik mirtis...“ 

Ji išlindo iš krūmų. 

Dusdama, apsipylusi prakaitu ji pasileido bėgti. 
Bėgo per sodus, vos nepargriaudama patarnaujančių 
merginų, per kiemus ir per didelę atvirą aikštę - į 
Šventyklą, stūksančią ant aukšto pamato. Bėgdama 
pakopomis už nugaros ji girdėjo šauksmus ir nėrė 
į juodoje kaip rašalas tamsoje skendinčių piliorių 
mišką. 

— Oblekai! Oblekai, čia aš. Dėl dievo meilės, 
kur tu? 

Į jos riksmą jis atsiliepė akimirksniu. Nebegalėda- 
ma sustoti ji bloškėsi jam į glėbį. 

— Kas? Kas yra?! 

— Jie ateina! Jie viską žino! - Ji ėmė tempti jį į 
tamsą. - Kur archontas? 

— Čia, Miranija. 

Jis buvo švarus. Ir apsivilkęs balta tunika, kurią 
pats nutraukė nuo statulos, ir užsidėjęs nuostabiai 
gražų sidabrinį dievo vainiką. Negalėdama atplėšti 
akių ji žiūrėjo į berniuką, o tas tarė: 

— Ar jie tikrai ateina? 

— Taip! 

Oblekas išsitraukė peilį: 

— Tada Argelinas mirs čia. 

— Tylėkite. Tylėkite! Man reikia pagalvoti! 

Girdėjosi įsakinėjantis vyro balsas. Ant tilto ply- 
šavo ragas. Ji sugriebė Aleksį už rankos: 

— Eime. 

Jie bėgte pasileido per salę tarsi šešėliai per pi- 
liorių mišką, savo šnabždesiais audžiantį beveik 
pamirštų pasakojimų apie gyvatę ir skorpioną giją. 
Salės gale, tiesiai už statulos nugaros, buvo durelės į 
podėlį, kurio kampe buvo aukštyn vedantys laiptai. 

— Ant stogo? - žioptelėjo Oblekas. 

— Pro ten galime ištrūkti. Nuo stogo iš lauko pu- 
sės galima nulipti laiptais. 

Pribėgusi ji užgulė duris. Jos buvo senos, sukly- 
pusios, seniai nevarstomos ir niekaip nepasidavė, 
kol Oblekas nenustūmė Miranijos ir pats neįsirėmė 
petimi. Sugirgždėjusios durys staiga plačiai atsivėrė 
ir jis kone įgriuvo į atsivėrusią tuštumą. 

Jiems virš galvos mėlynavo dangaus žydrynė. Už 
nugaros buvo iškilęs Šventyklos parapetas - trikam- 
pis frontonas, tačiau pats stogas buvo plokščias ir jie 
ėmė bėgti per metų metais krautus paukščių lizdus, 
aplink kuriuos mėtėsi žuvų kaulai. 

— Iš kur jie sužinojo? - dusdamas šūkčiojo Ob- 
lekas. - Kas pasakė? Ta mergaitė! Tai ji... kas 
gi dar... 

- Jeigu ji, - sušvokštė Miranija, - ašją pasmaugsiu! 

Šventykla buvo kone atsirėmusi į uolą. Laiptai 
buvo seni ir aptrupėję. Aleksis nubėgo Žemyn ir nu- 
šoko ant žemės. Oblekas pasekė juo, sunkiai plump- 
telėjo ir pagavo Miraniją. 

— Reikia bėgti iš Salos! 

— Ne! Tai vienintelė vieta, kur jūs galite pasis- 
lėpti. 

Ji stumtelėjo jį uolos link. Aleksis pritūpė ir ro- 
miai iš apačios pažvelgė jiems į akis. 

— Gerai, bet kur? 

— Apačioje. Po uola. 

— Dėl dievo, mergyte, kaip aš nusikrapštysiu nuo 
uolos? 

Miranija pasitrynė delnais veidą ir tyliai tarė: 

— Pro mano langą. 

Aukštutiniai rūmai stūksojo ramūs ir tylūs. Jie 
nusėlino jų link per galinį kiemą, bet atsargumo var- 
gu ar reikėjo. Iš triukšmo jie suprato, kad visi suvirto 
į Šventyklą, taip pat ant Tilto pirmyn atgal maršira- 
vo ginkluotų kareivių būrys. 

Ir vis tiek jie išbalę iš siaubo kaip vaiduokliai vog- 
čiomis nuskubėjo per saulės apšviestas terasas, o 
Miranijos niekaip nepaleido šiurpi mintis, kad štai 
atsidarys kurios nors durys, pro jas klykdama įžengs 
Chrisė, o Hermija jau lauks kambaryje įsitaisiusi ant 
kėdės su šaltos paniekos kupina šypsena. 

Bet jos kambarys buvo tuščias. 

Miranija nutempė lovą po langu ir stryktelėjusi 
ant jos persisvėrė per palangę. Uola staigiai leidosi 
žemyn, iš svaiginančio aukščio nuo jos skardžio vin- 
giavo siaurutis ožkų takelis, dingstantis sukumpusių 
alyvmedžių guote. 

— Čia! 

Oblekas prasispraudė pro lango angą jai iš šalies. 
Keiktelėjęs jis sunkiai persirito per palangę ir visu 
savo dramblotu kūnu pakibo ant pirštų. Pasigirdo 
dunkstelėjimas. Sušlamėjo ir sutraškėjo krūmai. Jis 
sududeno: 

— Archontai. 

Aleksis atsisėdo ant palangės krašto ir atsigręžė. 

— Eime su mumis, Miranija. Jei jie žino apie mane, 
žino ir apie tave. 

Svyruodama ji žvelgė į jį: 

— Greičiausiai. 

— Tau gresia pavojus. 

— Aš esu iš Devyneto. Kol aš gyva, manęs niekas 
negali pakeisti, manęs negali paliesti kardas nei pra- 
žūtis vandenyje. Tik vienas dievas gali... 

— Visada gali atsitikti nelaimė, - liūdnai tarė jis. 
Gali nukristi. Gali dingti. 

— Ne, - sunkiai kvėpuodama ji įtemptai mąstė. - 
Ne. Aš liksiu. Man reikia likti. Mano vieta čia. Ne- 
galiu jiems leisti atsikratyti manęs, nes aš nešėja, aš 
turiu būti čia, Devintuosiuose namuose. 

— Dėl dievo, eik su mumis! - suriaumojo 
Oblekas. 

Miranija stumtelėjo Aleksį. 

- Šok. Pasislėpkite po uola. Vakare išmesiu jums 
pro langą maisto, jei galėsiu. 

Pasimuistęs jis iškišo kojas į lauką. Pažvelgė į ją 
rimtai šypsodamas, po sidabro vainiku jo plaukai at- 
rodė tamsūs kaip naktis. Jis nieko nepasakė. 

Bet viduje ji išgirdo balsą: Aš rasiu mums lietaus, 
Miranija. Pažadu tau. 

Jis nušoko žemyn pačiu laiku. Terasoje jau pasi- 
girdo žingsniai, lengvi ir greiti. Ji atitraukė lovą į vie- 
tą, apsisuko ant kulno, plačiai atsidarė durys ir pro 
jas įlėkė Chrisė išsidraikiusiais plaukais. 

Ji vos gaudė kvapą. 

- Miranija! Jie viską žino. Jie eina į... 

Žingtelėjusi porą žingsnių Miranija šiurkščiai ją 
sugriebė ir prirėmė prie sienos. 

— Tu išdavei mane Hermijai! 

— Ne! - sukliegė Chrisė siaubo kupinu balsu, vos 
ne raudodama. - Ne ne, Miranija, neišdaviau! Tu 
mano draugė, aš niekada... 

— Tai kam tada pasakei? 

— Niekam... 

— Melagė! - Miranija paleido ją ir atsitraukė. Ji 
buvo įtūžusi, nuo pykčio aštriai tvinkčiojo vienas 
smilkinys. - Meluoji, Chrise! Kam pasakei? 

Chrisės pečiai pakilo ir nusileido nuo sunkaus 
atodūsio. Per skruostus jai pasruvo ašaros ir ji ėmė 
skubiai jas braukti. Perkreiptas jos veidas buvo bal- 
tas kaip kreida ir Miranija iš anksto žinojo atsaky- 
mą, dar jai nespėjus sukuždėti: 

- Retijai. Aš pasakiau Retijai. 


Kas mires raudonesnis už 
purpurinės gėles? 


Ant rašomojo stalo užslinko šešėlis. Jis užgulė po- 
pierius ir indelyje išblėso juodo rašalo blizgesys. 

Setas sugriebė stilių ir pakėlė akis. 

Bet tai buvo ne prižiūrėtojas. Tai buvo Kreontas. 
gęs savo bespalves akis į Seto kumštį. 

— Sapnuoji atviromis akimis, - šnipštelėjo. 

Setui buvo karšta. Ant jo stalo buvo tikras šiuk- 
šlynas - neperrašyti aprašai, išdraikyti brėžiniai. Jis 
negalėjo susikaupti, iš galvos jam neišėjo Miranijos 
pyktis, berniukas, Obleko grūmojimai. Ar jis tikrai 

bandys nužudyti Argeliną? O tada jau kitą naktį jis, 
Setas, įsilauš į kapą. 

— Kai kam galvoje netelpa mintys, - atsakė pri- 
slopinęs balsą. 

— Žinau, - albinosas pasilenkė virš stalo ir nu- 
braukė nuo jo dulkes. Jo rankos buvo laibos, pieno 
baltumo. Paskui tarė: - Tai, ką tu radai, yra mano. 

— Radau? Nieko aš neradau. 

— Berniuką. Skorpioną. 

Setas stipriau sugniaužė stilių. Nuleido jį žemyn 
nedrįsdamas žiūrėti, kaip virpa pirštai. Apsilaižė iš- 
džiūvusias lūpas ir staiga užsinorėjo gerti. 

— Nesuprantu, ką čia kalbi. Palik mane ramybėje. 

Kreontas tarsi neišgirdo. Jis atsitūpė įsitvėręs į 
šluotkuotį ir atstatė kelius aukštyn. Blausiai rausvų 
jo akių žvilgsnis buvo negeras. 

— Skorpionas mano. Tai buvo auka dievui. Tu jį 
pavogei. Viskas, kas jo, yra mano. 

— Kas viskas? 

— Paslėptos brangenybės. Archontų lobiai giliai 
po žeme. Tuneliuose, slaptuose koridoriuose. 

— Kalbi apie kapus, ar ne? Sako, tu kažkur čia nak- 
voji, susiradai čia pastogę. Ir niekada nebuvai viršu- 
je. Tiesa? 

Kreontas truktelėjo pečiais, laibais kreivais pirš- 
tais suspaudęs šluotą. 

— O į ką ten žiūrėti viršuje? Į tuščią jūrą, tuščią 
Čia, apačioje, nekepina saulė, neužpučia vėjas. Čia 
nėra dienos nė nakties, nėra spalvų tamsoje. Nėra 
pigmentų. 

Jis niekinamai pabarbeno pirštu per Seto indelius 
su žaliu, mėlynu ir auksiniu rašalu. 

- Iš spalvų nieko gero. Dabar mano brolis mėgau- 
jasi jomis. - Staiga jis ryžtingai pakilo ir tarė: - Kur 
tu dėjai tą skorpioną? 

Jo balsas nuskambėjo per visą salę. Setas vogčio- 
mis apsidairė. 

- Tyliau! Jie išgirs! 

— Žmonės nei girdi, nei mato. Ta saulė juos apa- 
kina. - Jis prisikišo prie savo silpnų akių buteliuką 
su auksiniu rašalu - ant jo baltos odos pasirodė auk- 
sinės jo auros atspindys. Paskui jo žvilgsnis nuslydo 
prie Seto. - Jei auksas kartą į tave suleis dantis, vi- 
sam laikui apsinuodysi. 

Setas buvo pavargęs ir staiga pajuto pyktį. 

— Aš jį atidaviau kaip auką. Gal manei, kad pasi- 
laikysiu sau? 

Kreontas įdėmiai jį nužvelgė. 

— Taip, - tyliai atsakė. 

— Tada apsigavai. Ar tu jį ten padėjai? Plėši kapus? 

Liesas siluetas palinko prie jo neįtikėtinu žaibišku 
greičiu. 

- Aš ne šakalas, - sušvokštė jis. - Ir ne lapė. 

Tūkstantis tyloje krebždančių stilių Seto širdį rai- 
žė baimės hieroglifais. 

- Ką? - jis visas nutirpo. Širdis ėmė daužytis. 

— Tą patį, - Kreontas palinko artyn su savo ilgais 
susivėlusiais plaukais. - Yra dievas ir yra dievo še- 
šėlis. Šešėlis gyvena tamsybėse, gelmėse. Jis žiūri. Jis 
mato. Jis saugo mirusiųjų sielas. Manai, gali jas iš- 
duoti, kad jis nesužinotų? 

Jis išmetė buteliuką ir šis pokštelėjo ant stalo. 
Keli raštininkai atsisuko. Setas Žaibiškai priplojo jį 
ranka. 

Kreontas nusišypsojo. 

— Nepamiršk, - sušnibždėjo jis. 

Ir pranyko ilgoje galerijoje, šluota sukeldamas 
dulkių debesėlį, nuo kurio vyrai ėmė kosėti, keiks- 
noti jį ir dangstyti džiūstantį rašalą. 

Setas atsisėdo niekaip negalėdamas patikėti. Iš 
kur jis sužinojo? Kaip? Niekas pasaulyje negalėjo su- 
žinoti. Nors... Jis susirietė ant kėdės pritraukęs ke- 
lius, priblokštas užgriuvusių minčių. Šakalas. Patyrę 
vagys turi susirasti pagalbininkų viduje. Gal albino- 
sas įtrauktas į jų sumanymus. Gal kaip tik Kreontas 
paliko raštelį ant jo stalo. 

Bet jei taip, dėl ko tas nevisprotis jį nori perspėti? 
Nebent užsiima tais pačiais darbeliais ir nenori įgyti 
varžovų. 

Setas pasijuto sugniuždytas, išmuštas iš vėžių 
ir jam nepaprastai savęs pagailo. Visas jo gyveni- 

mas — niekas. Jis įsivėlė į tą reikalą dėl Pa ir Teli- 
jos, bet niekam negalėjo to paaiškinti. Pa nesupra- 
stų. Kad kokios, užsiustų. O dar Miranija... neverta 
nė tikėtis, kad ji su juo dar išvis kalbėtųsi, nebent 
kaip su apgailėtinu, prieš visus keliaklupsčiaujančiu 
plunksnagraužiu. Nors jis užsispyręs laikėsi įsitvėręs 
minties, kad teisingai padarė nusišalindamas. Jie visi 
trys išsikraustę iš proto, jų sumanymas pasmerktas, 
ir jeigu jis nepadarys tvarkos, vargu ar bent vienas 
liks gyvas, bet... Jis įsikando stiliaus galiuką ir susi- 
mąstė. 

Gal jis galėtų tuo pasinaudoti. Gal - perlietas tos 
minties atsisėdo tiesiai - dabar pat nueiti pas Argeli- 
ną ir perspėti jį. Sustabdyti tą beprotybę. 

Bet tai buvo juoda mintis. Atėjusi iš tokių gelmių 
ir tokia klaiki, kad jis neleido sau jos užbaigti. Aleksis 
ir Oblekas bus nužudyti, o Miranija... na, Miranijos 
jie negali liesti. O gal ir gali? 

Jis pašoko ant kojų, sugriebė raštų dėklą ir nu- 
žygiavo tarp stalų eilių, palypėjo laiptais į galeriją ir 
apibėgo visą salę po pat stogu. Pirmoje nišoje buvo 
lentyna su storais kutuotais ritiniais, kuriuose buvo 
surašyti Šventyklos priesakai. Jie buvo sukaišioti į 
atskirus skyrelius, iš jų kyšojo nukarę mokslo vyrų 
palikti skirtukai, kuriais jie buvo pasižymėję svarbias 
ištraukas. 

Jis ištraukė kelis ritinius, susirado Devyneto ko- 
deksą ir skubiai išvyniojo. 

— Setai! - virš laiptų kyštelėjo prižiūrėtojo gal- 
va. - Arjau? 

— Tuoj. Turiu kai ką pasitikrinti. 

Jis rašaluotu pirštu greitai vedė per lapą. Kai rado 
ieškomus žodžius, pasirodė, kad smulkučiais raš- 
menimis pridėtas prierašas, įterptas į paraštę, o juos 
skaitydamas jis suprato, kad ir taip visa tai žinojo, 
puikiai žinojo, kas ten pasakyta. 

Prieš Devynetą negalima kelti rankos. Jų gyvybė 
yra dievo rankose. Bet jei būtų įrodyta išdavystė, jei 
kuri nors iš jų išduotų Šventyklą, jos laukia toks Ii- 
kimas. 

Ji turi būti palaidota gyva be oro, be vandens ar- 
chonto kape. Taip žmonių rankos lieka švarios, o die- 
vas nepapiktintas. 

— Setai! 

Jis paleido ritinio galą ir tas pliaukštelėjęs susi- 
vyniojo. 

Ir kaip jis galėjo ją palikti su muzikantu, kuris gali 
bet ką iškrėsti, ir su vaiku, kuris manosi esąs dievas. 


— Aš negalėjau jai nepasakyti! 

Chrisė atsisėdo ant lovos ir pasidėjo sunertas 
plaštakas ant kelių. 

— Man visa tai niekaip nėjo iš galvos, Miranija, 
viskas buvo taip... baisinga! Aną vakarą ji buvo 
mano kambaryje ir ėmė klausinėti, ko aš pasidariau 
tokia slapukė, gyniausi, kad aš visai ne slapukė, tada 

ji neregėtai pasipūtė ir pasakė, kad jei aš ja nepa- 
sitikiu, tai jai nerūpi, o aš pajutau, kad tuoj apsi- 
verksiu... 

— Betgi tu žinai, kad per ją vienos bėdos! Chrise, 
tu nepataisoma! - Miranija galėjo ją purtyti, galėjo 
kulti kiek širdis geidžia. Bet ji pasitraukė šalin ir ėmė 
nerimastingai žingsniuoti. Prisiartinusi prie durų ji 
išėjo į lauką ir apsidairė iš terasos. Aukštutiniuose 
rūmuose buvo keistai tylu. 

- Jie nužudys tą berniuką, - Chrisė išbalo, akys 
pasistojo stulpu. 

— Nenužudys. Jo ten nebėra. 

Ji atsisuko į Miraniją su tokia karikatūriška nuo- 
stabos išraiška veide, kad ta vos nesusijuokė. Šiaip 
taip susivaldžiusi paėmė nuo stalo ritinį. 

— Negali būti! 

— Klausyk, - tvirtai tarė Miranija, - ramiau. Šven- 
tykla tuščia, duodu tau žodį. Ten nieko nėra. Jie nie- 
ko negali įrodyti. 

- Bet Retija žino! Žino, kad ir aš prisidėjau! 

— Pasakyk jai, kad viską išsigalvojai, - mėgindama 
atrodyti nerūpestingai, Miranija išvyniojo knygą ir 
susirado reikiamą vietą. 

Chrisė neteko amo. 

Trinktelėjo atidaromos durys, tolumoje suklegėjo 
balsai. 

— Negaliu! Oi, kam tu į visa tai mane įtraukei, Mi- 
ranija! 

— Atleisk. Apie nieką daugiau nebegalėjau galvo- 
ti, - Miranija pastatė ritinį ant stovo. - Imk šitą siu- 
vinį. Negaišuok! Tai bus geriausias vaidinimas tavo 
gyvenime, Chrise. Lieki man skolinga. 

Bet atsivėrus durims įėjo tik Hermija. 

Ji permetė jas abi žvilgsniu. 

— Koks taikingas vaizdelis. 

Ją smaugė pyktis iki dusulio. Miranija prisivertė 
pakelti akis nuo skaitomo rankraščio. 

— Čia jūs, kalbėtoja? Gal kas nors atsitiko? 

Hermija stovėjo išsitiesusi visu savo aukštu ūgiu, 
su nepriekaištingai sudėliotomis į šukuoseną garba- 
nėlėmis, atšiauriu kampuotu, griežtų bruožų veidu. 

— Nedrįsk manęs užgaulioti, - sušnypštė kaip gy- 
vatė, - savo apsimetinėjimu. Kur dėjai berniuką? 

— Kokį berniuką? 

Ji kalbėjo taip įsijautusi, kad padarė įspūdį net 
Hermijai. 

Ši įėjo vidun ir su tokia jėga užtrenkė duris, kad 
Chrisė net pašoko. 

— Užtenka žodžio, - vėl sušnypštė, - vieno mano 
žodžio... 

— Kuris nieko nereiškia, - Miranija sugniaužė 
drebančias plaštakas. - Aš esu iš Devyneto. Net Ar- 
gelinas negali prieš mane griebtis jėgos, antraip jį 
ištiktų dievo rykštė - susirgtų maru, o jo sapnuose 
imtų siautėti bronziniai paukščiai, ir jis puikiausiai 
tai žino. 

Ji žingtelėjo atatupasta. Kažkas joje įvyko. Tarsi 
kažkas būtų lūžę. Tarsi ant veido būtų ėmęs krapnoti 
lietus. Ji tarė: 

Hermija. 

Kalbėtoja išsprogino akis. 

— Ką tu pasakei? 

Hermija, klausyk, ką sakau. Ar girdi mane? Ar gir- 
di mano balsą? 

Chrisė buvo pašokusi ant kojų. 

— Miranija, nereikia... 

Bet žodžiai pasipylė kaip tvanas, kaip liūties šuo- 
ras. Aš mėginau su tavimi kalbėti, bet tavo ausys man 
kurčios. Aš šaukiau tave per Orakulą, bet tu neatsakei, 
niekas neatsakė be galo ilgai! Būti dievu reiškia būti 
vienišam, Hermija. Būti pačiose tamsos gelmėse ir be 
galo ilgai ropštis į šviesą. Tu apvylei mane. Man rei- 
kėjo tavęs, o kur tu buvai? Nežinojau, kur tave rasti, o 
mano šešėlis laukia manęs prie sodo vartų. Gal tu slepi 
lietų, Hermija? Gal per tave pasaulį nualino sausra? 

Hermija ėmė trauktis atbula. 

Ją suėmė baimė. Jos veidas ištįso, ji giliai įkvėpė 
ir nusipurtė. 

Neįstengdama nė pakrutėti Chrisė tyliai verkė. 
Miranija staiga susivokė, kas vyksta, jos ausis pasiekė 
jūros bangų mūša, paukščių riksmai, tarsi atsklidę iš 
neužmatomų tolių, ir nusinešė ją kažkur toli. 

Hermija dar paėjėjo atbula. Netarusi nė žodžio ji 
atidarė duris, aklai pagrabaliojusi rankomis. Paskui, 

jau žengdama per slenkstį, įkišo galvą ir stingdančiu 
nuodingu žvilgsniu perliejo Miraniją. 

— Nuo šiol mes priešininkės. Saugokis, Miranija. 
Ieškokis vergų, kurie ragautų viską, ką tu valgai ir 
geri. Nes dabar manęs niekas nesustabdys, kol aš ta- 
vęs nesunaikinsiu. Nesvarbu, kokiu būdu, - ji pamė- 
gino nusišypsoti. Bergždžios jos pastangos išgąsdino 
jas visas tris. 

Jai išėjus Miranija krito į krėslą mėšlungiškai dre- 
bėdama. Chrisė klestelėjo greta jos. 

— Ką tu padarei? - suaimanavo ji. - Kam tu visa 
tai pasakei! 

Miranija apsilaižė lūpas. Ją suėmė silpnumas, bai- 
mė ir nežmoniškas nuovargis. 

— Turbūt tau nereikia aiškinti, kad tai sakiau 
ne aš. 


Įrankius panaudoti ir išmesti 


Popiet kaitra tapo dar labiau nepakenčiama. Liovė- 
si net cikadų čirškimas ir į salą nužengė kvaitinanti 
tyla. Oras virto grėsmingai pakibusiu įkaitusiu svo- 
riu. Lauke nieko nebuvo. Devynetas miegojo arba 
skaitė savo kambariuose, arba gaudė orą pastačiu- 
sios vergus mojuoti stručio plunksnų vėduoklėmis, 
bet niekas negalėjo sustabdyti nuo menkiausio jude- 
sio pro odą besisunkiančių syvų ir net galvoti buvo 
sunku. 

Uoste dar blogiau, pamanė Miranija. 

Ji atsisėdo ant palangės pritraukusi prie krūtinės 
kelius ir įsiklausė. Pa namuose turbūt galima už- 

trokšti, kaip ir visose tose dvokiančiose gatvelėse, 
kur net žiurkės dvesia iškišusios liežuvius. 

- Ar kada nors palis? - tyliai paklausė. 

Niekas neatsakė. 

Galbūt jis nežino atsakymo. 

Ji turėjo gertuvėlę su vandeniu ir truputį vaisių. 
Pasiimti dar ko nors būtų reikėję eiti į virtuves, o ji 
žinojo, kad ten ją seka. Koretas buvo kieme, įsitaisęs 
šešėlyje jis rašė sąskaitas. Ji atidarė savo kambario 
duris ir žvilgtelėjo žemyn į jį, o tas pakėlė akis ir ėmė 
nemirksėdamas į ją Žiūrėti. 

Vadinasi, jie mano uždarę ją spąstuose. Tą menką 
peliūkštę Miraniją. 

Ji įsispyrė į sandalus, įsimetė gertuvę ir vaisius į 
maišelį, užsirangė ant palangės ir stryktelėjo žemyn. 

Sausa kaip parakas žemė buvo virtusi dulkėmis. 
Kad išlaikytų pusiausvyrą, ji stvarstė plonų medelių 
šakas ir tik po kelių žingsnių pamatė skardyje Oble- 
ko paliktą plačią šliūžę. Gąsdinančiai žemai žėrėjo 
mėlyna jūra. 

Žingsnis po žingsnio ji yrėsi žemyn. Nuogas jos 
rankas svilino saulė. Ji nė nenumanė, kaip toli nu- 
sigavo Oblekas, tik pagal aplaužytas šakas buvo ne- 
sunku sekti jo pėdsakais, nors ožkų takas buvo toks 
siauras, kad vienos pėdos buvo neįmanoma statyti 
šalia kitos. 

Netrukus jai teko išlįsti iš po priedangos ir ji net 
pritūpė iš baimės apsižiūrėjusi, kad atsidūrė ant 

plonos, tiesiai virš jūros išsikišusios uolos atbrailos, 
po kuria ore suko ratus paukščiai. Ji be kvapo su- 
švokštė: 

— Oblekai! 

Į jos pusę skrido klykaujanti žuvėdra, paskui 
nėrė šalin plačiai išžiojusi geltoną snapą. Dusliai 
riktelėjusi ji persisvėrė per atbrailą ir palenkė galvą, 
taku ėmė riedėti akmenukai ir kaukšėdami pažiro 
nuo uolos. Metusi žvilgsnį į viršų ji išvydo aukš- 
tai stūksančius plytelėmis klotus Švenčiausiosios 
Devyneto buveinės stogus, terasas ir spindinčias 
sienas. Jei kas nors ir žiūrėjo pro langus, vargu ar 
galėjo ją pamatyti. 

Takas vingiavo laužyta linija. Per uolas ir pasviru- 
sius akmens luitus, per neįkopiamus skardžius, per 
draskančius dygiakrūmius ir alyvmedžių brūzgynus. 
Išdžiūvusio, kaip šikšna sukietėjusio mėšlo krūvelės 
karštyje skleidė smarvę. Kiekviename žingsnyje ap- 
link ją sukiojosi būriai musių ir geliančių vabzdžių. 

Kažin, ar toli jie nuėjo? 

Ji nušliaužė po uolienų atodanga, akys sugavo 
kažką spalvota, ji apsisuko ir slystelėjo. Akimirksnį 
jai akyse sutavaravo vaizdas, kaip ji persisvėrusi per 
bedugnės kraštą kybo virš dūžtančių bangų. Tada 
Aleksis tarė: 

— Pagavau tave. 

Ant degančios savo rankos ji pajuto vėsų jo 
delną. 

Jis truktelėjo ją atgal. Sunkiai alsuodama ji įsitvė- 
rė į Jį. 

Oblekas knarkė po kybančia uola atsirėmęs į 
akmens sieną. Jam prie šono kreivai stovėjo vyno 
butelis. 

- Iš kur jis gavo vyno? - paklausė ji išsigandusi. 

- Atsinešė iš Šventyklos, - atsakė Aleksis pagelbė- 
damas jai eiti per žvirgždus, byrančius iš po kojų. Jie 
dviese prisiglaudė siaurutėje šešėlio juostoje.- Kas 
nutiko, Miranija? 

Miranija pažvelgė į jį. 

— Argelino kareiviai išnaršė visą Švenčiausiąją 
buveinę, Hermija pati apieškojo Šventyklą ir Oraku- 
lo apylinkes. Iš Salos atkirsti keliai. Abiejuose Tilto 
galuose, prie įėjimų į Aukštutinius ir Žemutinius rū- 
mus pastatyti kareiviai - aišku, tyko mūsų. 

— Aišku, kad mūsų. 

- Ir dar jie kažkur išsivedė tardyti Chrisę. Neži- 
nau, ką ji jiems pasakys. 

— O kaip dėl tavęs? 

Ji gūžtelėjo. 

— Jie mano, kad aš savo kambaryje. Jie priėjo ak- 
lavietę. Be įrodymų nieko negali man padaryti. - Ji 
atsisuko į jį: - Kodėl tu mane privertei Hermijai sa- 
kyti tuos žodžius? 

- Aš? 

— Dievas. Tai yra tu, ar ne? - Kai jis nusuko akis į 
šalį, ji tyliai pridūrė: - Keista. Maniau, kad jei išgirs 

dievą, ji pereis į mūsų pusę, bet, atrodo, pasidarė dar 
blogiau. 

— Gal ji mano, kad jį girdi. Ji turbūt taip sakė Ar- 
gelinui. 

Ji krūptelėjo. 

— Gal. Bet jei jis žinotų, kad dievas iš tikro kalba 
su manimi... 

Berniukas akmenukų krūvelę išsklaidė į ratą. De- 
vyni akmenėliai. 

— Būk atsargi, Miranija, - sukuždėjo jis. - Kartą 
jie jau bandė tave nuskriausti. 

— Dievas man pažadėjo. Jis sakė, kad neleis manęs 
skriausti. 

Aleksis mestelėjo akmenuką į rato vidurį. 

— Taip. O ką, jei dievas meluoja? 

Jiems už nugaros susimuistė Oblekas. Jis apsiver- 
tė ant šono ir ėmė grabalioti butelio. Miranija pa- 
spyrė jį šalin, bet iš jo teišvarvėjo keli lašai. 

— Oblekai! 

Jis atsisėdo, pažiūrėjo į ją mažutėmis, krauju pasru- 
vusiomis akutėmis, kasydamasis ražieną ant veido. 

— Dievuliau, kaip noriu valgyti. Ko atnešei? 

Ji padavė jam vaisius ir vandenį. 

Valandėlę žiūrėjo, kaip jis geria, kaip gurkčioja jo 
gūžys. Paskui tarė: 

— Noriu žinoti, ką ruošiatės daryti toliau. 

Jis nuleido gertuvę ir išsiblaškęs ją užkimšo kaiš- 
čiu. Toli jūroje be vėjo sukiojosi mažas laivelis sub- 
liūškusiomis burėmis. 

— Kuo mažiau žinai, tuo ramesnė galva... 

— Jei bandysite ką nors padaryti, bet neišeis, mūsų 
planas žlugęs, - ji atsigręžė į jį ir sugriebė šiurkščią, 
saulės nudegintą jo ranką. - Jūs mus visus stumiate 
į pavojų. Nedarykite to, Oblekai! Tegu jūsų kerštas 
būna nuvesti Aleksį į išrinkimą, o visa kita padarys 
dievas. Užmirškite Argeliną! 

Jis pagiežingai nusikvatojo. 

— Sakiau tau, dievas nori, kad aš užmuščiau Arge- 
liną. Dievas man davė šią mintį. Gal aš dievo įrankis, 
gal mes abu jo įrankiai. Kuriuos reikia panaudoti ir 
išmesti, jei jis panorės. Gal dar aštriau išgaląs, o gal 
sulaužys. 

Nukrėsta šiurpo ji atitraukė ranką ir pažiūrėjo į 
Aleksį. 

— O ką tu manai? 

Berniukas susikaupęs lupo apelsiną, uosdamas 
aitrų jo kvapą, tarsi niekada jo neragavęs. 

Kai pakėlė akis, jos švietė džiugesiu. 

— Tai nesvarbu, Miranija. Aš apie tai negalvoju. 

Abu pilni jai nesuvokiamų keistenybių. Žiūrėda- 
ma į juos ji juto kone baimę, ją gąsdino visiškas jų 
nenuspėjamumas tarsi bedugnė praraja. Jei čia būtų 
Setas... Setas blaivaus proto. 

Aukštai ant skardžio pasigirdo vienišas varpo 
dūžis. 

— Kviečia į procesiją. Man reikia eiti. Nemėginkite 
bėgti iš Salos, Oblekai, būkite geras! - Ji puolė ant 
kelių ir privertė jį atsukti akis jos pusėn. - Duokite 
žodį! Maldauju. 

Nerangiai, kiek susidrovėjęs, milžinas su prakai- 
tuotu veidu ir saulės nudeginta plike svirduliuoda- 
mas pakėlė savo didžiulį svorį ir viena tvirta ranka 
pastatė ją ant kojų. 

— Dievo nešėja prieš nieką nesiklaupia. Juo labiau 
prieš mane. Aš nenoriu mūsų visų sužlugdyti, Mi- 
ranija, - rimtai tarė jis kimiu balsu. - Aš nužudysiu 
Argeliną. Mes pabėgsime iš Salos. Aš moku plauk- 
ti, berniukas galės įsikibti į mane. Aš įsimaišysiu į 
minią Septintuosiuose namuose. Būkite pasiruošu- 
si. Nes jei dievas nori, kad būtų mūsų viršus, mes 
turime pasistengti ir patys. Nuveikti ką nors nuo- 
stabaus. 

Ir jis nuleido žvilgsnį į berniuką, dėliojantį apelsi- 
no skilteles ant dulkino akmens. 


Prieblandoje Setas perbėgo per aikštę. Tirštėjo sute- 
mos, laiko liko nedaug. Toli vakaruose už kalnų lei- 
dosi saulė, apsigobdama padūmavusio karšto garo 
skraiste. Švyturio ugnis ant zikurato spragėjo ir pok- 
šėjo, pliūpsniais leisdama į orą kibirkštis, kurios po 
akimirkos virsdavo šnarančiais pelenais. 

Vakaras alsavo ugnimi. Dvelkė laužu ir žioruo- 
jančiomis anglimis. Virš Uosto pleveno ugniakurų 
dūmai, o ant Miesto vartų sargybiniai pūtė ragus - iš 
šaižaus bronzinio jų garso atrodė, kad metalas, net 
susiraitęs nuo karščio, degina pūtikams lūpas. 

Jis vėlavo, be to, čia jam niekaip nederėjo būti. 
Bet jei Oblekui šaus į galvą, tai įvyks šiąnakt, Sep- 
tintuosiuose namuose, kur archonto tarnai įtrauks 
raudonžiedžių gėlių kvapo ir iškeliaus su juo į tam- 
są. Nieko jam neišeis. Oblekas nieko negali dorai su- 
galvoti. To turi imtis jis, Setas. 

Žingsniuodamas palei zikurato papėdę jis nulei- 
do galvą ir pasuko spindinčių Buveinės durų link. 
Aukštai virš galvos ant sienų dairėsi panaktiniai, 
o akmeninių archontų žvilgsnis per dykumos to- 
lius smigo į siaurutį už horizonto gęstančios saulės 
kraštelį. 

Akimirksniu stojo sutemos. 

Tada kažkas patylomis ištarė: 

— Raštininke. 

Tai buvo aukštas Žmogus, įsisupęs į apsiaustą. 
Galbūt maldininkas. Setas sulėtino žingsnį ir žmo- 
gus nusismaukė gobtuvą. 

Šakalo akys suktai šypsojosi. 

Setui kūnas nuėjo pagaugais. 

— Ką tu čia... 

— Ką ašveikiu? O kurgi dar gali tykoti grobio kapų 
šuo, jei ne Mirusiųjų mieste? - jis nusišypsojo. - Gal 

manai, kad niekada anksčiau čia nemedžiojau? Ši 
vieta pilna mįslių, raštininke. 

Setas vogčia apsidairė. 

— Nenoriu, kad kas mane matytų su tavimi. 

— Niekas ir nemato. Tik noriu tau pasakyti, kad 
jau viskas paruošta. Mes susitiksime prie Durų ant- 
roje Harnokso mauzoliejaus pakopoje rytoj per sau- 
lėlydį, šituo metu. Nieko nesinešk. Mes turėsime vis- 
ko, ko reikia. Supratai? 

Sukaustytas baimės Setas šiaip ne taip linktelėjo. 

— Ojei ten nepasirodysi, - meiliai pridūrė Šaka- 
las, - mes tave susirasime. 

— Būsiu. 

— Puiku. Tu vesi. Į visus tunelius eisi pirmas. Taip 
mes sužinosime, kur yra spąstai, kur ne. 

Setas keiktelėjo. Paskui pasuko galvą, sumanęs 
dėl kažko paprieštarauti. Bet šešėliuose nieko nebe- 
buvo. 


Piešiniais puoštos Septintųjų namų sienos mirgėjo 
auksiniais ir raudonais dažais. Durys buvo atviros. 
Tamsą skrodė viduje mirguliuojantys žiburiai. Bu- 
veinėje buvo nepakeliamai karšta. Po kauke Mira- 
nija vos galėjo kvėpuoti, nuo įsitempimo jai svaigo 
galva, norėjosi rėkti. Kaltas buvo ne tik karštis. Ant 
kiekvieno varinio trikojo smilko keistos kvaišina- 
mos žolės, parinktos pagal slaptuosius žolininkų re- 
ceptus - tie žmonės oranžiniais apdarais be žodžio 

visur sukiojosi ir seikėjo smilkalų mišinius, iš kurių 
sklido svaigus, stiprus kvapas. 

Devynetas su kaukėmis susėdo laukti ant ratu su- 
statytų margai išpieštų kėdžių, Miranijai prie kojų 
buvo tuščia bronzinė taurė. Jos akys bėgiojo po mi- 
nią, nerimastingai nužvelgdamos kiekvieną veidą. 

Rato viduryje, pačiame Buveinės viduryje, sto- 
vėjo milžiniškas auksinis archonto karstas, o aplink 
jį buvo sustatyti dar tušti dryžuoti gultai blausiai 
blizgančiomis paauksuoto medžio kojomis, užkloti 
minkštais zebrų kailiais. 

Miranija vogčiomis dirstelėjo pro siauras kaukės 
akių išpjovas. 

Kaip visada pro plačias duris veržėsi šimtai žmo- 
nių. Raštininkai, Miesto darbininkai, šydais prisi- 
dengusios moterys. Viena jų pakėlė gedulo skrais- 
tę - tai buvo aukšta moteris, purtoma raudos. Staiga 
ji liovėsi kūkčiojusi. 

Miranija nepamatė Obleko. Sudėjusi rankas ji 
meldėsi: 

— Neleisk jam ateiti. Neleisk. 

Gaudė ragai. Sušlamėjo šilko rūbas, Hermija at- 
sistojo, ja pasekė visas Devynetas - Miranija visas 
jas matė iš savo vietos šalia kalbėtojos: aukštą ir iš- 
didžią Retiją, auksaplaukę Chrisę, Kaliją, Gają, Ik- 
saką. Ar čia buvo kaltas kvapą gniaužiantis aštrių 
aromatų pritvinkęs oras, ar baimė, durianti jai krū- 
tinę tarsi dieglys šone, bet kažkas visas jas permai- 

nė - salėje pakibo tarsi virpantis dykumos miražas 
ir į baltus rūbus įsisiautusios merginos su auksinė- 
mis, plunksnomis puoštomis kaukėmis staiga jai 
tapo svetimos. Ratu išsirikiavę gąsdinamai keisti 
metaliniai veidai maloniai ir kartu negailestingai 
šypsojosi. 

Jos veidą irgi dengė besišypsanti kaukė. Jei ji būtų 
turėjusi veidrodį, būtų jame savęs nepažinusi. 

Per rankas jai palengva perbėgo šiurpuliukai ir 
ji pamatė įsėlinančias kates - šventąsias kates, ku- 
rių Mieste knibždėte knibždėjo. Karštyje jos vangiai 
gulėsi po kėdėmis, prie karsto, stulpu pastačiusios 
uodegas pėdino į minią. Žmonės šnibždėdamiesi 
traukėsi į šalį. Prišutusioje, dūmų pritvinkusioje pa- 
talpoje jų akys žibėjo kaip žali ir gintariniai veidro- 
dėliai. 

Kažkas ėmė stumti žmones į šalis nuo durų. Įžen- 
gė Argelinas su nublizgintais bronziniais šarvais, o 
įkandin jo lydimi kareivių falangos ėjo pirmas šim- 
tas paties archonto tarnų. 

Tarnaitės, virėjas, sodininkai, raštininkai, vyresny- 
sis liokajus, gydytojas, astronomas, vynuogyno pri- 
žiūrėtojas, barzdaskutys. Penki stuomeningi vergai, 
nešiodavę archonto neštuvus. Lieknutės mergaitės, 
kurios jam šokdavo. Šešiolika žaliūkų sargybinių. Iš- 
sigandusi šlubčiojanti žmogysta su beždžionėle ant 
rankų. Keturiasdešimt muzikantų su arfomis, lyro- 
mis, žalvario varpeliais ir būgnu. 

Vienas paskui kitą jie žengė į salę, kai kurie aša- 
rojo, kai kurie ramstėsi vienas į kitą, vienas kitas 
apdujęs dairėsi į ratu išsirikiavusias kaukes ir spra- 
gančias liepsnas. Miranija žinojo, kad jiems užduo- 
ta kvaišalų. Žolininkai vedė juos prie gultų ir guldė 
pusbalsiu drąsindami. Arklininkas laikė tvirtai ap- 
kabinęs beždžionėlę, kuri snūduriavo įsitaisiusi jam 
ant krūtinės. Tas rudas padarėlis greičiausiai buvo 
archonto numylėtinis, nes kiti jo augintiniai - ska- 
likai, medžiokliniai paukščiai, naminiai ir tolimų 
kraštų gyvūnai jau gulėjo išbalzamuoti Susirinkusių 
dievų namuose. 

Kareiviai žvangėdami ginklais ir šarvais atsitrau- 
kė atgal. 

Hermija išskleidė pakeltas rankas, ja pasekė vi- 
sas Devynetas - jų pirštai susilietė. Miranijos delnai 
buvo karšti, kalbėtojos pirštai buvo sustingę, su- 
gniaužti į kumščius. Tyloje pasigirdo vieniša, keista 
fleitos gaida ir Devynetas ėmė iš lėto suktis taisyk- 
lingu įmantriu mirties šokio žingsniu. 

Ji mokėjo žingsnį, dažnai jį pasikartodavo. Jis 
atrodė jai juokingas - viena iš daugelio beprasmy- 
bių, kurių jas mokė. O dabar tie judesiai įgijo tik- 
ros grėsmės. Sukdamasi išmoktu žingsniu Miranija 
juto kvapą gniaužiantį siaubą, kuris kilo iš vidaus 
tarsi skausmas, juto deglų šnypštimą ir spragėji- 
mą, aitrius dūmus, tarsi pro rūką, kaip sapne matė 
veidus aplinkui, girdėjo nežinia iš kur sklindančius 


267 


duslius būgnų dūžius, kurie tarsi atkartojo jos šir- 
dies tvinksnius - nuo jų, regis, kaip įtempta styga 
įsivirpino visas oras. Tie Žmonės mirs. Jie išeis su 
archontu, bet archontas yra gyvas, jis yra čia! Ir vie- 
ną pašėlusiai trumpą akimirką ji norėjo - taip, no- 
rėjo - pašaukti Obleką, kad jis ateitų, kad padarytų 
visam tam galą, kad perskrostų troškią Buveinės 
tamsą. Ir štai pakėlusi akis pro kaukės akių plyšius 
išvydo jį. 

Jis buvo užsimetęs pilką apsiaustą ir stoviniavo 
už sargybinių. Kai ji dar kartą atsisuko, jį užstojo 
Chrisė, paskui Retija. Atsisukusi trečiąkart pamatė jį 
petys į petį su Argelinu. 

Ji bandė duoti ženklą karvedžiui žvilgsniu; šis at- 
į Hermiją. 

„Ką aš darau? - ėmė ji klausti savęs pritrūku- 
si kvapo. - Ką aš darau? - Paskui rūsčiai pakarto- 
jo: - Ar tu nori, kad tai atsitiktų? Jei ne, užkirsk tam 
kelią!“ 

Tarsi atsakas pasigirdo keistas kliegimas. Atsibu- 
do beždžionėlė. Ji pakėlė galvą ir apsimiegojusi įsi- 
spoksojo tiesiai į Obleką, ne, į kažką jam už nugaros. 
Džiaugsmingai suklikusi ji ištrūko iš ją laikiusio vai- 
kinuko glėbio, nuskuodė skindamasi kelią pro dra- 
panas ir kojas, įsisukdama tarp šokėjų ir galiausiai 
su džiaugsmo šūksniu liuoktelėjo tiesiai į glėbį Alek- 
siui, kuris žingtelėjęs į priekį iš minios jau laukė jos 

išskėtęs rankas. Nesitverdamas džiugesiu jis meste- 
lėjo gyvūnėlį į orą. 

— Eno! 

Visos katės aliai vienos ėmė purkštauti ir riesti 
nugaras. 

Muzika nutrūko. Argelinas žaibiškai atsigręžė. 

Jis stovėjo veidas į veidą su Obleku, jo akys staiga 
išsiplėtė išvydusios pavojų. Bet muzikantas tik grės- 
mingai nusiviepė. 

Aukštyn šovė didžiulis jo kumštis ir sugriebė karo 
vadą už gerklės. 

Iš po apsiausto jis ryžtingai išsitraukė peilį. 

Septintoji buveinė: 


Raudonžiedžių gėlių namai 


Mano brolis toks pat kaip aš, tik tartum atspindys apsiblau- 
susiame veidrodyje. 

Kai žiūriu į vandenį, matau jį. Liesą, išblyškusį. Bespalvį. 

Argi galima tikėtis, Kad dievas mylės viską, Kas yra pa- 
saulyje, argi ne? Mirtį, tamsą, uolų plyšius, kur šliaužioja 
skorpionai — visa tai aš palieku jam. 

Supratau, Kad man patinka juoktis. Iš Katės, gaudančios 
savo uodegą, iš aukso spindesio. Iš žmonių kvailysčių. 

Nors juos ir myliu. Nors vieną dieną jie sutryps man širdį. 


Dievas neatsako už savo garbintojus 


Kilo sąmyšis. 

Miranija sustingo vidury šokio. Hermija čiupo ją 
kitai į veidą. Kalbėtoja nusiplėšė kaukę. 

— Argelinai! - sukliko ji. 

Karvedys gulėjo parkritęs ant žemės. Artyn siūb- 
telėjo minia, jo sargybiniai brovėsi prie jo, salėje kilo 
panika ir sukiodamasi į visas puses Miranija sten- 
gėsi pasprukti. Prieš akis jai šmėkštelėjo milžinas 
Oblekas, nuožmiai besibraunantis pečiais per spūstį. 
Kažkas šūkavo įsakymus. Jie ruošėsi uždaryti duris 
ir visus iki vieno tarsi spąstuose įkalinti viduje. O 
kurgi Aleksis? 

Eik iš čia, įnirtingai sukosi galvoje mintis, ir ji gar- 
siai suriko perspėdama: 

— Eik lauk! Greičiau! 

Tarp dūmų ir šešėlių kareiviai be gailesčio grūdo 
minią atgal, talžydami kiekvieną, neįstengiantį pajudėti 
iš vietos. Jos perspėjimą, regis, kiekvienas išgirdo kaip 
sau skirtą ir kilo dar didesnė panika. Kažkas šaukė: 

— Žmogžudystė! Karvedys nužudytas! - ir tarp- 
duryje akimirksniu susidarė baisi bėgančių Žmonių 
kamšatis ir ji suprato, kad niekas jų nebesuvaldys. 

Staiga ji išvydo Setą! 

Jis stovėjo kertės šešėlyje. Jis susirado Aleksį. Ber- 
niukas atsitūpęs prie sienos laikė apkabinęs beždžio- 
nėlę ir visiškai nesusivokė, kas dedasi. Setas čiupo jį 
ir ėmė stumti durų link. 

Miranijai buvo nuplėšta kaukė. Hermija bloškė 
ją šalin ir ėmė vilkti besipriešinančią merginą prie 
būrelio vyrų, susispietusių apie Argeliną. 

— Laikykite ją! 

Kareivis stvėrė Miraniją už rankų. Hermija pri- 
tupė be kvapo. 

- Arjis negyvas? - net jos balsas iš siaubo, regis, 
apmirė. 

— Ne, - pakėlęs akis pasakė vyriausiasis žolinin- 
kas. - Peilis nuslydo į šoną atsimušęs į šarvus. 

Tada sugergždė pridusęs Argelino balsas: 

— Uždarykit gi tas duris! Suraskite muzikantą! 
Ieškokit jo! 

Miranija pamėgino ištrūkti. Suspurdėjusi ji pa- 
sileido prie archonto karsto ir įsimaišė į pakrikusį 
Devyneto ratą. Kai kurios merginos buvo nusiėmu- 
sios kaukes. Chrisė žiūrėjo į ją išplėtusi baimės skli- 
dinas akis. 

— Miranija... 

- Užsičiaupk! 

Archonto tarnai tebesėdėjo kur sėdėję, it stabo iš- 
tikti, netekę amo. Ji stryktelėjo ant vieno zebro kailiu 
apkloto gulto ir visa gerkle sušuko: 

— Klausykite! Klausykit, ką sakau! 

Klegesys akimirkai pritilo. 

- Argelinas išdavikas! - išrėkė ji į veidų jūrą. - Jis 
su kalbėtoja susimokė prieš dievą! Jie patys išrinks 
naują archontą ir valdys jį! Naujas archontas bus ne- 
tikras! 

— Nutildykite ją! - suriaumojo Argelinas. Jis sun- 
kiai atsistojo nuo grindų, glaudžiai apstotas savo ka- 
reivių prasibrovė prie jos. Ji dar įsigudrino surikti: 

— Aš Žinau tiesą! Dievas man pasakė! - tada ją 
stvėrė kareivių rankos, nutempė žemyn ir sviedė ant 
gulto. Staiga ji išvydo ratu jai į veidą atstatytus iečių 
antgalius. 

Ji įžūliai apsidairė aplink. 

— Jūs nepaliesite manęs. 

Argelinas palengva palinko prie jos. Bebarzdis, iš 
skausmo išblyškęs jo veidas priartėjo prie jos veido, 
plaukai buvo sumirkę prakaitu. 

— Kaip dievą myliu, ponia, dar žodis, ir aš savo 
rankomis perpjausiu jums gerklę. 

Staiga stojo mirtina tyla ir kareiviai išgąstingai 
susižvalgė. Prie Argelino šono atsistojusi Hermija 
iškošė: 

— Pone karo vade. 

Jos akys buvo net pajuodusios iš įsiūčio. Ji vos 
įstengė atplėšti žvilgsnį nuo Miranijos, kietai susi- 
siautusi į suplėšytą, išsiplaiksčiusią tuniką. Staiga 
ji pamatė kraują, jis giliai įtraukė oro slopindamas 
skausmą. Hermija sugriebė jį už rankos ir atsigręžė 
į kareivius. 

— Ei, jūs! - paliepė ji skardžiu ir įsakmiu balsu. — 
Nuveskite karvedį į saugią vietą. Keturi sargybiniai 
tegu nuveda ponią Miraniją į Salą. Jūs, Chrise ir Re- 
tija, eikite su ja. Nė minutei nepalikite jos vienos. Nė 
minutei! Supratote“ 

Išbalusi Chrisė linktelėjo galva. 

— Kur žudikas? 

Pasirodė suplukęs šimtininko padėjėjas ir atidavė 
pagarbą. 

— Jam pavyko pasprukti iš Buveinės, jūsų švente- 
nybe, bet toli jis nenubėgs. Aš išsiunčiau savo vyrus 
ir dabar Miesto Vartai akylai saugomi. Tuoj bus pa- 
stiprinimas. 

Hermijos veidas iš pykčio tapo dar kampuo- 
tesnis. 

— Miestas - tai labirintas! Jie gali būti bet kur! 

— Jis nežino visų landų, ponia. Jis muzikantas, 
niekada čia nėra buvęs. 

Ji nenoromis pritariamai linktelėjo. 

— O kur berniukas? 

— Turbūt su juo. Niekas nematė, kaip jie išsmuko. 

Pamačiusi, kad Miranija klausosi, Hermija pasi- 
suko į ją. 

— Tučtuojau ją išveskite. - Paskui atsilošusi į jos 
pusę tarė: - Duodu žodį, Miranija, tu dar pasigailėsi, 
kad išvis gimei! 

Akimirką Miranijai pasirodė, kad kalbėtoja jai 
smogs, bet Hermija nusisuko ir kreipėsi į šimtininko 
padėjėją: 

— Atneškite Miesto planus. Aš pati vadovausiu 
paieškoms. 

Jai už nugaros prilaikomas sargybinių stovėjo Ar- 
gelinas. Vedama pro šalį Miranija atsigręžė ir pama- 
tė, kaip tiedu stovėjo susiglaudę. Jį buvo apsivijusios 
kalbėtojos rankos, galva nusvirusi jam ant krūtinės. 

Ji atsidūrė lauke. 

Aikštėje nebebuvo žmonių minios. Pirmyn atgal 
Žygiavo šimtai kareivių. Akinamai plieskė žiburiai. 
Miranija apvedė žvilgsniu aikštę. Kur dabar Setas? 
Ar jie išvis yra kartu? Jei Setas išsivedė Aleksį, ar 
ruošiasi jį paslėpti kur nors Mieste, ar ketina įduoti 
persekiotojams? O kur Oblekas, taip lengvai atpa- 
Žįstamas, toks beatodairiškas? Ar jis tariasi nužudęs 

karvedį? O gal kur nors šūkalioja iš piktumo, kad 
prakišo? 

Paskubomis buvo atidaryti didieji vartai. Šim- 
tininko padėjėjas pro juos išvedė Miraniją ir jos 
drauges, įkandin sekantys sargybiniai akylai dairėsi į 
kiekvieną įtartiną šešėlį, grėsmingai blykčiojo ietiga- 
liai. Mirgančioje deglų šviesoje laukė neštuvai. Šim- 
tininko padėjėjas plačiai atitraukė užuolaidas. 

— Prašom lipti, ponia. Aš lipsiu su jumis. 

Miranija nukreipė prašantį žvilgsnį į Chrisę ir 
ši tarė: 

— Aš atsisėsiu prie jos. 

— Su visa pagarba jums, ponia, pasakysiu, kad 
mano gyvybės bus per maža sumokėti, jei ji pabėgs 
nuo jūsų. Prašom lipti į kitus neštuvus. 

Miranija įlipo vidun ir per raudonas atlasines pa- 
galvėles nučiaužė kuo toliau nuo jo. Jis prisėdo prie- 
šais ant krašto ir ėmė rėkauti paliepimus savo paval- 
diniams pro langą. Neštuvai svirduliuodami pakilo, 
paskui išsilygino ir ji pajuto, kad siūbuodama juda į 
priekį pažįstamu keliu per Tiltą. 

Ji pateko į kietus gniaužtus. Ėmė mausti pastirusį 
kūną ir ji prisivertė atsipalaiduoti: atgniaužė kumš- 
čius, atsirėmė į atlošą karščio pritvinkusioje tamsoje 
susisukusi į kamuoliuką, ant veido užsimetusi lininę 
skraistę. 

Suglumęs kareivis nusisuko į langą. 

Jie pralaimėjo. Kiti bus sugauti ir nužudyti. O ji 
šiąnakt atsiims bausmę už dievo išdavimą. Ji bus už- 
mūryta gyva archonto kape. Ir niekas nebegali jos 
išgelbėti. 

Nuo atsipalaidavimo kūną nupurtė drebulys, visą 
išpylė prakaitas ir atbukusi ji mintimis leidosi į ne- 
seniai regėtus vaizdus: beždžionėlės stryktelėjimas, 
Obleko peilio žybsnis, tūžmingas jo džiūgavimas. 
Galiausiai tarsi paskutinis blausus džiaugsmo at- 
švaitas - Seto žvilgsnis šešėliuose. 

Bet jeigu jį sugavo, jis irgi mirs. 

Tada ji leidosi į ašaras įsikniaubusi veidu į delnus, 
kūkčiodama, gaikčiodama, o šimtininko padėjėjas 
abejingai žvelgė į naktį. 


- Kairėn. Kairėn! - Setas vairavo Aleksį pro duris ir 
užtrenkė jas iš paskos, užšaudamas viršutinę ir apa- 
tinę sklendę. Staiga jie atsidūrė tamsoje ir Oblekas 
ėmė sunkiai, dusulingai traukti į plaučius orą, savo 
šniokštavimu užpildydamas tunelį. 

Milžinas pailsęs atsikragino prie sienos. 

— Pailsėti... Duokit man atsikvėpti... 

— Jei imsi ilsėtis, - suurzgė Setas, - mes visi galė- 
sim ilsėtis amžinai. Girdi? 

Sugirgždėjo durys. Ant plytelėmis išklotų sąskaitų 
salės grindų pasigirdo batų trepsėjimas, stalų braš- 
kėjimas, pašėlęs svarstyklių ir svarsčių trankymas. 

- Jie čia. Pamatė, kad durys užsklęstos, ir rado 
kitą įėjimą. Jų čia devynios galybės, - liepsnojančios 
Seto akys tamsoje degino milžiną. - Ir kokiam galui 
tau reikalinga ta puodynė ant pečių! Reikėjo bent 
kiek pasiruošti! Pasiieškoti pagalbininkų, atsivesti jų 
į minią. Susirasti įtakingų bendraminčių kariuome- 
nėje ir patraukti savo pusėn - pilna tokių, kurie mie- 
lai atsikratytų šito karo vado. O svarbiausia - pagal- 
voti, kaip pabėgti! 

Dramblotas pavidalas prieblandoje, kuris vadino- 
si Oblekas, pakėlė galvą. Jam pravėrus burną pasigir- 
do švokščiantis urzgimas: 

— Pamanyk, koks gudrus. Tavo blauzdos per skys- 
tos net... 

— Nepamiršk, kad aš tave iš ten ištraukiau! - Setas 
net drebėjo iš įniršio. - Ir dar jį! Tau taip parūpo 
nuosavas kailis, kad nė nemirktelėjęs palikai savo 
brangiausią archontą. 

— Garbės žodis... 

— To dar maža! O Miranija? Kaip, tavo galva, ji 
pabėgs? - iš nevilties jis trinktelėjo delnu į sieną. 
Aleksis krūptelėjęs pakėlė akis. 

— Nereikia, Setai. Tu gąsdini Eno. 

Beždžionėlė vis dar buvo jam ant rankų. Atrodė, 
ji nieko nebebijo. 

Piktai sudejavęs Setas atsitiesė ir nužygiavo to- 
lyn nesirūpindamas, ar jie seka jam iš paskos, ar ne. 
Jam nieku gyvu nereikėjo iš naujo veltis. Jis pasijuto 

tarsi grimztantis į smėlio jūrą. Kuo įnirtingiau ka- 
panojosi, tuo giliau grimzdo - štai jau nebeliko kuo 
kvėpuoti ir nieko aplink nebematyti. Jis sustojo ir 
susverdėjęs atsigręžė. 

— Turime eiti pas ją. Reikia ją ištraukti. 

Oblekas susigriebė už šono. 

— Tu iš mūsų vienas turi galvą, - milžinas įsirėmė 
ranka į sieną. Jis buvo susikruvinęs po grumtynių 
aikštėje su panaktiniu. - Bet mes dar patys neišsi- 
krapštėm. 

Tarsi atsakymas į tai priešakyje žvangtelėjo durys. 
Setas nusikeikė, pasuko dešinėn į koridorių, vedantį 
į rankraščių piešėjų kambarius, ir leidosi į kojas. Ap- 
graibomis jis ėmė ieškoti šone esančių laiptų, pagaliau 
juos aptiko - jie buvo slidūs, nuo lubų kažkas varvėjo. 

Jam už nugaros prakalbo Aleksis: 

— Kurjie eina? 

— Apačioje yra kambarys, kur degina senus rankraš- 
čius. Tokia didelė ugniavietė. Gal, jei ten įlįstume... 

Jis nusigavo gilyn į tamsą klastingaisiais laiptais. 
Viršuje jis išgirdo Obleko urzgimą. 

— Dar ims ir sudegins mus ten įlindusius. Turės 
mažiau vargo. 

Jie nusileido žemyn. Tamsa buvo prisigėrusi 
dūmų ir pelenų kvapo. 

Tyliai sučiauškėjo beždžionėlė. Setas burbtelėjo: 

— Nutildyk ją! - bet Aleksis staiga sustingo prisi- 
šliejęs jam prie peties. Paskui sukuždėjo: 

— Ji perspėjo mus. Čia kažkas yra. 

Kambarys buvo drėgnas ir vėsus. Jiems virš gal- 
vos kybojo skliautas su palubėje išvedžiotais moli- 
niais vamzdžiais ir latakais, tarp kurių buvo įterpti 
kaminai. 

Kapsėjo vandens lašai. 

Setas luktelėjo. Tada tarė: 

— Kas ten? 

Pašnibždomis atsiliepė tik jo balso aidas, kurį at- 
nešė begalinėmis ertmėmis traukiantys skersvėjai. 

Stojus tylai jis pajuto prisiartinusį milžinišką pra- 
kaituotą Obleko kūną. Muzikantas krizendamas 
ėmė traukti iš makštų peilį. 

— Tegu jis lieka savo vietoje, šeimininke, - visiškai 
čia pat iš kairės pasigirdo romus balsas. - Regis, ir 
taip jau pridarė bėdos. 

Aleksis giliai įkvėpė ir žengė atatupstas. Atrodė, jį 
suėmė toks siaubas, kad jis nieko daugiau nenorėjo, 
tik apsisukti ir bėgti. Oblekas sugriebė jį. 

— Kas tu? 


Bet Setas ir taip jau Žinojo. 


Gulėdama savo lovoje ji šluostėsi akis. 

— Kur tu? Kur tu dabar? Argi nežinai, kas atsitiko, 
ką Oblekas mėgino padaryti? Jei to nenorėjai, kodėl 
jo nesulaikei? 


Dievas neatsako už savo garbintojus. 


284 


Atsakymas pasigirdo taip aiškiai, kad ji net išsi- 
žiojo. Gaja apsidairė, stovėdama prie lango. Miranija 
skubiai užsimerkė ir prisivertė gulėti nekrutėdama. 

— Arjiems nieko neatsitiko? Ar jie pabėgo? 

Jie kažkur tamsoje. Kažkur po žeme. Aplink visur 
kareiviai. 

— O Setas su tavimi“ 

Miranija, aš bijau. Čia aš turiu šešėlį. Dievas turi 
būti be šešėlio, ar ne? 

Atsivėrė durys ir įžengė Retija. Ji trumpai linkte- 
lėjo galva ir Gaja lengviau atsikvėpusi išėjo tunika 
šluodama grindis. Prie durų jos tyliai šnektelėjo. Mi- 
ranija suprato, kad jos žiūri į ją. Užsimerkusi, steng- 
damasi ramiai ir lygiai kvėpuoti, ji tarė: 

— Turi mums padėti. Mes tai darėme dėl tavęs, 
nes tu man taip liepei, bet štai kaip viskas pasisuko. 
Turėjai mums padėti. 

Ji sugavo save kalbant švelniai ir rūpestingai, tarsi 
jis būtų vaikas. Lyg jis būtų tik Aleksis, visiškai ne 
dievas. Gal taip ir buvo. Ji visiškai nebežinojo, ką 
galvoti. 

Atsakymo nebuvo. Ji gulėjo ir laukė, bet nieko ne- 
įvyko, Retija įsliūkino į kambarį, atsisėdo ant palan- 
gės ir įsižiūrėjo į mėlynus bekraščius jūros tolius. 

Miranija apvedė liežuviu lūpas. 

Po plonu apklotu ji atsargiai pasiekė ranka stalą ir 
susirado ant jo plonutį vaisių peilį. 

Jos pirštai atsargiai jį apgniaužė. 


Ji eina išgirsti savo lemties 


Kreontas atsistojo neskubėdamas, palengva ištiesin- 
damas sąnarius kaip balkšvas voras. Jo galva iškilo 
aukščiau virš visų, jis nužvelgė juos ir galiausiai įrė- 
mė keistai bespalves savo akis į Aleksį. 

- Tai tu, broli? - sumurmėjo jis. - Tikrai tu? 

Aleksis ant nugaros laikė beždžionėlę. Ji taršė jam 
plaukus savo mažytėmis rankutėmis. Jis atsakė pa- 
prastai: 

— Aš archontas. 

— Ne tik. 

Aleksis atrodė išsigandęs. 

— Ar aš tave pažįstu? 

Kreontas nusišypsojo savo atstumiančia šypse- 
na. Umai kažkoks barškėjimas privertė jį pažvelgti 
aukštyn. Šaižiai girgždėdamos virš galvos atsidarė 
kambario durys. 

- Padėk mums, - paskubomis tarė Setas. 

Tai buvo grėsminga akimirka. Albinosui tereikėjo 
riktelėti, ką nors pašaukti. Bet jis linktelėjo ir skubiai 
apsisuko. 

— Bėkit ten. Greičiau. 

Jie ėmė bėgti per skliautuotą salę, keldami nema- 
tomus pelenų debesis, kosėdami nuo jų, į gilumoje 
esančią kūryklą - didžiulę apleistą plytų buveinę. 
Kreontas keberiojosi per slidžias plytelių krūsnis. 
Pačiame gale, kaip atrodė, buvo plyna siena, bet jis 
kažką joje pačiupinėjo ir atsivėrė durys - jie staiga 
susivokė, kad medinė jų plokštuma buvo išpiešta ap- 
gaulingu plytų raštu. 

— Šen. 

Po vieną jie įsigavo į vidų - pirmiausia Setas, jam 
iš paskos Aleksis. Visiškoje tamsoje jiems palei ko- 
jas painiojosi beždžionėlės kūnelis. Įėjus Oblekui 
Kreontas uždarė duris ir užrakino. Tada atsistojo 
priešais juos ir tarė: 

— Tai mano karalija, raštininke. Prisiek, kad nie- 
kam nesakysi, ką čia matei. Visi prisiekite. 

— Prisiekiu, - paskubomis sušvokštė Setas, neri- 
mastingai įsiklausydamas į triukšmą virš galvos. 

— O tu, storuli? 

Oblekas atsiduso. Setas pajuto, kad tas per daug 
pavargęs ginčytis. 

— Taip, taip. Orakulo vardu. 

— Aš irgi, - pridūrė Aleksis, bet Kreontas papur- 
tė galvą: 

— Dievai neprisiekinėja, jaunyli broliuk. Prisi- 
mink kitą kartą. 

Jis apsisuko ir nužygiavo pirmyn, jie nuėjo įkan- 
din, tik daug atsargiau, čiuopdami rankomis tru- 
pančias koridorių sienų plytas. Setas paspyrė iš po 
kojų akmenį ir pamėgino susivokti, kur esąs. Galbūt 
eina rytų pusėn, po raštininkų buveine arba po di- 
džiulėmis varganomis lūšnomis, kur purve ir skur- 
de gyveno vergai. Giliai, gal du aukštai po žeme, gal 
daugiau. 

Buvo tylu, tik brūkšėjo jų kojos. Tuneliai šako- 
josi. Patamsyje jis ne kartą matė juos šakojantis ir 
jam tapo įdomu, kur prasideda kapų prieigos, pa- 
skui pamatė, kad grindinys staigiai leidžiasi žemyn. 
Kreontas ėjo lengvai, čiuopdamas pažįstamus kam- 
pus, nė karto nesuklupdamas, palenkdamas galvą, 
kur žemėjo urvo lubos. Štai kam reikia matyti naktį, 
pagalvojo Setas, ir trumputę valandėlę jam beveik 
atslūgo nuo širdies sunkumas, kol vėl užgriuvo min- 
tis apie Miraniją, paskui apie Šakalą ir galiausiai tarsi 
peilio dūris pervėrė mintis apie tėvą, tarpduryje be- 
sidairantį į gatvę ir nerimaujantį, kodėl sūnus nebe- 
pareina namo. 

Jis nuvijo tas mintis į šalį. Svarbiausia Miranija. 
Reikia ją išgelbėti. 

Kreontas vedė juos į dešinę, paskui per tokią žemą 
arkadą, kad jiems teko ropoti keturiomis, Oblekas 
ėmė kriokti, kad įstrigo, ir jį reikėjo ištraukti. Gal tai 
buvo koks ortakis. Stodamasis Setas ant delnų pa- 
juto drėgmę. Vanduo? 

Dar pora posūkių, keturiasdešimt pakopų žemyn, 
ir Kreontas sustojęs atsisuko į juos. 

— Štai ir atėjome. 

Jis pasilenkė, pakėlė nedidukę lempelę ir uždegė. 
Ėmė spragėti melsva liepsna, netrukus lygiai įsidegė 
ir apšvietė blyškų jo pavidalą. Priešais savo vedlį jie 
pamatė duris. 

Jos buvo neapsakomo aukščio - per šešėlius net 
nesimatė viršaus, padarytos iš kažkokio į varį pana- 
šaus metalo. Buvo apkaltos plokštelėmis, ant kurių 
matėsi apsilaupę piešiniai. Lempos šviesoje Setas 
spėjo įžiūrėti pamirštų dievų veidus, vaizdus iš vi- 
siems žinomų eiliuotų pasakojimų, kuriuos sukūrę 
poetai jau buvo niekam nežinomi, kovų ir meilės 
scenas iš neatmenamų laikų legendų. 

Jis ištiesė ranką į duris, bet albinosas nustūmė jį 
šalin alkūne, iš užančio išsitraukė po kaklu ant raiš- 
telio pakabintą raktą ir iškėlęs jiems parodė. Kreivai 
nusiviepęs ir sušnairavęs jis nusisuko, įtaikė raktą į 
spyną ir lengvai pasuko. 

Paskui įsiręžęs plačiai atidarė sunkias duris ir 
tarė: 
— Mano karalija. 


Tuo metu Miranija miegojo. Visą naktį. Tad pasijuto 
gerokai atsigavusi. Tačiau jai buvo visiškai neleidžia- 
ma eiti iš kambario, net nusiprausti, ir Devynetas 
paeiliui ją saugojo. Vėlyvą popietę ji atsigėrė iš kriš- 
tolinės taurės gaivaus vandens su citrinų prieskoniu. 
Pro briaunos viršų ji pažiūrėjo į Retiją. 

Aukštaugė sėdėjo atsišliejusi į lango staktą, po 
savimi parietusi kojas. Vos įžiūrimai suraukusi an- 
takius, palaidais, nerūpestingai išsidraikiusiais tam- 
siais plaukais, krintančiais palei veidą. Virš Salos ky- 
bojo tuščias mėlynas dangaus skliautas. 

Pajutusi Miranijos žvilgsnį, pažiūrėjo į ją ir tars- 
telėjo: 

— Tu turbūt išsikraustei iš proto. 

Prieš atsakydama Miranija išgėrė vandenį iki 
dugno. Pastatė taurę ir tyčiomis iš lėto vėl ją pripylė, 
mėgindama ką nors sugalvoti. Kaip ištrūkti iš rūmų. 
Pirmiausia ištrūkti. 

— Kodėl taip sakai? 

Retija pasuko galvą. 

— Tu gi įsivėlei į sąmokslą nužudyti karvedį! 

— Tai ne mano darbas. 

— O kas per plepalai apie Hermiją! - Retija nie- 
kinamai nusišaipė. - Gal ji ir nėra įžymiausia visų 

laikų kalbėtoja Saloje, o jei nori Žinoti, manau, kad 
kartais ji nusprendžia nei šį, nei tą, bet tik ne tau 
svajoti apie jos vietą!.. - Ji įdėmiai apsidairė aplin- 
kui. - Nė už ką nebūčiau pamaniusi, kad tau užtektų 
tiek drąsos. 

Miranija gūžtelėjo ir pajuto po rūbais paslėpto 
nedidelio peilio kietumą. 

— Man atrodo, pagal planą mane nugalabijus tu 
turėtum tapti nešėja. 

Aukštoji mergina žvilgsniu permetė bekraštę 
jūrą. 

— Aišku, tapsiu, - atsakė ji pilnu puikybės balsu. 
Paskui žvilgtelėjo atgal. - Tik nežinau, apie kokį pla- 
ną tu kalbi. 

— Melagė, - nekreipdama dėmesio į stebėtiną Re- 
tijos pasipūtimą, Miranija pakilo ir skersai kambarį 
priėjo prie lango. - Puikiai Žinai, apie ką kalbu. Tu 
nuo pat pradžių tarnavai Hermijai, šnipinėjai išsi- 
juosusi. Buvai čia įslinkusi ir radai archonto laiško, 
kurį jis man parašė, skiauteles, ir nunešei tiesiai jai į 
rankas. Tu pašnibždėjai jai, kad Oblekas ir Aleksis 
slepiasi Šventykloje! Jei ji tau lieptų šokti nuo uolos, 
turbūt taip ir padarytum, kad tik jai įtiktum! 

Retija perliejo ją lediniu žvilgsniu, atsistojo ir iš 
visų jėgų trenkė į veidą. Apstulbusi Miranija loštelė- 
jo atgal, ranka sugriebusi degantį skruostą. 

— Čia tau pirmai pradžiai, - iškošė Retija. - Aš 
niekam nešnipinėju, o juo labiau Hermijai. Aš ne- 

šliaužioju ant grindų rinkdama svetimus laiškus ir 
niekada nesižeminsiu nešiodama paskalas, net apie 
tave. Taigi dabar gali pasakyti, kaip tau į galvą šovė 
tokia mintis! 

Miranija įkvėpė didelį oro gurkšnį. Iš nuostabos 
ji ttumpam neteko žado. Labiausiai ją apstulbino tai, 
kad Retijos įsiutimas buvo nesuvaidintas. Visiškai 
tikras. 

Išmušta iš vėžių ji klestelėjo ant lovos. 

- Tai galėjai būti tik tu. Apie Šventyklą žinojo tik 
keli žmonės. Setas... 

— Ar tik ne tas raštininkas, su kuriuo buvai išėjusi? 

— Taip. Aišku, dar Chrisė. Aš buvau priversta jai 
pasakyti... - ji su nerimu pritilo. - Ta išplepėjo tau, 
0 tu... 

Retija pratrūko juoktis. 

— Ta paikšė! Negi tu rimtai nesupranti, kad aš, 
nors užmušk, su ja nesileisčiau į kalbas? 

— Sakai, ne tu... 

— Man gaila tam laiko. 

Jos ilgai Žiūrėjo viena į kitą. Galiausiai Miranija 
vos girdimai ištarė: 

— Niekaip netikiu... Chrisė! Ji nebūtų susiprotė- 
jusi... ji neturi tiek gudrumo. Tik ir sugeba krizenti, 
paikioti ir... 

— Gal ji ne tokia jau kvailutė, - Retija priėjo ar- 
čiau ir prisėdo šalia. - O aš niekaip netikiu, kad ji tau 
pasakė, kad tai aš! Na, ir įžūli mergiotė! 

Miranija buvo per daug priblokšta, kad galėtų 
kalbėti. Chrisė buvo jos draugė, vienintelė jos drau- 
gė tarp šitų sienų. Argi ji galėtų šitaip apsimetinėti? 
Bet štai ji sakė, kad išplepėjo Retijai, o Retija ką tik 
išsigynė, ir Miraniją pamažu apėmė keista nuojauta, 
kad jei reikia rinktis, kuria iš jųdviejų tikėti, tai tenka 
rinktis šitą aukštą išdidžią merginą, kurios ji nelabai 
mėgsta. Tai reikštų... 

— O tu tikrai manai, kad... 

— Ji visada buvo Hermijos pusėje. 

— Ką tu sakai! 

— Dar prieš tau čia pasirodant. Yra matančių tru- 
putį toliau savo nosies. 

Miranija pasijuto sumalta į miltus. 

— Tada turbūt žinai ir apie Argeliną su Hermija? 
Kad jau esi tokia protinga, turi žinoti, ką jie rezga... 

Retija truktelėjo pečiais. 

— Galbūt, - ji nudelbusi akis žiūrinėjo savo ran- 
kas, nevalingai sugniauždama ir atleisdama kumš- 
čius. Paskui atsisukusi tarė: - Miranija, o kas per 
kalbos apie sąmokslą prieš Orakulą... 

— Viskas taip ir yra. 

— Ir kad dievas kalba su tavimi? Netikiu. 

— Bet taip yra, - Miranija norėjo pašokusi išrėk- 
ti visa gerkle, bet su Retija buvo galima kalbėtis tik 
ramiai ir santūriai. Tad ji įkvėpė daugiau oro ir iš- 
kilmingai prabilo: - Berniukas, kurį mes radome, 
yra tikras archontas. Dievas žemėje. Buvo suma- 

nyta baisi neteisybė, ir jei aš nebūčiau pasipainio- 
jusi jiems ant kelio, niekas jų nebūtų sustabdęs. 
Nebent tu. 

— Aš?! - šaltai nusišaipė Retija. - Mesk iš galvos. 
Aš noriu būti nešėja. 

Neliko jokios vilties. Nors jos juokas nuskambėjo 
su kažkokia apsimestine gaidele. Miranija atsisėdo 
tiesiai ir tarė: 

— Retija, nuvesk mane prie Orakulo. 

— Nėra kaip... 

— Leisk mane prie Orakulo. Ir aš tau įrodysiu, ką 
sakau. 

Retijai dar nespėjus atsakyti ir net apsidairyti, at- 
sivėrė durys ir įžengė Hermija. 

Staiga ji stabtelėjo. 

Ji buvo su kauke, su visomis kalbėtojos regalijo- 
mis ir tik pro kaukės išpjovas Miranija įžvelgė Ži- 
bančias jos akis. Įkandin jos žengė likusios Devyne- 
to merginos - kiekviena buvo su kauke, rodančia jos 
pareigas. 

— Retija,- Hermija rankoje laikė taurininkės 
kaukę. Retija susvyravo, bet tik trumputę akimirką. 
Tada skubiai užsidėjo kaukę ir užėmė savo vietą tarp 
pusračiu sustojusių merginų. Aplink Miraniją buvo 
išsirikiavę auksiniai besišypsantys veidai, vienas iš 
jų buvo Chrisės - toks pat auksinis ir besišypsantis 
kaip kitų. Miranija įsmeigė į ją tūžmingą žvilgsnį ir 
sušnypštė: 

— Aš tavimi tikėjau! Maniau, kad tu mano draugė! 

Prislopintas Chrisės balsas nuskambėjo pamai- 
viškai. 

- Oi, Miranija, pagalvok blaiviai. Turiu rinktis, 
kas teisinga. 

- Teisinga kam? 

— Liaukitės! - kalbėtoja pakėlė ranką ir nuleido 
ritualiniu nevilties mostu. - Ratas pertrauktas. Su- 
sirinko Devyneto teismas, paskelbs nuosprendį ir tu 
sužinosi savo lemtį. 

Ji ir taip ją žinojo. Žinojo visos iki vienos. Tad Mi- 
ranija iš paskutinių jėgų išsitempė kaip styga, atstatė 
krūtinę. Mintyse išvydo tėvą, sėdintį savo kambaryje 
Mile ir skaitantį paskutinį jos laišką, vos nešūktelė- 
jo iš pasididžiavimo, bet prisivertė kietai suspausti 
lūpas. 

— Tu kaltinama sąmokslu prieš Orakulą. Šįvakar 
per saulėlydį būsi iš čia išvesta ir amžiams palaidota 
archonto kape. Be oro, be vandens tu dievo valia pa- 
sitiksi lėtą mirtį. Po mirties tavo dvasia klaidžios po 
dykumą amžinose kančiose, svilinama saulės, gairi- 
nama vėjo. Niekada nerasi atilsio. Niekada negersi 
rasos iš Lietaus karalienės sodo, o tavo giminė išraus 
tavo vardą iš savo širdies. 

Tolumoje, kaitinant vidudienio saulei, klyktelėjo 
žuvėdra. 

Aštuoni vienodi veidai be gailesčio šypsojosi. 

Kai jos išėjo, Miranija atsisėdo ant lovos. Pėdos ir 
delnai šlapi nuo prakaito, kojos drebėjo. 

Be žodžio ji stebėjo, kaip Retija nusiėmė kaukę ir 
nejaukioje tyloje pastatė ją šiapus durų. Kai aukš- 
taūgė prabilo, jos balsas nuskambėjo atžariai, tarsi ji 
pati būtų ant savęs supykusi už silpnumą: 

— Aš nuvesiu tave prie Orakulo. Bet būtų gerai, 
Miranija, kad tai būtų tvirtas įrodymas. 


Kopijų Karalystė 


Tai buvo milžiniška salė. 

Į visas puses jie negalėjo įžiūrėti sienų, besisle- 
piančių šešėliuose. Setas pastebėjo, kad siena, ku- 
rioje buvo durys, yra vientisos uolos paviršius - tad 
tai buvo gamtinis urvas, žibantis bene kvarco bliz- 
gučiais. Tarsi atžalos iš sienų dygo rožiniai ir balti 
aštriabriauniai kristalai. Urvo sienos žėrėjo. 

O jo vidus buvo apstatytas kaip rūmai. 

Kreontas liuoktelėjo į priekį, uždegė dar vieną 
lempą, paskui dar vieną - gelsvos liepsnelės suspin- 
do tarsi žvaigždės. Jis nerangiai sukiojosi tarp pa- 
auksuotų, ištapytų nuostabaus grožio gultų, lovų, 
krėslų, stalų. 

— Ar patinka? - paklausė jų. - Mano kūriniai. 

Aleksis paleido beždžionėlę ant žemės ir ši čiauš- 
kėdama ir rėkaudama užsikeberiojo į dubenį su 
apelsinais. Jis paprastai tarė: 

— Iš tikrųjų jos labai protingos. 

Oblekas be jėgų krito ant gulto. 

— Viešpatie, aš turbūt miegosiu visą savaitę. Kažin, 
ar čia saugu? Tiesą sakant, iš kur visa tai pavogei? 

— Jis nevogė, - Aleksis paėmė apelsiną ir metė jį 
Setui. - Argi nematai? Jis viską pats padarė. 

Setas pagavo vaisių ir net žagtelėjo. Jis buvo leng- 
vas ir tuščiaviduris. Tai buvo iš sudrėkinto ir į košę 
sutrinto papiruso nulipdytas apelsinas. Jis buvo 
dirbtinis. 

Tada jis susivokė, kad visi kambaryje pastatyti 
baldai popieriniai, padirbti iš milijonų ritinių, už- 
rašų, bylų ir ataskaitų, kurias raštininkai suglamžę 
kasdien mesdavo į dideles apskritas šiukšliadėžes, 
kurių turinys turėdavo būti sudegintas. Įsižiūrėjęs 
iš arčiau jis pamatė, kad stalai išpiešti iš dirbtu- 
vių nugvelbtais dažų likučiais, o patys piešiniai yra 
nemokšiškos kapų dailininkų meno kopijos, kad 
hieroglifai ir puošnios, įmantrios raidės yra bepra- 
smiai ženklai arba nurašyti su begale klaidų, kad 
auksas dėmėtas. Pakėlęs nediduką papiruso ritinių 
stovą, jis nustatė jo kilmę, pamatęs pro piešinius 
vaiduokliškai prasišviečiančias senovinio rašto 
raides. 

Kreontas baigė degioti lempas ant pusapskričio 
stovo ir įsitaisė dideliame krėsle, kurio atkaltė buvo 
su grifo sparnais. 

— Viskas čia mano, - ištarė su oriu pasididžiavi- 
mu. - Visos kopijos. Tikrų daiktų šešėliai. Visų ar- 
chontų daiktus, viską, kas nešama į kapus, kas pri- 
klauso pranašautojams, žyniams, prižiūrėtojams, 
karvedžiams, aš nukopijuoju. Aš kraunuosi turtą iš 
nereikalingų šiukšlių. 

Stačiai neįtikėtina. Setas ėmė vaikštinėti tarp 
tvarkingai išrikiuotų kėdžių, vėduoklių, kačių ir ar- 
klių statulų. Jis pasilenkė apžiūrėti didžiulės karei- 
vio skulptūros papėdės. Figūra su didele juoda lazda 
stovėjo tiesi kaip styga, žvelgdama į nesamus tolius. 

Aleksis irgi apžiūrinėjo daiktus, iš tamsos girdė- 
josi prislopinti susižavėjimo kupini jo šūksniai. 

— Kiek čia vazų, puodų, lėkščių - viskas iš popie- 
riaus! Ateik čia, Setai, pažiūrėk į šitą! 

Setas nusiyrė per dulkėtą galeriją, apstatytą gan- 
dro pavidalo paukščiais. 

Ant aukštos pakopos, iškilusios ant urvo grindų, 
stovėjo archontas. Virš jo kabojo puošni, auksiniais 
dažais išpiešta širma - deglų šviesoje ji žibėjo šiltais 
atšvaitais. Priešais ją degė ugniakuras - jauki spra- 
ganti ugnis, o virš jos buvo įtaisytas iešmas. Ore tvy- 
rojo gardus mėsos kepsnio kvapas. 

Setas nurijo seilę. Umai jis pajuto, kad yra alkanas 
kaip žvėris. Atsisuko į kitus, bet Oblekas jau buvo 

šalia. Pastūmęs jį į šoną milžinas ėmė šniukštinėti po 
puodus ir keptuves, dar nespėjus prisliūkinti Kreon- 
tui. Albinosas nusijuokė. 

— Nebijok, storuli. Aš nedažnai turiu svečių. Tik- 
rai nenumarinsiu jų badu. 

Jie valgė džiovintą avieną, vaisius, buvo net ma- 
žučių, gerokai apvytusių batatų, kuriuos Kreontas 
nulupo aprūdijusiu peiliu ir tiksliai padalijo į lygias 
dalis, bet maisto buvo tiek mažai, kad net kai jie vis- 
ką suvalgė, Setas vis tiek nenumalšino alkio. Kaip ir 
troškulio. 

Aleksis krito miegoti, Kreontas užmetė ant jo 
seną apsiaustą ir apkamšė iš visų pusių. Oblekas vėl 
atsigulė ir aukštai užkėlė kojas. 

— Dieve, kaip pavargau. Koks dabar metas? 

Setas neturėjo supratimo. 

— Po vidurnakčio. 

— Tuoj švis, - albinosas tupėjo prie ugnies, tam- 
soje švietė baltutėliai ilgi jo plaukai. - Bet čia mano 
valdos, čia nėra dienos. Miegokite. Nieko jums čia 
neatsitiks. Aš eisiu ir pažiūrėsiu, kas dedasi, - jis at- 
sistojo ir iš viršaus pažiūrėjo į juos. - Tai buvo kvai- 
las sumanymas, - tyliai pasakė. 

Akimirką jo balsas nuskambėjo kaip šimtamečio 
senio, paskui ištirpo aiduose. 

Jis išėjo į šešėlius. Jie išgirdo atrakinamas pirmą- 
sias duris. 

Jam išėjus Setas tingiai pratarė: 

— Kuriam nors iš mūsų reikia budėti. 

Bet Oblekas jau knarkė. Setas priekaištingai ste- 
beilijo į jį. 

- Tada budėsiu aš, - garsiai pasakė. 

Ir kaipmat sudėjo akis. 


Kai atsimerkė, išgirdo muziką. Viskas buvo kaip 
buvę, bet alkis ir nutirpęs kūnas jam pasakė, kad 
miegojo ne vieną valandą. Jis atsisėdo guolyje. 

Oblekas kažkur buvo susiradęs instrumentą. Jis 
buvo medinis, su stygomis, bet tokio Setas niekada 
nebuvo matęs. Milžinas kruopščiai jį derino bambė- 
damas ir peikdamas, greta jo sėdėjo Aleksis sukry- 
žiavęs kojas ir nekantriai laukė. 

— Ar jau, Oblekai? 

— "IVirtai laikyk, archontai. Jau greit. 

Jis užmetė akį į Setą, naršantį po maisto likčius. 
O tada užgrojo. Muzika žavingai aidėjo urvo salėse. 
Setas išsigando, kad kas nors gali išgirsti - visuose 
tuneliuose tikrai pilna persekiotojų, užtat Aleksis pa- 
sinėrė į palaimą, net beždžionėlė nutilo. Daina buvo 
švelni kaip lopšinė, Oblekas dainavo užsimerkęs, jo 
balsas buvo visiškai kitoks. Setas žiūrėjo apstulbęs. 
Ar tai tas pats žmogus, kuris visų akivaizdoje mė- 
gino nužudyti Argeliną? Kaip galima šitaip staigiai 
persimainyti? 

Muzika nutilo. Aleksis pasakė: 

— Tavo balsas skambus kaip visada, Oblekai. 

— Dėkui, senasis drauguži. Balsas skambus, o dai- 
nos ne. Dainos manęs nebeaplanko. 

Berniukas pažiūrėjo į jį tamsiomis akimis. 

— Kai aš būsiu archontas, mes leisimės į kelią. Visi 
iškeliausime. Ieškoti, iš kur ateina dainos. Norėtum, 
Oblekai? 

Abu jie pamišę. Setas ištiesė nugarą. Jo balsas nu- 
skambėjo šiurkščiai: 

— Kur Kreontas? 

— Dar negrįžo, - iškart atsisuko Oblekas. - Ma- 
nai, išdavė mus? 

— Nežinau. Neatrodo. Bet mums negalima čia likti. 

— Dar šiek tiek galima. Jeigu jie... 

Setas atsigręžė į jį. 

- Tuvis pamiršti Miraniją. Šiąnakt ją gyvą užmū- 
rys! Reikia kažką daryti! 

Oblekas čiulpsėjo kiaurą dantį. Galiausiai kar- 
čiai tarė: 

— Nėra ką daryti. Visur sargybiniai, - jo balsas 
buvo nelaimingas, ir visiems jiems buvo aišku, kad 
jis sako tiesą. 

— Vis tiek turime pabandyti! - įtūžęs užriko Se- 
tas. - Čia tu kaltas ir niekas daugiau! 

Oblekas nieko neatsakė, nes negalėjo su juo nesu- 
tikti. Po katastrofos Raudonžiedžių gėlių namuose 
jis buvo kažkoks pritilęs, atrodė susmukęs ir keis- 
tai susenęs. Aleksis savo smulkute ranka apkabino į 
klostes susimetusį jo kaklą ir sušnibždėjo: 

- Viskas bus gerai, Oblekai. 

Milžinas pažvelgė į jį ir galiausiai pratarė: 

- Kaip pasakysi, drauguži. 

Jų balsai aidėjo didžiulėse urvo erdvėse. Po ke- 
lių minučių jie grįždavo iškraipyti, virtę keistu žemu 
riaumojimu. Setas nepatenkintas atsigręžė. 

— Kur jis? 

Tamsoje džiaugsmingai sučiauškėjo beždžionėlė. 
Aleksis pašoko. 

— Eno rado vandens. 

Čiupęs lempą Setas nuėjo ten, iš kur sklido jam 
parūpęs garsas. Už keistosios baldų kolekcijos urvo 
tamsa buvo tirštesnė, sienos siaurėjo. Jam už nugaros 
šliaužė jo paties šešėlis, šmėkščiodamas ant kyšančių 
uolos kauburių. Trumpam jo klausą užgavęs gilu- 
moje aidintis neaiškus garsas ištirpo, ėmė trūkčioti 
ir pavirto gerai pažįstamu, ausiai mielu kapsėjimu. 
Keliais žingsniais jis apėjo uolos iškyšą ir įsistebeilijo 
negalėdamas patikėti savo akimis. 

Vanduo sroveno per sienas. Čiurkšlių vagelės 
buvo apsitraukusios šviesių rūdžių spalvos glitėsiais 
su smaragdinio žalumo kerpių dėmelėmis. Jis teš- 
kėjo nuo paparčių lapų, susibėgusios srovelės su- 
darė upeliukus ir pildė Kreonto sustatytus dubenis, 
puodus ir amforas. Ir visur - ant samanotų akmenų, 
uolos atbrailų šlapiu blizgesiu lempų šviesoje raibu- 
liavo, švytėjo, spindėjo auksas. 

Šitiek aukso! 

Apstulbintas jis žiojosi kažką sakyti, bet iš gniau- 
žiamos gerklės pasigirdo tik bejėgis gergždimas. Jam 
už nugaros Oblekas baimingą nuostabą išreiškė dau- 
giaaukščiu keiksmažodžiu. 

Visa tai buvo smulkmė - votai, užtat jų buvo 
tūkstančių tūkstančiai. Segės, žiedai, apyrankės, 
kaklo vėriniai. Mažulyčiai durklai, kardai, amule- 
tai. Žvėrių, paukščių, galvijų, gulbių atvaizdai. Pa- 
silenkęs Setas sauja pasėmė jų iš smėlio: mažutės 
auksinės rankos, kojos, dešimtys akių, apsodintų 
brangakmeniais, keistos raidės ir sulenktos švininės 
juostelės. Vieną išlankstęs ir pamatęs, kad ten para- 
šytas užkeikimas besišaukiant dievo bausmės kaž- 
kokiam Rotonui, jis metė juostelę šalin, tarsi ji būtų 
nudeginusi kaip žarija. 

Oblekas sudėjo rankas. 

- Garbė dievui, - nuo staiga kilusio džiaugsmo jo 
balsas prikimo, - mes turtingi! 

Aleksis juokėsi. Jis atsigėrė vandens ir dabar kars- 
tė apyrankes ir vėrinius sau ant rankų ir kojų, bež- 
džionėlei ant kaklo, o ta čiauškėjo ir spygavo. 

- Čia ne tau, Oblekai. Tai aukos dievui. Man, - jis 
atsigręžė. - Ar ne tiesa? 

Iš kertės į priekį palinko albinosas. Nė vienas ne- 
išgirdo, kaip jis sugrįžo. Savo keista šleiva eisena jis 
nuraišavo prie Aleksio ir atsistojo prie jo. Buvo su- 
grįžęs beveik visas berniuko gražumas - mėlynės 
buvo bebaigiančios išsivaikščioti, baigė gyti įdrėski- 

mai. Jo akys buvo tamsios, plaukai juodi. Šalia jo, 
trykštančio gaivumu, albinosas atrodė kaip vaiduok- 
lis, blankus jo atspindys. 

— Teisybę sakai, mažasis broliuk. Viskas čia pa- 
aukota dievui. 

— Bet iš kur tu visa tai gavai? - paklausė Setas. 

- Iš Orakulo. Čia dovanos nuo tų, kurie klausi- 
nėja dievo. 

— Tu apiplėšei Orakulą?! 

Šis susiraukė: 

— Neapiplėšiau. Man nereikia plėšti. Argi nesu- 
pranti, raštininke? Aš esu dievo šešėlis. Dovanos nu- 
krinta man. Šitas urvas yra Saloje. Antai žvelk - Ora- 
kulas. 

Jis aukštai, kiek tik siekia, iškėlė lempą. Ir akme- 
ninėse urvo lubose jie išvydo didžiulį plyšį, kuris 
kilo į viršų tarsi kamino anga. 

Setas akimirksniu atsistojo po plyšiu ir pažvelgė 
aukštyn. 

Bet nieko daugiau nepamatė, tik tamsą. 


Retija patraukė skubiu žingsniu, įkandin jos nusekė 
sargybiniai. Miranijos šypsnis jų nenumaldė. Jie at- 
kakliai tvirtino, kad jiems griežčiausiai įsakyta nie- 
kur neišleisti ponios Miranijos iš kambario. Antraip 
atsakytų savo galva. Neišleis, ir jokių kalbų. 

Bet jos negalėjo praleisti progos. Retija apsigin- 
klavo žudančia panieka ir štai jos nerimastingai Žy- 

giuoja tuščiu keliu Tilto link, beviltiškai akimis ieš- 
kodamos kokio aukštesnio rango kareivio ir kartu 
išsigąsta išvydusios jį ateinant. 

Prie vartų Retija stabtelėjo ir atsisuko. 

- Palaukite čia. Jums jokiu būdu negalima eiti 
prie Orakulo. Aišku? 

Karininkas apsilaižė lūpas. 

— Ponia... 

Ji smeigė į jį pribaigiantį žvilgsnį. 

—...Ar taip jau sunku ten patekti? Kad ir žemė 
atsivertų, kad ir dangus griūtų, jums negalima eiti į 
Švenčiausiąją buveinę. 

Jis bejėgiškai linktelėjo. 

Retija jam atsakė šaltu linktelėjimu. 

— Sutarta. Nes dievo rūstybė baisesnė, negu žmo- 
gus gali įsivaizduoti. O ponia Miranija yra mano ži- 
nioje ir aš užją atsakau. 

Sargybinis vėl linktelėjo. Jis atrodė kaip apdujęs. 
Visi iki vieno žinojo, kad jei Miranija pabėgs, savo 
kailiu atsakys kareiviai. 

Retija apsisuko ir nužygiavo siauru vingiuotu 
taku. 

Žinodama, kad Retija čia eina pirmąkart, Mira- 
nija stebėjosi, su kokiu tvirtu pasitikėjimu ji žengia 
pirmyn. Nebūtų Retija. Bet Miranija pradėjo matyti 
ir kitą jos pusę. Galėjo anksčiau pasistengti geriau ją 
pažinti, užuot prasidėjusi su ta krizenančia, niekam 
tikusia Chrise. Tik jeigu Chrisė tikrai šnipinėtoja, 

tada ji dar kitokia. Tikrosios Chrisės ji nepažinojo 
niekada. 

Laiptų papėdėje Retija sustojo ir pažvelgė aukš- 
tyn. Regis, ji staiga sudvejojo, tad Miranija ją aplenk- 
dama tarė: 

— Eime. Jei ketini tapti nešėja, gali ir užlipti. 

Jos užkopė glotniai kojų nuzulintais laiptais. 
Viršūnėje stipriau papūtė vėjelis, kurio dvelksmą 
pirmiau ji vos juto. Dabar jis virto kone žvarbiais 
gūsiais. Miranija pamanė, kad iki tol šioje vietoje 
tebuvo galima rasti vien pasiutusį karštį, ir atsuko 
veidą gaiviam vėjui jusdama, kaip rūbas limpa prie 
nugaros. 

Bet jūra buvo lygutėlė, matėsi vos viena kita pu- 
tota ketera, dangaus kupolas iki pat horizonto buvo 
žydras ir be gailesčio alsavo karščiu. 

- Čia? - Retija apdairiai atsistojo atokiau. 

- Čia, - patvirtino Miranija. 

Uolos šešėlyje juodavo plyšio ertmė. Žiūrėdamos 
į vos įžvelgiamą miglą virš Žiočių jos pamatė, kad 
aplink jas nėra jokios augmenijos, o uolos paviršius 
žėruoja kristalinėmis apnašomis. 

Miranija atsiklaupė, netrukus ja pasekė Retija. 
Kad laimėtų laiko, Miranija tarė: 

- Turi ką nors paaukoti. Toks paprotys, - ir vidu- 
je pajuto baimės, kuri ją buvo apėmusi pirmąkart čia 
apsilankius, atbalsį. 

Ar tu čia? - karštligiškos mintys sukosi jos galvo- 
je. - Mums reikia ją įtikinti, kad aš tave girdžiu. Ar tu 
klausaisi manęs? 

Retija nusimovė apyrankę ir ant piršto pakabino 
sidabrinę grandinėlę, išpuoštą nuostabiais perlais. 
Tai turėjo būti nemenkas turtas, bet dėl to nėmaž 
nesirūpino. Pasilenkusi virš plyšio ji tarė: 

— Tau, Šviesiausias viešpatie, - ir paleido žemyn. 

Brangenybė įkrito į tamsią prarają. Akimirką jos 
girdėjo, kaip apyrankė atsimušė į akmenį, čiūžtelėjo 
ir kažkur barkštelėjo. Paskui tapo tylu. 

Retija pažiūrėjo žemyn, jos plaukai išsileido. 

— O tu? 

Miranija truktelėjo pečiais ir netikėtai prisiminė 
skorpiono pavidalo segę. Buvo ją įsisegusi į rūbą ir 
dabar išsisegė. Gal šįkart dievas ją priims. Nieko ne- 
tarusi ji įmetė papuošalą į plyšį. 

— Tai va, Miranija, mes čia. Sakai, dievas kalba 
su tavimi ir tu gali tai įrodyti. Dabar kaip tik turi 
progą. 

Miranija apsilaižė lūpas. Visą kelią ji įtemptai gal- 
vojo, kas bus, o dabar nežinojo, nei ką sakyti, nei ką 
daryti. Ji atsilošė, nusibraukė dulkes nuo rankų ir 
rūbų ir įsižiūrėjo į jūrą. Kad ir kas toliau atsitiktų, 
nuo šiandien ji niekada nebematys jūros ir saulės. 
Kad ir kas atsitiktų, jos gyvenimas Saloje baigtas. 
Ji tarė: 

- Retija, kai ką tau pasakysiu... 

Aukštoji mergina susiraukė. 

— Jei tu man melavai... 

— Nemelavau. Tik... kaip įrodyti, kad su tavimi 
kalba dievas? Argi tai galėtum įrodyti net sau, jei jis 
kalbėtų su tavimi? Gal Hermija ir girdi kokį nors 
balsą. Gal ji mano viską daranti gerai, kaip ir aš ma- 
nau. Kaip ir Oblekas. 

Kelius joms svilino saulės įkaitinti akmenys. Reti- 
jos veidas persikreipė. Rangydamasi ji atsistojo, grie- 
bė Miraniją už rankos ir pastatė ant kojų. 

— Ak šitaip, tada tuoj pat einam atgal! 

Bet Miranija savyje išgirdo tylų atsakymą: 

Aš čia, - pasakė balsas jos viduje. - Mes visi čia. 


Kažkas krepštelėjo ir Setas atšoko atbulas - iš aukš- 
tai pabiro dulkės, kažkur nubėgo pabaidytas skor- 
pionas ir jis gąstelėjęs atitraukė koją. Gyvis dingo 
plyšyje ir Kreontas išsiviepė. 

- Čia jų šimtai. Šliaužioja iš ten be perstojo. 

Paskui dar kažkas barškėdamas nukrito iš aukš- 
tyn kylančio plyšio ir deglų šviesoje suspindo skais- 
čiais atšvaitais. Aleksis ištiesė rankas ir sugavo. 

Oblekas priėjo arčiau. 

— Auka? Kažkas yra ten, viršuje? 

Tai buvo perlų apyrankė. 

Setas užvertė galvą. 

— Kažin, ar ten galima mus išgirsti? 

Kreontas nusijuokė. 

— Žinai, ko klausti. Aš bandžiau kalbėti, bet 
nežinau, ką jie ten girdi. Uola iškraipo žodžius. 
Klausykit. 

Viršuje girdėjosi balsai, bet buvo neaišku, apie ką 
kalbama. Viskas, ką jie girdėjo, buvo gaudūs garsai — 
skiemenys keistai ištęsti, pro uolienų klodus ir ak- 
menis prasisunkusi kalba netekusi prasmės, tapusi 
mįslinga ir nesuvokiama. Iš aukštybių dzingsėdamas 
į uolą nukrito dar kažkoks daiktas. Jis įsmigo į smėlį 
prie Seto kojų, atsitūpęs jis paėmė krituolį ir sustin- 
go iš nuostabos. 

— Tai Miranija! 

— Ką? - išpūtė akis Oblekas. - Ką tu sakai? 

— Ji nori, kad mes jai padėtume, - tyliai pasakė 
Aleksis. - Galbūt dabar pasitaikė proga. 


Aukštai aukštai virš urvo ji išgirdo jį sakant: Kalbėk 
su manimi. Paprašyk ženklo. Paprašyk manęs van- 
dens, Miranija, aš galiu jo atsiųsti. Greičiau! Argelinas 
ateina. Argelinas jau žino! 

Ji ištrūko iš Retijos gniaužtų. 

— Gerai. Nori įrodymo? Bus tau įrodymas. 

Ant tako pasigirdo bruzdesys, balsai, bet tai jos 
nesutrikdė. Išskėtusi rankas ji ėmė kalbėti. 

- Orakule, išgirsk mane. Šviesiausiasis, išgirsk 
mane. Atsiųsk man vandens. Atsiųsk dabar kaip 
ženklą, kad aš kalbuosi su tavim, o tu su manim. Tai 
aš, nešėja. Atsiųsk TUOJ PAT! 

Pasigirdo trepsėjimas. Ne sargybinių kojų - leng- 
vesnis. Ji apsisuko ant kulno ir prieš akis jai išdygo 
kvapą gaudanti Chrisė, už jos Gaja, joms įkandin vi- 
sos kitos ir galiausiai Hermija nuo skubėjimo ir įtū- 
žio raudonu veidu. 

Kalbėtoja įsiutusi riktelėjo: 

— Stokit! 

O Orakulas kalbėjo. Jame kažkas sukrebždėjo, pa- 
biro akmenukai. Keistais dusliais šuorais iš jo atskli- 
do keturi susilieję skiemenys: 

Mi-ra-ni-ja. 

Chrisė riktelėjo ir delnais užsidengė veidą. Retija 
metėsi atbula plačiai išplėtusi akis. 

Juodose žiotyse kažkas sujudėjo. Miranija žingte- 
lėjo artyn, bet tarsi peilio ašmenys jai kojas pakirto 
Hermijos klyksmas. 

— Stok! Nė iš vietos! - išbalusi kaip kreida ji žengė 
į priekį. - Tai akių dūmimas! Aš esu kalbėtoja. 

Pasirodė kažkieno letena. Smulkutė ir murzina, 
ji grabaliojo angos kraštus, paskui išlindo maža gal- 
vytė su žibančiomis juodomis akutėmis ir galiausiai 
spiegdama, gąsdindama merginas į viršų stryktelėjo 
beždžionėlė su rubinine skorpiono pavidalo sege, 
prisegta prie antkaklio, abiem rankomis laikydama 
auksinę taurę. 

Hermija susigūžė. Jos veidas buvo suakmenėjęs 
aliai raumenėlio. Regis, ji net suseno. 

Devynetas kaipmat suklaupė, bet beždžioniukė 
nė į vieną nepažiūrėjo. Ji pastriuokomis pribėgo prie 
Miranijos ir čiauškėdama įdavė jai tiesiai į rankas 
pusiau nulaistytą taurę - joje buvo tyras ir nuosta- 
biai šaltas vanduo. 

Stojus tylos akimirkai ji žiūrėjo į savo nustebusio 
veido atspindį taurėje. 

Tada ją sugriebė Retija. Retija pašokusi ėmė kaž- 
ką įrodinėti, dar kažkas pradėjo verkti. Miranija pa- 
siėmė savo segę. Beždžioniukė pabėgo ir dingo. Her- 
mija čiupo taurę ir trenkė ją žemėn, ant uolų ištiško 
vanduo. Kelias akimirkas iš pykčio ji atrodė kaip ne 
žmogus, regis, tuoj pat galėjo imti ir ką nors užmuš- 
ti. Paskui ėmė šūkaudama tempti Miraniją taku - ji 
šaukėsi keršto už išdavystę, už Orakulo išniekinimą 
triukais ir apgavystėmis. Ant pakylos krašto ji atsi- 
gręžė į merginas ir subliuvo: 

— Jūs nieko nematėt ir negirdėjot! 

Argelinas laukė prie akmeninių vartų su kareivių 
falanga. Hermija sviedė Miraniją jam po kojų. 

— Iškart vesk ją kapan, - sušvokštė ji, - kol aš jos 


neužmušiau. 


Aleksis tyliai verkė. Per veidą jam sruvo ašaros. Jis 
atsitūpė ir susiėmė rankomis galvą. 

Setas apsisuko ant kulno. 

— Man reikia eiti. Kas nors turi ką nors daryti. 

— Ir kaip manai, kiek yra vilties? - pasakė Oblekas 
viena ranka apkabinęs berniuką. 

— Daugiau, negu tau atrodo, - Setas ėmė brautis 
pro netikrus baldus. - Lik čia. Saugok archontą, ir jei 
aš negrįšiu... 

— Palauk, - Kreontas stovėjo sukryžiavęs ant krū- 
tinės rankas. - Lauke tuoj nusileis saulė. Tas didysis 
ugnies kamuolys, kurio jūs visi taip bijote, greitai pa- 
sislėps už Mėnulio kalnų. 

Jis žengė į priekį, dabar jau visiškai nebešlubuo- 
damas, nepersimetęs į šoną, o tiesus kaip styga, lai- 
bas ir ilgas. Setas apdairiai pasitraukė atbulas ir su- 
šnibždėjo: 

— Kas tu? 

— Šešėlis. Ir šešėlis klausia tavęs, ar tu mus palieki 
dėl Miranijos, ar dėl Sostrio? 

Setas nebejusdamas rankų nei kojų spoksojo į jo 
veidą. 

— Ką? 

Albinosas liovėsi šypsojęsis ir sumurmėjo: 

— Dėl Sostrio. 

Oblekas grėsmingai susiraukė ir pakilo visu savo 
stambiu kūnu - tai nežadėjo nieko gera. 

— Po perkūnais, kas tas Sostris* 


Ji buvo be kaukės. Ją stipriai laikė du sargybiniai. 
Juodai nudažyti Aštuntieji namai buvo be menkiau- 

sios puošmenos. Juose degė vienintelė lempa, vidu- 
je buvo tuščia. Visą karštą dieną vergai darbavosi 
tempdami giliai po žeme į jo kapą baldus, sarkofagą, 
amforas su maistu ir gėrimais, kačių ir skalikų mu- 
mijas, į karstus suguldytus negyvus archonto tarnus, 
jo vėduokles ir žaidimų lentas, jo rūbus, monetas, 
raštų ritinius, arklius ir karietą, jo neštuvus ir kva- 
piuosius tepalus, vyno statinaites ir brangenybes. 

O tuo metu toli toli, per Miesto tunelius ir pože- 
minius koridorius juodais rūbais šluodamos šviežias 
dulkes ir neseniai pabirusią skaldą žengė Devyneto 
vaidilutės. 

Visos buvo su kaukėmis. Miranijai atrodė, kad 
nešėjos kaukę užsidėjusi Retija, o šios vietą greičiau- 
siai buvo užėmusi kažkokia naujokė, bet buvo sunku 
tiksliai atspėti. Jos privertė ją kažko išgerti ir jai aky- 
se ėmė tavaruoti, kojos apsunko. Sargybiniai turėjo 
ją prilaikyti, ir ji suprato, kad jeigu ją dabar paliktų, 
ji taip ir užmigtų. 

Ji nebijojo. 

— Nebijau, - tarė ji ir jis atsakė: 

- Žinau. Aš tave rasiu, Miranija, — ir ji į tai sva- 
jingai nusišypsojo. O jos kažkokiu nežinomu tepa- 
lu patepė jai kaktą ir rankas, tardamos paslaptingos 
kalbos žodžius jai virš galvos, už nugaros, sukdamos 
aplink ją ratu, bet jai tai nerūpėjo, ir kodėl turėjo rū- 
pėti, ji nieko nebijojo. Dvi merginos nuvilko jos su- 
knią ir apvilko kitu rūbu - trumpu, pilku, tiesiu kaip 

maišas, panašiu į skarmalą ir šiurkščiu. Tada keliais 
žirklių čiaukštelėjimais nukirpo plaukus, ji pamatė 
ant koridoriaus grindų nukritusias sruogas ir vos 
nesusijuokė - taip kvailai atrodė dulkėse besivolio- 
jantys ilgi kuokštai. 

— Tu išvaroma į tamsą, - progiesmiu traukė Her- 
mija, - į šešėlio viešpatiją... kur nebėra vilties, ne- 
bėra laiko, nebėra šviesos, - ir tai buvo tiesa, turėjo 
būti tiesa, nes darėsi vis tamsiau, sargybiniai paleido 
ją eiti vieną ir dabar ji sėdėjo ant grindų. Neaiškiai 
dūlavo auksiniai Devyneto veidai, bet puikiai matė- 
si jų šypsenos, 0 už jų stovėjo Argelinas - akimirką 
ji labai aiškiai matė jį, pašaipos iškreiptą jo veidą, į 
vieną pusę išvieptas lūpas, ant kardo uždėtą ranką. 
Paskui pasaulis priešais ją užsivėrė, pasigirdo di- 
džiulio akmens brūkšėjimas į žvirgždą ir galiausiai 
dunkstelėjimas į angą. Šviesos plyšelis ėmė merktis 
kaip žmogaus akis, darėsi siauresnis ir siauresnis, kol 
galutinai užgeso. 

Ir tada ji liko viena tamsoje. 


A 


Aštuntoji buveinė: 


M 
Sešėlio namai 


Iš Kur ateina dainos? 

Iš saulės ir vėjo, ir dangaus. 

Jos dvelkia žmonėms pro veidus ir žmonės jų negirdi. Tad 
jiems tenka leistis į tas Keliones gilyn, į tamsą, pro pabaisas, 
Kurios ateina į jų mintis, į juodžiausias gelmes, į mirtį. 

Dainos yra, tikrai yra anapus mirties. 

Tie, Kurie leidžiasi jų ieškoti, negrįžta. Gal tiK dievas gali 
grąžinti dainas paleisdamas jas sroventi tarp savo delnų Kaip 

vandenį. 


Seši šimtai pakopų į tamsą 


Lauke kaip laužas liepsnojo saulėlydis. 

Pro aukštai esantį langą Setas matė jo gaisus ir 
atsilošdamas stipriau įsisupo į apsiaustą. Ilgame ko- 
ridoriuje buvo tuščia. Tyloje spragėjo toli ant sienos 
pakabintas rūkstantis deglas. 

Jis išsitiesė. Kažkas šlepsėjo į jo pusę. 

— Čia tu? 

Tai turbūt jie. Tuoj po saulėlydžio buvo užant- 
spauduota Aštuntoji archonto buveinė, o tai buvo 
Šešėlio namai. Visame Mieste užgeso šviesos. Visos 
durys turi būti užrakintos, didieji vartai turi būti 
užsklęsti. Nuo saulėlydžio iki užporytojaus saulė- 
tekio, kai išauš Naujojo archonto diena, niekas ne- 

įeis ir neišeis iš Miesto, niekur nedegs ugnis, niekas 
nedirbs jokio darbo ir niekur nesigirdės nė žodžio. 
Tūkstančiai raštininkų, darbininkų, amatininkų ir 
vergų laikysis griežto pasninko, gedėdami į Šešė- 
lį nužengusio archonto - keistas ir sunkus metas, 
kai dievas iš tikro palieka žmones, džiaugsmingos 
Devintosios buveinės išvakarės prieš naujo vaiko 
karūnavimą. 

Uostas nepriima nė vieno laivo, karščiu alsuojan- 
čios jo gatvės tuščios. 

Saloje Devynetas pasiners į tylų susimąstymą, 
niekas nepatarnaus dievo statulai. 

O Miranija, mąstė jis laukdamas, kol prieis besi- 
artinantys vyrai, mirs. Pamažu užtrokš. Tad sukry- 
žiavęs ant krūtinės rankas jis iš aukšto žvelgė į juos 
kaip žmogus, kuriam niekas neberūpi, ir burbtelėjo: 

— Jūs vėluojate. 

Jų buvo penketas. Skvarbiomis akimis jį varstan- 
tis Šakalas, raudonplaukis Lapė ir trejetas kitų, ap- 
simuturiavę apsiaustais. Iš pažiūros tvirti vyrai, nu- 
degę saulėje ir nevalyvi, bet nedidukai, ypač vienas 
visai mažas. 

— Jis landūnas, - nusijuokė Lapė. - Lenda į siau- 
rus plyšius. Aišku, po tavęs. 

Šakalas ramiai paklausė: 

— Viskas, kaip sutarta? 

Setas atsainiai gūžtelėjo. 

— Dėl manęs viskas. 

- Uoste sklinda gandai, kad buvo pasikėsinta į vy- 
riausiąjį karo vadą. Ar tikrai? 

— Kažką girdėjau. Lyg ir kažkoks įsiutęs tarnas. 
Argelinas buvo su šarvais. 

- Tiek to, - numojo Šakalas. Jis neatitraukė įdė- 
maus žvilgsnio nuo Seto. - Atrodai kaip nesavas. 

— O ko tu nori? - jis pamanė, kad gal elgiasi per- 
nelyg įžūliai. Žmonės visada linkę blogai galvoti. - 
Nieko man nėra. 

Į jį mąsliai žvelgė įkypos gintarinės kapų plėšiko 
akys. Bet jis tepasakė: 

— Tada pirmyn. 

Jie nieko nekalbėjo. Jis turėjo vykdyti pažadą. 
Kaip šešėliai jie sekė paskui jį leisdamiesi iš antro 
aukšto į trečią, paskui į ketvirtą - žemiausią aukštą, 
kuriame dirbo raštininkai. Prieš ilgus laiptus, kuriais 
nusileidus prasidėjo į kapus vedantys koridoriai, 
jie stabtelėjo, nusimetė apsiaustus ir sukišo į sienos 
įdubą. Jis pamatė, kad darbininkai po apsiaustais 
buvo pusnuogiai, jų kūnai net blizgėjo nuo purvo. 
Jie buvo apsivynioję virvėmis, apsikarstę bronziniais 
laužtuvėliais ir keistais įrankiais žemei rausti. Šaka- 
las buvo apsivilkęs tamsią striukę ir susijuosęs diržu, 
nukabinėtu grėsmingai atrodančiais smulkiais, aš- 
triais dailaus darbo įrankiais. Ir dar Setas pastebėjo 
keletą peilių. Jis apsilaižė išdžiūvusias lūpas. Šakalas 
po vieną apžvelgė visus savo vyrus ir linktelėjo žyb- 
telėdamas brangakmeniu ausyje. 

- Lipam. 

Laiptų viršuje buvo dramblio kaulo vartai. Setas 
išsitraukė raktą, atrakino juos ir atstūmė grotas. Jei 
Šakalas klaus, iš kur jis gavo raktą, liks nesužinojęs. 
Setas vėl užrakino vartus jiems už nugaros ir nusekė 
iš paskos. 

Į kapus vedė bent trisdešimt laiptatakių - tur- 
būt daugiau, nei jis manė. Šitie laiptai buvo netoli 
raštinių. Anais metais vieną naktį jis buvo atvėręs 
vartus ir nulipęs žemyn kokių šimtą pakopų. Kuo 
žemiau, tuo oras darėsi vėsesnis ir galiausiai kažkas 
tarsi užpūtė jo lempą. Jis atsiminė, kokia tiršta tamsa 
stojo aplinkui. Ten stovėdamas jis iš pradžių nieko 
negirdėjo, o paskui ausį pasiekė kažkokie neaiškūs 
garsai - lyg teškenimas, lyg kažkokie aidai, tik pri- 
slopinti ir tylūs kaip alsavimas. Jis ištvėrė vos kelias 
minutes, paskui apsisuko ir besidaužančia širdimi 
suplukęs užbėgo laiptais atgal. 

Dabar, kai žengė visų priešakyje, viskas atrodė 
kitaip. Iš pradžių jie turėjo deglus, kuriuos uždegė 
Lapė, ir ant sienų ėmė šokinėti aitriai dūmijančios 
liepsnos. Šitų žmonių mirusieji nebaugino. Du jam 
už nugaros plepėjo apie moteris, o vienakis Lapė 
puse garso švilpavo smagią dainelę, tolydžio įkvėp- 
damas vidury gaidos. Tik Šakalas nebylus ėjo petys 
į petį su Setu. 

Nusileidus giliau oras tapo kitoks. Iš pradžių at- 
vėso, paskui tapo šiltas ir slogus ir jau nebesimai- 

nė. Nužengę du šimtus pakopų jie koridoriais priėjo 
pirmuosius kapus. Tai buvo nesenos ir kuklaus dy- 
džio aukštų valdininkų, žymių meistrų amžino po- 
ilsio vietos, prisišliejusios prie archontų kapaviečių. 

Setas ramiai pasakė: 

— Jūs turbūt kada nors jau ėjote šiuo keliu. 

Šakalas, regis, nustebo. 

— Paprastai mes neturime raktų. Vadinasi, nėjom. 

— O kaip tada... 

— Mes kasamės. Įsilaužiame per sienas, įsiskver- 
biame iš viršaus. Šitam slaptam darbui prireikia ne 
vienos savaitės, kartais ir kelių mėnesių, ir mes gali- 
me patekti tik į mažesnes, naujesnes kapavietes. Tai- 
gi šįkart... išskirtinis įvykis. 

Tuo geriau. Jis bijojo, kad jie gali kai ką Žinoti apie 
kapų išsidėstymą ir patys ką nors numanyti. 

— O tu, - požemyje nuaidėjo išlavintas malonus 
Šakalo balsas, - kiek tu ruošeisi tarp sąrašų ir sąskai- 
tų rašymo? 

Setas pro dantis atsakė: 

— Ne taip ilgai. 

Trys šimtai pakopų. Dabar jie ėjo minkštos uolie- 
nos kloduose prieš šimtus metų išraustais tuneliais. 
Setui ėmė gelti kojų raumenis, dūmai graužė akis. 
Jis patrynė jas delnais, bet tai nepadėjo. Žemyn, dar 
žemyn, kol atsidurs žemės širdyje, karštoje, tvinksin- 
čioje jos širdyje, ir jau kone girdėjo tolimą, viską ap- 
linkui drebinantį jos dundesį, nors pamanė, kad tai 

tik pulsavimas jo paties galvoje ir krūtinėje. Staiga 
Šakalas sulaikė jį sučiupdamas ranka ir tarė: 

— Paklausyk. 

Kaukšėdami pabiro smulkūs akmenukai. 

Jiems prieš akis buvo tamsa. Girdėjosi šniokštuo- 
jantis vyrų kvėpavimas. Šakalas spragtelėjo pirštais: 

— Tyliau! - ir jie sulaikę kvapą įsiklausė. 

Iš tikrųjų ten kažkas darėsi. Kažkas visiškai ne- 
toli virpėjo, dunksėjo, bet kai jie įsitempė norėdami 
įsiklausyti, viskas nutilo ir Setas nusprendė, kad jam 
tik pasirodė. 

— Dievo šešėlis, - pasigirdo duslus Lapės balsas. 

Setas baimingai apsidairė aplinkui. Šakalas nusi- 
šypsojo. 

— Čia toks mūsų priežodis. Kapuose dažnai gir- 
disi keisti garsai. Kažkas krinta, kažkas triokši. Vyrai 
mėgsta pakaruokliškus juokelius. 

Jis bakstelėjo Setui į šoną. 

— Kiek dar pakopų? 

- Brėžinyje parašyta šeši šimtai. 

Priešais juos einantis Lapė garsiai atsiduso. 

Pusiaukelėje sustojęs atgauti kvapo ir palaukti, 
kol atleis dieglį šone, Setas paklausė: 

— Kodėl tu tuo užsiimi? Kam to reikia tokiam 
žmogui kaip tu? 

Kapų plėšikas atsirėmė į sieną. 

— Tokiam žmogui kaip aš... - ramiai pakartojo 
jis. - Ir koks gi aš žmogus? 

— Turtingas, - atsakė Setas. - Mokytas. Turintis 
galią. 

Šakalas nusijuokė. Laiptais lipantys vyrai suneri- 
mę atsisuko. 

— Mano tikslas toks pat kaip tavo, mielas drauge. 

Setas pastatė akis. 

— Mano tikslas - gauti vandens tėvui ir seseriai. 
Viskas. 

— Ar pats tuo tiki? Negi sugebėjai taip save ap- 
dumti? - gintarinės Šakalo akys išsiplėtė. - Vandens 
galima gauti daug paprasčiau. Ne, tu trokšti nuoty- 
kių, drauguži. Pavojų. Bauginančio maišto. Pažiūrėk 
į save, rezgantį planus, tyrinėjantį aplinkybes, nie- 
kinantį tuos, kuriems tarnauji... 

— Nesąmonė, - iškošė Setas ir nugara jam perėjo 
šaltis. 

Šakalas apsisuko ir nuėjo į priekį. 

— Tu pavargai nuo sąrašų ir aprašų. Giliai viduje 
tu dabar trokšti dainų. 

Setas spoksojo jam į nugarą. Lapė šiurkščiai jį 
niuktelėjo. 

- Judinkis, gražuoliuk. Grįžk į avangardą. Jei ten 
spąstai, mes neturim jokio noro, kad viršininkas 
įkristų. 

Šeši šimtai pakopų. Galiausiai jie pasiekė dugną - 
suprato tik tada, kai Setas kluptelėjo. 

Jis paėmė iš vyrų deglą. Priešais driekėsi tiesus, 
dailiai iškirstas koridorius. Sienos iš abiejų pusių 

buvo tinkuotos ir kadaise ištapytos, bet paveikslai 
buvo perdžiūvę ir aptrupėję. 

Jis žvilgtelėjo atgal. 

- Nagi, - prie pat ausies jis išgirdo Šakalo balsą, — 
tikiuosi, nepamiršai kelio. 

— Aišku, ne. 

Jis žengė pirmyn. Tai buvo sunki kelio atkarpa. 
Jis tyrinėjo brėžinius turėdamas galvoje Sostrio, o ne 
kieno kito kapą. Kiekviena koridorių sankirta buvo 
lemtingas išbandymas, kiekvienas posūkis buvo koš- 
maras. Jei pasiklys, gali čia klaidžioti kelias dienas 
ir Miranija mirs. Jo žingsnių aidą slopino minkštas 
tufas. Visi koridoriai atrodė panašūs vienas į kitą, 
oras buvo pilnas dulkių, jis užsikosėdamas ragavo 
jas plaučiais. Ant aukštų uoloje iškirstų tunelių lubų 
juodavo suodžių dėmės. Vyrai pritilo. Jie nuščiuvo 
tarsi kažko laukdami. 

Į kairę, į dešinę. Pro arkas, per stačias nuožulnu- 
mas, per siaurutes ir žemas šonines kameras, kuriose 
nebuvo kaip išsitiesti visu ūgiu. Vienoje vietoje jiems 
teko šliaužti, Lapė ėmė zirzti, kitur grindyse žiojėjo 
plati duobė ir ją reikėjo atsargiai apeiti. Setas niūriai 
tylėdamas žengė pirmyn, susitelkęs į žemėlapį at- 
mintyje, nieko daugiau nematydamas, tik skaičiuo- 
damas posūkius, jo kulnai švytravo Šakalo nešamo 
žiburio šviesoje. Kai jie galiausiai priėjo nedidukę 
salę, iš kurios vedė aštuonerios durys, jam tai buvo 
beveik netikėta ir jis abejodamas sustojo. Paskui, 

Šakalui dar nepravėrus burnos, mostelėjo į dideles 
duris, užantspauduotas skorpiono ženklu. 

— Čia. Sostrio kapas. 

Visi tylėjo. Iš tamsos pasigirdo Šakalo balsas: 

— Arjis neturi būti giliau nei šitas? 

— Mes labai giliai. 

— Tik jau ne pačiuose giliausiuose požemiuose, - 
kapų vagis stumtelėjo jį į šoną, priėjo artyn ir pakė- 
lęs rankas apčiuopė lygų kalinėtą metalą. - Palaikyk 
deglą. 

Setas paėmė jį ir pažiūrėjo pro petį atgal. Rau- 
donoje mirgančioje šviesoje archonto skorpionas, 
regis, raitėsi kaip gyvas atstatęs nuodingą geluonį ir 
pasiruošęs pulti. Vienas iš vyrų persibraukė ranka iš- 
džiūvusią burną. 

— Ką manote, viršininke? 

Šakalo pirštai atidžiai tyrinėjo per vidurį einantį 
įtrūkimą, pačiupinėjo antspaudą ir sustojo. Jam atsi- 
gręžus tęvos jo akys blykstelėjo negera ugnimi. 

— Man atrodo, kad antspaudas šviežias, - su- 
šnypštė jis. 

Pabiro akmenukai. Sužibo kapų plėšiko peilis. 
Setas akimirksniu metėsi pirmyn, iš visos sveikatos 
griebęs vyrą už liemens bloškė jį į duris ir suriko: 

- Jau! 

Jam už nugaros palei pat kulnus nusileido grotos. 
Paskui dar vienos. Ir dar. 

Švokšdamas iš įtūžio Šakalas mėgino jas atkelti. 

— Lauk! Lauk! - rėkė jis, bet vyrai jau buvo atkirs- 
ti, sustoję nugara prie nugaros, išsitraukę ginklus, iš- 
kėlę kastuvus. 

Nukrito dar vienos grotos, atitverdamos Šakalą 
nuo jo sėbrų ir uždarydamos juos į spąstus. Klaikiai 
riaumodamas Lapė staiga trenkėsi į surūdijusį keistą 
įtaisą - jis sudžeržgė, sužvangėjo, bet atsilaikė. 

Setas kibo į žūtbūtinės grumtynes. Aukštaūgis 
kapų plėšikas buvo vikrus ir stiprus. Ranka sugrie- 
bęs Setą už kaklo ėmė jį smaugti. 

— Tu išdavei mus! - sušvokštė įsiutęs. Setas šok- 
telėjo aukštyn sulenkdamas kelius ir iš visos sveika- 
tos trenkė alkūnėmis atgal. Priešininkas sukriokė ir 
ant smėlio nukrito peilis. Šakalas siekė jį pastverti. 
Tuo metu iš tamsos išlindo balta ranka ir čiupo peilį 
jam iš panosės. Riaumodamas įvirto Oblekas ir Setas 
žiaukčiodamas parkrito klyksmų ir smūgių maiša- 
lynėje. Ausyse jam nugriaudėjo metalo Žvangesys, 
kažkas subildėjo ir staiga stojo keista, kvapą gniau- 
žianti tyla. 

Liepsnų apšviestas tunelis nuplaukė į tolumą, 
tada kažkas prie lūpų jam pridėjo gertuvę su vande- 
niu ir jis ėmė godžiai gerti. 

Gertuvę laikė Obleko ranka. 

— Per daug negerk, - prikimęs tarė jis. - Tau nie- 
ko neatsitiko? 

Tebejusdamas silpnumą Setas nusipurtė ir susi- 
ėmė rankomis už gerklės. 


330 


— Peršti, - sugargaliavo. Paskui apsidairė. 

Į metalinį narvą įkliuvę Lapė ir kiti vagys tylomis 
niūksojo įsitvėrę į grotų virbus. Galiausiai viena- 
kis tarė: 

— Tavo valandos suskaitytos, gražuoliuk! 

Oblekas išsitiesė visu ūgiu. 

— Užčiaupk koserę. Ar jis gyvas? 

Šakalas gulėjo susmukęs prie metalinių durų. Prie 
jo pritūpęs Kreontas atsistojo. 

— Kaip muzikantas,turi smagią rankelę. Ojis gyvas. 

— Tai surišk jį. 

— Kuo“ 

— Jo diržu, - Oblekas pasisuko į šoną. - Archon- 
tai, jau gali išeiti. 

Iš šešėlių į šviesą išėjo Aleksis. Jis tebebuvo su pa- 
puošalais, užsidėjęs sidabrinę Šventyklos dievo karū- 
ną ir akimirką atrodė tarsi nežemiška būtybė - regis, 
nuo visko atitrūkęs ir nepajudinamai ramus. O pa- 
skui vėl tapo paprastu berniuku su beždžionėle ant 
nutempė į šalį ir ėmė nemokšiškai rišti. 

— Ar čia tas vagis? Jis norėjo išplėšti mano kapą? 

Kreontas suniurnėjo: 

— Kol aš jį saugau, broli, neišplėš. 

— Ne tavo kapą, - rūsčiai tarė Setas. - Sostrio. 

Aleksis pakėlė į jį akis ir ramiai pasakė: 

— Aš esu Sostris. 

Stojus mirtinai tylai Seto galvoje šmėstelėjo min- 
tis, kaip giliai jis įklimpęs, į kokias tamsias gelmes. 
Tada Oblekas išsitiesė visu ūgiu. 

— Puiku, - jis surinko ant žemės mirksinčius deg- 
lus ir įkišo juos tarp grotų virbų. Plėšikai keikdamie- 
si atšoko atgal. - Duokit visa kita. Virves, viską, ką 
turite. Arba čia ir supūsit. 

Jie dvejojo. Tada Lapė ėmė vynioti virvę sau nuo 
krūtinės. 

Oblekas šaltai jį stebėjo. 

Setas sverdėdamas atsistojo ir pasuko prie durų. 
Apmetė jas žvilgsniu nuo viršaus, paskui kaip Šaka- 
las pačiupinėjo šviežią antspaudą - tą didžiulį, ne- 
įveikiamą užraktą. 

— Kaip mes jas atidarysim? - paklausė pakuždo- 
mis. Niekas neatsakė. 

Jis išsižiojo ir visa gerkle suriko: 

— Miranija! Miranija, ar girdi? 


Skorpionas Keliauja savo Keliu 


Laikas išnyko. Sustojo. 

Ji čia turės amžinai gulėti susisukusi į kamuoliu- 
ką. Tai buvo vieta, kurioje žmogus būna iki gimimo, 
ir ji ten sugrįžo. Tai buvo niekur, tamsa anapus mė- 
lyno dangaus, tvanki ir priplėkusi, kupina vos pa- 
gaunamų šnaresių, šnabždesių ir braškesių. Aplink 
tvyrojo juoduma, kurioje ji buvo ne viena. 

Čia buvo pilna žmonių, bet jie buvo sustingę kaip 
ir ji: nupiešti ant sienų, mirę, uždaryti ankštuose aukso 
kiautuose. Tai buvo Šešėlio buveinė. Tai buvo kapas. 

Ji mąstė apie šį žodį, skonėjosi juo. Kapas. Dunk- 
sintis, duslus žodis. Užtrenktų durų dundesys ilgai 
aidėjo jai ausyse. Negandingas žodis. 

Regis, praslinko dešimtmečiai, kol ji atmerkė akis, 
o gal jos visąlaik buvo atmerktos, nes niekas nuo to 
nepasikeitė. Tik jos sąmonėje pasigirdo tarsi dūzgi- 
mas, tarsi uodo zyzimas. Jai tai pakyrėjo. 

— Eik šalin, - mieguistai ištarė ji ir apsivertė ant 
minkštų pagalvių savo kambaryje Mile, bet garsas 
nesiliovė. Jis virto jūros šniokštimu, šliaužiančios gy- 
vatės žvynų braškėjimu, dusliu jos širdies tvinksnių 
virpesiu. Jis trūksmingai ūžčiojo kaip bangų mūša 
ir, nors erzino ją, ji nieko negalėjo padaryti, kad ne- 
begirdėtų. Garsas tolydžio stiprėjo, ji ėmė skirti be 
perstojo kartojamus keturis skiemenis. 

Miranija. Miranija. Girdi mane? 

— Eik šalin. 

Pabusk, Miranija. Prašau tavęs. 

Dvelktelėjo skersvėjis, vos suvirpindamas orą. 
Tartum kas būtų palytėjęs jai veidą. 

Miranija. 

Ji pajuto ant veido kažkieno pirštus. Ne, kažką 
lengvesnio, rėpliojančio smulkutėmis kojelėmis, 
tirtančia uodega. Ji pašoko suklikusi iš siaubo, ėmė 
kaip pakvaišusi blaškytis, mosuoti rankomis aima- 
nuodama, trankydamasi į baldų rietuves, sudaužė 
grūdų kupinai pripiltą amforą ir tie pasipylė čežančia 
srove. Tamsoje nusibrozdino rankas į savo šiurkštų 
rūbą, mėšlungiškai spragsėjo pirštais, kaip vilkelis 
sukosi atatupsta, kol galiausiai atsitrenkė į sarkofagą 
ir staiga nurimo kaip pakirsta. 

Pritrūkusi kvapo įtempusi visas jėgas mėgino su- 
sivaldyti. Ramiau. Dar ramiau. 

Skorpionas turėjo nukristi ir pasprukti. Jei jis įsi- 
kibo į... ta mintis jai tarsi kūju davė per galvą. Jos 
ranka ėmė grabalioti aplinkui. Ir rado nedidukę ap- 
skritą lempelę. 

Ji vos nepravirko atlėgus panikai, bet praėjo dar 
visa amžinybė grabinėjant įvairius daiktus, kurie 
barškėjo, krito ant žemės, dužo, kol pagaliau apčiuo- 
pė drožinėtą titnago dėžutės dangtelį, kol dreban- 
čiomis rankomis mėgino įskelti ugnį, o titnagas tuo 
metu isteriškai spragsėjo. 

Ugnis žybtelėjo ir ėmė blėsti, vėl žybtelėjo ir vėl 
vos neišblėso. Galiausiai įsidegė. Virpančia ranka ji 
prinešė titnagą prie lempos ir prikišo prie dagties. 

Šviesa. 

Ji buvo nuostabiai lygi ir spindulinga. 

Ji išplėšė iš tamsos auksinę archonto kaukę, į vie- 
ną krūvą sukrautas kėdes ir skrynias su maistu ir į 
sieną atremtą veidrodį. 

Veidrodyje pasimatė murzinas, ašarų išvagotas 
veidas, bet kaip žirklėmis iškandžioti plaukai. Ji nu- 
stėrusi stebeilijo į veidrodį. 

Po valandėlės patrynė veidrodį ranka, pakėlė lem- 
pą ir ėmė įdėmiai apžiūrinėti atspindį, pasisukdama 
pažiūrėti į save iš nugaros. Nesimatė jokio skorpio- 
no, niekas nebuvo jai įsikibęs į petį ruošdamasis 
įgelti. Praėjo nemažai laiko, kol ji nurimo. Paskui 

vėl staigiai apsisuko, tarsi norėdama jį išgąsdinti ir 
nubaidyti. 

O tada sugavo savo žvilgsnį. 

Štai taip ir galima išsikraustyti iš proto. Ji atkak- 
liai įrėmė akis į savo atspindį. 

— Susiimk, - pasigirdo kimus jos pačios balsas. Ji 
kostelėjo. - Šitaip jau geriau. Ką gi, jos man sudar- 
kė šukuoseną. Nieko, ataugs. O suknelė stačiai pasi- 
bjaurėtina. 

Kalbos garsai padėjo. 

- Tau reikia daugiau šviesos, — tarė ji sau. - Čia 
turi būti lempų iki soties. Ir maisto. Šiaip ar taip, 
aukščiausia prabanga. 

Tik be vandens. 

Vaikštinėdama ji pajuto, kad kažkas skaudžiai 
įdūrė į basą koją. Prinešusi arčiau lempą pamatė, 
kad tai rubininis skorpionas. Netrukus pakėlė, pa- 
juto, kad jis įšilęs, ir niekaip neįstengė įminti šio gal- 
vosūkio. Paskui ėmė ir įsisegė. 

Lempos buvo sukrautos į pintą krepšį. Ji apsta- 
tė jomis didelį plotą ir uždegė. Liepsnelių atšvaitai 
šokinėjo ant rietuvėmis sukrauto aukso, bronzinių 
ir varinių vazų, auksiniais dažais ištapyto didžio- 
jo archonto karsto. Šešėlių prieglobstyje stūksojo į 
krūvas sukrauti tūkstančiai kapų apyvokos reikme- 
nų - bet kaip suversti jie sudarė kalvas ir klonius, 
o dešinėje žiojėjo juodas stačiakampis - durų anga, 

vedanti į kitą kamerą, kurioje į medines dėžes buvo 
suguldyti tarnai. 

Ji atplėšė žvilgsnį nuo to vaizdo. 

Aišku, čia pilna maisto, bet ji nejuto alkio. Prie 
durų buvo pastatyti trys mažučiai brangakmeniais 
puošti puodeliai su vandeniu - tiek jo ir tebuvo. 
Bene pati brangiausia žmonių čia palikta auka. Ji pa- 
kėlė vieną puodelį ir išgėrė. 

Jokios prasmės stiprintis, ramiai pamanė sau, nu- 
laižydama ant lūpų pakibusį lašą. 

Oras baigsis pirmiau nei vanduo. 


Jie nepajėgė net įdaužti durų. Galiausiai Setas su- 
riaumojęs iš įniršio su trenksmu sviedė žemėn lauž- 
tuvą. Neūžauga belaisvis pasikėlė ant alkūnės ir ėmė 
kvatotis. Kiti du susiruošė miegoti, Lapė susirangė 
vaizduodamas, kaip patogiai įsitaisęs. Suglumęs Ob- 
Ilekas be kvapo nusvirduliavo atatupstas. 

Jis buvo toks nusiplūkęs ir suirzęs, kad net užsi- 
puolė Aleksį: 

— Galėtum mums ir padėti, drauguži! 

Berniukas papurtė galvą. 

— Kad neturiu raumenų, Oblekai, - atsakymas 
buvo varantis iš proto savo teisingumu. Jis sėdėjo 
sukryžiavęs kojas ir žiūrėjo, beždžionėlė jam buvo 
apsivijusi kaklą mažytėmis rankutėmis. 

- Tai tegu tada jis padeda! - triukšmavo toliau 
Oblekas, spirdamas Šakalui į koją. - Tegu jis padeda, 

arba mes iš eilės išskersim jo draugelius tiesiai prieš 
aukščiausios rūšies mėšlo priėdusį jo snukį! 

Šakalas nusišypsojo. Jis atsirėmė į koridoriaus 
sieną ir net kraujui srūvant per prakirstą kaktą aki- 
vaizdžiai gardžiavosi tuo, ką matė. Setą suėmė visiška 
neviltis. Jis nenutuokė, kiek jau laiko jie darbuojasi ir 
koks dabar metas. Galbūt jau seniai išaušo. Miranija 
ten, matyt, išbuvo jau daug valandų. Oras greičiau- 
siai jau iškvėpuotas. O jis nusivaręs kaip šuo, skauda 
visas rankų gyslas. Nė vienas iš jų, išskyrus Obleką, 
nėmaž neturi jėgos. Per daug metų sėdėta prie stalo, 
pamanė su karčia pašaipa. 

Vis dėlto Kreontas buvo tikras atradimas. Liesas, 
bet raumeningas, jis nusimetė iki pusės rūbus, ap- 
nuogindamas baltą savo krūtinę, ir įnirtingai darba- 
vosi laužtuvu. Bet tai nepadėjo. 

Dabar jau visi sėdėjo tylūs ir prislėgti. 

Galiausiai prakalbo Šakalas. 

— Matote, - staiga jis tapo draugiškai šnekus, - 
jūsų bėda ta, kad kapas užantspauduotas. Nepralei- 
džia nė gurkšnio oro. Viskas, kas ten yra, apsaugota 
ir paruošta anam pasauliui, kad ten patektų nesuga- 
dintu pavidalu. Deja, tai reiškia, kad jūsų miela ma- 
Žytė iškvėpuos visą orą ir mirs. Uždus. 

Oblekas piktai į jį dėbtelėjo. 

— Užsičiaupk. 

- Galiu ir užsičiaupti. Bet man taip liūdna žiū- 
rėti, kaip jūs kankinatės, - išsiviepė kapų plėšikas. — 

Mano galva, jūs, mielieji, neišsiversite be specialistų 
paslaugų. 

— Viešpatie susimilk, tuoj pat jį nudėsiu, - Oble- 
kas svirduliuodamas pakilo iš įniršio krauju pasru- 
vusiomis akimis. 

— Stok, - Setas iškėlė ranką. - Stok. 

Jis pažvelgė į Šakalą. 

— Nori pasakyti, kad gali jas išlaužti? Kaip? 

— Meistro paslaptis. Negaliu išduoti. 

— Jis meluoja, - suurzgė Oblekas. 

— Taip manai? Tai gal ir Sostrio kapas neužant- 
spauduotas? - į juos žvelgė akys pro ilgus vokų 
plyšius, paskui mirktelėjo šonas prie šono susėdu- 
siems Aleksiui ir Kreontui. - Kodėl nepaklausi savo 
dievo? — sarkastiškai pertraukė per dantį. - Arba jo 
šešėlio? 

— Kapas užantspauduotas, - nenoromis pasakė 
Kreontas. 

Stojo tyla. Oblekas atsisėdo tebevirdamas pykčiu. 
Tada prakalbo Setas: 

— Ko už tai nori? 

Kapų plėšikas nerūpestingai ištiesė kojas. 

- Pirmiausia paleisk mano žmones. Antra, kai pa- 
teksim į vidų, nesvarbu, ar merginą rasim gyvą ar 
mirusią, aš pasiimsiu iš kape sudėtų lobių tiek, kiek 
panešiu. Ir trečia, - jis su užgauliu linksmumu metė 
akį į Aleksį, - jei jis kaip nors taptų archontu, nors 
man tai visiškai nepanašu į tiesą, aš gausiu kokią 


339 


nors aukštą tarnybą - tarkim, iždo saugotojo. O gal 
net Mirusiųjų miesto prievaizdo? 

Setas sugriežė dantimis. 

— Sutarta. 

- Taip lengvai sutinki? - Šakalas apsimetė didžiai 
nustebintas. 

— Nėra kada derėtis. Ji ten dūsta. 

Šakalas prunkštelėjo. 

— Ji turėjo apie tai pagalvoti prieš veldamasi į kru- 
viną sąmokslą, - jis nusišypsojo. - Regis, aš dėl tavęs 
neapsirikau. Kai mus sudorojai, iš pradžių maniau, 
kad būsi mus pardavęs, bet dabar matau, kad čia ki- 
tokia išdavystė. 

Setas linktelėjo. 

— Tave tai piktina? 

Vyriškio akyse pasirodė keista išraiška. 

— Argelinas tironas. Visi žino. O geriau už visus 
žino Mano giminė. 

Oblekas nusistebėjo: 

— Kaip tai geriau už visus? 

— Ne tavo reikalas. Ei tu, pakvaišęs vaike. Išlais- 
vink mane. 

Aleksis priėjęs atsiklaupė prie jo ir ėmė mikliai 
darbuotis laibais pirštais. Oblekas suniurzgė Setui: 

— O tu tikras, kad... 

— Ne. Bet neturime iš ko rinktis. 

Išlaisvintas Šakalas atsistojo ir nusišluostė pra- 
kirstą veidą. 

— O dabar mano žmones. 

Setas žvilgtelėjo į Kreontą. 

— Atidaryk lauko vartus. O vidinius palik užda- 
rytus. 

Linktelėjęs galva albinosas dingo tamsoje. Šaka- 
las atsisegė diržą ir išsitraukė keletą smulkių įrankių. 
Žiūrėdamas į Setą jis sumurmėjo: 

— Kiek suprantu, tavo užmojai platūs. O dabar 
spjovei į progą iškilti ir pralobti iš Sostrio turtų - 
ir dėl ko? Dėl šitų žmogėnų? Visi jie pasimaišę, tik 
kiekvienas savaip - regis, ir tavo bičiulė vaidilutė. Tu 
niekur nepabėgsi nuo Argelino. 

Setas atsakė: 

— Gal aš toks pat pasimaišęs kaip ir jie. Tiesiog 
tęsk savo darbą. Ir jei bent kartą ne taip krustelėsi, 
Oblekas tave nudobs. Jei jis įsikarščiuos, aš net norė- 
damas jo nesustabdysiu. 

Į jį pro ilgas vokų prorėžas žvelgė kapų plėšiko 
akys. Jiems už nugaros džeržgėdamos ir dundėda- 
mos ėmė kilti grotos. 

— Eikite, - pasakė Šakalas. - Laukite manęs kur 
visada. 

Lapė paklausė: 

- Tu jais tiki, viršininke? 

Šakalas niekinamai nusišaipė. 

— Jie neišmanėliai, Lape. Be manęs neišsivers. 
Grobį pasidalysim kaip sutarta. Visi gausite žadė- 
tą dalį. 

Lapė staigiu judesiu linktelėjo galvą. Vyrai ty- 
lomis dingo tamsoje. O ką, jei jie iš pasalų patykos 
mūsų? - pamanė Setas, bet baimintis dabar buvo 
bergždžias darbas. 

— Nagi, - tarė jis atsisukęs, - parodyk, ką sugebi. 


Ji nusiprausė veidą, susišukavo plaukus ir žirklėmis 
aplygino iškandžiotus jų galus. Ji buvo ką tik apsivil- 
kusi surastą auksu ataustą mėlyną suknią ir gėrėjosi 
ja sukiodamasi prieš veidrodį. Jei jau mirti, tai ele- 
gantiškai. Chrisei tai patiktų. 

Chrisė! Išdavystė vis dar skaudžiai gildė jai širdį. 

Ji tebeturėjo vaisių peilį. Greičiausiai buvo įsiki- 
šusi už juostos ir dabar jį apžiūrinėjo. Jis buvo pa- 
kankamai aštrus. Gali persipjauti gyslas ir paleisti 
sau kraują. Taip neskauda. Kažin ar tikrai? Tai truk- 
tų ilgai, bet ne taip ilgai kaip užtroškimas. Nes ji ne- 
siruošia šito laukti. 

Ji pakėlė vieną lempą ir skubiu žingsniu apeida- 
ma daiktų rietuves nuklydo į gretimą kamerą. Tai 
buvo lobynas. 

Visame kambaryje akį vėrė Žaižaruojančių bran- 
genybių spindesys. Dramblio kaulas ir auksas, ame- 
tistai ir smaragdai. Įstabaus glotnumo akmeninės 
vazos, panašios į marmurą, žalios ir mėlynos veido 
dažų dėžutės, kuriose įtaisyti paukščiukai pragysdavo 
atvėrus dangtelį. Kiek pasiklausiusi jų choro ji uždarė 
dangtelius. Vėl nepakeliamu svoriu ją užgulė tyla. Čia 

buvo onikso antkaklių, chalcedono ir gagatų. Vienoje 
brangenybių krūvoje ji rado daugybės eilių kaklo vė- 
rinį iš išmoningai suvarstytų mėlyno fajanso, turkio 
ir aukso karoliukų. Atsargiai išėmusi iš krūvos pasi- 
kabino jį ant kaklo. Sprandas pajuto sunkų svorį. 

Ji liūdnai klydinėjo tarp archonto naminių gyvū- 
nų karstelių, kuriuose gulėjo į vyturus suvystytos jo 
kačių ir šunų mumijos. 

Ašvisada arčiau, nei tu manai, Miranija. 

Ji atsigręžė, tarsi jis būtų stovėjęs jai už nugaros. 

— Aš ruošiuosi mirti dėl tavęs, - niršiai atsiliepė 
ji. - Argi tai tau nerūpi“ 

Būti dievu - tai viskuo rūpintis. Nepamesk vilties, 
Miranija. Klausykis. 

Kažkoks dunksėjimas. Vos girdimas, išsisklaidęs. 
Nuo virpesių ėmė palengva siūbuoti mažos kėdutės 
kutai. Kažkas ten buvo. Išorėje. Ar jie atėjo jos išva- 
duoti? Ji kiek įkerta kojos nulėkė atgal prie didžiųjų 
durų, metė lempą ant žemės ir išskėstomis rankomis 
prisiglaudė prie ledinio šaltumo kalinėto metalo. 

— Aš čia! - klykė ji ir ją iškart vėl apėmė pani- 
ka. - Ar girdite mane? Padėkit man! 

Tai buvo paskutinis kvėptelėjimas iš visų plaučių. 
Ji ėmė gaudyti orą burna, bet jis pasirodė kažkoks 
skystas, krūtinė ėmė aukštai kilnotis, kad nors kiek 
jo įtrauktų. Tą akimirką ji akies krašteliu pažvelgė į 
lempos liepsną. 

Ugnis vis labiau mėlo. 

Chrisė įėjo pro duris ir nustėro. Ji žaibiškai apsigrę- 
žė ir jau būtų pasileidusi bėgti, bet tarpduryje išdygo 
Retija ir koja užtrenkė duris. 

Chrisė išbalo kaip drobė. Ji apsisuko ant kulno. 

— Kas čia dedasi? Ar kalbėtoja žino, kad jūs čia? 

— Sėsk! — Retija, valdingai ją sugriebusi, varu nu- 
vedė per kambarį ir parmetė ant krėslo. Kitos kam- 
baryje buvo susėdusios ratu - visas Devynetas, išsky- 
rus Hermiją. Jų veiduose matėsi skirtingos nerimo, 
pykčio ir baimės išraiškos. 

Pajutusi nebylią grėsmę, Chrisė ėmė kandžioti 
sau lūpas. 

— Tu užėmei Miranijos vietą, - įžūliai metė ji. - 
Ko tu dar nori? 

Aukštaugė iš lėto pasilenkė prie pat Chrisės vei- 
do. Jos balse girdėjosi slopinamas įniršis. 

— Tu, niekinga klastūne, besmegene šuns išėda, - 
sušvokštė Retija, - jeigu išduodi Orakulą, tai manai, 
kad ir kitos tokios? - Ji atsitiesė, Chrisė išbalusi mėš- 
lungiškai kvėptelėjo. 

Retija atsisuko į kitas, tarsi netikėdama pati savi- 
mi. Tada vėl pasilenkė. 

— Visos girdėjome, kaip Orakulas mums kalbėjo! 
Jis ištarė Miranijos vardą. 

— Gal tai tik vėjas pūstelėjo, - Chrisė nusiraminu- 
si sunėrė pirštus. - O Miranija vis tiek jau mirusi. 

Tada prakalbo Gaja: 

— Ir tau tai nėmaž nerūpi? 

— Nė trupučio. O jūs čia nevaidinkite tokių rim- 
tuolių ir teisuolių, nes pačios visąlaik šaipėtės iš Mi- 
ranijos. Pravardžiavote ją peliūkšte Miranija iš Milo. 
Bet jai jau galas, o Hermija liko kalbėtoja, tad žinote, 
ką daryti, jei nenorite prarasti savo vietų. Prikąski- 
te liežuvį. Ir nepamirškite, Hermija mums kalba tai, 
ką sako Orakulas, - žavingai šypsodamasi ji atsilošė 
krėsle. - Nieko jūs negalite padaryti. 

— Manai, negalime? - Retija veidu kone prisiplojo 
jai prie veido ir atrodė taip grėsmingai, kad Chrisei 
nugara atšalo. 

— Apie ką tu kalbi? - sunerimusi paklausė. 

Retija nusišypsojo ledine šypsena. 

— Kaip tu ir sakei, kalbėtoja liko. Kalbėtoja pa- 
rodo, kas yra naujas archontas. Bet kalbėtoja visada 
būna su kauke. 


Miranija išsižiojo. Iš burnos neišėjo joks garsas. 
Lempos geso viena po kitos, jos širdis įkliuvo į tam- 
sos voratinklį, šis apraizgė visą jos esybę, suspaudė 
krūtinę. Ji aklai svyrinėjo šen ir ten. Migloti, susilie- 
ję daiktai skaudžiai daužė jai šonus. Rankoje ji laikė 
peilį, išbrinkusios, ryškiai mėlynos jos pačios gyslos 
traukė akį. Bet protas sakė: 

— Aš noriu gyventi. Parodyk man kelią, kaip išeiti 
iš Čia. 


Tai buvo taip paprasta. 

Jis ištiesė ranką iš tamsos, jo pirštai buvo vėsūs. 
Jis tepasakė: Galime eiti į sodą, jei nori. 


Durys drebėjo nuo smūgių. Uždusęs Šakalas tars- 
telėjo: 

— Kai pasakysiu, vėl stumkite, - jis pakrapštė iš- 
moningą metalinių virbų pynę aplink spyną ir durų 
vyrius. - Nagi! 

Oblekas dar kartą galingai įsirėžė į duris. Šalia jo 
plūkėsi Kreontas ir Setas. 

Kažkas trakštelėjo. Galiausiai driokstelėjo su- 
laužytas antspaudas ir skorpionas pasidalijo į dvi 
puses. 

— Laikykit! 

Miklūs Šakalo pirštai įkišo virbą į spyną ir ją atra- 
kino, paskui jis atsitūpė ir dar kažką padarė ties durų 
apačia. Aleksis su pasigėrėjimu žvelgė jam pro petį. 
Spyna slydinėjo ir zirzė. 

Durys drebėjo ir dundėjo kaip būgnas. Setas su 
kitais kaipmat ėmė dar smarkiau jas versti. Galiau- 
siai jos atsivėrė braukdamos į plokštes žvirgždą. 

Pro angą siūbtelėjo troškaus oro banga. 

— Miranija! - nustūmęs į šalį Obleką, Setas įbėgo 
pirmas. —- Miranija! Kur tu? 

Ant grindų buvo išdėliotos lempos, visos užge- 
susios. Vandens puodeliai. Šalin numestos pilkos 
drapanos. Plaukų kuokštai. Jis su siaubu spoksojo 
į dryksančias sruogas. Oblekas jau buvo kitoje ka- 

meroje. Šakalas sėmė brangenybes ir kimšo jas į ki- 
šenes, į krepšį, o beždžionėlė spigiai rėkavo ant jo. 
Setas įbėgo pro duris. 

— Kur ji?! 

Oblekas be gailesčio švaistė į šalis kapo turtus, su- 
kiojosi šen ir ten, tolydžio grįždamas į tą pačią vietą. 

— Čia! 

Buvo dar ir trečia kamera, grūste prigrūsta aukštų 
ąsočių su aliejumi ir grūdais. Tamsiausiame kampe 
jie pamatė iš sienos išluptą akmenį, už kurio matė- 
si siaurutis tamsus urvas. Setas įkišo galvą į angą ir 
riktelėjo: 

— Miranija! 

Jam už nugaros taip pat kažkas suriko. Pro alie- 
jaus ąsočius prasibrovė išstypęs baltas Kreonto pa- 
vidalas. 

- Šakalas pabėgo. 

— Tegu jis prasmenga! - sušvokštė Setas. - Kur- 
gi ji?! 

Albinosas ėmė purtyti jį už peties. 

- Blogiau, nei manai, - mestelėjo jis. - Girdi, ką 
sakau? Jis pasiėmė Aleksį! 


Jie išsiskirsto 


— Dabar daryk, ką sakau, - Setas atsigręžė į Obleką 
beveik nesistengdamas slėpti įniršio. - Tu eisi su 
manimi. Visą kelią buvai mums kaip akmuo po kak- 
lu. Atsirado mat keršytojas - bukagalvis! Per tave 
Miranija pateko jiems į rankas. 

— Pats Žinau! - milžinas taip trenkė žemėn vazą, 
kad net visas kapo rūsys sudrebėjo. - Nemanyk, nie- 
kaip nerandu sau ramybės! 

— Tai malonėk klausyti! Kreontas tiesą sako, jis 
pažįsta šituos tunelius. Tik jis gali susekti Šakalą. O 
mes eisime Miranijos pėdomis. 

— Gerai, bet kam jam archontas? Kam jį išsivedė? 


348 


— Parduoti Argelinui, - suurzgė Setas. - Kam gi 
dar? 

— Archontas mano brolis, bičiuli, - Kreontas jau 
buvo prie durų. - Aš jo ieškosiu. 

Oblekas išvertė akis. 

— Ką čia įsikandai? Aišku, joks ne brolis. 

Albinosas kreivai nusišypsojo. 

— Brolis. Lygiai kaip jis yra tas pats senukas, kurį 
tu mylėjai. Jis ir aš - tai tamsa ir šviesa. Dievas ir 
jo šešėlis. Ieškok merginos. O tą, kuris plėšia kapus, 
palik man, - ir dingo arkos šešėlyje. Jie tik išgirdo 
koridoriuje tolstantį jo šlepsėjimą. 

— Gerai, - Setas pamojo Oblekui gertuve. - Imk. 
Eime, - ir nieko nelaukdamas įlindo į mažą ketur- 
kampę angą sienoje. 

Iš pradžių jis net suabejojo, ar Oblekas pralįs pro 
ją. Tunelis buvo visiškai ankštas ir beveik niekur 
neišplatėjantis. Ant dulkėmis ir grumstais nukloto 
urvo dugno jis pastebėjo Miranijos paliktus pėdsa- 
kus - greičiausiai ji ropojo keturpėsčia. Kaip ji rado 
išėjimą? Kapo brėžiniuose jis nebuvo pažymėtas. Gal 
kas nors slapta liepė darbininkams jį iškirsti, kad pa- 
skui būtų galima patyliukais išnešti archonto turtus? 
Bet kas galėjo duoti tokį įsakymą, tik nieko negalė- 
jai įrodyti. Gal tai buvo Argelinas. O gal Mirusiųjų 
mieste veikė dar kokios nors jėgos, apie kurias Setas 
neturėjo supratimo. Braudamasis pro netašytas uo- 
lienas jis mąstė apie tūkstančius tarnautojų, valdyto- 

jų, Kapų tarybą, visą tą šešėlyje tūnančią biurokrati- 
ją. Kas kuria kapų planus? Galva neneša. 

Staiga urvas išplatėjo. Jis išlindo iš siauro vamz- 
džio ir atsisėdo. Akys lipo nuo dulkių, nuo rėplioji- 
mo per akmenis gėlė kojų pirštus. Iš už nugaros jį 
stumtelėjo Oblekas. 

- Traukis. Man oro neužtenka. 

Tunelio lubos buvo aukštos. Jų laimei, buvo gali- 
ma atsistoti visu ūgiu. 

— Miranija? 

Dulkėse matėsi pėdos. Jis pritūpęs įsižiūrėjo. 
Dveji pėdsakai, ir vieni, ir kiti basų kojų. 

Vos Oblekas išsigavo iš ankštojo urvo, jie bėgte 
pasileido į prietemą. Regis, jie atsidūrė savaime at- 
siradusių urvų ir požeminių salių labirinte, kai kur 
sutvirtintame molinėmis plytomis - tamsių, drėgnų 
koridorių raizgalynėje, kuri atrodė susidariusi neat- 
menamoje senovėje, kai dievas bėgiojo po žeme nuo 
švytruojančios deglų šviesos. 

Prie vieno kampo Setas pridusęs tarstelėjo: 

— Kažkas yra kartu su ja. Kažkas ją išsivedė. 

Oblekas burbtelėjo: 

— Negali būti. 

— Negali, bet... - jis sustojo kaip įbestas. Smėlė- 
tas urvo dugnas sudrebėjo. Per vėlai jis pamatė, kad 
pėdsakai prisispaudę prie akmeninių tunelio sienų, 
o vidurys lygus, įtartinai lygus. Jis žioptelėjo, mėgino 
atšokti atgal ir susverdėjo praradęs pusiausvyrą. 

Ir išdavikiškai subangavusi žemė įgriuvo. 
— Oblekai! 
Ir įkrito plačiai išskėtęs rankas. 


Jo ranka laikė jos ranką, jis vedė ją ir ji žinojo, kad 
vėl pateko į sodą. Buvo šilta ir saulėta, oras buvo 
švelnus nuo tekančio vandens, kurio čiurlenančią, 
lašų skimbčiojimo kupiną muziką ji buvo girdėju- 
si anksčiau. Jie priėjo prie suolelio šešėlyje ir pri- 
sėdo. Rankoje ji turėjo nediduką peilį. Ant jo matėsi 
mūro skiedinio trupinėliai. Ji numetė peilį ant trą- 
šios Žemės. 

Paskui įdėmiai pažvelgė į jį. 

Jis buvo kaip Aleksis, tik vyrėlesnis. Jo tunika 
buvo balta kaip sniegas. 

— Tu statula, - tarė ji. - Iš Šventyklos. 

Galbūt tu mane tokį matai. 

Ji papurtė galvą. 

— Tai aš mirusi“ 

Ne. Bet dar ir neatgijusi. Jis nusišypsojo. Tu ma- 
nei, kad manęs išvis nėra. 

— Aš ir dabar nežinau, ką manyti, - ji pasitrynė 
veidą, regis, jis buvo tikras. Atsiklaupusi rieškučio- 
mis pasėmė vandens ir godžiai išgėrė. Paskui pakėlė 
į jį galvą. 

— Man reikia grįžti. Bet kaip mes priversime Her- 
miją paskelbti Aleksį archontu? Ar tu jai pakuždėsi? 
Ar gali priversti ją parodyti jį pirštu? 

Jis liūdnai palingavo galvą. Miranija, tu nieko ne- 
supranti. Tarp to, ką aš sakau, ir to, ką žmonės girdi, 
žioji neaprėpiama bedugnė. Bet viskas bus, kaip turi 
būti. Tavo priedermė - sugrąžinti lietų. Aš radau, kur 
jis uždarytas. Jis atsistojo. Bet turime paskubėti, kol 
šešėlis dar manęs nesurado. 

Jis stvėrė ją už rankos ir nubėgo kartu su ja ilgu 
taku tarp alyvmedžių. Naujos jos suknios kraštas 
vilkosi per smėlį, takas rangėsi tarp aksominėmis 
žaliomis samanomis apžėlusių riedulių, virs galvos 
skrajojo paukščiai. Ir kartu už viso to slypėjo kitas, 
tamsesnis pasaulis, susidedantis iš akmeninių sienų 
ir aidų, iš požeminio labirinto, kuris iškilo jos at- 
mintyje. Jie perbėgo lanku išriestu tilteliu per upe- 
liuką ir atsidūrė prie akmeninės pakylos. Ji išpūtė 
akis, nes ji buvo lygiai tokia pat kaip Saloje. Tai buvo 
Orakulas. 

Čia kaip stulpas stūksojo pasviręs akmuo, o greta 

Jis atsiklaupė, šalia jo atsiklaupė ir ji, ir jie pažvel- 
gė vidun. Bet šis Orakulas niekada negalėjo kalbėti, 
nes jis buvo sklidinas vandens. Tai buvo šulinys. 

Vanduo jame buvo tamsus ir tyras, ir ji pamatė 


jame savo atspindį, taip pat jo. Tik štai jo atspindys 

iškišo varvančias rankas iš vandens, ėmė graibyti šu- 
linio kraštą ir išniro į paviršių. 
Stai ir aš, broli, - sušnibždėjo jis. 


Kambaryje tvyrojo vėsa ir priešaušrio ramybė. Lau- 
ke girdėjosi į uolas besiplakančių jūros bangų mūša. 
Paukščiai dar nepragydo. Iš rožinių rutulių kilo smil- 
kalų dūmai. Hermija virš jų laikė abi rankas, o vergė 
vilko ją sunkia mantija, didinga kalbėtojos mantija, 
kuria ji vilkės Devintojoje buveinėje, kai pergalingai 
išauš naujojo archonto rytas. 

Auksu lietas drabužis buvo mėlynas kaip jūros 
gelmės. 

Hermija pasisuko priešais veidrodį gėrėdamasi 
savimi. Ji ramiai tarė: 

- Gerai. 

Atsidarė vidinės durys. Pro jas įžengė Argelinas, 
užsimesdamas ant pečių apsiaustą. Atsistojęs už nu- 
stiklinį paviršių. 

- Atrodai kaip pati Lietaus karalienė. 

Ji atsigręžė ir pirštais užspaudė jam lūpas. 

- Negundyk dievų. 

— Kad dievai mums nepavydėtų? Manau, jie turi 
ko pavydėti, - jis žingtelėjo atatupstas, neatitraukda- 
mas nuo jos akių. - Na, turbūt viskas aišku? Mano 
sūnėnas bus penktas. Pačiame eilės viduryje. Tu ži- 
nai, ką turi pasirinkti Orakulas. 

Ji koketiškai pasisuko, žiūrėdama į save veidrody- 
je iš nugaros. Jos lūpose žaidė bejausmė šypsena. 

— Iš kur žinai, kad aš neturiu savo kandidato? Ko- 
dėl negalėčiau savęs pamaloninti? 

Jis suspaudė jai riešą ir ji net krūptelėjo. Jis šyp- 
sojo, bet nieko šaltesnio už šią šypseną ji nebuvo re- 
gėjusi. 

— Hermija, - sumurmėjo jis. - Nejuokauk su ma- 
nimi. Tai visiškai nejuokinga. 

Ji truktelėjo ranką ir išsivadavo iš jo pirštų. 

Jis pasuko prie durų, kruopščiai raišiodamasis 
šarvus ant sužalotos savo krūtinės. 

— Nepamiršk. Penktas nuo krašto. 

Argelinui išėjus ji įsiutusi atsisuko į vergę. 

— Nešdinkis! Paimk galvos apdangalą nuo ano 
stovo, tik greičiau. 

Mergina pasileido tekina prie stovo, Hermija išsi- 
tempusi kaip styga stebeilijo į veidrodį, į savo aukštą 
kaktą, į aštrių bruožų veidą. Ji nebuvo graži. Ji nie- 
kada nebuvo graži, bet visada turėjo galvą ant pečių 
ir niekam neleis ja naudotis. 

Atėjo laikas tai parodyti Argelinui, kad jis paga- 
liau suprastų. 

Už nugaros atsivėrė durys ir ji tarė: 

— Paskubėk. Mes turime būti prie Orakulo prieš 
patekant saulei. 

Bet tai buvo ne vergė. Tai buvo Chrisė, nešina pa- 
dėklu su saldumynais ir ąsočiu. 

- Atnešiau jums pusryčius, kalbėtoja. Šiaip ar 
taip, diena bus ilga, - ji įpylė vandens ir padavė. 
Hermija paėmė ir iki soties atsigėrė, paskui pažvelgė 
į mergaitę. 

— Gerai padarei dėl Miranijos. Aš to nepamiršiu. 
Noriu pasakyti, kad dabar mums reikia atsargiai elg- 
tis su Retija. Ji... 

Pasigirdo spragtelėjimas pirštais. 

Jos sąmonės paviršiumi nuraibuliavo bangelės. 

Ji iš lėto pastatė puodelį ir vėl pamėgino pasakyti, 
ką norėjusi. 

— Retija... ji gali... 

Jai ėmė pintis liežuvis. Žodžiai ėmė veltis išdžiū- 
vusioje burnoje. Ji krito į krėslą, pažvelgė į Chrisę ir 
sukuždėjo nusilpusiu balsu: 

— Ką tu man padarei? Ko čia įpilta? 

— Užmaršties gėrimo, - Chrisė sudėjo rankas ir 
palūžusi griuvo ant žemės. Ji ėmė kūkčioti kaip pa- 
simetęs vaikas. - Jos mane privertė! Sakė, jei... 

Bet Hermija nieko daugiau nebegirdėjo. Viskas, 
ką ji spėjo pamatyti prieš tamsai aptraukiant akis, 
buvo tarpduryje atsistojusi Retija, ori ir nebyli. 

Jos rankose buvo kalbėtojos kaukė. 


Setas sustugo iš siaubo. 
Jis krito žemyn galva. Žnektelėjo taip, kad visi 


kaulai sutratėjo. Jis kybojo ant atbrailos į uolos gel- 

mes smengančio plyšio viduje. Ant jo biro smėlis ir 
žvirgždas. Jis vėl ėmė dardėti žemyn. 

— Oblekai! 

Šis stenėdamas atsiliepė: 

- Ištrauksiu tave. 

Jis nieko nematė, negalėjo net įkvėpti. Kažkas 
kaip replėmis skaudžiai sugriebė jį už kulkšnies. 
Prieš akis vėl išdygo plyšio siena ir smogė jam į krū- 
tinę. Jis suriko: 

— Ištrauk mane! 

- Išpuikėlis... apsiseiliojęs... vaikiščias, - kiek- 
vieną žodį Oblekas iškriokė su nežmoniškomis pa- 
stangomis. - Pamanyk, gražuolis. Imsiu ir paleisiu 
tave — štai kur gera mintis. 

Panika pervėrė Setą kaip durklas. 

— NE! 

Gergždžiantis švokštimas. Obleko kvatojimas. 
Koją sugriebusi kita jo ranka, trūktelėjimas aukštyn. 
Karštligiškai mosuojančios rankos, grabaliojančios 
pakeliui kas papuolė - žemę, akmenis. Iki svaigulio 
besikratanti galva. 

Paskui didžiulė plaštaka sugriebė jo tuniką, dir- 
žą, trūktelėjo dar aukščiau, galva vėl atsidūrė viršuje, 
galiausiai jo kūnas čiūžtelėjo ant akmeninio pagrin- 
do ir jis susirietęs pusiau be sąmonės nusirito kūliais 
tampomas mėšlungio. 

Po valandėlės Oblekas ramiai paklausė: 

— Na, kaip? 

Setas gulėjo nejudėdamas. Prieš užmerktas akis 
pulsavo kruvinai raudona tamsa. 

— Gerai, - pakuždomis atsakė jis. 

Muzikantas kažką suniūniavo. 

— Aš gi pajuokavau. 

Setas apsivertė ant šono. Vargais negalais atsisto- 
jo drebančiomis kojomis, iš paskutiniųjų pasistengė 
gurkštelėti iš gertuvės ir vėl atidavė ją galiūnui. 

- Žinau, - sumurmėjo. 

Tada apsigręžė ir nudūlino pirmyn. 

Oblekas nusiviepė jam už nugaros. 


— Sakau tau, - romiai tarė Aleksis, - aš nepabėgsiu. 

Gaudydamas kvapą Šakalas susigriebė už dieglių 
varstomo šono ir peržvelgė priešais besišakojančius 
tris koridorius. 

— Iš tikro, - tarė išsiblaškęs, - būtų gerai, kad ga- 
lėčiau tavimi tikėti, viešpatie archontai. 

— Gali tikėti, - Aleksis žaidė beždžioniukės uode- 
ga. - Nes tuoj išauš ir aš turiu eiti į Devintuosius na- 
mus, kad tapčiau išrinktuoju. Aš nežinau kelio, bet 
dievas atsiuntė tave, kad mane ten nuvestum. Kaip 
atsiuntė Miraniją, Obleką ir kitus. 

UŪmai apsisprendęs pasukti į kairįjį koridorių, 
Šakalas užsimetė berniuką ant kupros ir pasileido 
bėgti. 

— A, tai aš tik dievo vergas, - atsiliepė šniokštuo- 
damas. 

— Taip. Gal ir pats to nežinai. 

— Nežinau. 

— Net Argelinas siųstas. Žmonės tariasi esą kur 
kas svarbesni, nei yra iš tikrųjų. Tu irgi taip manai. 

Koridorius vėl išsišakojo. Ties kiekvienu įėjimu 
ant pečių jam sėdintis archontas abejingai žvalgėsi 
aplinkui. Šakalas įsiutęs nusikeikė. 

— Nejaugi tai Antrosios dinastijos vartai? Mes ka- 
žin kur nuo tos vietos, kur turėtume būti! 

Beždžionėlės uodega apsivijo jam kaklą ir jis nu- 
mušė ją sprigtu. Nėmaž neišsigandusi, ji užsikraustė 
jam ant galvos. 

— Jau sakiau, - taikiai kalbėjo Aleksis. - Jei manai, 
kad Argelinas už mane tau sugrąžins tavo giminės 
turtus, man atrodo, tu per daug gerai mane vertini, 
pone Šakalai. 

Kapų plėšikas staiga metė jį žemėn. Surikęs ber- 
niukas nukrito, paskui jį ir beždžionėlė. Lanksčiu 
katės šuoliu Šakalas puolė prie vaiko, sugriebė jį už 
tunikos, o ilgose vokų prorėžose akys suliepsnojo 
nuožmia ugnimi. 

- Iš kur Žinai apie mano giminę? Kas tau sakė? 

Aleksio veidas buvo rimtas. 

— Aš archontas, - tarė jis. - Archontas yra tik vie- 
nas. Aš buvau Sostris, Pelenotas, Amfilionas. Tūks- 
tantis persikūnijimų, - jo balsas aidėjo tuneliuose 
kaip seno, labai seno žmogaus balsas. Šakalas ėmė 
trauktis atbulas. Kelias akimirkas jie nenuleisdami 

akių žiūrėjo vienas į kitą. Paskui berniukas persi- 
braukė dulkėtus plaukus ir atsistojo. 

- Jei tu archontas, - sukuždėjo Šakalas, - ištrauk 
mus iš čia. 

Aleksis truktelėjo pečiais. 

— Mano brolis mus ištrauks. 

- Iš tikro? - nuvargęs Šakalo balsas buvo visai 
mandagus. - O kur mes jį rasime? 

— Tau už nugaros, bičiuli, - patylomis atsakė 
Kreontas. 

š08 
Miranija tarė: 

— Kaip aš tai padarysiu? Kuo aš pasemsiu van- 
dens? 

Tu nešėja. Taure. Bronzine taure. 

Taurė stovėjo prie šulinio. Ji čiupo indą. 

— Bet jis išsilaistys! Aš nenunešiu jo tokiu ilgu 
keliu! 

Privalai nunešti. Žmonės yra tavo rankose. 

Ji matė, kad jis stovi akis į akį, petys į petį su sa- 
vimi. Ant urvo sienos jo šešėlis pakilo virš jo, jie su- 
sigrūmė, kibo į keistą kovą, kurioje niekam nebuvo 
lemta nugalėti, - taip būna, kai galynėjasi naktis su 
diena arba tamsa su šviesa. Daugiau negaišuodama 
Miranija panardino taurę į šulinį, pilną pasėmė van- 
dens ir iškart pasileido bėgti nešina taure, vanduo 

taškėsi jai ant rūbų ir rankų, laistėsi į šonus. Tune- 
lio posūkyje uždususi atsigręžė atgal. Akyse mainė- 
si saulėtas sodas ir tamsoje skendinčios akmeninės 
sienos. Susipynusios rankos, šviesa apsikabinusi su 
tamsa. 

Apimta išgąsčio ji apsigręžė ir pasileido tekina 
tolyn. 

Jau už kelių žingsnių urvas virto nuožulniu ko- 
ridoriumi, kuriame buvo iškirsti laiptai. Ji ėmė sun- 
kiai kapanotis aukštyn. Plaučius plėšė skausmas, at- 
muštos kojos nebeklausė. Visiškai nesusigaudė, kur 
esanti. Pasiklydusi kažkur kapų labirinte, uždususi 
ji sulėtino žingsnį ir juto, kaip per veidą jai braukia 
nuo žilos senovės karantys voratinkliai, matė blan- 
kius, aptrupėjusius ant sienų iškaltus dievų, didvy- 
rių ir Didžiųjų dykumos žvėrių atvaizdus, slinko pro 
begalę durų, paženklintų užmirštų archontų ant- 
spaudais. Dar vieni laiptai. Ji kopė ir kopė nuožul- 
niu dugnu, paskui pasuko už kampo. Tada atsidūrė 
koridoriuje, kuriame stovėjo dvi milžiniškos statu- 
los su kardais ant kelių. Vienos jų papėdėje ji sustojo 
ir susigūžė. Pasigirdo kažkieno balsai. Atrodė, tar- 
si priešakyje būtų vykusios grumtynės, tarsi vėl jai 
būtų tekę susidurti su jais - su šviesa ir tamsa... 

Ji atsargiai pastatė ant žemės bronzinį dubenį. 
Rankomis atsirėmusi į šiurkščius akmenis, įsistebei- 


lijo į milžinišką koją. 

Kažkoks nepažįstamas vyras sėdėjo ant urvo 
grindų. Jo akys buvo keistos formos. Jis piktai pa- 
žvelgė aukštyn, mat ant kaklo jam kybojo beždžio- 
niukė, traukiojo jam iš kišenių apyrankes, seges ir 
brangakmenius ir mėtė aplink. Šalia stovėjo baltap- 
laukė, liesa, sakytum, išbadėjusi esybė, jie kalbėjosi, 
tarė keistus žodžius ir jos klausa kai ką jau atpažino. 
Tai buvo senovinių maldų žodžiai. Pamiršta dievų 
kalba. Pasigirdo aukštas skardus balsas. Ji palinko į 
priekį. 

Aleksis sėdėjo ant akmeninio archonto kelių. Jis 
džiaugsmingai mojo jai ranka. 

— Miranija! Štai kur ji! 


Setas pasilenkęs padėjo Oblekui pereiti per išklibusį 
tiltą, paskui atsitūpė be kvapo. Jie buvo visiškai ne- 
betoli paviršiaus, bet buvo aišku, kad taip toli ir taip 
greitai Miranija nenuėjo. Virš galvos liejosi šviesa. 
Ji buvo dar labai blausi, bet tai reiškė, kad visiškai 
netrukus išauš. Uždusęs Oblekas ranka įsirėmė į 
sieną. 

— Per vėlu. Mes ją pametėm. Viskas prarasta. Jie 
išrinks netikrą archontą. 

Setas nieko neatsakė. Vietoj atsakymo atsitiesė ir 
nužygiavo ten, kur prieš akis atsivėrė anga, Rašti- 
ninkų vartai, viešas įėjimas į požemines Miesto bu- 


veinės. 

Vėsus vėjas dvelktelėjo jam į veidą žengiant pro 
vartus. 

Ant apsauginės sienos pasigirdo triumfuojantis 
trimito balsas, paskui sutrimitavo kitas, paskui dar 
vienas. Miestas nusimetė gedulą. 

Jūros pusėje, virš juodos sienos, nusėstos statulų, 
pro debesies properšą pasimatė kaip perlas švytintis 
šviesos ruoželis. 

Iš didingų pastatų ir varganų lūšnų, iš raštininkų 
salių pasipylė minios žmonių. Seto ir Obleko akyse 
atsidarė vartai ir pro juos įsiveržė šūkaujanti, vilni- 
janti, besistumdanti minia, kurioje matėsi stipres- 
niųjų prilaikomi seniai ir ligoniai. Aikštę užplūdo 
luošiai, skraistėmis galvas apsigaubusios moterys, jū- 
rininkai rauplėtais veidais. Jie išsirikiavo palei kelią, 
vedantį nuo vartų, jų keliamas triukšmas į šipulius 
sudaužė rimtį, o jų vargas ir skurdas tarsi smarvės 
tvaikas pakibo giedrame ore. 

Setas nugara juto Obleką apėmusią neviltį. 

— Koks tas dievas, kuris leidžia dėtis tokiems da- 
lykams? 

Setas suleido pirštus į dulkėtus savo plaukus ir 
iškošė: 

— Tas, kuris turi geluonį ant uodegos galo. 

Devintoji buveinė: 


Archonto šlovės namai 


Ta Kova yra mano grumtynės su savimi. Nuo tada, Kai tai 
sužinojau, pasikeitė Kartų Kartos. Reikia apkabinti pasaulį, 
nes abu aš reikalingi. 

Saulė ir mėnuo. Diena ir naktis. Džiaugsmas ir skausmas. 

O Lietaus Karalienė ateina, Kada nori, ir atgaivina pasau- 
(į. Kartą ji palietė man veidą drėgnu pirštu. Ji man pasakė: 
„Jie pamiršo pasakojimus apie mus. Neleiskime jiems mūsų 
pamiršti“. 

Aną naktį sapnavau, Kad ji sukėlė tvaną ir užliejo vi- 
są Žemę. 

Bet tai buvo labai seniai. 


Prisimink viešpatiją po žeme 


Ji pakėlė dubenį ir nevikriai nunešė prie jų saugoda- 
masi, kad neišlietų nė lašo. Vyras keistomis akimis 
pasirodęs vaiduoklis, bet Aleksis džiaugsmingai pa- 
šoko ir tarė: 

— Sakiau, kad greitai čia ateisi. O čia lietus? 

Ji atidžiai pažvelgė į jį: 

- Argi nežinai? 

Beždžionėlė sėdėjo berniukui ant peties uodega 
apsivijusi jam kaklą. Jis gūžtelėjo. 

- Nežinau, ką žinau. Mintys tai ateina man į galvą, 
tai išeina. Gal aš jas ir pamenu. O gal tai tik sapnai. 

Miranija atsisuko į vyrą. 

— Kas jūs? Kur Setas? 

Aukštaugis grakščiai nusilenkė. 

— Manau, ieško jūsų. Vadinkite mane Šakalu. 

— Jis kapų plėšikas, - trumpai paaiškino albino- 
sas. - Jis nori parduoti archontą Argelinui. - Ji pa- 
žiūrėjo į kalbantįjį. Jis šypsojosi puse lūpų. - O mane 
jūs pažįstate, ponia Miranija. Kalbėjotės su manimi 
anksčiau. 

— Jis mano brolis, - pasakė laimingas Aleksis. 

— Nejaugi? - sutrikusi Miranija padėjo taurę ant 
žemės ir nerimastingai pažvelgė į vis labiau ryškė- 
jančią šviesą. 

Paskui atsigręžė į Šakalą. 

— Klausykite, ką pasakysiu. Žinau, kaip jūs galite 
mums padėti. 

Šakalas sukryžiavo ant krūtinės rankas ir sarkas- 
tiškai nutęsė: 

— Man didelė garbė tai girdėti. 

Jo akys buvo ištęstos ir gudrios. Iš balso ji supra- 
to, kad jis iš kilmingos šeimos ir kad kažkas jį bus 
ištikę. Ji paprastai pasakė: 

— Jei įduosite jį, Argelinas nužudys berniuką, o 
kartu ir jus, vien dėl to, kad apie jį žinote. 

— Apie šitą murziną valkatėlę? 

— Apie archontą. Apie tikrą arcontą, - ji priėjo ar- 
čiau. - Ar žinote, kas aš? 

Jis suraukė antakius. 

— Numanau. Atsimetėlė vaidilutė. 

— Ne atsimetėlė, - ji giliai įkvėpė. - Patikėkite, tai 
tiesa. Mes turime nuvesti Aleksį į Devintuosius na- 
mus. Manau, jūs galite tai padaryti, ir dėl to dievas 
jus siunčia. 

Aleksis rimtai linktelėjo. 

— Ir ašjam taip sakiau, - pašnibždomis paaiškino 
jis. Jis ir Kreontas sėdėjo šalimais, albinosas buvo už- 
dėjęs ranką ant liesutės berniuko nugaros. Akimirką 
Miranija prisiminė sode besigrumiančius keistus 
pavidalus. Galiausiai pasakė: 

— Nuveskite mus. Jei berniukas taps archontu, 
mes tikrai pasirūpinsime, kad jums būtų atlyginta. 
Jei ne, vietoje galėsite įduoti jį Argelinui. Jūs nieko 
neprarandate. Ir padarysite tai, ko nori dievas. 

Šakalas paskubomis perkratė į galvą lendančias 
mintis, pažvelgė į brėkšmą, iš dangaus besiskver- 
biančią į tunelį, į gęstančias žvaigždes, paskui atgal į 
ją, atidžiai įsižiūrėdamas į veidą, į kąsniais iškarpytus 
plaukus, į auksu lietą mėlyną suknią. Tada tarė: 

— Jūs, žmonės, visada tariatės žinantys, ko nori 
dievas. O gal to norite vien jūs patys. 

Ji žingtelėjo į priekį. 

— Vis tiek atlikite šį darbą. Jus turbūt traukia pa- 
vojai. O čia tikras pavojus. 

— Man ir taip jų netrūksta. 

— Sėlinant į kapus? Metas išeiti iš šešėlio, pone 
Šakalai. 

Jis ilgai tylėjo. Pagaliau prakalbo: 

— Jūs veltui leidžiate laiką Aukštutiniuose rūmuo- 
se, ponia. Ar niekada negalvojote apie kitokį amatą? 

Ji nuraudo. 

— Apie ką jūs kalbate? 

— Apie kapų plėšikės amatą. Jūs kaip tik tiktumėt. 
Šiaip ar taip, pabėgti nuo tikros mirties ir kurstyti 
mane tokia beprotiška mintimi... 

— Vadinasi, aš jus įkalbėjau? 

Užuot atsakęs jis atsistojo ir krestelėjo plaukus, 
nusipurtydamas dulkes. Jo balsas prikimo. 

— Aš galiu padaryti taip, kad mes visi ten patektu- 
me. Mano giminė yra... buvo... galinga. Berniukas 
bus mano vergas, jūs būsite mano tarnaitė, padavi- 
nėjanti, kas liepta. Kas čia per dubuo? Kas jame? 

— Vanduo, - bet kai ji pasilenkė ir pakėlė taurę, 
joje nebebuvo nė lašo. Nusivylusi ji parbraukė pirš- 
tais indo vidų. Jis buvo sausas kaip dykuma. 

Keistai pažvelgęs į ją jis tarė: 

— Mums šio bei to reikia tam reikalui. Tas pamišęs 
padaras pakeliui tuneliuose išmėtė viską, ką turėjau. 

Valandėlę pamąsčiusi Miranija išsisegė iš suknios 
rubininį skorpioną ir įmetė jį į dubenį. Jis subarškė- 
jo ir nuslydo ant dugno. 

- Dėkoju, - Šakalas atsigręžė atgal. - Bet brolis 
pasiliks čia. Aš juo nepasitikiu. 

Kreontas atsistojo. 

— Ir aš tavimi nepasitikiu, pone Šakalai. Priimk šį 
perspėjimą iš šešėlių dievo, - jis priėjo visiškai arti 

su savo susitaršiusiais baltutėliais plaukais, keistai 
žvelgdamas bespalvėmis akimis. - Jei kada grįši į ka- 
pus, aš tavęs lauksiu. Tavo kvapas oru atplauks pas 
mane. Apie tave man pakuždės mirusiųjų kaulai. 
Nieko daugiau nebus pavogta iš mano karalystės. 

Tada jis pasisuko ir ištiesė ranką Aleksiui. 

— O dabar parodysiu, kaip išeiti, jaunyli broliuk. 

Aleksis švelniai patupdė beždžionėlę ištįsėliui ant 
peties, ji suspigo, ėmė šokinėti ir saujomis graibstyti 
baltų jo plaukų kuokštus. 

— Reikia paskubėti. Tuoj patekės saulė. 

Jie bėgo gal dešimt minučių, skindamiesi kelią 
per urvų raizgalynę. Priešakyje darėsi vis šviesiau. 
Miranija dabar jau aiškiai matė sienas ir ant jų nu- 
tapytus paveikslus. Ji nužiūrėjo, kad Šakalas dailiai 
apsirengęs, aukšto ūgio ir po apsiaustu persijuo- 
sęs keistu diržu, nukabinėtu kažkokiais smulkiais 
įrankiais. 

Bet kuo labiau ryškėjo šviesa, tuo dažniau iš nuo- 
vargio klupinėjo Kreontas. Galiausiai jis sustojo po 
arka ir pasitraukė į šešėlių prieblandą. 

- Toliau nebegaliu eiti, - pridusęs sušvokštė jis. 

Beždžionėlė nušoko jam nuo pečių. Į jį atsigręžė 
Aleksis ir sukuždėjo: 

— Šviesa tau nepakenks. 

- Tau - ne, o man pakenks. Man ji duria akis, - 
Kreontas kažkaip nevykusiai truktelėjo pečiais. — 
Tavo pasaulis pilnas šviesos, broli, o manasis yra 


371 


tamsa. Lauke man per daug kaitros, ji dygi. Čia yra 
vietų, kur tu gali ateiti pas mane - tai kiaurymės, pro 
kurias įsiskverbia saulė, bet aš negaliu išeiti į viršų, — 
jis atsirėmė nugara į lygų akmenį, palenkdamas gal- 
vą po arkos lanku. —- Kai būsi archontas ir kai saulėje 
tavo šešėlis kris tau už nugaros, prisimink mane ir 
mano viešpatiją. Nes ir aš turiu viešpatiją, kur viskas 
yra tavosios viešpatijos kopija. O gal tai kita išeitis? 

Aleksis linktelėjo, jo akyse glūdėjo tamsa. 

— Prisiminsiu. 

- Eime, - Šakalas stumtelėjo jį iš šono ir sparčiai 
nužingsniavo su juo pirmyn. Už arkos tunelis išpla- 
tėjo, tapo taisyklingu koridoriumi. Panašu į Rašti- 
ninkų vartus, pamanė Miranija. Į viršų vedančių 
laiptų papėdėje ji atsigręžė atgal, tvirtai laikydama 
taurę. 

Tamsoje niekas nė nekrustelėjo. 


Prie įėjimo pas Orakulą procesija sustojo. Buvo nu- 
leisti neštuvai, dėkingi kareiviai falangoje parimo 
ant iečių, Argelinas ant savo balto žirgo įtempė žąs- 
lus. Toli virš tamsios jūros brėško - iš už debesų pa- 
sirodė skaisčiai raudonas ruoželis. 

Devynetas taip pat stabtelėjo. 

Atsisuko kalbėtoja, užsidėjusi atviraburnę kau- 
kę ir prašmatnų aukštą galvos apdangalą, apsodin- 
tą kristalais ir brangiaisiais akmenimis. Pro kaukės 
plyšius atidžiai žvelgė viską matančios jos akys. 

— Nešėja, - kreipėsi ji su oria ramybe. 

Metalinė burnos anga iškraipė šį žodį, jis buvo 
keistai gaudus. 

Akimirką niekas nė nekrustelėjo. Paskui viena 
mergina voros pabaigoje padavė girliandos galą sto- 
vinčiai šalia ir pasisuko keistai sustingusiu kūnu — 
sakytum, baimė sukaustė jai raumenis ir pavertė vi- 
siška nevėkšla. 

Jos dviese pasuko prie akmeninių vartų. 

Šviesa vis ryškėjo joms žengiant grįstu taku, - vie- 
na buvo aukšta, kita žemesnė, - paskui kopiant laip- 
tais ant akmeninės pakylos. Jūros vėjas taršė joms 
plaukus. Kalbėtoja kilstelėjo savo sunkią puošnią 
kaukę ir godžiai įkvėpė oro. Jos veidas buvo įsitem- 
pęs, kupinas ryžto. Atsigręžė atgal. 

- Žinai, ką reikia daryti. Pakelk dubenį. 

- Retija, būk gera! Negaliu. Tiesiog negaliu. 

Ant besišypsančio auksinio veido buvo nuleistas 
šydas, bet po juo neabejotinai turėjo būti siaubo iš- 
raiška. 

Retija karčiai nusišypsojo. 

— Gali, Chrise! Vardan Miranijos, nes tai pasku- 
tinis geras darbas, kurį gali padaryti jos labui, - ir 
pakėlusi sunkų bronzinį dubenį įbruko jį Chrisei į 
rankas. - Jei tiesa tavo pusėje, o ji išdavikė, dievas 
tavęs pasigailės. Kas tave baido? 

Pro kaukę sužvilgo apsiašarojusios akys. 

— Aš tai dariau tik dėl Hermijos. 

— Melagė, - ir Retija valdingu judesiu pasisuko į 
Orakulą. - Klaupkis. Ir melskis. 

Ji giliai įkvėpė ir ėmė kalbėti žodžius, kuriuos iš- 
moko jau prieš daugelį metų, kaip išmoko viską, ko 
reikia Saloje - visas maldas, visas apeigas. Plačiai iš- 
skleidusi rankas, ji garsiai kalbėjo dievų kalba, ir jos 
širdį užplūdo pašėlusi palaima. Kad ir kas atsitiktų, 
ji bent kartą bus pabuvusi kalbėtoja ir niekas iš jos 
šito neatims. 

Nulenkusi galvą virš įkaitusio grindinio Chrisė 
su siaubu spoksojo į plyšį. Prakaitas čiurkšlėmis jai 
liejosi per akis. Kūkčiodama prislopintu balsu ji su- 
mirksėjo, kad akyse prašviesėtų. 

Kažkas krustelėjo. Subarškėjo ir įkrito keletas 
akmenukų. Žemės gelmėse pasigirdo aidus šnabž- 
desys. 

Jei kas nors iš ten išlįs, ji mirs. Kumščiais su- 
gniaužusi dulkes ji žiūrėjo sulaikiusi kvapą, kol ėmė 
mausti krūtinę. Gal tai žnyplės? Dieve, o gal letena? 
Akimirką ji davė valią vaizduotei, ir jai prieš akis iš 
plyšio išropojo skorpionas, paskui jį kitas, paskui 
dar keli - juoda vinguriuojanti orda, ir ji pašoko su- 
klikusi iš siaubo. 

Nieko. 

Nieko. 

Orakulas buvo tuščias. 

Permerkta prakaito ji stovėjo susirietusi nuo šoną 
varstančio dieglio. 


374 


— Dievo čia nėra. Tai geras ženklas. Jis laukia 
mūsų archonto namuose. 

Chrisė nustebusi atsisuko. 

Retija turėjo vėl užsidėti kaukę. Su ja atrodė dar 
aukštesnė, dar didingesnė. 

Kaip karalienė. 


Setas apsuko zikurato kampą ir vėl įsimaišė į minią. 
Jis žingsniavo Oblekui iš paskos. Milžinas paklausė: 


— Na, ir kaip? 

— Jei Miranija iš ten ištrūko, ji mėgins patekti į 
Buveinę. 

— O kur Aleksis? Jei kas nors jam nutiko, aš... - jis 


stabtelėjo, mėgindamas užgniaužti besiveržiantį gra- 
sinimą. Paskui linktelėjo kreivai šypsodamas: - Ge- 
rai gerai. Jokių pykčio priepuolių. Klausyk, o tau ne 
keista, kad albinosas bijo šviesos? 

Setui buvo keista, bet jis papurtė galvą. Buvo nu- 
sikamavęs ir išsimušęs iš paskutinių jėgų. Jis tarė: 

— Visame Mieste šniukštinėja kareiviai. Argelinas 
aiškiai įtaria kažką negera. Aš turiu savo leidimą. O 
tu prisidenk veidą ir še, imk. 

Jis įbruko Oblekui į rankas krūvą į ritinius susuk- 
tų raštų. Muzikantas paklausė: 

— Kas čia? 

— Kas kam darbo. Pagriebiau, kas pakliuvo po 
ranka. Pasiruošęs? 

Oblekas kaip žonglierius viena ranka paėmė ri- 
tinius, o kita pasikasė raudonai nudegusį pliką pa- 
kaušį. Paskui tarstelėjo: 

— Pasiruošęs. 

- Ir jokių nesąmonių. 

Milžinas rūgščiai susiraukė. 

- Ašjau nuo to išsigydžiau. 

Bet kai jis ėmė irtis per minią, visiems liepdamas 
trauktis, Setas galėjo tik melstis, kad būtų taip, kaip 
sakė muzikantas. 


Šlovingoji Devintoji buveinė spindėjo auksu. 

Šis pastatas, išpuoštas smailiais bokštais ir baltu 
marmuru, buvo pats prašmatniausias visame Mies- 
te. Viduje nė per pirštą nebuvo nepaauksuotos vie- 
tos. Net dabar blausioje deglų šviesoje viskas žėrėte 
žėrėjo. Didžiulės durys sudarė ištisą sieną, atgręžtą į 
rytus, ir kai patarnautojai jas atrakinę atvėrė, žmo- 
nės urmu siūbtelėjo vidun, nepatenkinti verždamie- 
si pro sargybą, stumdydamiesi, krypuodami, nešini 
vaikais ant pečių. 

— Atgal! - įsiutęs riaumojo Argelinas. - Varykit 
tuos prasčiokus lauk! 

Tačiau net jis pamatė, kad tai beviltiška. Kaip iš 
krantų išsiliejusi upė kūnų masė užliejo didžiulę 
salę, kuri virto triukšminga, nevalyvais kvapais tren- 
kiančia veidų ir balsų maišalyne, virš kurios tvyrojo 
beveik apčiuopiamas karštligiškas lūkestis. 

— Archontą! Parodykite mums archontą! Mes no- 
rime archonto! 

Sugaudė varpai, pasigirdo plojimas. Minioje, 
apimti švento siautulio, pašėlusį šokį šoko elgetau- 
jantys vienuoliai, garsiai verkė nuo tėvų pasime- 
tę vaikai, vyrai iškėlę rankas riaumodami šaukėsi 
lietaus. 

Argelinas nusiyrė per minią prie šimtininko pa- 
dėjėjo ir suurzgė: 

- Jei žiopsosim, šitie sukels riaušes. Atvesk atsar- 
ginę falangą ir pastatyk lauke. Būk prie manęs. Kai 
duosiu ženklą, vadinasi, visus reikia išvaikyti. Kad ir 
ko reikėtų griebtis. Aišku? 

Šimtininko padėjėjas susirūpinęs linktelėjo ir pa- 
klausė: 

— Manote, kad jie tikrai gali vėl kėsintis? 

Argelinas apžvelgė minią, kažko ieškodamas 
akimis. 

- Gali būti. Žiūrėk, ar nepamatysi storulio. Man 
jo reikia gyvo. 

— Žmonės gali pasipiktinti. 

— Trauk juos galai, - jis pasisuko į šoną. - Padaryk 
vietos procesijai. O tuos suolus atlaisvink. Jie skirti 
garbingiems svečiams. 


Šakalas valdingai akimis davė ženklą vergui, tas išsi- 
šiepė ir purvina ranka perbraukė suolą. Šakalas atsi- 


sėdęs atsainiai atsilošė ir iš aukšto apžvelgė minią 

pagrindinėje Buveinės salėje. Jam už nugaros sto- 
vinti tarnaitė laikė bronzinį dubenį veido aukštyje, 
nervingais žvilgsniais virš jo briaunos varstydama 
aplinką. 

— Kodėl tu jo nepadedi, Miranija, - meiliai tarė 
Aleksis. - Jis gi sunkus. 

— Jie pamatys mane, - sušnibždėjo ji. 

Jis permetė ją vertinančiu žvilgsniu. 

— Su trumpais plaukais tu atrodai kitokia. Be to, 
jie mano, kad tu mirusi. Kas gi ieškos tavęs? 

Ji dvejodama nuleido dubenį. Gal jis ir tiesą sako. 
Staiga jai stipriau tvinktelėjo širdis - ji pamatė Setą 
su Obleku. Aleksis irgi juos pamatė, garsiai sušuko ir 
ėmė mojuoti, bet Šakalas stvėrė jį ir jėga pasodino. 

— Nerėk, kvaily! Negi nori, kad tave pamatytų? 

Miranija metė žvilgsnį į sargybinius. Regis, jie 
nieko neišgirdo, per daug užsiėmę minia, kurią stū- 
mė atgal. Tada jos akys grįžo prie Seto. 

Jis žiūrėjo į ją. 


"———1" 


kėdamas. Ji atrodė visiškai kitokia. Vyresnė. Ir kartu 
ta pati Miranija - tas pats trumpas viltingas šyptelė- 
jimas, toks pat giedras veidas. 

Jis nusišypsojo ir linktelėjo atsakydamas į jos 
pęs kaip kvailys. Jam teko pasitrinti ranka veidą, pa- 
skui jis šiurkščiu balsu mestelėjo: 

— Nutaisyk susirūpinusią išraišką. Jie čia pat, 
aukštesnėse vietose. 

Oblekas įsistebeilijo, išpūtęs savo mažas akutes. 

— Viešpatie švenčiausias! Ką jis čia veikia? 

Šakalas nerūpestingai jiems pamojavo. 

Oblekas žengė į priekį. 

Tą akimirką sugriaudėjo trimitai. Žmonės ėmė 
trauktis. Atsirado laisvas takas ir įėjo Devynetas bal- 
tais rūbais. 


Iš savo vietos, kur eilėmis buvo susėdusios turtingos 
moterys, pirkliai ir didžiūnai, Miranija stebėjo, kaip 
oriai jos Žengia su auksinėmis šypsenomis veiduose. 

Nešėjos dubuo buvo tuščias, bet taip ir turėjo 
būti; dievas buvo su ja. Ji, Miranija, yra nešėja. Mer- 
gina buvo šviesiaplaukė. Gal tai Chrisė? Jos vietoje 
turėjo būti Retija. 

Ji niekur nematė tamsiaplaukės merginos ir ją 
suėmė nerimas. Gal Retija ją užtarė ir dabar nu- 
kentėjo? 

Kalbėtoja nuostabiai atrodė su savo galvos ap- 
dangalu ir kauke, su žemę siekiančiu rūbu iš auksu 
atausto mėlyno stangraus audinio - aukšta ir kerin- 
čiai žavinga kaip tikra karalienė. 

Sustojęs pusračiu, Devynetas laukė, kol minia 
nutils. 

Tada kalbėtoja iškėlė rankas. 

— Mes pasiruošę tavo atėjimui, Šviesiausiasis, — 
keistai gaudė jos balsas. Žmonės atsigręžė į rytus, 
negarsiai brūkšėdami kojomis. Sausakimšose salėse 
tą minutę niekas neištarė nė žodžio. Setas prasibro- 
vė į priekį, Oblekas - jam už nugaros. 

Jiems virš galvos, galerijoje, Miranija pakėlė veidą 
į švytintį dangų. 

— Ateik pas mus, - sukuždėjo ji. 

Ir toliuose virš jūros, tviskančios nuo akmenis ly- 
dančio karščio, tamsą perplėšė saulės ruoželis. 


Lietaus Karalienė turi savo galvą 


Šviesa. 

Kas yra šviesa? Kaip ji viską pakeičia? 

Ji tvykstelėjo neapsakoma didybe, užliedama rau- 
doniu į ją atgręžtus veidus. Pirmiausia šviesa užlie- 
jo sienų viršų, pamažu slinko žemyn, kildama saulė 
darėsi nebe tokia ryški, tapo auksinė, galiausiai aki- 
namai balta ir visi išvydo, kad danguje kaip rausvų 
pūkų virtinė draikosi debesis. 

Minioje kilo murmesys. 

Net iš viršaus Miranija pagavo žodį lietus, jis pur- 
slais taškėsi po visą Buveinę. 

Šakalas pašoko ant kojų, saulės spinduliai nušvie- 
tė jo veidą. Jis sukuždėjo atsigręždamas į ją: 

— Dabar geriausia proga nuvesti berniuką žemyn. 

Krūptelėjusi ji linktelėjo galva, čiupo beždžionėlę 
Aleksiui nuo peties ir mestelėjo ją plėšikui į rankas. 

— Pasaugokiteją, -ji čiupo Aleksį. - Tu pasiruošęs? 

Šis linktelėjo. Žėrinčioje šviesoje jo tunika buvo 
akinamai balta. Tamsiuose jo plaukuose švytėjo 
auksas. 

Saulės šviesa darėsi vis ryškesnė. Spindulių nu- 
tviekstos rūmų sienos žėrėjo įvairiaspalviais atšvai- 
tais, žibėjo auksiniai, mėlyni ir skaisčiai raudoni 
freskų dažai, blykčiojo į grindis įsodinti brangakme- 
niai ir prašmatnūs Devyneto apdarai. Kartu su sau- 
lės šviesa į salę įsiveržė karštis, ir tie, kurie stovėjo 
arti durų, ėmė grūsdamiesi vienas per kitą trauktis į 
šešėlį. Pragydo paukščiai. Pasklido gėlių kvapai. Virš 
sienų girdėjosi trimitų ir ragų balsų maišalynė, silp- 
nu aidu grįždama nuo Uosto, nuo tuščių Šventyklos 
prieigų. Minia vilnijo, žmonės stumdėsi, mindžiojo 
vieni kitus. 

Per minią brovėsi Miranija su Aleksiu, kone akis į 
akį susidūrė su šimtininko padėjėju. Persigandusi ji 
atšoko atgal. Ties jos alkūne Aleksis sukuždėjo: 

— Eime ten. 

Jis stumtelėjo ją į saulės spindulių taką, besiliejan- 
tį pro nedideles duris, prie kurių stovėjo sargybinis. 
Vyras nužvelgė juos įtariu žvilgsniu. 

— Čia negalima eiti. Kandidatai turi pasiruošti. 

Miranija žvilgtelėjo jam pro petį. 

Atrodė, kad kambarys pilnas berniukų. Iš tikro 
jų tebuvo devyni, visi dailiai sušukuoti ir švariai nu- 
prausti, jų motinos buvo išprašytos kitur. Jie sėdėjo, 
regis, vieniši ir išsigandę, vienas smarkiai supo koją. 

Ji prikando lūpą. 

Dar nespėjo nieko pasakyti, kai pasigirdo kažkie- 
no iš aukšto tariami kapoti žodžiai: 

— Duokite kelią! - Setas prasibrovė pro ją, lyg jos 
nė nematydamas. Jis nešėsi prie lentos prismeigtą 
sąrašą. Kaip niekur nieko praėjęs pro sargybinį jis 
kreipėsi į berniukus: 

- Klausykite. Čia surašyti jūsų vardai ir jūs eisite į 
išrinkimo ceremoniją tokia eile, kokia aš jus pašauk- 
siu. Supratote? 

Berniukai sunerimę atsistojo. Čia įsikišo sargybinis: 

— Luktelkite valandėlę. Man niekas apie tai ne- 
pranešė. 

Įsmeigęs į jį niekinamą žvilgsnį Setas išsitraukė 
raštą ir pakišo jam po nosimi. 

- Štai mano leidimas. Pasirašytas paties Argelino. 

Vyras bukai pažiūrėjo į popierių. 

Stojo grėsminga tyla. Pagaliau jis sumurmėjo: 

— Manau, kad... 

— Teisingai, - Setas įsikišo popierių atgal. Nuo 
Miranijos kvėpavimo metalinis dubuo, kurį ji tebe- 
laikė, apsitraukė garais. Jis nemoka skaityti. Bet iš 
kur Setas buvo toks tikras, kad taip ir yra? 

Miranija. 

Akimirką ji pamanė, kad į ją garsiai kreipėsi Alek- 
sis. Bet jis buvo įsispraudęs arčiau durų. Miranija. 
Bėk. Kuo greičiau. 

— Aleksi! - sušvokštė ji. Jis neatsisuko. Setas su- 
rankiojo kandidatų kaukes ir ėmė dalinti jas vai- 
kams. Jis metė jai trumpą žvilgsnį. 

Negaišk, Miranija. Jis ateina! 

Ji žaibiškai apsisuko ir įsmuko į minią, bet buvo 
neapsakoma spūstis, žmonės ją kumšėjo alkūnėmis, 
mindžiojo kojas, ji niekaip negalėjo pro juos prasi- 
brauti, galiausiai atsistojo tarp rubuilės moteriškės 
ir vieno senuko, sėdinčio ant sudedamos kėdutės, 
ir tada pajuto, kaip ją iš už nugaros stvėrė kažkie- 
no ranka ir truktelėjo į save. Ji išgąstingai Žioptelėjo 
gaudydama kvapą. 

Argelinas. Jo akyse matėsi įniršis ir nuostaba. 

Niekas dar nebuvo atkreipęs į juos dėmesio, kai 
jis čiupo ją už plaukų ir pritraukė prie savęs jos gal- 
vą. Ausį jai sukuteno šnibždesys: 

— Aš dar išsiaiškinsiu, kaip tu tai surezgei! Kur 
kiti? Sakyk, kur? 

— Nežinau... 

— Storulis. Raštininkas, - jo kumštis dar kiečiau 
sugniaužė jai plaukus, tarsi nuo kažkokios minties jį 
būtų sutraukęs mėšlungis. - Berniukas. 

Tada pragydo trimitai. Karvedį ir merginą nu- 
bloškė minia ir Miranija ištrūko, įsisuko tarp žmo- 
nių, tvirtai prispaudusi prie krūtinės dubenį. 

Į salę žengė berniukai. Jų buvo devyni, visi su 
kaukėmis. Plonos sidabro skardos veidai, rimti ir 
nuostabiai gražūs, visiškai vienodos baltos tunikos. 
Kojos basos, plaukus dengė prie kaukių pritaisytos 
kristalais puoštos juodos plunksnos. 

Net Žiūrint iš viršaus jie atrodė vienodi. 

Beviltiškai stengdamasi pasprukti ji apsisuko ant 
kulno, bet Argelinas pusbalsiu jau davė trumpus nu- 
rodymus. Prie jos prisiartino du kareiviai. Sunkiai 
alsuodama ji stovėjo tarp šiltų, prakaituotų jų kūnų. 
Kur Aleksis? Ką išrinks Hermija? 

Buveinėje stojo kurtinanti tyla. Saulė kaip įkaitęs 
žaizdras dabar tvoskė tiesiai į vidų ir ji pamatė lubo- 
se įtaisytus du veidrodžius, kurie atspindėjo šviesą ir 
visą apskritos saulės šventyklos - spindulingos sfe- 
ros - vaizdą. 

Kalbžtoja žengė į priekį. Aukšta ir karališkai di- 
dinga, ji žengė palei vaikų eilę, įsižiūrėdama į kiek- 
vieną. Vieni nuleido akis, kiti išpūtę jas spoksojo į 
ją. Penktasis berniukas stovėjo aukštai iškėlęs galvą. 
Septintasis stovėjo ant krūtinės sukryžiavęs rankas. 
Ar Setas į eilę pastatė Aleksį? Kur jis? 

Jau sakiau. Nesijaudink. Kad ir kas atsitiktų, atsi- 
tiks tai, ko aš noriu. 

O ar atsitiks tai, ko norime mes? - jos galvoje su- 
kosi karštligiška mintis. 

Regis, jis nusišypsojo. Šito negaliu pažadėti. Tiek 
daug žmonių turi tiek skirtingų norų. Tu, Argelinas, 

Oblekas. Šioje minioje, šioje daugybėje galvų tiek skir- 
tingų troškimų. Kaip dievui pasirinkti, Miranija? 

Hermija žingsniavo atgal. Ar tikrai tai Hermija? 
Ji atrodė aukštesnė, ant galvos jai žiburiavo puošnus 
apdangalas. Ji iškėlė rankas ir plačiai jas išskleidė. 

Minia sutartinai žioptelėjo. Į sunkų rūbą buvo 
įsiūta tūkstančių tūkstančiai smulkučių stiklinių la- 
šelių, juos pagavo saulės spinduliai ir juose sužibo 
milijonai vaivorykščių. Lietaus karalienės drabužis 
atrodė persunktas žėrinčių vandens lašų, o dievo 
žodžiai iš auksinės burnos plaukė kaip čiurlenanti 
versmė. Miranija sustingo. Kitoje salės pusėje ji pa- 
matė, kaip staiga atsisuko Argelinas. 

Tai buvo ne Hermijos balsas. 

Anapus kaukės plačiai atsivėrė Lietaus karalienės 
akys. Jos buvo tamsios ir keistos. Jos žvelgė į berniu- 
kų eilę, o paskui nukrypo į toliau stovintį Argeliną. 
Miranija ėmė drebėti. Jos rankos pasidarė slidžios 
nuo prakaito. Tai buvo ne Hermija. 

Ir prie durų, įnirtingai besiginčydama su sargybi- 
niu, ji pamatė, kad tai Retija. 

Niekas neturi valdžios lietui. Ji ateina ir išeina, ir 
nužengia ten, kur nori. 

— Kas ji“ 

Ta, kuri išrinks, Miranija. 

Moteris ištiesė baltą ranką. Prie kiekvieno nago jai 
buvo pritaisytas krištolinis lašelis. Ji vėl lėtai žings- 
niavo palei vaikų eilę. Praėjo pro pirmą, pro antrą. 

Minia laukė užgniaužusi kvapą. Praėjo pro trečią. 
Prie penktojo staiga sustojo. 

Niekas nedrįso nė krustelėti. 

Ji žengė toliau. Šeštas ir septintas buvo sustingę iš 
siaubo. Aštuntas berniukas drąsiai žvelgė jai į veidą. 
Devintas žiūrėjo sau į kojas. 

Mirtinoje tyloje ji grįžo ties eilės viduriu. Penk- 
tasis berniukas laukė. Jo galva buvo aukštai iškelta, 
rankos prispaustos prie šonų. Dvelktelėjęs vėjas su- 
kedeno plunksnas apie jo kaklą. 

Kalbėtoja žvilgtelėjo į Argeliną. Lygus generolo 
veidas buvo sukaustytas įtampos. 

Tada ji ištiesė pirštą su krištoliniu nagu ir palietė 
berniuką, kuris stovėjo penktas eilėje. 

— Štai, - tarė ji švelniu balsu. — Štai šitas yra die- 
vas. Dievas įžengė į archonto namus. 

Minioje kilo šurmulys. Kažkas šaukė. Lauke kur- 
tinamai driokstelėjo griaustinis. 

Berniukas nusiėmė kaukę ir Miranija net susvy- 
ravo pajutusi didžiulį palengvėjimą. 

Tai buvo Aleksis. 

- Iš kur žinai, - vylingai paklausė balsas, - kad jie 
visi iki vieno nebuvo Aleksis? 

Iš Argelino gerklės pasigirdo tūžmingas riaumo- 
jimas, bet jį užgožė džiaugsmingi sveikinimo šūks- 
niai iš minios. Jie metėsi pirmyn, ištiestose rankose 
laikydami ligotus vaikus. Kareiviai ėmė stumti juos 
atgal atstatę ietis. 

Aleksis žiūrėjo patenkintas ir susidrovėjęs. Jis nu- 
sišypsojo Miranijai, paskui Šakalui, kuris suakmenė- 
jęs iš nuostabos stovėjo sausakimšoje galerijoje. Bež- 
džionėlė ištrūko iš jo rankų ir Aleksis džiaugsmingai 
šūktelėjęs ją pagavo. 

Staiga kilo sumaištis. Įsiveržė kareiviai, užstoda- 
mi saulę. Argelinas prasiskynė kelią į tuščią erdvę, 
sugriebė Aleksį ir įsiutęs subliuvo: 

— NE! Tai ne archontas! Tas berniukas net nebu- 
vo pretendentas! Klausykite, žmonės, tai išdavystė! 
Jei mes ją pakęsime, dievas užsirūstins ant mūsų! Ar 
girdite, kaip jis grūmoja! 

Dar kartą nugriaudėjo perkūnija. Tvykstelėjo ga- 
lingas žaibas, baltai nušviesdamas rankas ir veidus, 
per minią nuvilnijo baimingas šurmulys. Argelinas 
pasisuko į kalbėtoją. 

— Ponia, pasakykite jiems. Tai ne archontas. 

Ji prisiartino prie jo, pro kaukės plyšius šypsojosi 
tamsiai mėlynos jos akys. 

— Dievas man pasakė, ką išrinkti, pone vyriausia- 
sis karo vade. Ar jūs abejojate išrinkimu? 

Kunkuliuodamas pykčiu jis spoksojo į ją išspro- 
ginęs akis ir tūžmingai sušvokštė: 

— Hermija, prisiekiu... 

Ji prispaudė jam prie lūpų krištolu žaižaruojantį 
piršto galiuką. 

— Aš ne Hermija. 

Akimirką Miranija pagalvojo, kad jis tuoj pat nu- 
plėš jai kaukę. Jo ranka jau siekė jos veido, nertė- 
damas iš pykčio jis jau palietė jį ir staiga atitraukė 
sugniaužęs pirštus tarsi nudegęs. 

Arba sušlapęs. 

— Kas tu? - sušvokštė jis. 

— Ta, kuria turėjo virsti Hermija. Aš Lietaus ka- 
ralienė. 

Tada žavingai linktelėjusi ji apsigręžė ir kitos De- 
vyneto vaidilutės vorele tylomis nusekė paskui ją. 
Žmonės skyrėsi į šalis traukdamiesi joms iš kelio. 
Minia atrodė įbauginta ir dvejojanti. Miranija spru- 
ko į šalį nuo sargybinių. Regis, visi ją užmiršo ir prie 
durų ji pamatė Setą, įnirtingai mojantį jai ranka. 

Argelinas suriaumojo: 

- Aš šito nieku gyvu neleisiu! 

Jis vis dar laikė Aleksį, tik ūmai galinga ranka su- 
griebė jį už kaklo ir pradėjo smaugti. Jis ėmė žiop- 
čiodamas grabalioti apie kaklą rankomis. Jį žaibiškai 
apspito sargybiniai. Oblekas suriko: 

- Dar žingsnis, ir aš nusuksiu jam sprandą! 

O Argelinui tyliai pasakė į ausį: 

- Ir šįkart, karvedy, nebus jokių nesąmonių. 


Kas dar ryžtųsi tokiam išbandymui? 


— Oblekai! 

Miranija žengė į priekį, suspaudusi rankose 
dubenį. 

— Palik jį! Aleksis yra archontas! Viskas. 

Milžinas tulžingai nusikvatojo, apsukdamas Ar- 
geliną. 

— Nejaugi? Taip sako dievas, taip sako kalbėtoja, 
bet ne karvedys. Mieste knibždėte knibžda kareivių. 
Šiandien valdžią ima Argelinas, ponia. 

Ji apsidairė aplinkui. Žmonės tylomis stebėjo, kas 
vyksta. 

— Nežiūrėkite į juos, - suniurzgė Oblekas. - Kas 
iš jų? Jie eis paskui tą, kuris įsakinėja kariuomenei. 

Kuris ima duokles, kuris saugo šulinius. Žinau, ką 
galvoja vargšai. Eime su manim, Miranija. Ir tu, ar- 
chontai. 

Staiga palūžusi ji padarė taip, kaip jis liepė, prie 
jų prisidėjo ir Aleksis su beždžionėle ir jie ėmė šonu 
slinkti prie durų. Oblekas tempėsi Argeliną, šimti- 
ninko padėjėjas su savo kariais nė per žingsnį ne- 
atsilikdami sekė jiems įkandin. 

Kažkas dėjęs platų žingsnį atsistojo šalia jos. Stai- 
giai atsisukusi ji pamatė, kad tai Setas. 

- Tu galėjai ištrūkti. 

Jis liūdnai truktelėjo pečiais. 

— Per vėlu, - jis pažiūrėjo užvertęs galvą į galeriją. 
Ji pamatė, kaip ten pro žmones braunasi jo tėvas su 
Telija, žiūrėdami į jį. Tėvo veidas buvo net pilkas iš 
baimės. 

Ji suprato, kad atsidūrė lauke, tik tada, kai vėjas 
ėmė plaikstyti jos drabužius. Virš galvos tvenkėsi 
sunkūs debesys, blykstelėjo akinama šviesa. 

Per aikštę bėgo žmonės. Ant dantytos Miesto sie- 
nos viršaus buvo įsitaisę lankininkai, įtempę lankus. 
Ietininkai nugarmėjo prie didžiųjų vartų. Iš čia ne- 
buvo jokio kelio. 

— Oblekai, - sušnibždėjo ji. 

Jis buvo visą dėmesį sutelkęs į savo velkamą Ar- 
geliną, bet įsigudrino jai trumpai šyptelėti. 

— Nesijaudinkite. Šįkart viskas bus gerai. 

— Kaip? Mus visus tuoj nužudys. 

— Šitai, ponia, - iškošė Argelinas pro sukąstus 
dantis, - aš jums pažadu. 

— Jūs negalite nepaklusti dievui. Žmonės jums 
neleis. 

— Jis ne archontas. Jis išrinktas apgaule, ir jūs tai 
puikiai žinote. Žmonės tiki manimi! - jis šaltai nu- 
sišypsojo. - Nužudykite mane, ir pamatysite, kas at- 
sitiks. 

Staiga Oblekas sustojo kaip įkastas. Jį suėmė 
siaubas, nes Aleksis išėjo jam iš už nugaros į atvirą 
vietą ir atsistojo su beždžionėle ant peties priešais 
Argeliną. 

Į Aleksį nukrypo visos strėlės ir ietys. 

— Archontai! - pasigirdo nevilties kupinas Oble- 
ko šūksnis. 

— Paleisk jį, bičiuli. 

— Ką?! 

— Paleisk jį. Atėjo laikas žmonėms parodyti, kas 
aš esu iš tikro. 

Milžiną, regis, stabas ištiko besvarstant, ką daryti. 
Kažkas švelniai palietė jo ranką - tai buvo Seto ran- 
ka — ir nulenkė sustingusią jo plaštaką žemyn. Staiga 
Argelinas pasijuto laisvas. Jo kaklas buvo raudonas, 
veidas pritvinkęs kraujo nuo pykčio. Jis atsisuko į 
šimtininko padėjėjo vyrus. 

— Nužudykite juos! - suriaumojo jis. - Darykite, 
ką sakau! 

Miranija krūptelėjo, Setas užsimerkė, bet susigė- 
dęs iškart vėl atsimerkė. 

Niekas nė nekrustelėjo. 

Mirtinoje tyloje pasigirdo rimtas Aleksio balsas. 

— Manau, jūs matote, kad jie nori suprasti, pone 
karvedy. Nori suprasti, ar tai, ką jūs sakote apie 
mane, yra tiesa. Duok taurę, Miranija. 

Miranija vėl krūptelėjo, pažvelgė į Obleką, tada 
apsilaižė lūpas ir žengė į priekį laikydama dubenį, 
kuriame barškėjo skorpiono pavidalo papuošalas. Po 
akimirkos prie jos žengė Setas, nervingai nužvelgda- 
mas lankininkus, išsirikiavusius ant sienos viršaus. 

Aleksis aukštai iškėlė ranką, kad matytų visi mi- 
nioje esantys žmonės. Tada nerūpestingai nuleido ją 
į dubenį. 

Kažkas sukrebždėjo indo viduje. Kažkokia mo- 
teris suspigo iš siaubo. Tvirtai spausdama rankose 
metalą, Miranija vos neverkė. 

Nes virš dubens briaunos pasirodė mažutės bliz- 
gančios žnyplės. Paskui kreiva kojelė, barškinanti 
metalą. 

Aleksis ramiai laukė. 

- Jis gyvas, - giliai iškvėpdamas sukuždėjo Setas, 
bet ji vargu ar išgirdo. Jos žvilgsnis buvo prikausty- 
tas prie žvilgančio nariuoto skorpiono kūno, kuris 
ropojo briauna, paskui užlipo ant liesutės archonto 

rankos ir galiausiai mirtinais gniaužtais įsisegė į bal- 
tą jo tuniką. 

Beždžionėlė sukliegė iš siaubo ir nušokusi žemėn 
nuskuodė pas Obleką. Aleksis nusišypsojo, prisi- 
artino prie Argelino, o šis baimingai žengė žingsnį 
atatupstas. Skorpionas buvo gyvas. Jo kiautas buvo 
rubino raudonumo - tarsi atgijęs brangakmenis, jo 
uodega su geluonimi buvo aukštai iškelta ir tirtėjo 
nuo pritvinkusių nuodų. Lyg ruošdamasis pulti jis 
perbėgo Aleksio pečiais, paskui įropojo jam į plau- 
kus ir, saugodamasis, kad nesujudėtų, berniukas tarė 
rimtu balsu: 

— Kaip manote, karo vade, ar kiti kandidatai pri- 
eis ir pasiryš šiam išbandymui? 

Argelino veidas buvo suakmenėjęs. Aleksis ran- 
ka mostelėjo į atmestų berniukų būrelį kitoje grįstos 
aikštės pusėje. Skorpionas ropojo jo veidu, nevikriai 
aiktelėjo iš baimės. Berniukas švelniai išsegė iš bran- 
gakmenių padarytą gyvį iš savo tunikos ir iškėlė jį 
abiem rankomis. 

- Žiūrėkite, - sušnibždėjo, - aš esu archontas. 

Minia riaumojo. Jie šaukė jo vardą. Miranija juto, 
kaip dreba dubuo, ir besidaužančia širdimi pamanė, 
kad jį išmes. 

Kilus triukšmui Aleksis nė sekundės nenuleido 
akių nuo Argelino veido. 

— Klaupkitės prieš mane, - ištarė alsuodamas be- 
sikilnojančia krūtine. 

Karvedys nepajudėjo. Miranija nuleido taurę. Jai 
už nugaros Setas akimis sekė, kas dedasi aplinkui - 
nė vienas lankininkas nebelaikė atitraukęs templės 
su įstatyta strėle, ietys buvo nuleistos. Kažkas minio- 
je užgiedojo šlovinamąją giesmę. 

Argelinas iš lėto atsiklaupė. Jo veide buvo sustin- 
gusi menkai slopinama neapykanta. Jis nusileido 
ant žemės abiem keliais ir nulenkė galvą į dulkes, o 
keistai persimainiusios tamsios Aleksio akys įdėmiai 
žvelgė į jį. 

— Tu esi archontas, - ištarė Argelinas. 

Aleksis nežiūrėdamas į Miraniją pasakė: 

— Miranija, dabar mes turime jiems duoti lietaus. 

Kareiviai artinosi prie jo pakeliui klaupdamiesi 
ir mesdami į šalį ginklus. Apstulbinta minia eilė po 
eilės puolė ant kelių. 

Ji metė žvilgsnį į dubenį - jame telkėsi vanduo. 
Indas darėsi vis sunkesnis, vanduo kilo stulbinamu 
greičiu, ėmė lietis per kraštus ir kaip pašėlęs kriok- 
lys ištiško jai po kojomis. Ji aukštai iškėlė taurę su 
džiaugsmingu šūksniu, o per taurės kraštus kaska- 
domis nusileido vandens užuolaida, uždengdama 
jos veidą ir rankas. Trinktelėjo griaustinis: aplink 
ją žemyn smigo sunkūs lašai, gėrėsi į storą dulkių 
sluoksnį, nuklojusį aikštę, ji plačiai atsimerkė, atlošė 
galvą ir gėrė, gėrė, gėrė, nes lijo. Lijo. 

Akimirksniu juos permerkė garuojanti liūtis. Iš 
prakiurusio sunkaus debesies smigo galingos čiurk- 
šlės. Jos skrodė orą, plakė kūnus ir aplink ją susis- 
pietę Žmonės staiga atgijo. Jie ėmė klykaudami bė- 
gioti, šokti, verkti, jie pasipylė iš namų į lietų, kurio 
šniokštimas ir teškėjimas užgožė žodžius ir visas 
pasaulis žvelgiant pro lietaus sieną susiliejo į vieną 
maišalynę. 

Ji buvo permerkta iki siūlo galo, rūbai prilipo prie 
kūno. Lietus glotniai suplakė jos plaukus ant spran- 
do, vanduo sruvo per ausis ir kaklą, o kažkas greta 
jos džiaugsmingai sušuko: 

— Padėk taurę, Miranija! - tai buvo Setas. Vanduo 
srautu liejosi jam per veidą. 

Ji su bildesiu pastatė dubenį ant žemės. Jis stvėrė 
ją ir suėmė rankomis. 

- Viskas! Mums pavyko! Tau pavyko! 

Permirkęs Argelinas svirduliuodamas pakilo ant 
kojų. Ji atsakė: 

- Tikrai, - bet tą pačią akimirką pajuto siaubingą 
baimę, paskui nuovargį, galiausiai svaigulį. Ji buvo 
sušalusi, šlapia, apimta beveik nepakeliamo džiu- 
gesio ir nežmoniškai nusikamavusi. Žmonės nešėsi 
dubenis, ąsočius, puodus ir džiūgavo lietuje. Jis plakė 
didžiulę grįstą aikštę ir zikuratą - nuo pat didingos 
piramidės viršaus pakopomis kaip iš fontano kriok- 
liais krito vanduo. 

Tolumoje, Devintosios buveinės tarpduryje, visa 
tai stebėjo Šakalas sudėjęs ant krūtinės rankas. 

Miranija tarė: 

— Mes įsigijome per daug priešų. Argelinas nė už 
ką neleis jam likti gyvam. Ir mums visiems. 

- Argelinas neturi iš ko rinktis! - atsakė Setas tvir- 
tu balsu. Nuo smakro jam kliokė vanduo. Jis griebė 
ją už rankų: - Tu būsi kalbėtoja ir viskas bus taip, 
kaip turi būti. Tikėk manim, Miranija, taip ir bus! 
Dabar jis jau nieko nebegali - žmonės, kareiviai, visi 
viską matė! 

Trankėsi griaustinis. Oblekas viena ranka apkabi- 
no archontą ir skorpionas barškėdamas, skimbčio- 
damas nusirito ant akmenų. Jis pasilenkė ir pakėlė 
jį - tai buvo brangakmeniai ir metalas. 

— Man galvoje netelpa, kaip tu tai padarei, drau- 
guži, - riaumojo jis ištiesęs rankas lietui. - Bet dabar 
viskas bus kitaip. 

— Iš tikrųjų bus kitaip, - Argelino balse pasigir- 
do ledinė ramybė. Jis pasisuko į šalį, kažką paėmė iš 
šimtininko padėjėjo rankų ir nunešė Aleksiui nepai- 
sydamas grėsmingo muzikanto stoto. 

Jis pakėlė balsą perrėkdamas liūties šniokštimą ir 
visi žmonės išgirdo skambančius žodžius: 

— Ji tavo, archontai. Nuo šiol turėsi ją nešioti. Nes 
jei tu tikrai esi archontas, turi priimti visas jo prie- 


dermes. Nuo šios dienos tu gyvensi nuo visų atsi- 

skyręs ir su niekuo nekalbėsi. Jei dievas palieps, išeisi 
pas jį. Jei Žmonės to prašys, turėsi mirti dėl jų. 

Iš lėto, atsargiai jis uždėjo berniukui archonto 
kaukę ir pasitraukė atatupstas. Jis vėl prakalbo, tik 
šįkart patylomis iškošė mirtinos pagiežos kupinu 
balsu: 

- Ir nuo šios dienos, viešpatie, žmonės niekada ne- 
beregės tavo veido. 

Aleksį apgaubė auksinė dievo grožio ramybė. Gy- 
vybe spindėjo vien tamsios jo akys, žvelgiančios pro 
kaukės kiaurymes. 

Viskas, ką jie išgirdo, tebuvo jo alsavimas. 

